
1 SKYRIUS 


Mėnuo. Nuostabus mėnuo. Pilnas, riebus, rausvas mė- 
nuo — šviesu lyg dieną mėnesienai srūvant žeme ir nešant 
džiaugsmą, džiaugsmą, džiaugsmą. Kartu ji neša ir gerklin- 
gą tropinės nakties šauksmą, tylų laukinį vėjo, šiaušiančio 
rankų plaukus, balsą, aidintį žvaigždžių šviesos stūgsmą, 
virš vandenyje atsispindinčios mėnesienos skambantį dan- 
tų griežimą. 

Visa tai sužadina Poreikį. O, tas simfoninis tūkstančio 
besislepiančių balsų riksmas, Poreikio verksmas viduje, 
esybė, tylus stebėtojas, šaltas tylus dalykas, tas, kuris juo- 
kiasi, Mėnulio Šokėjas. Aš ir kartu ne aš, šaipęsis, juokęsis 
ir pasirodęs šaukdamas iš alkio. Ir Poreikio. Dabar Porei- 
kis labai stiprus, labai sargus, stingdantis, susirangęs, sėli- 
nantis, skrabždantis, susišiaušęs ir pasirengęs, labai stiprus, 
pasirengęs būtent dabar, tačiau vis dar laukiantis 1r stebin- 
tis, todėl ir aš turėjau laukti ir stebėti. 

Jau penkias savaites laukiau stebėdamas kunigą. Poreikis 
mane kurstė ir erzino, ragindamas surasti ką nors, surasti 
kitą, surasti šį kunigą. Jau tris savaites Žinojau, kad tai jis, 
tas kitas — jis ir aš, mes abu, priklausėme Tamsiajam Pake- 
leiviui. Ir tas tris savaites praleidau priešindamasis spau- 
dimui, augančiam Poreikiui, kylančiam manyje lyg didžiulė 
banga, pakylanti ir užliejanti paplūdimį, bet nenuslūgstanti, 
tik dar labiau didėjanti tiksint nakties laikrodžiui. 

Tačiau tai buvo atsargos laikas, praleistas įsitikinant. Nė 
dėl kunigo, ne, dėl jo jau seniai buvau tikras. Laikas, praleis- 
tas įsitikinant, kad viskas būtų atlikta tinkamai, tvarkingai, 
kruopščiai, visiškai idealiai. Negalėjau leistis sugaunamas, 
tik ne dabar. Per sunkiai ir per ilgai dirbau, kad viskas būtų 
gerai, kad apsaugočiau laimingą savo gyvenimėlį. 

Be to, man buvo pernelyg smagu, kad galėčiau sustoti. 

Visada buvau atsargus. Visada tvarkingas. Visada pasi- 
ruošęs iš anksto, kad viskas būtų gerai. O kai taip būdavo, 
skirdavau laiko įsitikinti. Visai kaip Haris, amžiną jam 
atilsį, tam tobulam įžvalgiam policininkui, mano globėjui. 
Visada būk tikras, atsargus, tikslus, sakė jis, taigi jau savaitę 
buvau tikras, kad viskas vyko pagal Harį. Kai šįvakar 
išėjau iš darbo, supratau, kad jau laikas. Ši naktis — ta Na- 
ktis. Šiąnakt viskas atrodė kitaip. Tai nutiks šiąnakt, /uri 
nutikti. Kaip nutikdavo ir anksčiau. Kaip nutiks vėl ir vėl. 

O šiąnakt tai nutiks kunigui. 

Jo vardas - Tėvas Donovanas. Šv. Antano vaikų namuo- 
se Homstede, Floridoje, mokė vaikus muzikos. Vaikai jį 
mylėjo. Be abejo, ir jis mylėjo vaikus, tikrai labai mylėjo. 
Jiems paskyrė visą gyvenimą. Išmoko kreolų ir ispanų kal- 
bų. Išmoko ir jų muzikos. Viskas dėl vaikų. Viskas, ką jis 
darė, buvo dėl vaikų. 

Viskas. 

Stebėjau jį šiąnakt, kaip ir daug naktų prieš tai. Stebėjau, 
kaip stabtelėjo vaikų namų tarpduryje, kad pasikalbėtų su 
jį atsekusia nedidele juodaode mergaite. Ji buvo maža, ne 
daugiau nei aštuonerių metų, smulki savo amžiui. Jis pri- 
sėdo ant laiptų ir kalbėjosi su ja penkias minutes. Ji taip pat 
sėdėjo nenustygdama vietoje. Jie juokėsi. Ji atsirėmė į jį. 
Jis palietė jos plaukus. Išėjusi vienuolė atsistojo tarpduryje 

ir prieš prabildama nužvelgė juos. Tada nusišypsojo ir 
ištiesė mergaitei ranką. Ši galva atsirėmė į kunigą. Tėvas 
Donovanas ją apkabino, atsistojo ir pabučiavo linkėdamas 
labos nakties. Vienuolė nusijuokė ir kažką pasakė Tėvui 
Donovanui. Jis atsakė. 

Tada pajudėjo savo automobilio link. Pagaliau — susirie- 
čiau pulti ir... 

Dar ne. Per penkis metrus nuo durų stovėjo valymo 
paslaugų autobusiukas. Tėvui Donovanui einant pro šalį jo 
durys atsidarė. Pešdamas cigaretę išlindo vyras, pasisveiki- 
no su kunigu, šis atsirėmė į autobusiuką 1r pradėjo kalbėtis. 

Sėkmė. Vėl Sėkmė. Tokiomis Naktimis visada sekdavo- 
si. To vyro nebuvau pastebėjęs, net nenuspėjau, kad jis ten. 
Jis būtų mane pamatęs. Bet mane aplankė Sėkmė. 

Giliai įkvėpiau. Iškvėpiau lėtai ir ramiai, visiškai abejin- 
gai. Tai tik maža smulkmena. Kitko nepražiopsojau. Viską 
atlikau tinkamai, kaip visada, kaip ir turėjo būti atlikta. Vis- 
kas bus gerai. 

Dabar. 

Tėvas Donovanas vėl pajudėjo automobilio link. At- 
sisuko ir kažką sušuko. Valytojas pamojavo iš vaikų namų 
tarpdurio, užgesino cigaretę ir pradingo pastate. Nebėra. 

Sėkmė. Vėl Sėkmė. 

Tėvas Donovanas sugraibė raktelius, atidarė automo- 
bilio dureles, įsėdo vidun. Išgirdau įkišamą raktelį. Išgirdau 
užkuriamą variklį. O tada... 

DABAR. 

Atsisėdau ant galinės sėdynės ir užnėriau kilpą jam ant 
kaklo. Vienas greitas, sklandus, dailus suktelėjimas, ir tvir- 
tas žvejybos valas kietai užsiveržė. Jis trumpam supanika- 
vo ir nurimo. 

— Dabar tu mano, - ištariau, ir jis sustingo taip tvarkingai 
1r tobulai, lyg būtų to mokęsis, lyg būtų išgirdęs kitą balsą, 
tą besijuokiantį stebėtoją manyje. 

— Daryk, kaip pasakysiu, — liepiau. 

Jis trumpai kvėptelėjo ir žvilgtelėjo į galinio vaizdo vei- 
drodėlį. Jame išvydo mano veidą, laukiantį jo, įvilktą į bal- 
to šilko kaukę — buvo matyti tik mano akys. 

— Ar supranti? — paklausiau. Man kalbant kaukės šilkas 
bangavo ant lūpų. 

Tėvas Donovanas tylėjo. Spoksojo man į akis. Užveržiau 
kilpą. 

— Ar supranti? — pakartojau kiek tyliau. 

Šįkart jis linktelėjo. Ranka sujudino kilpą, nežinodamas, 
kas nutiks, jei pamėgins ją atlaisvinti. Jo veidas raudo. 

Atlaisvinau kilpą. 

— Būk geras, — ištariau, — ir ilgiau gyvensi. 

Jis giliai įkvėpė. Girdėjau, kaip oras plėšė gerklę. Jis su- 
kosėjo ir darsyk įkvėpė. Tačiau sėdėjo ramiai ir nemėgino 
pabėgti. 

Labai gerai. 

Važiavome. Tėvas Donovanas sekė mano nuorodomis, 
nebandė gudrauti, nedelsė. Per Floridos miestą važiavome 
į pietus ir įsukome į Kard Saundo kelią. Supratau, kad dėl 
to susinervino, tačiau neprieštaravo. Nemėgino su manimi 
kalbėtis. Abi rankas, išbalusias ir tvirtai suspaustas, kad net 
išryškėjo krumpliai, laikė ant vairo. Ir tai labai gerai. 

Dar penkias minutes nepratardami nė žodžio važiavo- 
me pietų kryptimi, skambėjo tik padangų, vėjo ir didžiulio 
mėnesio daina — toji galinga muzika sruvo mano veno- 
mis, o atsargus stebėtojas tyliai juokėsi stipraus nakties 
pulso sraute. 

— Pasuk čia, — pasakiau galiausiai. 

Kunigo akys surado manąsias veidrodėlyje. Panika pa- 
mėgino iš jų išsiveržti, nukeliauti veidu žemyn į burną ir 
prabilti, tačiau... 

— Pasuk, — pakartojau, ir jis pasuko. 

Susmuko, lyg būtų to visada tikėjęsis ir laukęs, ir pasuko. 

Siauras purvinas keliukas vos buvo įžiūrimas. Beveik 
reikėjo žinoti, kad jis ten yra. Tačiau aš žinojau. Buvau juo 
važiavęs. Keliukas tęsėsi keturis kilometrus, tris kartus su- 
kosi ir bėgo pro jamaikinės ratainytės sąaugas ir medžius, 
šalia siauro kanalo, giliau į pelkę ir baigėsi laukymėje. 

Prieš penkiasdešimt metų kažkas čia pastatė namą. Di- 
džioji jo dalis vis dar stovėjo. Trys kambariai, pusė stogo — 
ši vieta jau daug metų apleista. 

Išskyrus seną daržą kiemo pakraštyje. Matyti, kad kažkas 
visai neseniai ten kasinėjo. 

— Sustabdyk automobilį, — paliepiau automobilio švie- 
soms apšvietus griūvantį namą. 

Tėvas Donovanas nerangiai pakluso. Baimė įkalino jį 
kūne, sustingdė galūnes ir mintis. 

— Išjunk variklį, — liepiau, ir jis išjungė. 

Staiga pasidarė labai tylu. 

Medyje čirškė kažkoks padarėlis. Vėjas šiureno žolę. Ta- 
da pasidarė dar tyliau — tyla buvo tokia gili, kad joje beveik 
paskendo naktinės muzikos, aidinčios slaptojoje mano esy- 
bėje, gausmas. 

— Išlipk, — ištariau. 

Tėvas Donovanas nejudėjo. Žiūrėjo į daržą. 

Ten buvo matyti septynios mažos žemių kalvelės. Mėne- 
sienoje dirvožemis atrodė labai tamšus. Tėvui Donovanui 
tikriausiai rodėsi dar tamsesnis. Tačiau jis vis nejudėjo. 

Stipriai — stipriau, nei jis manė galintis ištverti, stipriau, 
nei tikėjosi — truktelėjau kilpą. Jo nugara išsilenkė prie 
sėdynės, kaktoje iššoko venos, ir jis pamanė numirsiąs. 

Tačiau nemirė. Dar ne. Tiesą sakant, nemirs dar kurį 
laiką. 

Spyriu atlapojau automobilio dureles ir ištempiau jį pas- 
kui save, kad pajustų mano jėgą. Jis nudribo ant smėlėtos 
sankasos ir raitėsi kaip sužeista gyvatė. Tamsusis Pakeleivis 
juokėsi — jam tai labai patiko, o aš atlikau savo vaidmenį. 
Viena koja primyniau Tėvo Donovano krūtinę 1r neatleidau 
kilpos. 

— Turi manęs klausyti ir daryti, ką liepsiu, — pasakiau 
jam. — Privalai. — Pasilenkiau ir šiek tiek atleidau kilpą. — 
Turėtum tai žinoti. Tai svarbu, — ištariau. 

Jis mane išgirdo. Krauju, skausmu ir per veidą tekan- 
čiomis ašaromis paplūdusios jo akys susitiko su mano- 
siomis rodydamos supratimą — žinojo, kas nutiks. Matė. 
Žinojo, kaip svarbu, kad viskas vyktų kaip reikia. Jis pra- 
dėjo suprasti. 

— O dabar stokis, — pasakiau. 

Tėvas Donovanas atsistojo lėtai, labai lėtai, nenuleis- 
damas nuo manęs akių. Ilgai taip stovėjome žiūrėdami vie- 
nas į kitą, tapdami vienu tą patį poreikį turinčiu asmeniu, 
paskui jis sudrebėjo. Ėmė kelti vieną ranką iki veido, tačiau 
nuleido. 

— Į namą, - tariau labai tyliai. Į namą, kur viskas parengta. 

Tėvas Donovanas nuleido akis. Vėl pakėlė, bet nebe- 
įstengė Žiūrėti į mane. Pasisuko namo link, tačiau, vėl pa- 
matęs tamsias purvo krūvelės darže, stabtelėjo. Jis norėjo 
žiūrėti į mane, tačiau, darsyk pamatęs juodus mėnesio 
apšviestus žemės kauburius, nepajėgė. 

Jis pajudėjo namo link, o aš laikiau pasaitą. Ėjo jis klus- 
niai, nuleidęs galvą — gera ir paklusni auka. Aukštyn pen- 
kiais apgriuvusiais laipteliais, per siaurą prieangį iki ak- 
linai užstumtų priekinių durų. Tėvas Donovanas sustojo. 
Nepakėlė galvos. Nepažvelgė į mane. 

— Įeik pro duris, — tariau tyliu įsakmiu balsu. 

Tėvas Donovanas sudrebėjo. 

— Dabar pat įeik pro duris, - pakartojau. 

Tačiau jis neprisivertė. 

Pasilenkiau per jį ir pastūmęs atidariau duris. Įgrūdau 
kunigą koja. Jis suklupo, išsitiesė ir stovėjo viduje stipriai 
užmerkęs akis. 

Uždariau duris. Šalia jų ant grindų buvau palikęs aku- 
muliatoriumi pakraunamą lempą - įjungiau ją. 

— Pažvelk, — sušnibždėjau. 

Tėvas Donovanas lėtai, atsargiai atmerkė vieną akį. 

Sustingo. 

Tėvui Donovanui laikas sustojo. 

— Ne, — ištarė jis. 

— Taip, - pasakiau. 

— O, ne, - sudejavo. 

— O, taip, — atitariau. 

Jis suriko: 

— NEEEEEEE! 

Truktelėjau kilpą. Riksmas nutrūko, o jis pats parkrito 
ant kelių. Iš burnos sklido krenkščiantis veršklenimas, jis 
užsidengė veidą. 

— Taip, — tariau. — Baisi netvarka, ar ne? 

Jis labai stipriai užmerkė akis. Negalėjo Žiūrėti, ne da- 
bar, ne šitaip. Nekaltinau jo — netvarka tikrai baisi. Man 
tik rūpėjo žinoti, kad ten netvarka, kadangi pats viską jam 

suruošiau. Tačiau jis turėjo pamatyti. Privalėjo. Ne vien 
dėl manęs. Ne vien dėl Tamsiojo Pakeleivio. Dėl savęs. Jis 
turėjo pamatyti. Tačiau nežiūrėjo. 

— Atsimerk, Tėve Donovanai, - pasakiau. 

— Prašau, — pratarė jis verkšlendamas. 

Tai mane baisiai sunervino, nors neturėjo — pasižymiu 
šaltakraujiška savitvarda — tačiau dėl to verkšlenimo prie- 
šais netvarką ant grindų vis dėlto susinervinau, tad vienu 
spyriu paguldžiau jį ant žemės. Smarkiai trūktelėjau kilpą, 
dešine ranka pačiupau jo sprandą ir trenkiau veidu į purvi- 
nas išsiklaipiusias grindlentes. Pasirodė kraujas, dėl to dar 
labiau įsiutau. 

— Atmerk, — tariau. — Atmerk akis. Atmerk DABAR PAT. 
Žiūrėk. -— Pačiupau už plaukų ir atlošiau jo galvą. — Daryk, 
kas liepta, — pasakiau. — Žiūrėk. Arba nupjausiu akių vokus. 

Kalbėjau įtikinamai. Tad jis atsimerkė. Padarė tai, kas 
liepta. Pažiūrėjo. 

Sunkiai dirbau, kad viskas atrodytų tinkamai, bet teko 
tenkintis tuo, kas pasitaikė po ranka. Man nebūtų pavykę, 
jei nebūtų spėję išdžiūti, tačiau jie buvo labai purvini. Di- 
džiąją dalį purvo pavyko nuvalyti, bet kai kurie kūnai darže 
išgulėjo labai ilgai, tad sunku spręsti, kur baigiasi kūnas ir 
prasideda purvas. Tikrai negalėjai suprasti. Tokie purvini... 

Jie buvo septyni, septyni maži kūneliai, septyni siaub- 
ingai purvini našlaičiai, suguldyti ant guminių dušo užuo- 
laidų — jos švaresnės, pro jas neprateka. Septynios tiesios 
linijos, einančios skersai kambario. 

Rodančios tiesiai į Tėvą Donovaną. Kad jis žinotų. 

Tuoj prie jų prisijungs. 

— Sveika Marija, malonės pilnoji, - pradėjo jis. Smarkiai 
trūktelėjau kilpą. 

— Apsieisim be šito, Tėve. Ne dabar. Dabar metas tiesai. 

— Prašau, - jis springo. 

— Taip, maldauk manęs. Taip gerai. Daug geriau, — aš 
darkart trūktelėjau. - Kaip manai, Tėve, ar gana? Septynių 
kūnų? Ar jie maldavo? - Jis tylėjo. - Kaip manai, Tėve, ar 
čia visi? Tik septyni? Ar ištraukiau visus? 

— O, Dieve, — skausmingai iškvėpė jis — net gera klau- 
syti. 

— O kaip kiti miestai, Tėve? Kaip Fajetvilis? Ar norėtum 
pasikalbėti apie Fajetvilį? - jis tik springdamas sukūkčiojo, 
nepasakė nė žodžio. — O kaip dėl Ist Orindžo? Ar ten buvo 
trys? Ar ką nors praleidau? Nesu tikras. O gal Ist Orindže 
būta keturių, Tėve? 

Tėvas Donovanas mėgino rėkti. Jo gerklė buvo pernelyg 
užspausta, kad riksmas nusisektų, tačiau jis buvo nuoširdus, 
taigi į prastą techniką galima nekreipti dėmesio. Tada jis 
parkrito veidu į žemę, prieš pastatydamas ant kojų lei- 
dau kiek pažliumbti. Jis vos stovėjo, nesivaldė. Nesulaikė 
šlapimo, o per smakrą tįso seilė. 

— Prašau, - tarė jis. —- Negalėjau nieko sau padaryti. Tie- 
siog negalėjau. Prašau, privalai suprasti... 

— Suprantu, Tėve, - pasakiau, o kažkas mano balse, dabar 
jau Tamsiojo Pakeleivio balse, jį sustingdė. Jis lėtai pakėlė 
galvą, kad pažvelgtų man į akis, ir tai, ką jose išvydo, pri- 
vertė nurimti. — Puikiai suprantu, — ištariau jam į veidą. 
Prakaitas ant jo skruostų pavirto į ledą. — Matai, — tęsiau, — 
aš taip pat nieko sau negaliu padaryti. 

Stovėjome labai arti vienas kito, beveik lietėmės, ir 
staiga ėmiau nebeapsikęsti jo purvinumo. Trūktelėjau kilpą 
ir vėl spyriu parverčiau ant žemės. Tėvas Donovanas išsi- 
drėbė ant grindų. 

— Bet vaikai? — pasakiau. — Niekada negalėčiau taip 
pasielgti su vaikais. — Sunkiu dideliu batu prispaudžiau jo 
pakaušį ir trinktelėjau veidą į žemę. — Aš ne toks kaip tu, 
Tėve. Niekada nesirenkuų vaikų. Susirandu tokius Žmones 
kaip tu. 

— Kas tu? - sušnibždėjo Tėvas Donovanas. 

— Pradžia, — tariau. — Ir pabaiga. Susipažink su savo 
Antikūrėju, Tėve. — Buvau paruošęs adatą, ir ji tvarkingai 
įsmigo jam į kaklą, kiek trukdė įtempti raumenys, tačiau 
pats kunigas nesipriešino. Spustelėjau stūmoklį, ir švirkš- 
tas ištuštėjo, o Tėvą Donovaną greitai užplūdo gryna ramy- 
bė. Vos po kelių akimirkų jo galva ėmė tirtėti, ir jis atsuko 
veidą į mane. 

Artikrai mane matė? Ar matė dvigubas gumines pirštines, 
kruopščiai paruoštus apdangalus, slidžią šilko kaukę? Ar 
jis tikrai mane matė? Ar tai nutiko kitame kambaryje, Tam- 
siojo Pakeleivio kambaryje, Švariajame Kambaryje? Prieš 
dvi naktis išbalintame ir iššluotame, iššveistame, išpurkšta- 
me —akinamai švariame. O kambario, kurio langai uždengti 
storomis baltomis guma dengtomis paklodėmis, viduryje, 
po šviesomis — ar jis galiausiai matė mane, gulėdamas ant 
mano pagaminto stalo, ar matė baltų šiukšlių maišų dėžes, 
chemikalų buteliukus, trumpą pjūklų ir peilių eilę? Ar jis 
galiausiai matė mane? 

O gal matė tuos septynis nešvarius gumulus — kas žino, 
gal ir daugiau? Ar matė save, negalintį rėkti, pavirstantį to- 
kia pačia netvarka darže? 

Be abejo, nematė. Jo vaizduotė neleido matyti savęs kaip 
vieno iš jų. Iš dalies jis buvo teisus. Jis niekada nepavirs 
tuo, kuo pavertė vaikus. Aš taip nepasielgčiau, negalėčiau to 
leisti. Nesu toks kaip Tėvas Donovanas, nesu toks pabaisa. 

Esu labai tvarkingas pabaisa. 

Nėra nė kalbos, tvarkai reikia laiko, tačiau verta. Verta, 
kad Tamsusis Pakeleivis būtų laimingas ir kurį laiką tylėtų. 
Verta atlikti tinkamai ir tvarkingai. Iš pasaulio pašalinti dar 
vieną netvarkos krūvą. Dar keli sandariai užrišti šiukšlių 
maišai, ir mažas mano pasaulio kampelis taps tvarkingesne, 
laimingesne vieta. Geresne vieta. 

Iki to laiko, kai turėjau pradingti, buvo likusios maždaug 
aštuonios valandos. Kad viskas būtų gerai, prireiks jų visų. 

Lipnia juosta pritvirtinau kunigą prie stalo ir nupjausčiau 
drabužius. Parengiamąjį darbą atlikau greitai: nuskutau, 
nušveičiau, nupjausčiau tai, kas netvarkingai kyšojo. Kaip 
visada jutau visame kūne tvinkstantį nuostabų ilgą, ne- 
skubrų augimą. Jis virpės manyje, kol dirbsiu, vis kildamas 
ir apimdamas mane visą iki pat pabaigos, kai Poreikį ir ku- 
nigą kartu nusineš slūgstantis potvynis. 

Prieš pat pradedant rimtąjį darbą Tėvas Donovanas atsi- 
merkė ir pažvelgė į mane. Baimė jau buvo dingusi - kartais 
taip nutinka. Jis Žiūrėjo tiesiai į mane ir sujudino lūpas. 

—- Ką? — paklausiau. Palenkiau galvą arčiau. - Negirdžiu. 

Išgirdau jį lėtai ir ramiai kvėpuojant, tada jis dar kartą 
pakartojo ir užmerkė akis. 

— Nėra už ką, - ištariau ir ėmiausi darbo. 

Pusę penkių ryto kunigas jau buvo sutvarkytas. Jaučiausi 
daug geriau. Po to visada jausdavausi geriau. Žudymas 
gerai mane nuteikia. Jis sudėlioja taškus ant i tamsiuose 
mielojo Deksterio planuose. Saldus atpalaidavimas, pri- 
valomas visų mažų hidraulinių vožtuvų viduje atidarymas. 
Mėgstu savo darbą - atsiprašau, jei Kam nors tai nepatinka. 
O, 1š tikrųjų apgailestauju. Bet yra kaip yra. Akivaizdu, kad 
tai nėra paprastas žudymas. Jį reikia atlikti tinkamai, tin- 
kamu laiku ir su tinkamu partneriu — labai sudėtinga, tačiau 
tiesiog būtina. 

Be to, visada šiek tiek išsekina. Buvau pavargęs, tačiau 
praėjusios savaitės įtampa dingo, šaltas Tamsiojo Pakelei- 
vio balsas nutilo, ir vėl galėjau būti savimi. Keistu, juo- 
kingu, nerūpestingu, viduje mirusiu Deksteriu. Jau nebe 
Deksteriu su peiliu, ne Deksteriu Keršytoju. Bent jau iki 
kito karto. 

Visus kūnus vėl pakasiau darže kartu su nauju kaimynu ir 
kaip galėdamas sutvarkiau mažą griūvantį namelį. Daiktus 
susikroviau į kunigo automobilį ir nuvažiavau į pietus iki 
mažo šoninio kanalo, kur buvau palikęs savo katerį - pen- 
kių metrų ilgio „„Whaler“ su seklia grimzle ir galingu varik- 
liu. Įstūmiau kunigo automobilį į kanalą ir įlipau į katerį. 
Stebėjau, kaip automobilis ima grimzti 1r dingsta. Tada 
atsišvartavau ir palengva išplaukiau iš kanalo per įlanką į 
šiaurę. Saulė kaip tik kilo ir atsispindėjo katerio šonuose. 

Nutaisiau laimingiausią išraišką — aš tik eilinis ankstyvas 
žvejys, grįžtantis namo. Kas norėtų raudonojo ešerio? 

Pusę septynių jau buvau namuose, bute Kokosų giraitėje. 
Iš kišenės išsiėmiau objektinį stikliuką — paprastą, švarią 
stiklo juostelę su centre apsaugotu vienu kunigo kraujo 
lašeliu. Dailus ir švarus, jau išdžiūvęs, panorėjęs prisiminti 
bet kada galėsiu pakišti po mikroskopu. Stikliuką padėjau 
greta kitų trisdešimt šešių tvarkingų, kruopščiai surinktų 
išdžiūvusių kraujo lašelių. 

Labai ilgai maudžiausi duše, kad deginamai karštas 
vanduo nuplautų įtampos likučius ir atpalaiduotų rau- 
menis, nušveičiau paskutinius kunigo ir daržo prie pelkėje 
stovinčio mažo namelio kvapų pėdsakus. 

Vaikai. Turėjau jį dukart nužudyti. 

Kažkas, dėl ko esu toks, koks esu, pavertė mane tuščiu ir 
bejausmiu. Neatrodo, kad tai labai blogai. Esu tikras, kad 
dauguma žmonių kasdien bendraudami su kitais siaubin- 
gai apsimetinėja. O aš apsimetu nuolatos. Man labai gerai 
sekasi, nors niekada nieko nejaučiu. Tačiau man patinka 
vaikai. Niekada negalėčiau pats jų turėti, nes net neno- 
riu pagalvoti apie seksą. Sunku net tai įsivaizduoti — kaip 
žmonės taip gali? Kur dingsta orumas? Bet vaikai ypatingi. 
Tėvas Donovanas nusipelnė mirti. Hario kodekso laikytasi, 
Tamsusis Pakeleivis patenkintas. 

Penkiolika po septynių vėl jaučiausi švarus. Išgėriau ka- 
vos, suvalgiau dribsnių ir patraukiau į darbą. 

Pastatas, kuriame dirbu, didelis ir modernus, baltas, 
daug stiklo. Netoli oro uostas. Mano laboratorija antrame 
aukšte, koridoriaus gale. Dirbu mažame kabinete greta la- 
boratorijos. Nelabai panašus į kabinetą, tačiau jis mano — 
prie pagrindinės kraujo tyrimų laboratorijos esanti kabina. 

Ji vien tik mano, niekas ten neina, su niekuo nereikia dalin- 
tis, niekas nesujaukia mano daiktų. Stalas, kėdė, dar viena 
kėdė svečiui, jei šis nėra stambus. Kompiuteris, lentyna, 
dokumentų spinta. Telefonas. Autoatsakiklis. 

Kai įėjau, autoatsakiklio lemputė mirksėjo. Ne kasdien 
gaunu žinučių. Kažkodėl visame pasaulyje yra vos keli 
žmonės, darbo valandomis turintys ką pasakyti kraujo dė- 
mių tyrėjui. Viena iš tų, turinčių ką pasakyti, yra Debora 
Morgan, mano įseserė. Farė kaip ir jos tėvas. 

Žinutė buvo nuo jos. 

Paspaudęs mygtuką pirma išgirdau meksikietiškos 
muzikos ritmą, po to Deboros balsą. ,„Deksteri, prašau, kai 
tik ateisi. Aš nusikaltimo vietoje Tamajamio kelyje, „Cac1- 
gue“ motelyje.“ Ji stabtelėjo. Išgirdau, kaip ranka pridengė 
ragelį, kad kažką kažkam pasakytų. Tada vėl pliūptelėjo 
meksikietiška muzika, ir ji tęsė: ,,Ar gali tuoj pat atvažiuoti? 
Prašau, Deksai.“ 

Padėjo ragelį. 

Neturiu šeimos. Na, bent jau kiek žinau. Esu tikras, kad 
kažkur vaikšto Žmonės, turintys panašius genus. Man jų 
gaila. Niekada nesu jų sutikęs. Nemėginau, o ir jie nesi- 
stengė manęs surasti. Mane įvaikino ir užaugino Haris ir 
Dorisė Morganai, Deboros tėvai. Turint omeny, kas esu, jie 
puikiai su manimi susitvarkė, tiesa? 

Abu jau mirę. Taigi Debė — vienintelis žmogus pasaulyje, 
kuriam nebuvo nusipersti, gyvas aš ar ne. Net neįsivaiz- 
duoju kodėl, tačiau jai geriau, kad gyvas. Manau, tai miela. 
Jei galėčiau jausti, tai tie jausmai tikrai būtų skirti Debei. 

Taigi nuvažiavau. Išvažiavau iš Metro-Deido stovėjimo 
aikštelės ir pasukau į netoliese esantį Ternpaiko kelią, 
kuriuo patekau į Tamajamio kelio dalį, kur įsikūręs „Caci- 

gue“ motelis ir dar keli šimtai jo brolių bei seserų. Tai sa- 
votiškas rojus. Ypač jei esi tarakonas. Eilės pastatų, vienu 
metu gebančių tviskėti ir pelyti. Ryškūs neoniniai ženklai 
ant senų nuskurusių, kiaurų kaip kempinė statinių. Ten va- 
žiuoji arba naktį, arba išvis nevažiuoji. Nes pamatyti tai di- 
enos šviesoje — tas pat, kas pamatyti patį gyvenimo dugną. 

Kiekviename didesniame mieste yra toks rajonas. Jei 
keršas raupsų nusėtas neūžauga užsimanytų pasimylėti su 
kengūra ir paauglių choru, jis atvyktų čia ir gautų kambarį. 
O paskui nusivestų visą būrį į šalia esančią užeigą puodelio 
kubietiškos kavos ir medianoche' sumuštinio. Niekas ne- 
kreips dėmesio, jei tik jis paliks arbatpinigių. 

Pastaruoju metu Debora čia praleido per daug laiko. Jos 
nuomone, ne mano. Čia gera vieta atvažiuoti, jei esi faras 
ir nori padidinti statistinę tikimybę pagauti asmenį, darantį 
kažką siaubingo. | 

Deborai taip neatrodė. Gal todėl, kad ji dirbo viešosios 
tvarkos skyriuj. Išvaizdi jauna Tamajamio kelyje dirbanti 
moteris iš viešosios tvarkos skyriaus galiausiai tampa jau- 
ku — stovėdama kone nuoga lauke, mėgindama pagauti už 
seksą norinčius mokėti vyrus. Debora šito nekentė. Prosti- 
tucija ją jaudino tik kaip sociologinė problema. Ji nemanė, 
kad ieškančiųjų meilės pakavimas — tikra kova su nusi- 
kalstamumu. Be to (tai žinau tik aš), ji nekentė visko, kas 
pabrėždavo jos moteriškumą ir dailią figūrą. Norėjo būti 
farė, ne jos kaltė, kad atrodė labiau kaip mėnesio mergina 
iš žurnalo. 

Sukdamas į stovėjimo aikštelę tarp „Cacigue“ 1r kaimy- 
ninės „Tito's Cafė Cubano“ mačiau, kad ji kaip reikalas 


' Kubietiškas sumuštinis (isp. vidurnaktis). 

išryškinusi savo figūrą. Vilkėjo ryškiai rožinę palaidinę be 
petnešėlių, elastinius šortus, juodas tinklines pėdkelnes ir 
avėjo smailius aukštakulnius. Tiesiai iš Holivudo kekšių 
3D formatu aprangos parduotuvės. 

Prieš kelerius metus kažkas viešosios tvarkos skyriui 
prasitarė, kad sąvadautojai iš jų gatvėje juokiasi. Atrodo, 
farai, daugiausia vyrai, išrinkdavo aprangą, kuria moterys 
operatyvininkės turėjo vilkėti dirbdamos pasaloje. Drabu- 
žių parinkimas daug sakė apie jų erotinius polinkius, ta- 
čiau apranga neatrodė įtikinamai. Dėl to visi gatviniai su- 
prasdavo, kuri naujokė delninukėje nešiojasi ženklelį ir 
ginklą. 

Kai šitai išgirdo, farai pradėjo reikalauti, kad pačios į pa- 
salą einančios merginos išsirinktų drabužius. Šiaip ar taip, 
juk merginos geriau išmano, ką rengtis, ar ne? 

Gal dauguma ir išmano. Tik ne Debora. Ji patogiai jau- 
čiasi tik dėvėdama mėlynų atspalvių drabužius. Reikėtų 
pamatyti, ką ji norėjo rengtis į išleistuves. O dabar - nesu 
matęs gražios moters, apsirengusios taip menkai, bet tokios 
seksualiai nepatrauklios kaip Debė. 

Tiesa, ji išsiskyrė. Ant palaidinės be petnešėlių prisise- 
gusi ženklelį valdė minią. Matomesnė nei puskilometris 
geltonos nusikaltimo vietą žyminčios juostos ir trys kampu 
sustatyti patrulių automobiliai mirksinčiomis šviesomis. 
Rožinė palaidinė švietė šiek tiek ryškiau. 

Ji ėjo į vieną stovėjimo aikštelės pusę, atitraukdama mi- 
nią nuo laboratorijos technikų, besikuičiančių kavinei pri- 
klausančiame šiukšlyne. Džiaugiausi, kad manęs nesiuntė. 
Smarvė sklido per visą aikštelę 1r pro automobilio langą — 
tamsus kavos tirščių, senų vaisių ir susmirdusios kiaulienos 
dvokas. 

Prie įvažiavimo į aikštelę stovintis faras mane pažinojo. 
Įleido, pasistačiau automobilį. 

— Debe, - prižingsniavęs pasakiau. — Gražūs drabužiai. 
Atskleidžia visus tavo figūros privalumus. 

— Atsikrušk, — ištarė ji ir nuraudo. Verta pamatyti raus- 
tantį suaugus; farą. 

— Rado dar vieną kekšę, — pasakė ji. - Bent jau manoma, 
kad tai kekšė. Sunku pasakyti iš to, kas liko. 

— Bus jau trečia per pastaruosius penkis mėnesius, — ta- 
riau. 

— Penkta, — pataisė ji. — Dar dvi buvo Brouvarde. — Ji 
papurtė galvą. —- Tie šikniai vis kartoja, kad oficialiai jokio 
ryšio nėra. 

— Būtų baisiai daug popierizmo, — pasakiau paslaugiai. 

Debė iššiepė dantis. 

— O kaip dėl paprasto sukrušto policijos darbo? — suurz- 
gė ji. - Net debilas matytų, kad žmogžudystės susijusios. — 
Ji sudrebėjo. 

Spoksojau į ją nustebęs. Ji farė ir faro dukra. Jos neglu- 
mino baisybės. Kai dar buvo naujokė, vyresni vyrukai 
krėsdavo Deborai pokštus — rodydavo sukapotus kūnus, 
kurių kasdien atsiranda Majamyje, kad išvemtų pietus, o ji 
nė nemirktelėdavo. Buvau, mačiau, parsivežiau suvenyrų. 

Bet dėl šitos ji sudrebėjo. 

Įdomu. 

— Šita ypatinga, tiesa? — paklausiau. 

— Ji būdavo mano pamainoj su kekšėm. — Ji bakstelėjo 
pirštu į mane. - O TAI reiškia, kad turiu progą užsiimti šituo 
reikalu, atkreipti į save dėmesį ir persikelti į žmogžudysčių 
skyrių. 

Nutaisiau laimingą šypseną: 

— Ambicijos, Debora? 

— Taip, po velnių, — atsakė ji. — Noriu išeit iš viešosios 
tvarkos ir mest šalin šitą kekšės kostiumą. Deksteri, noriu į 
žmogžudysčių skyrių, čia galėtų būti mano bilietas. Viena 
byla ir, — ji stabtelėjo. O tada pasakė visiškai neįtikėtinus 
žodžius. — Prašau, padėk man, Deksai, — tarė. — Tikrai šito 
nekenčiu. į 

— Prašau, Debora? Tu manęs prašai? Ar bent įsivaizduo- 
ji, kaip mane sujaudinai'? 

— Baik malt šūdą, Deksai. 

— Bet, Debora, iš tikrųjų... 

— Pasakiau baik. Tai padėsi man ar ne? 

Kai ji taip pasakė, ore pakabindamą retai pasitaikantį 
keistą „prašau“, tegalėjau atsakyti: 

— Aišku, padėsiu, Debe. Juk žinai. 

Atsiimdama prašymą metė smarkų žvilgsnį. 

— Nežinau, Deksai. Su tavimi negali Žinoti. 

— Aišku, padėsiu, Debe, - pakartojau nutaisęs įsižeidusio 
žmogaus toną. 

Gerai suvaidinęs pažeistą orumą nudrožiau tiesiai prie 
šiukšlyno, kur kapstėsi kitos laboratorijos žiurkės. 

Kamila Fig ropojo per šiukšles ieškodama pirštų ats- 
paudų. Kresna trumpaplaukė trisdešimt penkerių moteris, 
niekada nereaguojanti į linksmus ir žavingus mano kompli- 
mentus. Išvydusi mane ji atsiklaupė, nuraudo ir tylėdama 
nulydėjo akimis. Atrodo, visada spoksodavo į mane, paskui 
nurausdavo. 

Ant apversto plastikinio pieno pakelio tolimajame šiukš- 
lyno gale naršydamas saują šiukšlių sėdėjo Vincas Masuo- 
ka. Jis buvo pusiau japonas ir mėgo juokauti, kad paveldėjo 
trumpąją pusę. Šiaip ar taip, jam tai atrodė juokinga. 

Su plačia azijietiška Vinco šypsena kažkas buvo negerai. 
Lyg būtų išmokęs šypsotis iš paveikslėlių knygos. Net kai 
mėtydavo privalomus nešvankius ir žeminančius juokelius 
apie farus, niekas ant jo nepykdavo. Niekas ir nesijuokda- 
vo, tačiau tai jam netrukdė. Atlikdavo visus tinkamus ritu- 
alinius gestus, bet visada atrodydavo, kad jis nenuoširdus. 
Manau, dėl to jį 1 mėgau. Dar vienas apsimetantis žmo- 
gumi, kaip ir aš. 

— Nagi, Deksteri, — ištarė Vincas nepakeldamas akių. — 
Kokie vėjai tave čia atpūtė? 

— Atvykau pažiūrėti, kaip visiškai profesionalioje aplin- 
koje dirba tikri ekspertai, — atsakiau. — Ar matei čia tokių? 

— Cha cha, — atsakė. Tai turėjo būti juokas, tačiau dirb- 
tinumu lenkė net šypseną. — Tikriausiai manai esąs Bos- 
tone. — Jis kažką rado ir prisimerkęs apžiūrėjo prieš švie- 
są. — Rimtai, kodėl tu čia? 

— O kodėl neturėčiau būti, Vincai? — perklausiau apsimes- 
damas pasipiktinusiu. — Juk čia nusikaltimo vieta, ar ne? 

— Tu tiri kraujo dėmes, — atsakė jis, išmetė tai, ką apžiū- 
rinėjo, ir vėl pradėjo ieškoti. 

— Žinau. 

Jis pažvelgė į mane šypsodamasis plačiausia dirbtine 
šypsena. 

— Kraujo čia nėra, Deksai. 

Pajutau, kad sukasi galva. 

— Ką tai reiškia? 

— Nei viduje, nei aplinkui nėra kraujo, Deksai. Visai nėra 
kraujo. Keisčiausias kada matytas dalykas, — paaiškino jis. 

Visai nėra kraujo. Girdėjau tuos žodžius, vis garsiau 
skambančius galvoje. Nėra lipnaus, šilto, teplaus, bjauraus 
kraujo. Nėra žymių. Nėra dėmių. VISAI NĖRA KRAUJO. 

Kodėl aš apie tai nepagalvojau? 

Jaučiausi lyg radęs trūkstamą dalelę dalykui, kuris, ma- 
niau, užbaigtas. 

Aš net nesistengiu suprasti Deksterio ir kraujo santykio. 
Vien pagalvojus apie kraują atšimpa dantys, tačiau jis tapo 
mano karjeros, studijų ir darbo dalimi. Akivaizdu, kad čia 
slypi kažkas daugiau, tačiau sunkiai sekasi tuo domėtis. 
Esu kas esu — argi ne miela naktis vaikų žudikui išskrosti?? 

Bet šitai... 

— Tau viskas gerai, Deksteri? — paklausė Vincas. 

— Jaučiuosi fantastiškai, — atsakiau. — Kaip jam tai 
pavyksta? 

— Nelygu. 

Pažvelgiau į Vincą. Jis spoksojo į kavos tirščius saujoje 
ir atsargiai juos stumdė gumine pirštine aptemptu pirštu. 

— Nelygu kas, Vincai? 

— Nelygu kas jis yra ir ką daro, - atsakė. —- Cha cha. 

Papurčiau galvą. 

— Kartais pernelyg stengiesi būti paslaptingas, — tariau. — 
Kaip žudikas atsikrato kraujo? 

— Sunku dabar imti ir pasakyti, — atsakė jis. — Dar nera- 
dom nė lašo kraujo. O kūnas ne pačios geriausios formos, 
taigi bus sunku rasti bent truputį. 

Visai neįdomu. Man patinka tvarkingi lavonai. Be sam- 
brūzdžio, be netvarkos, be varvančio kraujo. Jei žudikas — 
dar vienas kaulą draskantis šuva, mano susidomėjimas iš- 
senka. 

Lengviau atsikvėpiau. 

— Kur kūnas? — paklausiau Vinco. 

Jis mostelėjo galva į vietą už kelių metrų: 

— Ten, — ištarė. —- Sų LaGerta. 

— Vaje, — pasakiau. —- Ar LaGerta tiria šitą bylą? 

Jis vėl dirbtinai nusišypsojo: 

— Žudikui pasisekė. 

Pažvelgiau. Aplink tvarkingų šiukšlių maišų krūvelę 
būriavosi keli žmonės. 

— Nematau, - ištariau. 

— Štai ten. Šiukšlių maišai. Kiekviename po kūno dalį. 
Jis supjaustė auką dalimis ir kiekvieną suvyniojo kaip ka- 
lėdinę dovaną. Ar esi ką panašaus matęs? 

Aišku, esu. 

Aš taip darau. 


3 SKYRIUS 


Kažkaip keista ir bejėgiška stebėti Žmogžudystės vietą 
šviečiant ryškiai Majamio saulei. Net groteskiškiausios Žu- 
dynės atrodo išdezinfekuotos ir suvaidintos. Lyg atsidur- 
tum naujoje drąsioje Disnėjaus pasaulio dalyje. Damerio“ 
atrakcionai. Pasivažinėkite šaldytuve. Savo pietus palikite 
tik tam skirtuose konteineriuose. 

Sudarkytų kūnų vaizdas man niekada nebuvo nepakelia- 
mas, o ne, toli gražu. Nemėgstu netvarkingų nusikaltimų, 
kai visur pritaškyta kūno skysčių — bjauru. Tačiau šiaip neką 
blogiau nei Žiūrėti į šonkaulius prekybos centro šaldytuve. 
O naujokai ir nusikaltimo vietų lankytojai dažnai apsivemia, 
tiesa, kažkodėl vemia daug mažiau, nei vemtų būdami šiau- 
riau. Saulė tarsi pašalina bjaurumą. Viską išvalo, sutvarko. 
Gal todėl man taip patinka Majamis. Toks tvarkingas miestas. 

Jau buvo graži karšta Majamio diena. Visi, vilkėję švar- 
kus, ieškojo, kur juos pakabinti. Aiman — tokios vietos 
mažoje nešvarioje stovėjimo aikštelėje nebuvo. Tebuvo 
penki-šeši automobiliai ir šiukšlynas. Nugrūstas į kampą 
šalia kavinės, galu rėmėsi į rausvą tinkuotą spygliuota viela 
papuoštą sieną. Ten buvo ir galinės kavinės durys. Pro tas 
duris pirmyn ir atgal vaikščiojo paniurusi mergina, vikriai 


2 Džefris Dameris (Jeffrey Dahmer) — žudikas maniakas, JAV itin 
žiauriai nužudęs septynioliką vyrų ir vaikinų. 

nusikaltimo vietoje dirbantiems farams ir technikams ne- 
šiodama cafė cubano ir pasteles*. Būrelis įvairaus plauko 
kostiumais vilkinčių farų, besitrainiojančių Žmogžudysčių 
vietose tam, kad būtų pastebėti, sukeltų spaudimą arba su- 
žinotų, kas vyksta, turėjo manipuliuoti dar vienu daiktu. 
Kava, pyragaitis ir švarkas. 

Laboratorijos chebra kostiumų nedėvėjo. Viskoziniai 
maršinėliai su dviem kišenėlėmis tiko labiau. Tokius ir aš 
vilkėjau. Išmarginti vudu būgnininkų ir palmių raštu žalio- 
sios citrinos spalvos fone. Stilinga, tačiau praktiška. 

Patraukiau arčiausių viskozinių marškinėlių link kūną 
apsupusių žmonių raizgalynėje. Jie priklausė Ancheliui 
Batistai-ne-giminei, kaip jis dažniausiai prisistatydavo. 
Labas, aš — Anchelis Batista, ne giminė“. Jis dirbo medici- 
nos tyrėjo biure. Kai priėjau, tupėjo šalia vieno 1š šiukšlių 
maišų ir žvelgė vidun. 

Prisijungiau prie jo. Nekantravau žvilgtelėti į maišą. 

Verta užmesti akį į bet ką, kas sujaudina Deborą. 

— Ancheli, — ištariau prieidamas iš šono. — Ką turim? 

— Kas per daugiskaita, baltasis? — paklausė jis. — Šitame 
kraujo nėra. Kaip ir darbo tau. 

— Girdėjau, — pritūpiau greta. — Nužudyta čia ar tik čia 
išmesta? 

Jis papurtė galvą. 

— Sunku pasakyt. Šiukšlyną tuština dukart per savaitę, o 
šitas čia guli gal dvi dienas. 


3 Pyragaičiai (isp.). 
* Kubietis Anchelis Batista taip prisistato turėdamas omeny anks- 
tesnį Kubos diktatorių Fulgencio Batistą. 

Apsidairiau po stovėjimo aikštelę, tada nyžvelgiau api- 
pelijusį „Cacigue“ fasadą. 

— O motelis? 

Anchelis gūžtelėjo: 

— Vis dar ieško, bet nemanau, kad ką nors ras. Kitais 
kartais jis paprasčiausiai pasinaudodavo patogiu šiukšlynu. 
Hm, - staiga pasakė jis. 

— Kas? 

Jis pieštuku pakėlė plastikinio maišo kraštą. 

— Pažvelk į pjūvį. 

Iš maišo kyšojo nupjautos kojos galas — saulėkaitoje 1š- 
balęs ir išskirtinai negyvas. Šitas gabalas baigėsi ties čiur- 
na, pėda dailiai nukirsta. Išliko nedidelė drugelio tatuiruo- 
tė, tik vienas sparnas kartu su pėda nupjautas. 

Švilptelėjau. Kone chirurgo darbas. Šitas vyrukas gerai 
pasidarbavo, prilygo man. 

— Labai švariai, — ištariau. Taip ir buvo, ne tik dėl tvar- 
kingo pjūvio. Niekad nebuvau matęs tokios švarios, sau- 
sos, tvarkingai atrodančios negyvos mėsos. Nuostabu. 

— Me cago en diez? ant gražumo ir švarumo, — pasakė 
jis. — Neužbaigta. 

Pažvelgiau pro jo petį giliau į maišą. 

Ten niekas nejudėjo. 

— Man atrodo užbaigta, Ancheli. 

— Pažėk, — tarė jis. Praskėtė kitą maišą. 

— Šitą koją sukapoja į keturis gabalus. Beveik kaip su 
liniuote ar panašiai, ką? O šitą, — jis vėl parodė į pirmąją 


> Pažodžiui „šiku dešimtimi“ (isp.), tariamai sušvelninta posakio 
„Me cago en Dios“ — „šiku Dievu“ versija. 

čiurną, kuria taip žavėjausi. — Šitą sukapoja tik į du gaba- 
lus. Kodėl, ką? 

— Tikrai nežinau, — atsakiau. — Gal detektyvė LaGerta 
išsiaiškins. 

Akimirką Anchelis pažiūrėjo į mane — abiem buvo sun- 
ku išlaikyti rimtą veidą. 

— Gal ir išsiaiškins, — tarė jis ir grįžo prie darbo. — Gal 
nueik ir paklausk jos? 

— Hasta luego“, Ancheli, - pasakiau. 

— Beveik garantuotai, — atsakė jis, pasilenkęs ties plasti- 
kiniu maišu. 

Prieš kelerius metus sklandė gandai, kad detektyvė Mig- 
dija LaGerta į Žmogžudysčių skyrių pateko su kažkuo per- 
miegojusi. Metus į ją žvilgsnį nesunku tuo patikėti. Viskas 
savo vietose, atrodė niūriai ir aristokratiškai fiziškai pa- 
traukli. Puikiai dažėsi ir labai gerai rengėsi — „Blooming- 
dale's“ prašmatnumas. Tačiau netikiu, kad gandai tiesa. 
Visų pirma, nors išoriškai ji labai moteriška, nesu sutikęs vi- 
dumi vyriškesnės moters. Ji tvirta, savanaudiškai ambicin- 
ga, o vienintelė jos silpnybė — dailūs už ją jaunesni vyrai. 
Taigi beveik garantuoju, kad į žmogžudysčių skyrių pateko 
ne dėl sekso. Į žmogžudysčių skyrių pateko, nes ji kubietė, 
dalyvauja politikoje ir moka bučiuoti užpakalį. Toks deri- 
nys Majamyje veikia kur kas geriau nei seksas. 

LaGerta labai gerai bučiuoja užpakalius — tikra užpakalių 
bučiavimo čempionė. Tik bučiuodama užpakalius gavo aukš- 
tą žmogžudysčių tyrėjos rangą. Deja, šiame darbe sėdynių 
mylavimo įgūdžių neprireikė — ji buvo nevykusi detektyvė. 


* Iki pasimatymo (isp.). 

Pasitaiko; nekompetencija dažniau apdovanojama, nei 
praleidžiama pro pirštus. Šiaip ar taip, turiu su ja dirbti. Tad 
pasinaudojau savo žavesiu, kad ji mane pamėgtų. Leng- 
viau, nei galima pagalvoti. Bet kas gali būti žavingas, jei tik 
nesibodi apsimetinėti ir sakyti visus tuos kvailus, akivaiz- 
džius, pykinančius dalykus, kurių šiaip žmonėms neleidžia 
sakyti sąžinė. Laimei, sąžinės neturiu. Todėl viską ir sakau. 

Kai priartėjau prie nedidelės greta kavinės susibūrusios 
grupelės, LaGerta ispaniška greitakalbe kažką apklausinėjo. 
Kalbu ispaniškai, netgi šiek tiek suprantu kubietiškai. Ta- 
čiau iš LaGertos šnekos supratau tik kas dešimtą žodį. Ku- 
bos dialektas — ispaniškai kalbančio pasaulio neviltis. At- 
rodo, vienintelis Kubos ispanų kalbos tikslas — lenktyniauti 
su nematomu chronometru, mėginant trijų sekundžių tar- 
pais išpyškinti kuo daugiau žodžių be jokių priebalsių. 

Vienintelis būdas nepamesti minties — žinoti, ką kitas 
norės pasakyti dar prieš jam prabylant. Visa tai dar labiau 
sustiprina klaniškumą, dėl kurio kartais skundžiasi ne ku- 
biečiai. 

LaGertos klausinėjamas vyras buvo kresnas, tamsios 
odos, indėniškų bruožų, jį akivaizdžiai glumino dialektas, 
tonas ir ženklelis. Kalbėdamas stengėsi į ją nežiūrėti, tačiau 
dėl to, atrodo, ji dar griežčiau kalbėjo. 

— No, no hay nadie afuera, - pasakė jis tyliai, lėtai, žvelg- 
damas į šoną. — Zodos estūn en cafė. Lauke nieko nebuvo, 
visi buvo kavinėje. 

— Donde estabas? — reikliai paklausė ji. Kur buvai? 

Vyras pažvelgė į maišus su kūno dalimis ir greitai nusu- 
ko žvilgsnį. 

— Cocina. — Virtuvėje. — Entonces yo saco la basura. 
Tada išnešiau šiukšles. 

LaGerta tęsė; spaudė jį žodžiais, klausinėjo netinkamų 
klausimų terorizuojančiu ir menkinančiu balso tonu, kol 
jis pamažu pamiršo kūno dalių šiukšlyne atradimo siaubą, 
tapo uždaras 1r nekalbus. 

Meistro potėpis. Pagrindinį liudininką paversti priešu. 
Jei per pirmas svarbias valandas sugadini bylą, po to sutau- 
pai laiko ir popierizmo. 

Ji užbaigė keliais grasinimais ir liepė vyrui eiti. 

— Indėnas, — išspjovė ji, kai jis nuklibinkščiavo tiek, kad 
negirdėtų. 

— Prireikia visokių, detektyve, — ištariau. — Net campe- 
sinos'. 

Ji pažvelgė į mane ir 1š lėto apžiūrinėjo, o aš stovėjau ir 
svarsčiau kodėl. Ar pamiršo, kaip atrodau? Tačiau greitai 
plačiai nusišypsojo. Ta 1diotė tikrai mane mėgo. 

— Hola, Deksteri. Kokie vėjai čia atpūtė? 

— Sužinojau, kad esi čia, ir negalėjau neatvažiuoti. De- 
tektyve, prašau pasakyti, kada už manęs tekėsi. 

Ji sukikeno. Viską girdėję pareigūnai susižvalgė ir nu- 
kreipė akis kitur. 

— Batų neperku tol, kol nepasimatuoju, — atsakė LaGer- 
ta. —- Kad ir kaip patraukliai tie batai atrodytų. — Nors žino- 
jau, kad sakė tiesą, man nepasidarė aiškiau, kodėl ji spok- 
sojo į mane sukandusi liežuvį, paskui tarė: — O dabar eik 
šalin, blaškai mane. Turiu dirbti. 

— Matau, - pasakiau. — Ar jau pagavot žudiką? 

Ji prunkštelėjo: 

— Kalbi kaip žurnalistas. Po kokios valandos tie šikniai 
apspis mane. 


7 Valstiečiai (isp.). 

— Ir ką jiems pasakysi'? 

Ji pažvelgė į maišus su kūno dalimis ir susiraukė. Ne 
dėl to, kad nepatiko, ką mato. Ji vaizdavosi savo karjerą 
mėgindama sugalvoti, ką pasakys žiniasklaidai. 

— Tik laiko klausimas, kada žudikas suklys, ir mes jį pa- 
gausim... 

— Tai reiškia, — tariau, — kad kol kas jis nesuklydo nė 
karto, jokių įkalčių nėra, todėl prieš ką nors darydami turit 
laukti, kol jis vėl ką nors nužudys? 

Ji griežtai pažiūrėjo į mane. 

— Pamiršau. Kodėl tu man patinki? 

Gūžtelėjau pečiais. Nė nenutuokiau, tačiau, matyt, neži- 
nojo ir ji. 

— Kol kas turim nada y nada“. Tas gvatemalietis, — ji 
nutaisė grimasą indėnui pavymui, — kūną rado 1š restorano 
išnešęs šiukšles. Šiukšlių maišai jam pasirodė nematyti, to- 
dėl vieną praskleidė, manydamas rasiąs ką nors ggro, Ten 
buvo galva. 2 
— Ku-kū, — pasakiau tyliai. 

— Hm"? 

— Nieko. 

Ji susiraukusi apsidairė, tikėdamasi, kad iššoks įkaltis, ir 
galės jį pagriebti. 

— Tai tiek. Niekas nieko nematė ir negirdėjo. Nieko. Tu- 
riu palaukti, kol tavo vėplos kolegos baigs darbą — gal ką 
sužinosiu. 

— Detektyve, — už mūsų pasigirdo balsas. Apgaubtas 
„Aramis“ losjono po skutimosi debesies prižingsniavo ka- 
pitonas Metjusas — vadinasi, netrukus pasirodys žurnalistai. 


po 


J 


š Nieko ir nieko (isp.). 

— Sveiki, kapitone, — ištarė LaGerta. 

— Paprašiau pareigūnės Morgan netiesiogiai įsitraukti į 
bylą, — pradėjo jis. LaGerta krūptelėjo. - Būdama pasaloje 
dirbanti operatyvininkė, ji turi ryšių prostitučių bendruo- 
menėje, o tai gali paspartinti bylos sprendimą. — Vyras 
kalbėjo lyg žodyną vartydamas. Per daug metų, praleistų 
rašant ataskaitas. 

— Nesu tikra, kad to reikia, kapitone, — ištarė LaGerta. 

Jis mirktelėjo ir padėjo ranką jai ant peties. Vadovavi- 
mas Žmonėms - įgūdis. 

— Nusiraminkite, detektyve. Ji nesikiš į jūsų komandos 
prerogatyvas. Ji tik susisieks su jumis, jei turės ką pra- 
nešti. Liudininkai ir kiti panašūs dalykai. Jos tėvas buvo 
pasiutusiai geras faras. Sutarėm? — jo akys sublizgėjo ir 
susikoncentravo į kažką kitame stovėjimo aikštelės gale. 
Pažiūrėjau. Įriedėjo 7 kanalo žinių autobusiukas. — Atsi- 
prašysiu, — ištarė Metjusas. Pasitaisė kaklaraištį, nutaisė 
rimtą veido išraišką ir nužingsniavo autobusiuko link. 

— Puta?, - sumurmėjo LaGerta. 

Nežinojau, ar tai buvo tiesiog apibendrinimas, ar ji turė- 
jo omeny Debę, bet pamaniau, kad tinkamas laikas ir man 
išsliūkinti, kol LaGerta neprisiminė, kad pareigūnė Puta — 
mano sesuo. 

Kai sugrįžau prie Debės, Metjusas spaudė ranką Džeriui 
Gonzalezui iš 7 kanalo. Džeris —- Majamio kur-kraujas-ten- 
istorija žurnalistikos čempionas. Tokie man patinka. Šįkart 
jis nusivils. 

Pajutau, kaip lengvas šiurpuliukas nukeliavo oda. Visai 
jokio kraujo. 


* Kekšė (isp.). 

— Deksteri, — pradėjo Debora, nutaisiusi farės balsą, ta- 
čiau jutau, kad ji susijaudinusi. — Kalbėjausi su kapitonu 
Metjusu. Jis man leis tirti bylą. 

— Girdėjau, — ištariau. — Pasisaugok. 

Ji sumirksėjo: 


— Apie ką tu? 
— Apie LaGertą, - pasakiau. 
Debora prunkštelėjo. 


— Ją, — teištarė. 

— Aha. Ją. Tu jai nepatinki. Ir ji nenori, kad kištumeis į 
jos daržą. 

— Kieta. Bet įsakymus jai duoda kapitonas. 

— Aha. Ji jau kokias penkias minutes svarsto, kaip įsaky- 
mą apeiti. Taip kad pasisaugok, Debe. 

Ji tik susigūžė. 

— O ką tu sužinojai? — paklausė. 

Papurčiau galvą. 

— Kol kas nieko. LaGerta jau aklagatvy. Bet Vincas sa- 
kė, — lioviausi kalbėjęs. Netgi apie tai pasakoti atrodė per- 
nelyg asmeniška. 

— Ką sakė Vincas? 

— Smulkmena, Debe. Niekas nežino, ką tai reiškia. 

— Niekas ir nežinos, jei tylėsi, Deksteri. 

— Atrodo... kūne neliko nė lašo kraujo. Visiškai nėra 
kraujo. 

Debora akimirką tyloje galvojo. Tylėdama ji neišreiškė 
pagarbos kaip aš. Tiesiog galvojo. 

— Gerai, — galiausiai prakalbo. — Pasiduodu. Ką tai reiš- 
kia? 

— Dar per anksti spręsti, — atsakiau. 

— Bet tau atrodo, kad tai kažką reiškia. 

Tai reiškė keistą galvos svaigimą. Niežulį sužinoti dau- 
giau apie žudiką. Supratingą Tamsiojo Pakeleivio, po 
kunigo nužudymo dar turėjusio kurį laiką tylėti, kikenimą. 
Tačiau visa tai sunkoka paaiškinti Debei, tiesa? Tad pasa- 
kiau: 

— Gal ir reiškia, Debe. Kas žino? 

Ji įdėmiai pažvelgė į mane ir gūžtelėjo pečiais. 

— Gerai, — ištarė. — Kas dar? 

— O, labai daug, - atsakiau. — Puikiai valdo ašmenis. Pjū- 
viai kone kaip chirurgo. Kūnas tikriausiai buvo nužudytas 
kitur ir išmestas čia, nebent ką nors ras motelyje, tačiau visi 
tuo abejoja. 

— O kur nužudytas? 

— Labai geras klausimas. Užduoti tinkamą klausimą — 
jau pusė policininko darbo. 

— Kita pusė - atsakyti į tuos klausimus, — pasakė ji. 

— Ką gi. Niekas dar nežino kur, Debe. O aš tikrai neturiu 
visų teisminių duomenų... 

— Bet pradedi kažką nujausti, — pertraukė ji. 

Pažvelgiau į ją. Ji taip pat pažiūrėjo į mane. Būdavo, kad 
ką nors nujausdavau. Buvau dėl to šiek tiek ir žinomas. 
Mano nuojautos labai dažnai pasitvirtindavo. O kodėl gi 
ne? Dažnai nutuokiu, kaip mąsto žudikai. Juk pats taip 
mąstau. Žinoma, ne visada būdavau teisus. Kartais visai 
prašaudavau pro šalį. Nekaip atrodytų, jei visada būčiau 
teisus. Be to, nenorėjau, kad farai pagautų visus žudikus 
maniakus. Juk neturėčiau ką veikti laisvalaikiu! Bet da- 
bar... Kaip užglaistyti šitą mažą išsišokimą? 

— Pasakyk, Deksteri, — paragino Debora. — Ar turi spė- 
jimų? 

— Galbūt, — atsakiau. — Dar ankstoka spręsti. 

— O, Morgan, — už nugarų pasigirdo LaGertos balsas. 
Abu atsisukome. — Matau, apsirengei kaip tikra policininkė. 
LaGertos balso tonas prilygo antausiui. Debora įsitempė. 

— Detektyve, - ištarė. — Ar ką nors radote? 

Paklausė taip, lyg iš anksto žinotų atsakymą. 

Pigus triukas. Nepasiteisino. LaGerta tik išdidžiai su- 
mosavo ranka. 

— Tai tik putas, — pradėjo ji įdėmiai žiūrėdama į Debės 
iškirptę, šviečiančią toje prostitutiškoje aprangoje. — Tik 
kekšės. Svarbiausia, kad žiniasklaida nepradėtų isterikuo- 
ti. — Ji lėtai, tarsi netikėdama, papurtė galvą ir pakėlė akis. — 
Turint omeny, ką galima padaryti elgiantis solidžiai, turė- 
tų būti lengva. — Ji mirktelėjo man ir nužygiavo aikštelės 
pakraščio link, kur kapitonas Metjusas oriai bendravo su 
Džeriu Gonzalezu iš 7 kanalo. 

— Kalė, - ištarė Debora. 

— Apgailestauju, Debe. Ką norėtum, kad pasakyčiau: 
„Mes jai dar parodysim“ ar „Ar aš tau nesakiau?“ 

Ji dėbtelėjo į mane. 

— Po velnių, Deksteri, — pasakė. — Tikrai noriu surasti 
šitą vaikiną. 

Galvodamas apie dingusį kraują taip pat to norėjau. Ti- 
krai norėjau jį surasti. 

Tą vakarą po darbo išsiruošiau pasiplaukioti kateriu, 
kad pabėgčiau nuo Debės klausimų ir susivokčiau savo 
jausmuose. Jausmai. Aš jaučiu. Kas per mintis! Pamažu 
išvairavau savo „„Whaler“ į kanalą — nieko negalvojau, 
tobula dzen savijauta — ir nedideliu greičiu judėjau palei 
didelius namus, atskirtus aukštomis gyvatvorėmis ir vie- 
linėmis tvoromis. Automatiškai nutaisiau plačią šypseną ir 
pradėjau smarkiai mojuoti visiems kaimynams kiemuose, 
besitęsiančiuose iki pat kanalo pylimo. Vaikai žaidė ant 
nepriekaištingai nupjautos vejos. Mamos ir tėčiai ką nors 
kepė ant žarijų, drybsojo arba blizgino spygliuotą vielą 
nenuleisdami akių nuo vaikų. Visiems mojavau. Kai kurie 
atmojavo. Pažinojo mane, matydavo praplaukiantį — visa- 
da linksmą, garsiai su visais besisveikinantį. Jis buvo toks 
malonus. Labai draugiškas. Negaliu patikėti, kad krėtė to- 
kius siaubingus dalykus... 

Išplaukęs iš kanalo atidariau droselį ir patraukiau sąsiaurio 
link, o tada į pietryčius, Floridos salų link. Vėjas ant veido 
ir sūrių purslų skonis padėjo išvalyti galvą, privertė jaustis 
švariau ir šiek tiek gaiviau. Galvoti tapo daug lengviau. Iš 
dalies dėl vandens tykumo ir ramybės. Ir dar dėl to, kad, 
laikantis geriausių Majamio laivybos tradicijų, dauguma 
kitų plaukiančiųjų, atrodo, kėsinosi mane nužudyti. Mane 
tai labai atpalaidavo. Jaučiausi namuose. Tai mano šalis, tai 
mano Žmonės. 

Visą dieną darbe vis gaudavau teismo naujienų. Maždaug 
per pietus istoriją sužinojo visa šalis. Po „šiurpaus atradi- 
mo“ „Cacigue“ motelyje nuo prostitučių Žmogžudysčių 
ėmė slinkti šydas. 7 kanalas šauniai pasidarbavo pristatyda- 
mas visą isterišką kūno dalių atradimo šiukšlyne siaubą net 
nieko konkretaus apie jas nepapasakojęs. Kaip įžvalgiai 
pažymėjo detektyvė LaGerta, tai tik kekšės, tačiau vos tik 
žiniasklaida ėmė daryti viešą spaudimą, jos prilygo sena- 
toriaus dukroms. Taigi skyriaus darbas pamažu įsibėgėjo 
ruošiantis ilgam gynybinio manevravimo laikotarpiui, pui- 
kiai žinant, kokie sielvartingi pliauškesiai sklis iš drąsių ir 
bebaimių visuomenės pėstininkų lūpų. 

Debė nusikaltimo vietoje buvo tol, kol kapitonas ėmė 
nerimauti dėl viršvalandžių ir išsiuntė ją namo. Antrą po- 
piet ji pradėjo man skambinėti, norėdama pasiteirauti, ką 
sužinojau, 0 sužinojau labai mažai. Motelyje nerado jokių 
pėdsakų. Stovėjimo aikštelėje buvo tiek daug padangų žy- 
mių, kad nė vienos neišsiskyrė. Jokių atspaudų ar pėdsakų 
šiukšlyne, ant maišų arba kūno dalių. Švaru lyg laikantis 
higienos reikalavimų. 

Vienintelis didysis dienos įkaltis buvo kairė koja. Kaip 
pastebėjo Anchelis, dešinioji supjaustyta į kelias tvarkingas 
dalis: pjūviai ties klubu, keliu ir čiurna. Tačiau su kairiąja 
taip nebuvo pasielgta. Ji tik perpjauta pusiau ir dailiai su- 
pakuota. Aha, pasakė genialioji detektyvė LaGerta. Kažkas 
žudikui sutrukdė, nustebino ar išgąsdino jį taip, kad šis 
negalėjo pabaigti pjaustyti. Užkluptas jis supanikavo. Taigi 
ji metė visas pajėgas ieškoti to liudininko. 

LaGertos teorija apie sutrukdymą turėjo vieną nedidelį 
trūkumą. Mažulytį, gal aš čia be reikalo kabinėjuosi, bet — 
visas kūnas buvo kruopščiai nuvalytas ir suvyniotas, 1r, rei- 

kia manyti, po to, kai buvo supjaustytas. O tada atsargiai 
nugabentas į šiukšlyną, atrodo, žudikas turėjo pakanka- 
mai laiko ir buvo pakankamai susikaupęs, kad nepadarytų 
klaidų ir nepaliktų pėdsakų. Arba niekas to LaGertai ne- 
pasakė, arba — o, stebuklų stebukle! — ar gali būti taip, kad 
niekas kitas to nepastebėjo? Tikėtina — juk policijos dar- 
bas monotoniškas, tik detalių dėliojimas į reikiamas vietas. 
Tačiau jei atsiranda naujas braižas, tyrimas vyksta taip, lyg 
trys akli žmonės su mikroskopu tyrinėtų dramblį. 

Kadangi aš nei aklas, nei rutinos nustekentas, man rodo- 
si labiau tikėtina, kad žudikas paprasčiausiai buvo nepaten- 
kintas. Daug laiko darbui atlikti, tačiau tai jau penkta pagal 
tą patį braižą įvykdyta žmogžudystė. Ar pasidarė nuobodu 
paprasčiausiai sukapoti kūną? Ar Mūsų Berniukas ieškojo 
ko nors kito, kažko naujo? Naujos krypties, neišmėginto 
posūkio? 

Kone jaučiau jo susierzinimą. Nueita tiek daug, beveik 
iki galo, beliko supjaustyti likučius ir supakuoti dovanas. 
O tada staigus suvokimas: Ne tai. Kažkas ne taip. Kaip nu- 
trauktas lytinis aktas. 

Jam tai nebepatiko. Reikėjo kitokio požiūrio. Jis mėgino 
kažką išreikšti, tik dar nerado žodyno. Mano asmenine 
nuomone — noriu pasakyti, jei tai būčiau aš — tai jį labai 
suerzintų. Ir tikriausiai priverstų toliau ieškoti atsakymo. 

Ir greitai. 

Bet tegul LaGerta ieško liudininko. Tokio nėra. Tai šalta, 
atsargi ir nepaprastai mane žavinti pabaisa. Ką turėčiau da- 
ryti su šiuo susižavėjimu? Nežinojau, todėl pasišalinau į 
katerį pamąstyti. 

Pro pat laivo priekį daugiau nei šimto kilometrų per va- 
landą greičiu pralėkė „Donzi“. Džiaugsmingai pamojavau 

ir sugrįžau į dabartį. Artėjau prie Stiltsvilio, labiausiai ap- 
leisto senų polinių namų rajono vandenyje greta Floridos 
salų. Be tikslo pradėjau sukti didelį ratą, leisdamas min- 
tims judėti atgalios tokiu pačiu lėtu lanku. 

Ką turėčiau daryti? Reikia nuspręsti dabar, kol netapau 
pernelyg paslaugus Deborai. Galėčiau jai padėti išspręsti 
bylą, tikrai, juk tinkamesnio nei aš nėra. Bet ar norėjau 
padėti? Ar norėjau, kad suimtų žudiką? O gal norėjau pats 
jį surasti ir sustabdyti? Geriau pagalvojus — o, knibždanti 
mintelė — ar apskritai norėjau, kad jis sustotų? 

Ką turėčiau daryti? 

Dešinėje gęstančioje dienos šviesoje mačiau Elioto salą. 
Kaip visada, prisiminiau, kaip stovyklavome ten su Hariu 
Morganu. Mano įtėviu. Geruoju Faru. 

Deksteri, tu kitoks. 

Taip, Hari, tai tikra tiesa. 

Tačiau gali išmokti kontroliuoti kitoniškumą ir konstruk- 
tyviai jį panaudoti. 

Gerai, Hari. Jei jau taip manai. Kaip? 

Ir jis man papasakojo. 


Joks žvaigždėtas dangus neprilygs žvaigždėtam pietų 
Floridos dangui, kai būdamas keturiolikos stovyklauji su 
Tėvu. Net jei jis tėra įtėvis. Ir net jei tų žvaigždžių vaizdas 
pripildo vidų menamo pasitenkinimo — apie jausmus nėra 
net kalbos. Nejauti nieko. Dėl to čia ir esi. 

Laužas prigeso, žvaigždės ypač ryškios, o senasis miela- 
sis įtėvis kurį laiką tyli 17 gurkšnoja iš senoviškos gertuvės, 
ištrauktos iš kuprinės antkišenės. Tik jam nelabai sekasi — 
priešingai nei dauguma kitų farų, jis nėra girtuoklis. Tačiau 
gertuvė jau tuščia, ir metas galiausiai prabilti. 

— Deksteri, tu kitoks, — ištaria jis. 

Nusuku žvilgsnį nuo ryškių žvaigždžių. Beblėstanti lau- 
žo šviesa nedidelėje smėlėtoje laukymėje meta šešėlius. 
Dalis šešėlių mirguliuoja Hario veide. Jis atrodo keistai, 
lyg anksčiau nebūčiau jo matęs. Ryžtingas, nelinksmas, 
šiek tiek apkvaitęs. 

— Ką nori pasakyti, tėti? 

Nepažvelgia į mane. 

— Bilapai sakė, kad dingo Draugužis, — atsako. 

— Mažas šlykštus triukšmadarys. Visą naktį lojo. Mama 
nė bluosto nesudėjo. 

Be abejo, mamai reikėjo išsimiegoti. Mirštant nuo vėžio 
reikia daug ilsėtis, tačiau tam baisiam mažam šunėkui kiauk- 
sint anapus gatvės dėl kiekvieno šaligatviu nupūsto lapo ji 
negaudavo poilsio. 

— Radau kapą, - tęsia Haris. — Ten daug kaulų, Deksteri. 
Ne vien Draugužio. 

Nėra ką pasakyti. Atsargiai išpešu saują pušies spyglių 
ir laukiu. 

— Ar seniai taip elgiesi? 

Apžiūrinėju Hario veidą, tada metu žvilgsnį per laukymę 
į paplūdimį. Ten mūsų kateris švelniai supasi banguojant 
vandeniui. Šiltos baltos Majamio šviesos dešinėje. Nesu- 
prantu, kur suka ir ką išgirsti nori Haris. Tačiau jis mano 
gerasis įtėvis — Hariui dažniausiai tinka tiesa. Jis visada 
sužino, visada išsiaiškina. 

— Jau metus su puse, - atsakau. 

Haris linkteli: 

— Kodėl pradėjai? 

Labai geras klausimas, tik ne keturiolikmečio jėgoms į 
jį atsakyti. š 

— Tai kad aš... tipo... turėjau, — ištariu. Net tada, toks jau- 
nas, bet taip sklandžiai reiškiu mintis. 

— Ar girdi balsą? — nori sužinoti jis. - Kažką, kas liepia 
tau daryti, kažką, kam paklusai? 

— Ą, — pratariu su keturiolikmečio iškalba. — Ne visai. 

— Pasakyk, — ištaria Haris. 

Štai mėnuo, didelis riebus mėnuo — bus į ką žiūrėti. 
Pačiumpu dar vieną saują pušies spyglių. Veidas tiesiog 
dega, lyg tėvas būtų paprašęs papasakoti seksualinius sap- 
nus. O tai iš dalies... 

— Tai, a... tipo, žinai, kažką jaučiu, — prabylu. — Viduje. 
Stebinųį mane. Gal, mmm. Besijuokiantį? Bet ne tai, kad 
balsas, tik... — iškalbingas paauglio gūžtelėjimas. 

Tačiau Haris, atrodo, supranta. 

— O tas kažkas. Verčia tave žudyti. 

Aukštai virš galvų iš lėto praslenka didelis lėktuvas. 

— Ne, a... neverčia, — pasakau. — Tik... pradedu manyti, 
kad tai nebloga mintis. 

— Ar kada norėjai nužudyti dar ką nors? Ką nors didesnio 
nei šuo? 

Pamėginu atsakyti, tačiau gerklė užkimusi. Kosteliu. 

— Taip, - atsakau. 

— Žmogų? 

— Nieko konkrečiai, tėti. Tik... — vėl gūžteliu. 

— Kodėl nežudei? 

— Tai kad... maniau, jums nepatiks. Tau 1r mamai. 

— Tik tai tave stabdė? 

— Aš, a... nenorėjau, kad tu, mmm, pyktum ant manęs. 
A... žinai. Nusiviltum. 

Vogčia žvilgteliu į Harį. Jis žiūri į mane nemirksėdamas. 

— Ar dėl to čia atvykome, tėti? Apie tai pasikalbėti? 

— Taip, — atsako Haris. — Reikia tave sutvarkyti. 

Sutvarkyti, o taip, juk tai Hario mintis, kaip reikia gyven- 
ti gyvenimą: švariai it ligoninėje ir nublizgintais batais. Net 
tada suvokiau, kad noras ką nors nužudyti anksčiau ar vė- 
liau neleistų tvarkingai gyventi. 

— Kaip? — klausiu, o jis ilgai ir įdėmiai pažiūri į mane, 
tada linkteli, pamatęs, kad nė per žingsnį nuo jo neatsilieku. 

— Geras berniukas, — taria jis. — O dabar. 

Ilgam nutyla. Akimis nulydžiu per porą šimtų metrų nuo 
paplūdimio praplaukiančio katerio šviesas. Variklio garsą 
permuša visu garsu plyšaujanti kubietiška muzika. 

— O dabar, — pakartoja Haris, ir aš pažvelgiu į jį. Tačiau jis 
nežiūri į mane, žvelgia į gęstantį laužą ir ten kažkur regi ateitį. 

— Va šitaip, — pradeda vėl, aš suklūstu. Taip Haris saky- 
davo atskleisdamas aukštesnio rango tiesą. Kai parodė, 
kaip sviesti su užsukimu ir mesti kabliu iš kairės. Va šitaip, 
sakydavo jis, taip ir būdavo — visada šitaip. 

— Deksteri, aš senstu. —- Laukė, kol paprieštarausiu, tačiau 
to nedariau, tad linktelėjo. — Manau, sendami žmonės 
kitaip viską supranta. Aš ne apie tai, kad suminkštėja širdis 
ar pradedi matyti pilka, ne vien juoda ir balta. Tikrai tikiu, 
kad pradedu kitaip viską suprasti. Geriau. — Jis pažvelgia į 
mane tuo Hario žvilgsniu - kieta meilė mėlynomis akimis. 

— Aha, - ištariu. 

— Prieš dešimt metų būčiau norėjęs tave uždaryti į kokią 
įstaigą, — kalba jis, o aš sumirksiu. Beveik skaudu, tik kad 
pats apie tai buvau pradėjęs galvoti. - Dabar, — tęsia jis, — 
manau, galiu spręsti geriau. Žinau, kas esi, ir žinau, kad esi 
geras vaikis. 

— Ne, - paprieštarauju labai tyliai ir silpnai, tačiau Haris 
išgirsta. 

— Taip, — pertaria tvirtai. —- Deksai, tu geras vaikis, Žinau. 
Tikrai žinau, — pakartoja jis beveik vien tik sau, o gal dėl 
didesnio poveikio, tada įsmeigia akis į manąsias. — Kitaip 
tau nerūpėtų, ką mano mama ar aš. Tiesiog imtum ir dary- 
tum. Tu negali susilaikyti, Žinau. Nes... — jis stabteli ir 
akimirką žiūri į mane. Jaučiuosi labai nepatogiai. 

— Ką atsimeni iš anksčiau? — paklausė jis. — Žinai. Prieš 
tai, kai tave priglaudėme. 

Vis dar skaudu, nors nežinau kodėl. Man tebuvo treji. 

— Nieko. 

— Gerai, — ištaria jis. — Niekas neturėtų to prisiminti. — Iki 
pat gyvenimo galo tik tiek jis 1r pasakydavo apie tai. - Bet 
nors ir neprisimeni, Deksai, tave tai paveikė. Tie dalykai 
pavertė tave tuo, kas esi. Kalbėjausi apie tai su keliais žmo- 
nėmis. — Kaip keista, jis nusišypso nedidele, kuklia Hario 
šypsena. — Laukiau šito. Tai, kas nutiko, kai buvai mažas 
vaikas, suformavo tave. Mėginau tai ištaisyti, bet... — Jis 
gūžteli. — Tai buvo per stipru, per galinga. Per anksti į tave 
pateko, ten ir liks. Vers tave norėti žudyti. Ir tu nieko dėl 
to negali padaryti. Negali to pakeisti. Tačiau, — ištaria jis ir 
vėl nežinia kur nusuka žvilgsnį. - Tačiau gali tai nukreipti. 
Valdyti. Rinktis, — jis pradeda pamažu dėlioti žodžius, 
nebuvau girdėjęs jo taip atsargiai kalbant, — rinktis, ką... 
žudyti... — Ir nutaiso šypseną, kokios dar nebuvau matęs, 
šaltą ir sausą lyg gęstančio laužo pelenai. — Yra daug to nu- 
sipelnančių žmonių, Deksai... 

Taigi tais keliais žodeliais jis suformavo visą mano gy- 
venimą, visa tai, kas esu. Nuostabūs, visa regintis visažinis. 
Haris. Mano tėvas. 

Jei galėčiau mylėti, būčiau nepaprastai mylėjęs Harį. 

Visa tai buvo taip seniai. Haris jau seniai miręs. Tačiau jo 
pamokos liko gyvos. Ne dėl kokių šiltų ar šleikščiai saldžių 
jausmų. O dėl to, kad Haris buvo teisus. Įrodžiau tai šimtus 
kartų. Haris žinojo, Haris gerai mane išmokė. 

Būk atsargus, sakė Haris. Ir išmokė atsargumo — tik faras 
galėtų to išmokyti žudiką. 

Atsargiai rinktis, kas nusipelnė mirti. Visiškai įsitikinti. 
Tada sutvarkyti. Nepalikti pėdsakų. Ir visada vengti 
įpainioti jausmus — dėl to gali suklysti. 

Be abejo, atsargumas reiškė daugiau nei vien tik žudymą. 
Būti atsargiam reiškė susikurti ir atsargų gyvenimą. Susis- 
kaidyti. Socializuotis. Imituoti gyvenimą. 

Visa tai ir dariau labai atsargiai. Buvau kone ideali holo- 
grama. Įtarimų neliečiamas, priekaištų nesulaukiantis, nev- 
ertas paniekos. Tvarkingas ir mandagus pabaisa, paprastas 
vaikinas. Net Debora dalį laiko buvo bent jau pusiau ap- 
kvailinta. Be abejo, ji tikėjo tuo, kuo norėjo tikėti. 

Dabar tikėjo, kad galiu jai padėti ištirti šias žmogžudystes, 
duoti pradžią jos karjerai ir katapultuoti iš holivudinio 
sekso kostiumo tiesiai į dailų dalykinį kostiumėlį. Aišku, 
ji neklydo. Galėjau padėti. Bet nelabai norėjau, nes man 
patiko stebėti šito žudiko darbą, jaučiau kažkokį estetinį 
ryšį arba... 

Įpainiojau jausmus. 

Na. Štai. Akivaizdžiai pažeidžiau Hario kodeksą. 

Nukreipiau katerį atgal kanalo link. Jau visiškai sutemo, 
tačiau vairavau laikydamasis radijo bokšto, stovinčio vos 
keliais laipsniais į kairę nuo mano prieplaukos. 

Tebūnie. Haris visada buvo teisus, neklydo jis ir dabar. 
Nepainiok jausmų, sakė Haris. Tai aš ir nepainiosiu. 

Padėsiu Debei. 

Kitą rytą lijo, o eismas buvo beprotiškas — taip visada 
būna Majamyje, kai lyja. Kai kurie vairuotojai slidžiame 
kelyje važiavo lėčiau. Dėl to kiti niršo, spaudė signalus, 
rėkė per langus ir didino greitį kelkraštyje, kaip pasiutę 
pralėkdami pro lėtapėdžius ir mosuodami kumščiais. 

Ležiuno įvažiavime į greitkelį didžiulis pienovežis įburz- 
gė į kelkraštį ir atsitrenkė į katalikiškos mokyklos mokinių 
pilną autobusiuką. Pienovežis apvirto. Taigi penkios mer- 
ginos klostuotais vilnoniais sijonais sumišusios sėdėjo di- 
džiulėje pieno baloje. Eismas paralyžiuotas beveik valan- 
dai. Vieną vaiką išskraidino į Džeksono ligoninę. Kiti sų 
uniformomis sėdėjo piene ir stebėjo besivaidijančius suau- 
gusiuosius. 

Klausydamasis radijo ramiai sau yriausi. Atrodo, polici- 
ja sekė Tamajamio Skerdiko pėdsakais. Detalių nepasako- 
jo, bet kapitonas Metjusas pasisakė gražiai. Skambėjo taip, 
lyg jis pats suims žudiką tuoj pat, kai tik baigs gerti kavą. 

Galiausiai išvažiavau į antžeminį kelią ir šiek tiek pagrei- 
tinau. Stabtelėjau spurginėje netoli oro uosto. Nusipirkau 
tešloje keptą obuolį ir rantytą spurgą — obuolį surijau dar 
nespėjęs įsėsti į automobilį. Mano medžiagų apykaita labai 
greita. Viskas iš gero gyvenimo. 

Kol nuvykau į darbą, lietus liovėsi. Švietė saulė, o nuo 
šaligatvio kilo garai; įėjau į vestibiulį, parodžiau pažymė- 
jimą ir užlipau aukštyn. 

Manęs jau laukė Debė. 

Šįryt neatrodė laiminga. Be abejo, ji dažnai neatrodo 
laiminga. Šiaip ar taip, ji farė, daugumai nepavyksta šypso- 
tis, kai reikia. Per daug laiko praleista apsimetinėjant, kad 
nesi žmogus. Tad jų veidai tarsi sustingsta. 

— Debe, — ištariau. Padėjau traškantį baltą maišelį su 
spurga ant stalo. 

— Kur buvai vakare? — paklausė. 

Kaip ir tikėjausi, baisiai surūgusi. Greitai mimikos raukš- 
lės įsirėš visam gyvenimui ir sugadins dailų veidą: gilios 
mėlynos protingos ir guvios akys, nedidelė riesta nosis, 
nuberta žiupsneliu strazdanų, viską įrėminantys juodi plau- 
kai. Gražūs bruožai, šiuo metu užteplioti trim kilogramais 
pigaus makiažo. 

Žvelgiau į ją su simpatija. Akivaizdu, tiesiai iš darbo — 
šiandien apsirengusi nėriniuota liemenėle, ryškiais roži- 
niais lykros šortais ir auksiniais aukštakulniais. 

— Į mane nekreipk dėmesio, — pasakiau. — Kur 4 buvai? 

Ji nuraudo. Nemėgo kitokios aprangos nei švarūs 
išlyginti mėlynų atspalvių drabužiai. 

— Mėginau tau prisiskambinti, — papriekaištavo. 

— Atsiprašau, — ištariau. 

— Aha. Kurgi ne. 

Atsisėdau ant kėdės ir tylėjau. Debė mėgsta ant manęs 
išsikrauti. Tam ir skirta šeima. 

— Kodėl taip norėjai su manimi pasikalbėti? 

— Mane išspiria iš bylos, — pasakė. Pravėrė spurgų maišelį 
ir žvilgtelėjo vidun. 

— O ko tikėjaisi? — paklausiau. — Juk Žinai, ką tau jaučia 
LaGerta. 

Ji ištraukė iš maišelio rantytą spurgą ir puolė žiaumoti. 

— Tikiuosi, — pilna burna sučepsėjo ji, — dalyvauti bylos 
tyrime. Kaip sakė kapitonas. 

— Neturi darbo stažo, — atkirtau. — Ir nemoki žaisti poli- 
tinių žaidimų. 

Ji sugniaužė maišelį ir metė man į galvą. Nepataikė. 

— Po velnių, Deksteri, — pasakė. — Juk puikiai Žinai, 
kad nusipelniau dirbti žmogžudysčių skyriuje. Vietoje, — 
ji timptelėjo liemenėlės petnešėlę ir sumosavo rodydama 
šykštų kostiumą, — šito mėšlo. 

Linktelėjau. 

— Nors tau tinka, — ištariau. 

Ji nutaisė baisią grimasą: veide grūmėsi įsiūtis 1r pasi- 
bjaurėjimas. 

— Nekenčiu šito, — tarė. — Nebegaliu taip ilgiau, nes, 
prisiekiu, atsisuks varžteliai. 

— Dar ankstoka, neišsiaiškinau visko, Debe. 

— Šūdas, — burbtelėjo ji. 

Kad ir ką sakytum apie darbą policijoje, jis tikrai gadino 
Deboros žodyną. Ji nužvelgė mane šaltai kaip kieta farė — 
pirmąkart man nutaisė tokį žvilgsnį. Tai Hario žvilgsnis — 
tos pačios akys, tas pats įžvalgos jausmas. 

— Nemalk šūdo, Deksai, — pasakė. —- Pusėj bylų tau pa- 
kakdavo pamatyti lavoną ir jau Žžinodavai, kas žudikas. 
Niekada neklausiau, kaip tau tai pavyksta, bet jei turi kokią 
nuojautą, noriu žinot. — Ji smarkiai spyrė ir metaliniame 
mano stale liko žymė. — Po velnių, noriu išsinert iš šitos 
kvailos aprangos. 

— O, visi norėtume tai pamatyti, Morgan, — už jos tar- 
pduryje pasigirdo žemas ir nenuoširdus balsas. Pakėliau 
akis. Mums šypsojosi Vincas Masuoka. 

— Nežinotum, ką daryt, Vincai, — atkirto Debė. 

Jis dar labiau išsišiepė ta ryškia, dirbtine vadovėline šyp- 
sena. 

— O gal pamėginkim ir sužinosim? 

— Pasvajok, Vincai, — ištarė Debė patempdama lūpą — 
nemačiau jos taip darant nuo tada, kai buvo dvylikos. 

Vincas linktelėjo suglamžyto balto maišelio ant stalo 
link. 

— Šiandien tavo eilė, geruoli. Ką atnešei? Kur padėjai? 

— Nepyk, Vincai, - pasakiau. — Tavo spurgą suvalgė Debė. 

— Norėčiau, — jis metė staigų dirbtinai gašlų žvilgsnį, — 
suvalgyti jos karštą bandelę. Lieki skolingas man didelę 
spurgą, Deksai, — pasakė. 

— Ir tai bus vienintelis didelis daiktas, kurį turėsi, — su- 
burbėjo Debora. 

— Svarbu ne spurgos dydis, o kepėjo įgūdžiai, — atsikirto 
Vincas. 

— Prašyčiau, - įsiterpiau. — Judu tuoj pasitempsit priekinę 
smegenų dalį. Dar per ankstyvas metas tokiems sąmojams. 

— AĄ-cha, - siaubingai dirbtinai nusijuokė Vincas. — A cha 
cha cha. Iki pasimatymo. — Mirktelėjo. - Nepamiršk mano 
spurgos. 

Ir nupėdino prie savo mikroskopo koridoriaus gale. 

— Tai ką išsiaiškinai? — paklausė Debė. 

Debė tikėjo, kad kartais mane aplanko nuojautos. Tam 
buvo priežasčių. Dažniausiai įkvėpti spėjimai gimdavo, kai 
žiaurūs pakvaišėliai imdavo tiesiog šiaip sau kas kelias sa- 
vaites kneckinti po vargšą seilių. Kelis kartus Debora matė, 
kaip greitai ir be vargo pastebėdavau detalę, kurios kiti 
nematydavo. Ji niekada nieko nesakė, bet mano sesuo — 
pasiutusiai gera farė, taigi jau kurį laiką mane įtarė. Kuo, 
nežinojo, tačiau nutuokė, kad kažkas čia negerai, ir vis iki 

pasiutimo kankinosi, nes, šiaip ar taip, mane myli. Pasku- 
tinis mane dar mylintis padaras žemėje. Tai ne savigaila, 
tiesiog šaltas ir aiškus supratimas. Esu nemylėtinas. Laiky- 
damasis Hario plano mėginau susisieti su kitais žmonėmis, 
užmegzti santykius, o apėmus kvailumui ir įsimylėdavau. 
Tačiau nieko neišeidavo. Kažkas manyje sugedę, o gal aps- 
kritai to dalyko nėra, tad anksčiau ar vėliau kitas asmuo 
užklupdavo mane vaidinantį arba pasitaikydavo viena Tų 
Naktų. 

Negaliu net gyvūnų laikyti. Jie manęs nekenčia. Kartą 
įsigijau šunį — jis ištisas dvi dienas be perstojo ant manęs 
lojo ir staugė pilnas įsiūčio, tad buvau priverstas jo atsikra- 
tyti. Pamėginau auginti vėžlį. Užteko kartą paliesti, ir jis 
daugiau nelindo iš kiauto, o po kelių dienų pastipo. Neno- 
rėdamas manęs matyti ir būti liečiamas jis verčiau pastipo. 

Niekas kitas manęs nemyli ir nemylės. Netgi — o gal 
ypač — aš. Žinau, kas esu, o toks daiktas meilės nevertas. 
Jei ne Debora, būčiau visiškai vienišas šitam pasaulyje, aiš- 
ku, išskyrus Padarą viduje, tik jis nedažnai išlenda pažaisti. 
Negana to, su manimi ir nežaidžia, jam būtinai reikia kito 
žmogaus. 

Tad, atsižvelgiant į mano sugebėjimus, mieloji Debora 
man rūpi. Tikriausiai tai nėra meilė, tačiau man smagiau, 
kai ji laiminga. 

Bet štai mieloji Debora sėdėjo nelaiminga. Mano šeima. 
Spoksojo į mane nežinodama, ką pasakyti, tačiau neišven- 
giamai prie to artėdama. 

— Na, - ištariau, - tiesą sakant... 

— Taip 1r žinojau! Kažką TIKRAI turi! 

— Nepertrauk mano transo, Debora. Susisiekiau su dva- 
sių pasauliu. 

— Klok, — paragino ji. 

— Sutrukdytas pjovimas, Debe. Kairė koja. 

— Kas su ta koja? 

— LaGerta mano, kad žudiką kažkas užklupo. Jis susiner- 
vino ir nebaigė, ką pradėjęs. 

Debora linktelėjo. 

— Praėjusią naktį ji liepė paklausinėti kekšių, ar ką matė. 
Kas nors turėjo pastebėti. 

— O ne, tik ne tu, - ištariau. — Galvok, Debora. Jei jį būtų 
sutrukdę, jei būtų pernelyg išsigandęs ir dėl to nebaigęs... 

— Suvyniojimas, — išsprūdo jai. — Jis vis tiek ilgai vynio- 
jo ir valė kūną. — Jos veidas atrodė nustebęs. — Šūdas. Po 
to, kai jam sutrukdė? 

Suplojau rankomis ir džiugiai i išsišiepiau. 

— Bravo, Mis Marpl. 

— Tada viskas netenka prasmės. 

— Au contraire"“. Jei laiko marios, tačiau ritualas tinkamai 
nebaigtas — o ritualas, Debe, svarbiausia — ką tai reiškia? 

— Dėl Dievo meilės, kodėl tu negali tiesiog pasakyti 
man? — pratrūko ji. 

— Bet taip nebūtų smagu! 

Ji smarkiai iškvėpė. 

— Po velnių. Gerai, Deksai. Jei jam nesutrukdė, bet jis 
vis tiek nebaigė... Šūdas. Suvynioti buvo svarbiau nei su- 
pjaustyti? 

Pasigailėjau jos. 

— Ne, Debe. Galvok. Šita jau penkta, viskas kaip su anks- 
tesnėmis. Keturios kairės kojos tobulai supjaustytos. O štai 
penktoji... —- gūžtelėjau pečiais ir kilstelėjau antakį. 


"0 Priešingai (pranc.). 

— O, šūdas, Deksteri. Iš kur man žinot? Gal jam reikėjo 
tik keturių kairių kojų. Gal... Prisiekiu Dievu, nežinau. Kas? 
Nusišypsojau ir papurčiau galvą. Man viskas buvo aišku. 

— Dingo jaudulys, Debe. Kažkas nebe taip. Neveikia. 
Nėra svarbios magiškos dalelės, dėl kurios viskas būna to- 
bula. 

— Ir aš turėjau tai suprasti? 

— Kažkas turėjo, kaip manai? Jis paprasčiausiai pamažu 
sustoja, ieško įkvėpimo, tačiau jo neranda. 

Ji susiraukė. 

— Tai jis baigė. Nebežudys? 

Nusijuokiau. 

— O Dieve, ne, Debe. Kaip tik priešingai. Jei būtum kuni- 
gas, giliai tikintis Dievą, tačiau nerandantis būdo, kaip jį 
garbinti, ką darytum? 

— Stengčiausi, — atsakė ji, — kol pavyktų. — Įdėmiai 
pažvelgė. - Jėzau. Tu taip manai? Kad jis vėl viską greitai 
pakartos? 

— Tai tik nuojauta, — kukliai ištariau. — Gal klystu. 

Tačiau buvau tikras, kad neklystu. 

— Reikia sugalvoti, kaip jį pagauti, kai vėl išsiruoš žudy- 
ti, — pasakė ji. — O ne ieškoti neegzistuojančio liudininko. 

Ji atsistojo ir patraukė durų link. 

— Paskambinsiu vėliau. Iki! 

Ir pradingo. 

Bakstelėjau baltą popierinį maišelį. Jame nieko nebuvo. 
Visai kaip aš: išorėje švarus ir traškantis, o viduje — tuščia. 

Sulanksčiau maišelį ir įmečiau į šiukšliadėžę šalia stalo. 
Šįryt reikia dirbti tikrą policijos laboratorijos darbą. Turė- 

įkalčius. Įprastas dalykas — dviguba žmogžudystė, greičiau- 

siai nepateksianti į teismą, tačiau man patinka, kai viskas, 
prie ko prisiliečiu, būna tvarkinga. 

Be viso kito, atvejis įdomus. Kraujo dėmes buvo labai 
sunku perprasti: dėl arterinių čiurkšlių, dėl to, kad aukos 
buvo kelios ir dargi judėjo, ir dėl ištaškyto kraujo rašto, tik- 
riausiai atsiradusio naudojant grandininį pjūklą, buvo be- 
veik neįmanoma rasti įvykio vietos. Kad apžiūrėčiau visą 
kambarį, teko sunaudoti du buteliukus stulbinamai bran- 
gaus — po 12 dolerių už vieną - liuminolio, parodančio net 
blankiausias kraujo dėmes. 

Netgi prireikė ištiesti siūlus, kad suprasčiau pirminius 
tiškimo kampus - ši technologija tokia sena, jog kone pri- 
lygsta alchemijai. Žymių raštai buvo stulbinantys, gyvi: 
ryškios, laukinės, kraupios dėmės dengė sienas, baldus, 
televizorių, rankšluosčius, lovos užtiesalą, užuolaidas — 
neįtikėtinas laukinis skraidančio kraujo siaubas. Netgi 
Majamyje kas nors turėjo ką nors išgirsti. Du Žmonės ele- 
gantiškame ir prabangiame viešbučio kambaryje gyvi su- 
pjaustyti grandininių pjūklų — o kaimynai tiesiog ėmė ir 
pasigarsino televizorius. 

Gal sakysit, kad mielas darbštuolis Deksteris per daug 
įnikęs į darbą, tačiau man patinka kruopštumas, mėgstu ži- 
noti, kur slepiasi visas kraujas. Profesinės to priežastys aki- 
vaizdžios, bet asmeninės svarbesnės. Galbūt vieną dieną 
valstijos baudžiamosios sistemos išlaikomas psichiatras 
padės man suprasti kodėl. 

Šiaip ar taip, kai atvykome į nusikaltimo vietą, kūno ga- 
balai jau buvo šaltutėliai, ir tikriausiai niekada nerasime 
vyruko, avinčio 40 dydžio rankų darbo itališkais batais be 
raištelių. Dešiniarankio, turinčio antsvorio ir puikiai smū- 
giuojančio iš kairės. 

Tačiau nenuleidau rankų ir dailiai pasidarbavau. Dirbu 
ne tam, kad blogiukai būtų sugauti. Kodėl turėčiau? Dirbu 
tam, kad chaosą paversčiau tvarka. Kad bjaurios kraujo 
dėmės tinkamai elgtųsi, o tada einu šalin. Kiti mano darbą 
gali naudoti nusikaltėliams sugauti — aš nieko prieš, nors 
šiaip jau man nerūpi. 

Jei kada būsiu neatsargus ir mane sugaus, išvadins so- 
ciopatine pabaisa, nesveiku ir iškrypusiu demonu, net ne- 
vertu žmogaus vardo, ir jausdamiesi teisūs ir patenkinti sa- 
vimi tikriausiai išsiųs numirti pasikibirkščiuojant. Jei kada 
pagaus ,40 dydį“, išvadins jį blogu žmogumi, suklydusiu, 
nes jam nepasisekė pasipriešinti socialinėms jėgoms, ir nu- 
siųs kalėjiman dešimčiai metų, o tada paleis įdavę pakan- 
kamai pinigų, kad turėtų už ką nusipirkti kostiumą ir naują 
grandininį pjūklą. 

Kasdien darbe vis geriau suprantu Harį. 


6 SKYRIUS 


Penktadienio vakaras. Pasimatymų metas Majamyje. 
Norit tikėkit, norit ne, bet pasimatymo vakaras ir Dekste- 
riui. Keista, tačiau susiradau merginą. Kas, kas? Didžiai 
negyvas Deksteris susitikinėja su pradedančiom šliundrom?? 
Seksas tarp Nemirusiųjų? Ar vardan imituojamo gyvenimo 
pradėjau vaidinti orgazmus? 

Ramiai. Sekso tarp mūsų niekada nebuvo. Po daugybės 
metų bauginamo grabinėjimosi ir gėdos mėginant atrodyti 
normaliam galiausiai susiradau tobulą porą. 

Rita beveik tokia pat sužalota kaip ir aš. Ištekėjo per jau- 
na, dešimt metų stengėsi gelbėti santuoką, susilaukė dviejų 
vaikų. Žavingas jos gyvenimo partneris turėjo kelias ne- 
dideles problemas. Pirma alkoholį, tada, kad ir kaip būtų 
keista, heroiną, o dar vėliau kreką. Tas žvėris ją mušdavo. 
Laužydavo baldus, rėkdavo, mėtydavo daiktus ir grasin- 
davo. Tada ją prievartaudavo. Užkrėsdavo baisiom narko- 
manų ligom. Ir visa tai kone kasdien, tačiau Rita ištvėrė, dir- 
bo, dukart privertė jį eiti į reabilitacijos centrą. Vieną vakarą 
jis užsipuolė vaikus, ir Rita galiausiai tvirtai apsisprendė. 

Aišku, jos veidas jau sugijo. O sulaužytos rankos ir šon- 
kauliai Majamio gydytojams įprastas dalykas. Kaip ir pa- 
geidavo pabaisa, Rita buvo visai tinkama. 

Skyrybos baigtos, žvėris uždarytas į kalėjimą — kas to- 
liau? Ak, žmogiško proto paslaptys. Kažkaip ir kažkodėl 
brangioji Rita nusprendė vėl pradėti susitikinėti. Ji buvo 

įsitikinusi, kad taip elgtis reikia, tačiau dėl dažno Mylimo- 
j0 smurto jos visiškai nedomino seksas. Galbūt tik vyriška 
kompanija. 

Ji ieškojo tinkamo vaikino: jautraus, švelnaus ir norinčio 
laukti. Žinoma, paieška užtruko. Ji ieškojo įsivaizduojamo 
vyro, kuriam labiau rūpėtų pokalbiai ir kinas nei seksas, 
nes ji Tam dar nebuvo pasirengusi. 

Ar sakiau įsivaizduojamas? Na, taip. Vyrai ne tokie. 
Dauguma moterų, susilaukusios dviejų vaikų ir pirmąkart 
išsiskyrusios, tai jau žino. Vargšė Rita per anksti ir per 
prastai ištekėjo, todėl neišmoko šios vertingos pamokos. O 
šalutinis reiškinys atsigavus po siaubingos santuokos buvo 
ne suvokimas, kad visi vyrai — žvėrys, bet mielas roman- 
tiškas tobulo džentelmeno, galinčio amžinai laukti, kol j1 
palengva lyg gėlė atsivers, paveikslas. 

Na. Tikrai. Gal toks vyras ir egzistavo Viktorijos laikų 
Anglijoje, kur ant kiekvieno kampo buvo po kekšyną, ku- 
riame tarpuose tarp gėlėmis nubarstytų iškilmingų nekū- 
niškos meilės priesaikų jis galėdavo nuleisti garą. Bet, kiek 
žinau, ne dvidešimt pirmojo amžiaus Majamyje. 

Vis dėlto aš tokius dalykus galėjau tobulai imituoti. Ir 
tikrai to norėjau. Manęs visai nedomino seksualiniai san- 
tykiai. Man tik reikėjo priedangos, o Rita tam puikiai tiko. 

Ji, kaip mėgstu sakyti, buvo tinkama. Nedidelė, daili, 
energinga, liesos sportiškos figūros, trumpų šviesių plaukų, 
mėlynų akių. Tiesiog pamišusi dėl sporto — visas laisvas 
valandas praleisdavo bėgiodama, važinėdama dviračiu ir 
panašiai. Tiesą sakant, prakaituoti mums patikdavo labiau- 
siai. Dviračiu numynėme per Evergleidsą, bėgdavome pen- 
kis kilometrus, net kartu svarmenis kilnojome. 

Tačiau geriausia — du jos vaikai. Aštuonerių Estora ir 

penkerių Kodis buvo pernelyg tylūs. Be abejo, taip ir turėjo 
būti. Tėvų, dažnai mėgindavusių vienas kitą nudobti bal- 
dais, vaikai įprastai būna uždaroki. Visi vaikai, kurie užau- 
go išgyvendami nuolatinį siaubą, tokie. Tačiau galiausiai 
jie gali iš to išaugti — aš puikus to pavyzdys. Būdamas vai- 
kas patyriau begalinį neįvardijamą siaubą, bet štai — esu 
naudingas pilietis, bendruomenės ramstis. 

Gal iš dalies dėl to keistai mėgau Estorą ir Kodį. Iš tikrųjų 
juos mėgau, ir man tai buvo nesuprantama. Žinau, kas esu, 
gerai save suprantu. Tačiau viena iš labiausiai gluminančių 
mano asmenybės savybių yra požiūris į vaikus. 

Man jie patinka. 

Jie svarbūs. Jie man rūpi. 

Tikrai nesuprantu. Man būtų visiškai nusispjaut, jei stai- 
ga išnyktų visa žmonija, na, gal išskyrus mane ir Deborą. 
Net lauko baldai svarbesni už kitus žmones. Man, kaip iš- 
kalbingai suformulavo psichologai, nerūpi kitų gyvenimai. 
Ir toks suvokimas manęs neapsunkina. 

Bet vaikai... su vaikais kitaip. 

Su Rita „susitikinėjau“ beveik metus su puse, per tą laiką 
tyčia pamažu palenkiau Estorą ir Kodį į savo pusę. Buvau 
visai nieko. Neskriausdavau jų. Prisimindavau gimtadie- 
nius, pažymių lapų įteikimo dienas, atostogas. Galėdavau 
galėjo pasitikėti. 

Šiaip jau ironiška. Bet tiesa. 

Manimi vieninteliu jie galėjo pasitikėti. Rita manė, kad 
tai dalis ilgo ir lėto jos merginimo. Parodyti, kad patinku 
vaikams, ir tada, kas žino? Tačiau, tiesą pasakius, jie man 
rūpėjo labiau nei ji. Gal buvo per vėlu, bet nenorėjau, kad 
užaugtų panašūs į mane. 

Šį penktadienio vakarą duris atidarė Estora. Ji vilkėjo 
didelius, žemiau kelių kabančius marškinėlius su užrašu 
RUG RATS. Raudoni plaukai surišti į dvi kaseles, o rami- 
ame veidelyje — jokios išraiškos. 

— Labas, Deksteri, — ištarė tylutėliai. Jai net du žodžiai — 
jau ilgas pokalbis. 

— Labas vakaras, gražioji panele, — pasisveikinau pa- 
mėgdžiodamas lordą Mountbateną''. — Norėčiau pasakyti, 
kad šį vakarą atrodote labai žavingai. 

— Aha, — atsakė ji tebelaikydama pravertas duris. — Jis 
čia, — per petį ištarė sofą gaubiančiai tamsai. 

Praėjau pro ją. Viduje, iš karto už jos, stovėjo Kodis, lyg 
dėl visa ko ją saugodamas. 

— Kodi, - tariau. Padaviau pakelį „„Necco“ vaflių. Nenu- 
leisdamas nuo manęs akių paėmė juos ir nė nepažvelgęs į 
saldumyną nuleido ranką. Pakelį praplėš tik tada, kai 1šei- 
siu, ir pasidalins perpus su seserimi. 

— Deksteri? — iš kito kambario sušuko Rita. 

— Aš čia, —- atsakiau. — Ar negali išmokyti vaikų gero el- 
gesi0? 

— Ne, —- ramiai atkirto Kodis. 

Pokštas. Įbedžiau į jį žvilgsnį. Kas toliau? Vieną dieną 
1ms dainuoti? Gatvėse šokti stepą? Kreipsis į Nacionalinį 
demokratų suvažiavimą? | 

Segdamasi apskritą auskarą įšlamėjo Rita. Atrodė labai 
provokuojamai. Dėvėjo kone besvorę šviesiai mėlyno šil- 
ko suknelę, tesiekiančią šlaunų vidurį, ir, aišku, geriausius 


'! Lordas Mountbatenas (Louis Francis Albert Victor Nicholas 
Mountbatten, 1900-1979) — britų admirolas, labiausiai žinomas 
kaip paskutinis Indijos vicekaralius. 

„New Balance“ kroso treniruočių batelius. Nesu sutikęs ir 
net girdėjęs apie moterį, per pasimatymus avinčią patogius 
batus. Žavinga būtybė. 

— Sveikas, gražuoli, — tarė Rita. — Pasikalbėsiu su au- 
kle, ir galėsime traukti. — Ji pradingo virtuvėje, kur išdėstė 
nurodymus paauglei vaikus prižiūrinčiai kaimynei. Laikas 
miegoti. Namų darbai. Ką galima ir ko negalima žiūrėti per 
televizorių. Mobiliojo telefono numeris. Numeris nelaimės 
atveju. Ką daryti netyčinio apsinuodijimo ar galvos neteki- 
mo atveju. 

Kodis su Estora vis dar spoksojo į mane. 

— Eisit į kiną? — paklausė Estora. 

Linktelėjau. 

— Jei tik pavyks rasti filmą, nuo kurio neapsivemsim. 

— Fe, — atsakė ji. Nutaisė surūgusį veidelį, o aš pajutau 
silpną pergalės virpulį. 

— Tu vemi kine? — paklausė Kodis. 

— Kodi, — sudrausmino Estora. 

— Ar vemi? — jis neatstojo. 

— Ne, - atsakiau. — Bet dažnai kyla noras. 

— Eime, — ištarė įplaukusi Rita ir pasilenkė pakštelėti 
vaikų. —- Klausykit Alisos. Devintą miegoti. 

— Ar grįši? — paklausė Kodis. 

— Kodi! Aišku, grįšiu, — pasakė Rita. 

— Klausiau Deksterio, — paaiškino Kodis. 

— Tu miegosi, — atsakiau. — Bet pamojuosiu tau, gerai? 

— Nemiegosiu, - niūriai atkirto jis. 

— Tada užsuksiu, pažaisim kortom, - ištariau. 

— Tikrai? 

— Be abejo. Pokerį iš didelių sumų. Laimėtojui atiteks 
viskas. 


62 Jeff Lindsay. Deksteris. Tamsūs sapnai 


— Deksteri, — šypsodamasi papriekaištavo Rita. — Kodi, 
tu miegosi. O dabar labanakt, vaikai. Būkit geri. - Ji paėmė 
mane už rankos ir išvedė per duris. — Garbės žodis, — su- 
murmėjo. — Tiedu valgo tau iš rankos. 

Filmas nebuvo ypatingas. Vemti nesinorėjo, bet kai su- 
stojome Pietų paplūdimyje išgerti, didžiąją dalį jau buvau 
pamiršęs. Čia užsukti sugalvojo Rita. Nors didumą gyve- 
nimo pragyveno Majamyje, ji vis dar manė, kad Pietų pa- 
plūdimys — prašmatni vieta. Gal dėl visų tų riedutininkų. 
O gal manė, kad vieta, kur tiek daug prastai besielgiančių 
žmonių, turi būti prašmatni? 

Šiaip ar taip, staliuko laukėme dvidešimt minučių, dar 
dvidešimt — kol aptarnaus. Man tai nekliuvo. Patiko stebėti 
gerai atrodančius idiotus, žiūrinčius vienas į kitą. Puikus 
žiūroviškas sportas. 

Paskui pasivaikščiojome Vandenyno bulvaru, šnekė- 
damiesi apie nieką — man puikiai sekasi šis menas. Nak- 
tis buvo graži. Nuo pilno mėnesio, kai prieš kelias naktis 
linksminau Tėvą Donovaną, kažkas nukando kampą. 

Po įprasto vakaro mieste grįžtant į Ritos namus pietų 
Majamyje pravažiavome sankryžą viename mažiau patrau- 
klių Kokosų giraitės rajonų. Mano akį patraukė mirksinti 
raudona švieselė — pažvelgiau į šoninę gatvelę. Nusikalti- 
mo vieta: jau aptverta geltona juosta, skubiai ir netvarkin- 
gai sustatyti keli automobiliai. 

Ir vėl jis, pamaniau ir, dar nesuvokęs, ką tai reiškia, pa- 
sukau automobilį į šoninę gatvę nusikaltimo vietos link. 

— Kur važiuojame? — gana protingai paklausė Rita. 

— Ak, - atsakiau. — Pažiūrėsiu, gal manęs reikia. 

— Argi neturi pranešimų gaviklio? 

Nutaisiau puikiausią penktadienio vakaro šypseną. 

— Jie ne visada žino, kad manęs reikia, — ištariau. 

Tikriausiai šiaip ar taip būčiau sustojęs, kad parodyčiau 
Ritą. Juk priedanga turi būti matoma. Tačiau iš tiesų ty- 
lus ausyje burbantis balsas, kuriam sunku atsispirti, būtų 
privertęs mane sustoti nepaisant nieko. /r vėl jis. Turėjau 
pamatyti, ką šįkart sumanė. Palikau Ritą automobilyje ir 
nuskubėjau. 

Tas nenaudėlis ir vėl nesumanė nieko gero. Ta pati dai- 
liai supakuotų kūno dalių krūva. Anchelis-ne-giminė palin- 
kęs virš jos lygiai taip pat kaip anoje nusikaltimo vietoje. 

— Hijo de puta“, - nusikeikė man priartėjus. 

— Tikiuosi, ne aš, — ištariau. 

— Visi skundžiasi, kad tenka dirbti penktadienio vaka- 
re, — pasakė Anchelis. — O tu atvažiuoji su pora. Tačiau tav 
darbo čia nėra. 

— Tas pats vaikinas, tas pats braižas? 

— Tas pats, — patvirtino. Rašikliu praskyrė plastikinį mai- 
šą. — Ir vėl sausa kaip kaulas, — tęsė. — Jokio kraujo. 

Nuo tų žodžių susvaigo galva. Pasilenkiau apžiūrėti. Ir 
vėl kūno dalys neįtikėtinai švarios ir sausos. Beveik mėly- 
no atspalvio, užkonservuotos tobuloje trumpoje laiko aki- 
mirkoje. Nuostabu. 

— Pjūviai šįkart kiek skiriasi, - pasakojo Anchelis. — Ke- 
turiose vietose. — Parodė. — Čia labai grubiai, beveik jaus- 
mingai. O čia jau ne taip. Čia ir čia — vidutiniškai. A? 

— Labai gražu, — pritariau. 

— O pažėk į šitą, — tarė. Pieštuku pastūmė bekraujį gabalą 
šonan. Po juo kita dalis švytėjo baltai. Mėsa labai atsargiai 
nuimta išilgai, kad būtų matyti švarus kaulas. 


12 Kalės vaikas (isp.). 

— Kodėl jis taip pasielgė? — tyliai paklausė Anchelis. 

Įkvėpiau. 

— Eksperimentuoja, — atsakiau. — Mėgina rasti tinka- 
miausią būdą. — Įsispoksojau į švarų ir sausą pjūvį, kol pa- 
jutau, kad mane labai ilgai stebi Anchelis. 

— Kaip su maistu žaidžiantis vaikas, — taip apibūdinau 
Ritai grįžęs į automobilį. 

— Dieve mano, - pasibaisėjo Rita. — Siaubinga. 

— Manau, šlykštu tinkamesnis žodis, — tariau. 

— Kaip gali apie tai juokauti, Deksteri? 

Raminamai nusišypsojau. 

— Tokiam darbe tarsi pripranti, - pasakiau. — Visi juokau- 
jame norėdami paslėpti skausmą. 

— Ką gi, viešpatie, tikiuosi, tą maniaką greitai sugaus. 

Pagalvojau apie dailiai sukrautas kūno dalis, pjūvių įvai- 
rovę ir nuostabų visišką kraujo trūkumą. 

— Ne per greitai, — ištariau. 

— Ką pasakei? — paklausė. 

— Sakiau, nemanau, kad labai greitai. Žudikas nepapras- 
tai gudrus, o bylą tirianti detektyvė labiau domisi politi- 
niais Žaidimais nei žmogžudystėmis. 

Ji pažvelgė į mane norėdama įsitikinti, ar nejuokauju. 
Kol važiavome pietų kryptimi pirmuoju keliu, kurį laiką 
sėdėjo tylėdama. Neprakalbo iki pat pietų Majamio. 

— Niekaip nepriprantu prie... nežinau. Tamsiosios pusės? To, 
kaip viskas iš tiesų yra? Tavo požiūrio, — galiausiai baigė ji. 

To nesitikėjau. Naudojausi tyla, kad galėčiau galvoti apie 
neseniai matytas gražiai sukrautas kūno dalis. Protas lyg 
gabalo mėsos ieškantis erelis suko ratus virš švarių sausų 
sukapotų galūnių. Ritos pastebėjimas buvo toks netikėtas, 
kad minutę negalėjau nė prakalbėti. 

— Ką turi omeny? — sugraibiau pagaliau. 

Ji susiraukė. 

— Aš... aš nežinau. Tiesiog... Visi manome, kad... vis- 
kas... vyksta vienaip. Kaip turėtų būti. Tačiau taip niekada 
nebūna, viskas visada... nežinau. Tamsiau? Žmogiškiau. Va 
šitaip. Galvoju: aišku, detektyvė nori sugauti žudiką, juk 
tai jos darbas. Ir nė nesųsimąsčiau, kad žmogžudystė nors 
kiek gali būti politiška. 

— Praktiškai visada, — tariau. Įsukau į jos gatvę ir sulėti- 
nau priešais dailų neišsiskiriantį namą. 

— Bet tu, - tęsė ji. Net nepastebėjo, kur esame ir ką sakiau 
aš. — Čia pasirodai tu. Dauguma taip toli niekada nemąsto. 

— Nesu jau toks įžvalgus, Rita, — paprieštaravau. Sustab- 
džiau automobilį. 

— Lyg viskas būtų dvejopa: tai, kaip apsimetame, kad 
yra, ir tai, kaip iš tikrųjų yra. Tu tai jau Žinai ir tarytum 
žaidi. 

Nė nenutuokiau, ką ji nori pasakyti. Tiesą sakant, lio- 
viausi mėginęs suprasti ir, jai kalbant, leidau mintims vėl 
nuklysti prie pastarosios Žmogžudystės; mėsos švarumas, 
1mprovizacinė pjūvių kokybė, visiškas, sausas, švarus, ne- 
priekaištingas kraujo trūkumas... 

— Deksteri, — tarė Rita. Uždėjo ranką ant manosios. 

Pabučiavau ją. 

Nežinau, kuris labiau nustebo. Tikrai to iš anksto nebu- 
vau sumanęs. Ir neabejotinai taip pasielgiau ne dėl jos kve- 
palų. Bet štai — ilgai akimirkai prispaudžiau savo lūpas prie 
josios. 

Ji atsitraukė. 

— Ne, - pratarė. —- Aš... Ne, Deksten. 

— Gerai, — išlemenau, vis dar priblokštas savo poelgio. 

— Nemanau, kad noriu... nesu pasirengusi... Po velnių, 
Deksteri, — pasakė ji. Atsisegė saugos diržą, atidarė dureles 
1r įbėgo į namą. 

Vaje, pamaniau. Ką gi aš padariau? 

Žinojau, kad turėčiau apie tai galvoti ir gal jaustis nusi- 
vylęs, jog sugadinau pusantrų metų kurtą priedangą. 

Tačiau tegalėjau galvoti apie dailią kūno dalių krūvą. 

Jokio kraujo. 

Visiškai jokio. 


7 SKYRIUS 


Kūnas ištemptas taip, kaip man patinka. Rankos ir kojos 
tvirtai pririštos, o burna užklijuota lipnia juosta, kad dar- 
buojantis nebūtų nei triukšmo, nei prisipažinimų. O mano 
ranka su peiliu tokia tvirta — esu tikras, šįkart bus labai 
gerai, liksiu patenkintas... 

Tačiau tai ne peilis, o kažkoks... 

Ir ranka ne mano. Nors manoji juda kartu su šia ranka, 
ašmenis laikau ne aš. O kambarys kažkoks mažas, labai 
siauras, atrodo logiška, nes... kodėl? 

Stai aš sklendžiu virš tobulos ankštos darbo vietos ir er- 
zinančio kūno ir pirmąkart jaučiu aplink tvyrantį šaltį, kaž- 
kaip pereinantį kiaurai mane. Jei jausčiau dantis, tikriau- 
siai jie kalentų. Mano ranka tobulu unisonu su kita ranka 
pakyla, išsilenkia tobulam pjūviui... 

Ir, aišku, pabundu savo bute. Kažkodėl stoviu priešais 
priekines duris visiškai nuogas. Vaikščiojimą per miegus 
dar suprantu, bet išsirenginėjimas per miegus? Rimtai? 
Nusvyruoju atgal į savo ištraukiamą lovą. Patalai suversti į 
krūvą ant grindų. Oro kondicionierius numušė temperatūrą 
beveik iki šešiolikos laipsnių. Vakare tai atrodė visai neblo- 
gas sumanymas — dėl to, kas nutiko su Rita, jaučiausi kiek 
nuo visko nutolęs. Absurdiška, jei tai tikrai įvyko. Deks- 
teris, meilės banditas, vagia bučinius. Taigi grįžęs namo 
ilgai prausiausi po karštu dušu, o prieš lipdamas lovon ter- 
mostatą pasukau žemyn. Net nemėginu suprasti, kodėl taip 

pasielgiau, tačiau tamsiomis akimirkomis šaltis apvalo. Ne 
atgaivina, bet yra reikalingas. 

Iš tiesų buvo šalta. Gerokai per šalta, taigi tarp paskuti- 
nių išblaškytų sapno likučių laukė kava ir dienos pradžia. 

Savo sapnų dažniausiai neprisimenu ir neteikiu jiems 
reikšmės. Absurdiška, bet šitas nuo manęs neatstojo. 

„ sklendžiu virš tobulos ankštos darbo vietos... mano 
ranka tobulu unisonu su kita ranka pakyla, išsilenkia to- 
bulam pjūviui... 

Skaičiau visokių knygų. Žmonės man įdomūs — gal dėl 
to, kad toks niekada nebūsiu. Tad žinau visus simbolius: 
sklendimas — skrydžio forma, o tai reiškia seksą. O peilis... 

Ja, Herr Doktor. Peilis ist eine motina, ja?" 

Atsigauk, Deksteri. 

Tai tik kvailas beprasmis sapnas. 

Suskambus telefonui mano širdis vos neiššoko. 

— Kaip dėl pusryčių „„Wolfie's“? — paklausė Debora. — 
Vaišinų. 

— Šeštadienio rytas, — atsakiau. — Nebus vietų. 

— Nuvažiuosiu pirma ir užimsiu staliuką, — pažadėjo ji. — 
Susitiksim vietoj. 

„Wolfie's“ užkandinė Majamio paplūdimyje — miesto 
tradicija. O kadangi Morganai — Majamio šeima, ten nuo- 
lat valgydavome ypatingomis progomis. Nesupratau, ko- 
dėl Deborai šiandien pasirodė tokia proga, tačiau nutuo- 
kiau, kad ji būtinai mane apšvies. Taigi nusiprausiau po 
dušu, apsirengiau geriausiais šeštadieniniais drabužiais ir 


I? Taip, pone daktare. Peilis yra motina, taip? (vok.) — aliuzija į 
Sigmundą Freudą, psichoanalizės pradininką, sapnus traktavusį 
kaip įžvalgas į pasąmonę. 

nuvažiavau į paplūdimį. Atnaujintame Makarturo viaduke 
eismas buvo neintensyvus, tad netrukus jau skyniausi al- 
kūnėmis kelią per žmonių knibždėlyną ,,Wolfie's“. 

Laikydamasi žodžio Debora buvo užėmusi staliuką kam- 
pe. Ji plepėjo su senutėle padavėja — net aš ją pažinojau. 

— Rože, mano meile, — ištariau lenkdamasis pabučiuoti 
raukšlėto skruosto. Ji atsuko nuolat susiraukusį veidą. — 
Mano laukine airiška Rože. 

— Deksteri, — aiktelėjo ji sodriu Vidurio Europos akcen- 
tu. — Baik čia bučiuotis kaip koks faigelah"“. 

— Faigelah. Ar airiškai tai reiškia sužadėtinis? — paklau- 
siau jos ir atsisėdau. 

— Fe, — atrėžė ji ir nužygiavo į virtuvę purtydama galvą. 

— Manau, patinku jai, - pasakiau Deborai. 

— Kam nors turėtum patikti, — tarė Debora. — Kaip pasi- 
matymas vakar? 

— Labai smagu, - atsakiau. — Galėtum ir tu kada pamė- 
ginti. 

— Fe, — atkirto Debora. 

— Negali kasnakt stoviniuoti vienais apatiniais Tamaja- 
mio kelyje, Debe. Tau reikia gyventi. 

— Man reikia perkėlimo, - suniurzgėjo ji. - Į žmogžudys- 
čių skyrių. O tada gal ir gyventi ateis metas. 

— Suprantu, — pasakiau. — Vaikams tikrai geriau pasakoti, 
kad mamytė dirba žmogžudysčių skyriuje. 

— Deksteri, dėl Dievo meilės, — ištarė ji. 

— Tai natūrali mintis, Debora. Sūnėnai ir dukterėčios. 
Daug mažų Morganų. Kodėl gi ne? 


“ Paukščiūkas (jidiš). 

Ji 1lgai iškvėpė. 

— Maniau, mama mirė, — pasakė. 

— Aš transliuoju jos mintis, - tariau. — Per danišką pyra- 
gėlį su vyšniomis. 

— Geriau jau pakeisk kanalą. Ką žinai apie ląstelių kris- 
talizaciją? 

Sumirksėjau. 

— Oho, — atsakiau. — Ką tik be konkurencijos laimėjai 
Temos keitimo turnyrą. 

— Aš rimtai, — patikino ji. 

— Tada tikrai esu pritrenktas, Debe. Ką nori pasakyt su ta 
ląstelių kristalizacija? 

— Nuo šalčio, — paaiškino ji. — Ląstelės, susikristalizavu- 
sios nuo šalčio. 

Mano smegenys nušvito. 

— Tai aišku, — pratariau, - gražu, — kažkur giliai suskam- 
bo varpeliai. 

Šaltis... Švarus, tyras šaltis, o vėsus peilis beveik čirš- 
ka pjaudamas šiltą mėsą. Dezinfekuojantis švarus šaltis, 
kraujas sulėtėja, tampa bejėgis — kaip tai absoliučiai tei- 
singa ir nepaprastai reikalinga. Šaltis. 

— Ir kodėl apie tai... — pradėjau kalbėti. Tačiau išvydęs 
Deboros veidą užsičiaupiau. 

— Kas, - primygtinai klausė Debė. - Kas aišku? 

Papurčiau galvą. 

— Pirma pasakyk, kodėl nori Žinoti. 

Ji 1lgai įdėmiai į mane žiūrėjo 1r darsyk lėtai iškvėpė. 

— Manau, žinai, — galiausiai ištarė. — Įvykdyta dar viena 
žmogžudystė. 

— Žinau, — sutikau. — Vakar pravažiavau pro šalį. 

— Girdėjau, ne visai pravažiavai. 

Gūžtelėjau pečiais. Policininkai — tokia nedidelė šeima. 

— Tai ką reiškė tas „tai aišku“? 

— Nieko, - atsakiau kiek susierzinęs. — Kūno mėsa atrodė 
kiek kitaip. Jei ji buvo šaltyje, — iškėliau rankas. — Tai ir 
viskas, aišku? Kokiam šalty? 

— Šaltyje, kuriame pakuoja mėsą, — pasakė ji. - Kodėl jis 
turėtų taip elgtis? 

Nes taip gražu, pamaniau. 

— Tai sulėtintų kraujo tekėjimą, — paaiškinau. 

Ji tyrinėjo mane. 

— Ar tai svarbu? 

Ilgai ir tikriausiai kiek virpėdamas įkvėpiau. Negalėjau 
paaiškinti, kitaip ji mane pasodintų. 

— Tai gyvybiškai svarbu, — atsakiau. Kažkodėl jaučiausi 
susigėdęs. 

— Kodėl gyvybiškai svarbu? 

— Tai, a... nežinau. Spėju, jam kraujas kažkuo nepatin- 
ka, Debe. Tokia nuojauta dėl... nežinau... nėra įkalčių, su- 
pranti. 

Ji vėl žvelgė tuo žvilgsniu. Mėginau sugalvoti, ką pasa- 
kyti, bet nesugebėjau. Gražbylys, auksaburnis Deksteris 

— Šūdas, — galiausiai ištarė ji. — Tai tiek? Šaltis sulėtina 
kraują, o tai gyvybiškai svarbu? Nagi. Ką gero, po velnių, 
tai man duos, Deksteri? 

— Kol negėriau kavos, nedarau nieko „gero“, Debora, — 
pasakiau po herojiškų pastangų atsigauti. — Tik būnu tiks- 
lus. 

— Šūdas, — pakartojo. Rožė atnešė kavos. Debora gurkš- 
telėjo. — Vakar gavau kvietimą į septyniasdešimt dviejų va- 
landų pasitarimą, — pasakė ji. 

Suplojau rankomis. 

— Nuostabu. Tau pavyko. Kam gi reikia manęs? 

Nuovadoje egzistavo taisyklė surinkti visą žmogžudystės 
tyrimo komandą praėjus maždaug septyniasdešimt dviem 
valandom po nusikaltimo. Tirianti pareigūnė ir jos koman- 
da pasikalba su medicinos ekspertu ir kartais su kuo nors iš 
prokuratūros. Taip visi viską sužino. Jei Deborą pakvietė, 
vadinasi, ji tirs bylą. 

Ji suniurzgėjo: 

— Politikoje esu niekam tikusi, Deksteri. Jaučiu, kaip La- 
Gerta bando mane išstumti, bet nieko.negaliu padaryti. 

— Arji vis dar ieško paslaptingojo liudininko? 

Debora linktelėjo. 

— Rimtai? Net po praėjusios nakties žmogžudystės? 

— Sako, kad tai viską tik įrodo. Nes visi nauji pjūviai 
užbaigti. 

— Bet visi skirtingi, - užprotestavau. 

Ji gūžtelėjo. 

— O tu pasakei?.. 

Debora nusuko žvilgsnį į šalį. 

— Pasakiau mananti, kad ieškoti liudininko — tik laiko 
švaistymas, kai akivaizdu, jog žudikui niekas nesutrukdė, 
jis tik buvo nepatenkintas. 

— Oi, - ištariau. — Tikrai nieko nenusimanai apie politi- 
ką. 

— Nagi, po velnių, Deksai, — pasakė. Dvi senos ponios 
prie kito staliuko ją nužvelgė. Bet ji nepastebėjo. — Tai, ką 
sakei, atrodė logiška. Tai tikrai akivaizdu, bet ji mane 1g- 
noruoja. Dar blogiau. 

— Kas blogiau nei ignoravimas? — paklausiau. 

Ji nuraudo. 

— Girdėjau, kaip po to pora uniformuočių iš manęs kike- 
no. Apie mane sklando anekdotas. — Ji prikando lūpą ir 
pažvelgė į šalį. — Einšteinas, - sumurmėjo. 

— Bijau, kad nesuprantu. 

— Jei man vietoj papų būtų smegenys, būčiau Einšteinas, — 
karčiai iškošė ji. 

Užuot susijuokęs, tik krenkštelėjau. 

— Štai ką ji paskleidė apie mane, — tęsė Debė. — Va tokia 
sumauta etiketė prilimpa ir niekas tavęs nepaaukština, nes 
mano, kad žmogaus su tokia pravarde niekas negerbs. Po 
velnių, Deksai, —- pakartojo ji, - ji žlugdo mano karjerą. 

Pajutau globėjiškos šilumos bangą. 

—Ji idiotė. | 

— Ar turėčiau jai tai pasakyti, Deksai? Ar taip būtų poli- 
tiška? 

Atnešė mūsų maistą. Rožė nutrenkė lėkštes priešais mus 
taip, lyg korumpuoto teisėjo būtų nuteista tiekti maistą kū- 
dikių žudikams. Kuo plačiausiai jai nusišypsojau, 0 ji nu- 
žygiavo šalin kažką burbėdama po nosimi. 

Atsikandau ir sutelkiau mintis į Deboros problemą. Tu- 
rėjau apie tai galvoti kaip apie Deboros problemą. Ne kaip 
apie „įspūdingas žmogžudystes“. Ne kaip apie „neįtikėti- 
nai patrauklų modus operandi'““ arba „tai, ką mielai pats 
vieną dieną padaryčiau“. Turėjau neįsivelti, tačiau tai mane 
taip smarkiai traukė. Net sapnas naktį, jo šaltas oras. Aišku, 
grynas atsitiktinumas, bet vis tiek neduoda ramybės. 

Šis žudikas palietė mano žudynių esmę. Aišku, tik darbo 
metodu, o ne aukų pasirinkimu. Jį; be abejonės, reikia su- 
stabdyti. Vargšės kekšės. 


5 Veikimo būdas (/ot.). 

Vis dėlto... Šalčio poreikis... Būtų taip įdomu kada jį pa- 
tyrinėti. Susirasti gerą tamsią siaurą patalpą... 

Siaurą? Kurgi aš tai mačiau? 

Aišku, sapne. Akivaizdu — pasąmonė nori, kad apie tai 
galvočiau, tiesa? Siaura patalpa atrodė kažkaip tinkama. 
Šalta ir siaura... 

— Vilkikas su šaldomąja puspriekabe, — ištariau. 

Atsimerkiau. Debora smarkiai galynėjosi su pilna burna 
kiaušinių, kol galėjo prašnekti. 

— Ką? 

— O, tai tik spėjimas. Deja, ne įžvalga. Bet juk būtų lo- 
giška? 

— Kas būtų logiška? — paklausė ji. 

Pažvelgiau į lėkštę ir susiraukiau mėgindamas įsivaiz- 
duoti, kaip tai turėtų vykti. 

— Jam reikia šaltos aplinkos. Kad sulėtintų kraujo tekėji- 
mą, be to, a... taip švariau. 

— Jei jau taip sakai. 

— Taip ir sakau. Ir ta vieta turi būti siaura... 

— Kodėl? Iš kur, po velnių, ištraukei, kad turi būti siaura? 

Apsimečiau neišgirdęs klausimo. 

— Sunkvežimis su šaldomąja puspriekabe atitiktų šias 
sąlygas, jis dar 1r mobilus, taigi daug lengviau po visko 
išmesti šiukšles. 

Debora atsikando ragelio ir kramtydama akimirką pagal- 
vojo. 

— Taigi, — galiausiai ištarė ir nurijo kąsnį. - Žudikas gali 
patekti į vieną tokių sunkvežimių? Arba tokį turėti? 

— Mmm, gal. Tik kad vakarykštė žmogžudystė pirmoji 
turėjo šalčio požymių. 

Debora susiraukė. 

— Tai jis ėmė 1r nusipirko sunkvežimį? 

— Tikriausiai ne. Jis vis dar eksperimentuoja. Gal impul- 
so pastūmėtas išbandė šaltį. 

Ji linktelėjo. 

— Ir mums tikrai nepasiseks tiek, kad paaiškėtų, jog jis 
dirba tokio sunkvežimio vairuotoju, tiesa? 

Nutaisiau laimingo ryklio šypseną. 

— Ak, Debe. Kaip greitai šįryt mąstai. Ne, baiminuosi, 
kad mūsų draugas pernelyg gudrus, ir tokių sąsajų nebus. 

Debora gurkštelėjo kavos, padėjo puodelį ir atsilošė. 

— Tai ieškom vogto sunkvežimio su šaldomąja pusprie- 
kabe, — ištarė kiek palaukusi. 

— Tikriausiai taip, — atsakiau. — Bet kiek tokių pavogta 
per pastarąsias keturiasdešimt aštuonias valandas? 

— Majamyje? — ji prunkštelėjo. - Užtenka vienam pa- 
vogti, pasklinda gandas, kad tai lengva, ir staiga visi nu- 
smurgę gangsteriai, imigrantai iš Kubos, narkomanai ir ne- 
pilnamečiai gudruoliai 1ms juos vogti, kad neatsiliktų nuo 
mados. 

— Tikėkimės, gandas dar nepasklido, — tariau. 

Debora nurijo paskutinį ragelio kąsnį. 

— Patikrinsiu, — pasakė ji. Tada pasilenkė per stalą ir 
suspaudė man ranką. — Esu tikrai dėkinga, — ištarė. Porą 
sekundžių droviai šypsojosi. — Bet man neramu, kaip tu 
viską sugalvoji, Deksai. Tiesiog... 

Ji pažvelgė 1 stalą ir vėl suspaudė man ranką. Aš taip pat 
suspaudžiau. 

— Nerimą palik man, — atsakiau. — O tu surask tą sunk- 
vežimį. 

Teoriškai septyniasdešimt dviejų valandų susirinkimas 
nuovadoje visiems duoda laiko padirbėti, tačiau įvyksta 
pakankamai greitai, kad pėdsakai dar būtų šilti. Taigi pir- 
madienio rytą konferencijų kambaryje antrame aukšte 
nesutramdomosios detektyvės LaGertos vadovaujama ge- 
riausia kovos su nusikalstamumu komanda susirinko dar 
kartą. Aš prisijungiau prie jų. Sulaukiau kelių žvilgsnių 
ir geranoriškų pastabų iš mane pažinojusių farų. Papras- 
ti linksmi sąmojai, pavyzdžiui: „Ei, kraujo berniuk, kur 
palikai gremžtuką?“ Šie žmonės — žemės druska, 0 greitai 
manoji Debora taps viena iš jų. Būdamas tame pačiame 
kambaryje jaučiausi ir išdidus, ir kuklus. 

Deja, ne visi jautė tuos pačius jausmus. 

— Ką, po šimts, čia veiki? — suurzgė seržantas Douksas. 
Labai stambus juodaodis, nuolat nusiteikęs priešiškai. Nuo 
jo dvelkė šaltu žiaurumu, o tai tikrai praverstų Žmogui, 
turinčiam tokį pomėgį kaip aš. Gaila, nebuvome draugai. 
Tačiau kažkodėl jis nekentė visų laboratorijos technikų, 
ypač — Deksterio. Jam taip pat priklausė atsispaudimų nuo 
suoliuko rekordas nuovadoje. Taigi jis įvertino politinę 
mano šypseną. 

— Užsukau pasiklausyti, seržante, — atsakiau jam. 

— Neturi sušiktos teisės čia būt, — ištarė jis. — Krušk lauk. 

— Jis gali likti, seržante, — pasigirdo LaGertos balsas. 

Douksas suurzgė jai: 

— Kokio šūdo? 

— Nenoriu nieko liūdinti, — tariau slinkdamas durų link 
su apsimestiniu ryžtu. 

— Viskas gerai, — patikino LaGerta nusišypsodama man. 
Pasisuko į Douksą. — Jis gali likti, - pakartojo. 

— Šits ma sukruštą šiurpą varo, — suburbėjo Douksas. 
Pradėjau vertinti šito vyro jautrumą. Aišku, variau jam su- 
kruštą šiurpą. Reikėtų klausti, kodėl tik jis farų prigrūstame 
kambaryje buvo tiek įžvalgus, kad mano buvimas varytų 
jam sukruštą šiurpą. 

— Pradėkim, — ištarė LaGerta švelniai pliaukštelėdama 
botagu, kad niekam neliktų abejonės — čia vadovauja ji. 
Paskutinįkart man suurzgęs Douksas išsidrėbė kėdėje. 

Pirmoji susirinkimo dalis praėjo kaip visada: ataskaitos, 
politiniai manevrai ir visi tie dalykėliai, kurie mus daro 
žmonėmis. Na, bent jau tuos, kurie yra žmonės. LaGerta 
trumpai susakė už ryšius su Žiniasklaida atsakingiems pa- 
reigūnams, ką galima ir ko negalima atskleisti spaudai. 
Tarp atskleistinų dalykų buvo ir nauja žvilganti LaGertos 
nuotrauka, padaryta specialiai šia proga. Rimta, bet kartu 
prabangi, ryški, bet rafinuota. Pastangos atrodyti kaip lei- 
tenantei švieste švietė. O, kad Debora mokėtų taip naudotis 

Kol prisikasėme prie įvykusių Žmogžudysčių, praėjo 
beveik valanda. Vis dėlto galiausiai LaGerta pasiteiravo 
ataskaitų apie paslaptingojo liudininko paieškų eigą. Nebu- 
vo ką pranešti. Labai stengiausi atrodyti nustebęs. 

Pareigūnams LaGerta nutaisė įsakmią grimasą. 

— Nagi, žmonės, — pasakė. - Kažkas juk turi kažką ras- 
t. 

Tačiau niekas nerado, tad, kol išbartieji atidžiai tyrinėjo 
savo nagus, grindis ir akustines plyteles ant lubų, tvyrojo 
tyla. 

Debora kostelėjo. 

— Aš, a, — pradėjo ir vėl kostelėjo. —- Man, mmm, kilo 
mintis. Kitokia mintis. Pamėginti veikti kiek kita kryptimi. 

Pasakė taip, lyg ką nors cituotų, bet juk taip ir buvo. Vi- 
sas rūpestingas mano mokymas nepadėjo natūraliai ištarti 
tų žodžių, tačiau ji bent jau laikėsi atsargiai sudėliotos 
politiškai korektiškos frazės. 

LaGerta kilstelėjo dirbtinai tobulą antakį. 

— Mintis? Tikrai? — nutaisė miną, rodydama nustebimą 
1r pasitenkinimą. — Be abejo, prašom pasidalinti su mumis, 
pareigūne Ein... tai yra pareigūne Morgan. 

Douksas sukikeno. Žavingas vyras. 

Debora nuraudo, tačiau brovėsi pirmyn. 

— Dėl, mmm, ląstelių kristalizavimosi. Paskutinės aukos. 
Norėčiau patikrinti, ar per pastarąją savaitę nebuvo pranešta 
apie pavogtą sunkvežimį su šaldomąja puspriekabe. 

Tyla. Absoliuti kvaila tyla. Taip tyli karvės. Tie trenk- 
tagalviai nesuprato, o Debora nesistengė išaiškinti. Leido 
tylai augti, o LaGerta pasinaudojo akimirka, kad dailiai su- 
siraukusi suglumusiu žvilgsniu nužvelgtų kambarį, norėda- 
ma sužinoti, ar dar kas nors suprato, tada mandagiai pa- 
žvelgė į Deborą. 

— Sunkvežimį... su šaldomąja priekaba? — perklausė La- 
Gerta. 

Vargšė Debora buvo baisiai susijaudinusi. Ji nebuvo iš 
tų, kurie mėgsta viešai kalbėti. 

— Teisingai, — patvirtino ji. 

LaGerta mėgaudamasi nieko nesakė, tik numykė: 


8 skyrius 79 


— Mmhmm. 

Deboros veidas patamsėjo — prastas ženklas. Krenkštelė- 
jau, o kai tai nesuveikė, darsyk garsiai sukosėjau, norėda- 
mas jai priminti, kad nesikarščiuotų. Ji pažvelgė į mane. 
LaGerta taip pat. 

— Atsiprašau, — ištariau. — Atrodo, persišaldžiau. 

Ar brolis begali būti geresnis? 

— Na, mmm, šaltis, — išpyškino Debora užsikabinusi už 
mano ištiesto šiaudo. - Šaldomojoje transporto priemonėje 
galima taip pažeisti audinius. Be to, ji mobili, tad jis būtų 
sunkiau sugaunamas. O atsikratyti kūno taip daug leng- 
viau. Tai, a, jei tokį pavogė, turiu omeny sunkvežimį... šal- 
domąjį... gal atrastume pėdsaką. 

Na, susakė beveik viską. Kambaryje atsirado vienas ar 
du susimąstę veidai. Beveik girdėjau, kaip sukasi sraigte- 
liai. 

Bet LaGerta tik linktelėjo. 

— Labai... įdomi mintis, pareigūne, — ištarė ji. Vos vos 
pabrėžė žodį „pareigūne“, primindama, kad čia demokrati- 
ja ir kalbėti gali visi, tačiau iš tiesų... — Vis dėlto man atro- 
do, kad geriausia rasti liudininką. Žinome, kad toks yra. — 
Šmėstelėjo politiškai drovi šypsena. - Arba tokia, — pridūrė 
parodydama įžvalgumą. — Bet kažkas kažką matė. Įkalčiai 
tai rodo. Taigi susitelkime ties tuo, o už šiaudų tegul stvar- 
stosi Brouvardo vyrukai, gerai? — ji stabtelėjo laukdama, 
kol kambaryje nuvilnys kikenimo banga. — Pareigūne 
Morgan, būčiau dėkinga, jei padėtumėte kalbėdamasi su 
kekšėmis. Jos jus pažįsta. 

Dieve, kaip gerai ji dirba. Niekam neleido nė pagalvoti 
apie Debės mintį, pastatė ją į vietą ir susigrąžino komandą į 
savo pusę pajuokaudama varžymosi su Brouvardo apygarda 

tema. Prireikė vos kelių paprastų žodžių. Jau norėjau pa- 
ploti. 

Tik kad priklausiau vargšės Deboros komandai, o ji ką 
tik buvo sutriuškinta. Akimirkai pravėrė burną, tada susi- 
čiaupė — mačiau, kaip jos žandikaulio raumenys susisuka ir 
ji vėl nutaiso neutralaus faro veido išraišką. Savaip puikus 
pasirodymas, tačiau tikrai žemesnės lygos nei LaGertos. 

Likusią susirinkimo dalį nieko nebeįvyko. Viskas jau 
išsakyta, nebebuvo apie ką kalbėtis. Tad netrukus po pui- 
kaus LaGertos atlikto pažeminimo susirinkimas baigėsi, 
visi išėjo į koridorių. 

— Tebūnie prakeikta, —- sumurmėjo Debora stigdama kva- 
po. — Prakeikta, prakeikta, prakeikta! 

— Tikrai, - sutikau. 

Ji dėbtelėjo į mane. 

— Dėkui, broli. Ne kažin kiek iš tavęs buvo pagalbos. 

Kilstelėjau antakius. 

— Taigi tarėmės, kad nesikišiu. Ir visi nuopelnai teks tau. 

Ji suniurnėjo. 

— Tai bent nuopelnai. Ji padarė 1š manęs 1diotę. 

— Su visa pagarba, mieloji sese, pati jai pagelbėjai. 

Debora pažvelgė į mane, nusuko akis ir pasibjaurėdama 
pakėlė rankas. 

— Ką turėjau sakyti? Juk net nepriklausau komandai. 
Atėjau tik todėl, kad kapitonas liepė mane įsileisti. 

— Ir neliepė jiems tavęs klausyti, — pasakiau. 

— Ir neklauso. Ir neklausys, — karčiai išrėžė Debora. — 
Nepateksiu į žmogžudysčių skyrių, tik karjerą susigadin- 
siu. Numirsiu matuodama keliuose greitį, Deksteri. 

— Yra išeitis, Debe, - ištariau. Jos nutaisytame Žvilgsnyje 
buvo tik trečdalis vilties. 

— Kokia? — paklausė. 

Nusišypsojau labiausiai guodžiančia, drąsinančia visai- 
aš-ne-ryklys šypsena. 

— Surask sunkvežimį, - atsakiau. 


Iš mielosios įseserės Žinių negavau tris dienas — ilgokai 
tvėrė nesikalbėjusi su manimi. Ketvirtadienį iš karto po 
pietų atėjo į mano kabinetą nutaisiusi surūgusią miną. 

— Radau, - ištarė ji, o aš nesupratau ką. 

— Ką radai, Debe? — paklausiau. —- Niurgzlumo versmę? 

— Sunkvežimį, — atsakė ji. — Sunkvežimį su šaldomąja 
puspriekabe. 

— Bet juk tai puki naujiena, — pasakiau. — Kodėl atrodai 
lyg ieškodama kam trinktelėti'? 

— Nes taip ir yra, — atkirto ji ir ant mano stalo numetė 
keturis ar penkis susegtus lapus. — Pažiūrėk. 

Pakėliau ir užmečiau akį į pirmąjį puslapį. 

— O, - ištariau. — Kiek iš viso? 

— Dvidešimt trys, — atsakė ji. — Per pastarąjį mėnesį pra- 
nešta apie dvidešimt tris pavogtus sunkvežimius su šaldo- 
mosiomis puspriekabėmis. Vyrukai iš eismo skyriaus sakė, 
kad dauguma jų padegami dėl draudimo išmokų ir atsi- 
duria kanaluose. Niekas per daug nesistengia jų rasti. Taigi 
niekas atkakliai jų neieškojo ir neieškos. 

— Sveika atvykus į Majamį, — tariau. 

Debora atsiduso, paėmė iš manęs sąrašą ir dribo į kitą 
kėdę taip, lyg būtų netekusi visų kaulų. 

— Viena niekaip visų nepatikrinsiu. Prireiktų kelių mėne- 
sių. Po velnių, Deksai, — pasakė ji. — Ką dabar darysim? 

Papurčiau galvą. 

— Atleisk, Debe, - pasakiau. — Bet dabar turėsim laukti. 

— Ir viskas? Tiesiog laukti? 
— Ir viskas, — patvirtinau. 


Taip ir buvo. Dar dvi savaites, štai kaip. Laukėme. 
O tada... 

Pabudau išpiltas prakaito, nesusigaudantis, kur esu, ir 
tikras, kad tuoj įvyks dar viena žmogžudystė. Kažkur ne- 
toliese jis ieškojo naujos aukos, šmirinėdamas po miestą 
kaip ryklys aplink rifą. Buvau toks tikras, kad beveik gir- 
dėjau plėšiamą lipnią juostą. Jis maitino nuosavą Tamsųjį 
Pakeleivį, o šis kalbėjosi su manuoju. Miegodamas važia- 
vau su juo — nematoma žuvis lipčius, lėtai sukanti didelius 
ratus. 

Atsisėdau lovoje ir nusitraukiau susisukusius patalus. 
Laikrodis prie lovos rodė 3:14. Tepraėjo keturios valan- 
dos nuo tada, kai atsiguliau, jaučiausi taip, lyg visą tą laiką 
būčiau brovęsis per džiungles su pianinu ant nugaros. Su- 
prakaitavęs, sustingęs ir bukas, negalintis apie nieką kita 
galvoti, tik kad tai vyksta kažkur be manęs. 

Šiąnakt daugiau, be abejo, nemiegosiu. Įsijungiau šviesą. 
Rankos drėgnos, šaltos ir virpančios. Nusivaliau į paklodę, 
tačiau nepadėjo. Paklodė irgi buvo drėgna. Nusvyravau į 
vonią nusiplauti rankų. Laikiau jas po tekančiu vandeniu. 
Iš čiaupo pasipylė šilta kambario temperatūros srovė, stai- 
ga ji paraudonavo, ir akimirką rankas ploviausi kraujyje. 
Vos sekundei vonios prieblandoje kriauklė nusidažė krauju. 

Užsimerkiau. 

Pasaulis susvyravo. 

Norėjau nutraukti šviesos ir pusiau miegančių smegenų 
iškrėstą pokštą. Užsimerkti, atsimerkti, ir viskas baigsis — 

kriauklėje bus paprastas švarus vanduo. Tačiau užmerkęs 
akis atsimerkiau kitame pasaulyje. 

Vėl buvau sapne, lyg peilio ašmenys sklendžiau virš Bis- 
keino bulvaro šviesų - šaltas, aštrus, besitaikantis į taikinį 
IV... 

Vėl atsimerkiau. Vanduo buvo tiesiog vanduo. 

Tačiau kas buvau aš? 

Smarkiai papurčiau galvą. Ramiai, vyruti. Deksteris ne- 
pameta galvos. Giliai įkvėpiau ir žvilgtelėjau į save. Vei- 
drodyje atrodžiau kaip priklausė. Rūpestingai sudėlioti 
bruožai. Ramios ir pašaipios mėlynos akys — tobula žmo- 
giško gyvenimo imitacija. Išskyrus tai, kad plaukai styrojo 
kaip Steno Lorelio!'?, nebuvo nieko, kas rodytų ką tik per 
pusiaumigas smegenis švystelėjusį ir iš snaudulio pažadi- 
nusį dalyką. 

Vėl atsargiai užsimerkiau. 

Tamsa. 

Paprasta tamsa. Nei skraidymo, nei kraujo, nei miesto 
šviesų. Tiesiog senasis gerasis Deksteris, užsimerkęs sto- 
vintis priešais veidrodį. 

Vėl atsimerkiau. Sveikas, mielasis, kaip smagu, kad grį- 
žai. Kur, po galais, buvai? 

Geras klausimas. Didžiąją gyvenimo dalį manęs nekan- 
kino sapnai ir haliucinacijos. Jokių apokalipsės vizijų, jokių 
nerimą keliančių Jungo simbolių, išnyrančių iš pasąmonės, 
jokių paslaptingų pasikartojančių vaizdinių, besiveržiančių 
per nesąmoningumo istoriją. Naktimis Deksteriui niekas 
nebilda. Kai einu miegoti, miega visos mano dalys. 


'o Stan Laurel (tikr. Arthur Stanley Jefferson, 1890-1965) — britų 
aktorius komikas. 

Tad kas gi ką tik nutiko? Kodėl regėjau šiuos vaizdus? 

Apsišlaksčiau vandeniu veidą ir susiglosčiau plaukus. 
Aišku, tai į klausimą neatsakė, bet pasijutau geriau. Jei 
plaukai tvarkingi, kas gi blogo gali nutikti? 

Nors, tiesa, to nežinojau. Gali įvykti daugybė blogų 
dalykų. Gal pradedu netekti dalies, o gal net visų varžte- 
lių. Kas, jei metų metus po truputį žengiau į beprotybę, o 
naujasis žudikas paprasčiausiai padėjo galutinai išprotėti?? 
Kaip galėjau tikėtis išmatuoti santykinį tokio žmogaus kaip 
aš proto sveikumą? 

Vaizdai ir pojūčiai buvo tokie tiki. Tačiau taip negalėjo 
būti, juk gulėjau savo lovoje. Vis dėlto kone užuodžiau sū- 
raus vandens kvapą, išmetamąsias dujas ir pigius kvepalus, 
tvyrančius virš Biskeino bulvaro. Visiškai tikroviška — O 
argi tai nėra vienas beprotybės ženklų, kai kliedesiai tam- 
pa neatskiriami nuo tikrovės? Nežinojau nei atsakymų, nei 
kaip jų ieškoti. Nebuvo nė kalbos apie pašnekesį su psichi- 
atru — mirtinai išgąsdinčiau vargšą, 0 pareiga priverstų jį 
mane kur nors uždaryti. Aišku, mintis protinga, negaliu dėl 
to ginčytis. Tačiau jei ėmiau netekti paties susikurto sveiko 
proto, tai tebuvo mano problema, ir prasidėjo ji nuo to, kad 
nebuvo kaip tuo įsitikinti. 

Nors vienas būdas vis dėlto buvo. 

Po dešimties minučių jau važiavau pro Dinerio salą. Va- 
žiavau lėtai, nežinodamas, ko ieškau. Ši miesto dalis be- 
veik miegojo. Keli žmonės vis dar sukiojosi Majamio kraš- 
tovaizdyje — per daug kubietiškos kavos išgėrę ir užmigti 
negalintys turistai. Degalinės ieškantys žmonės iš Ajovos. 
Pietų paplūdimio ieškantys užsieniečiai. Ir, aišku, gruobuo- 
nys: banditai, plėšikai, narkomanai; vampyrai, kraujasiur- 
biai ir į mane panašios rinktinės pabaisos. Vis dėlto šioje 

vietoje šiuo laiku jų buvo vos keli. Tai apleistas Majamis, 
labiau apleisto nebūna — dienos minios vaiduoklis pavertė 
šią vietą vieniša. Miestas, pasivertęs paprasta medžioklės 
aikštele be linksmos saulės spindulių ir ryškių marškinėlių 
maskuotės. 

Taigi medžiojau. Kitos nakties akys sekdavo mane ir nu- 
sigręždavo, kai pravažiuodavau nesustodamas. Važiavau 
šiaurėn, per senąjį pakeliamąjį tiltą, per Majamio senamies- 
tį vis dar nežinodamas, ko ieškau, ir to nerasdamas, tačiau 
dėl kažkokios nerimą keliančios priežasties visiškai tikras, 
kad rasiu, kad keliauju reikiama kryptimi ir fai manęs lau- 
kia priekyje. 

Iš karto už „Omni“ prekybos centro naktinis gyvenimas 
pagyvėjo. Daugiau veiksmo, daugiau ką pamatyti. Šūks- 
niai ant šaligatvių, pro pravažiuojančių automobilių langus 
sklindantys muzikos ritmai. Pasirodė naktinės merginos, 
būriais apspitusios gatvių kampus, kikenančios arba kvailai 
spoksančios į automobilius. O šie sulėtindavo, kad paspok- 
sotų į jas, stebeilijosi į drabužius ir į tai, ko jie nedengė. Už 
dviejų kvartalų nuo manęs sustojo naujas „Corniche“, ir iš 
šešėlių per šaligatvį į gatvę išniro būrys merginų, kurios 
bematant apsupo automobilį. Eismas sulėtėjo, pasipylė si- 
gnalai. Dauguma vairuotojų minutę sėdėjo mėgaudamiesi 
reginiu, tačiau nekantrus sunkvežimis aplenkė automobilių 
kamštį ir įsuko į kitą juostą. 

Sunkvežimis su šaldomąja puspriekabe. 

Nieko čia tokio, nuraminau save. Naktinis jogurto pri- 
statymas, kiaulienos dešros pusryčiams — garantuotas švie- 
žumas. Ešerių krovinys, vežamas šiaurėn arba į oro uostą. 
Tokie sunkvežimiai po Majamį sukiojosi kiaurą parą, netgi 
dabar, naktį. Tik tiek, nieko daugiau. 

Tačiau vis tiek spustelėjau greičio pedalą. Pajudėjau ir 
ėmiau nardyti tarp automobilių. Atsidūriau per tris auto- 
mobilius nuo „Corniche“ ir apgulto jo vairuotojo. Eismas 
sustojo. Ieškodamas sunkvežimio pažvelgiau priekin. Jis 
lėkė tiesiai Biskeino bulvaru kelių šviesoforų link. Jei per 
daug atsiliksiu, pamesiu iš akių. Ir staiga labai smarkiai už- 
simaniau jo nepamesti. 

Laukiau tarpo eismo sraute ir greitai pasukau į kitą juos- 
tą. Aplenkiau „Corniche“ ir padidinau greitį, kad priartėčiau 
prie sunkvežimio. Stengiausi nevažiuoti pernelyg greitai, 
neatrodyti įtartinai, tačiau palengva mažinau mus skiriantį 
atstumą. Pirma mus skyrė trys šviesoforai, dabar du. 

Jam užsidegė raudona, man taip pat, net nespėjau pasi- 
džiaugti ir pasivyti. Sustojau. Nustebęs suvokiau bekram- 
tąs lūpą. Buvau įsitempęs — aš, Deksteris, ledo gabalas. 
Jaučiau žmogišką nerimą, neviltį, tikrą emocinę graužatį. 
Norėjau prisivyti sunkvežimį ir pats pamatyti, o, kaip no- 
rėjau paliesti jį ranka, atidaryti dureles, žvilgtelėti vidun... 

Ir kas tada? Vienas jį suimčiau? Už rankos nusivesčiau 
pas mieląją detektyvę LaGertą? Matot, ką pagavau? Ar ga- 
liu jį pasilikti? Tiek pat tikėtina, kad tai jis pasiliktų mane. 
Jis medžiojo, o aš tik prisikabinau iš paskos kaip nepagei- 
daujamas jaunesnis broliukas. Kodėl gi prisikabinau? Ar 
norėjau sau įrodyti, kad tai jis, tasai, kad jis čia šmižinėja, 
o aš neinu iš proto? O jei ir nėjau iš proto, kaip galėjau tai 
žinoti? Kas dėjosi mano smegenyse? Gal vis dėlto beproty- 
bė — geresnė išeitis? 

Priešais automobilį kojas vilko senis, neįtikėtinai lėtai 1r 
skausmingai jis slinko per gatvę. Akimirką lydėjau jį aki- 
mis, stebėdamasis, koks turėtų būti gyvenimas, kai taip lė- 
tai judi, tada žvilgtelėjau į sunkvežimį. 

Jam užsidegė žalia. Man ne. 

Sunkvežimis staigiai pajudėjo iš vietos, rovė šiaurėn be- 
veik viršydamas greitį, aš tik stebėjau mažėjančius galinius 
žibintus ir laukiau, kad pasikeistų šviesoforo spalva. 

O ji vis nesikeitė. Taigi grieždamas dantimis — ramiau, 
Deksai! — kirtau per raudoną šviesą vos nenutrenkdamas 
senuko. Jis net nepakėlė akių ir nestabtelėjo. 

Leistinas greitis šioje Biskeino bulvaro atkarpoje — še- 
šiasdešimt. Majamyje tai reiškia — jei važiuosi mažiau nei 
aštuoniasdešimt, tave nustums nuo kelio. Paspaudžiau iki 
šimto, nardydamas tarp negausaus eismo ir beviltiškai 
siekdamas sumažinti atstumą. Sunkvežimio šviesos mirk- 
telėjo, kai jis sukrivuliavo... o gal pasuko? Padidinau iki 
šimto dvidešimt ir praūžiau pro posūkį į 79-osios gatvės 
išvažiavimą, pasukau ties ,„Publix“ parduotuve ir, karštli- 
giškai ieškodamas sunkvežimio, išvažiavau į tiesiąją. 

Pamačiau jį. Ten, priešais mane... 

Judėjo manęs /ink. 

Tas niekšas pakeitė kryptį. Gal pajuto, kad jį seku? 
Užuodė ant jo sklendžiančias mano išmetamąsias dujas? 
Nesvarbu, tai jis, tas pats sunkvežimis, nėra abejonės, kai 
prasilenkėme, jis išsuko į viaduką. 

Cypdamas įsukau į prekybos centro stovėjimo aikštelę, 
sulėtinau, apsukau automobilį ir greitėdamas grįžau į Bis- 
keino bulvarą, šįkart pietų kryptimi. Mažiau nei už kvarta- 
lo taip pat pasukau į viaduką. Toli toli priekyje, beveik prie 
pat pirmojo tilto, išvydau man mirksinčias, besišaipančias 
mažas raudonas švieseles. Pėda primygau greičio pedalą ir 
puoliau pirmyn. 

Jis jau važiavo šlaitu aukštyn ant tilto, didindamas greitį 
ir išlaikydamas atstumą tarp mūsų. Vadinasi, Žinojo, suvo- 

kė, kad kažkas jį seka. Dar greičiau giniau automobilį, po 
truputį priartėjau. 

O tada jis dingo už kauburio tilto viršuje, nusileido kita 
puse ir labai greitai patraukė Nort Bėjaus link. Čia daug pa- 
trulių. Jei važiuos per greitai, bus pastebėtas ir sustabdytas. 
O tada... 

Užvažiavau ant tilto ir ant kauburio, o žemiau... 

Nebuvo nieko. 

Tuščias kelias. 

Sulėtinau dairydamasis visomis kryptimis nuo pato- 
gaus taško tilto viršuje. Prie manęs artėjo automobilis, ne 
sunkvežimis, o „Mercury Marguis“ su sudaužytu sparnu. 
Pradėjau leistis į kitą tilto pusę. 

Tilto apačioje kelias dalino Nort Bėjų į dvi gyvenamą- 
sias zonas. Už degaltnės kotedžų ir daugiabučių eilė sudarė 
nedidelį ratą. Dešinėje stovėjo namai — nedideli, bet bran- 
gūs. Nė vienoje pusėje niekas nejudėjo. Nei šviesų, nei 
ženklų, nei eismo, nei gyvybės. 

Lėtai judėjau per miestelį. Tuščia. Pradingo. Saloje, 
turinčioje vienintelę pravažiuojamą gatvę, jis nuo manęs 
pabėgo. Kaip? 

Apsisukau, sustojau kelkraštyje ir užsimerkiau. Nežinau 
kodėl, gal tikėjausi vėl ką nors išvysiąs. Bet neišvydau. 
Tik tamsa ir už vokų šokančios mažos ryškios švieselės. 
Buvau pavargęs. Kvailai jaučiausi. Taip, aš, dundukas 
Deksteris, apsimetinėjau esąs Stebuklingas Berniukas ir 
pasitelkiau aiškiaregystės galias blogajam genijui susek- 
ti. Persekiojau jį superišmania kovos su nusikalstamumu 
transporto priemone. Nors tikriausiai jis tebuvo apsinešęs 
išvežiotojas, žaidžiantis su vieninteliu tą naktį sutiktu vai- 
ruotoju. Kiekvieną naktį kiekvienam šiame mieste nutin- 


90 Jeff Lindsay. Deksteris. Tamsūs sapnai 


kantis dalykas. Vykis, nepagausi. Po to iškeltas pirštas, 
pamojavimas ginklu — įprasti dalykai, — o tada atgal į 
darbą. 

Tik sunkvežimis, nieko daugiau, dabar lėkė per Maja- 
mio paplūdimį, o iš radijo plyšavo sunkiojo metalo stotis. 
Ne žudikas, ne koks paslaptingas ryšys, keliantis mane iš 
lovos ir vejantis į miestą nakties vidury. Taip kvaila, kad nė 
žodžiais neapsakysi, dar kvailiau šaltakraujiškam tuščia- 
širdžiam Deksteriui. 

Leidau galvai nusvirti ant vairo. Kaip nuostabu patirti to- 
kius žmogiškus jausmus. Dabar supratau, ką reiškia jaustis 
visišku idiotu. Tolumoje girdėjau pakeliamojo tilto signalą, 
pranešantį, kad tiltas tuoj kils. Din din din. Nebegaliojančio 
mano intelekto signalas. Nusižiovavau. Metas namo, atgal 
į lovą. 

Už manęs užsivedė variklis. Pažvelgiau agal. 

Jis staigiai išsuko iš už degalinės tilto papėdėje. Slysda- 
mas, bet vis dar didindamas greitį pravažiavo pro mane ir 
judesio migloje pro vairuotojo langą išvydau į mane stai- 
giai 1r smarkiai atsigręžiančią figūrą. Pasilenkiau. Kažkas 
atsimušė į automobilio šoną, supratau — ištiesinti įlenkimą 
daug kainuos. Dėl visa ko akimirką palūkėjau. Tada pakė- 
liau galvą ir žvilgtelėjau. Sunkvežimis didino greitį, pra- 
laužė medinį pakeliamojo tilto barjerą ir spaudė tolyn, ta- 
da lengvai peršoko per pradėjusį kilti tiltą, o tilto sargas 
rėkdamas išsilenkė pro langą. Sunkvežimis dingo kitoje 
pusėje, grįžo į Majamį. Pradingo, beviltiškai prapuolė, ne 
padujų neliko. Niekada nesužinosiu, ar ten buvo žudikas, 
ar tik eilinis paprastas Majamio niekšelis. 

Išlipau iš automobilio, kad apžiūrėčiau įlenkimą. Dide- 
lis. Apsidairiau norėdamas rasti, ką jis metė. 

Tas daiktas nusirito tris—keturis metrus ir nuvinguriavo 
į gatvės vidurį. Net per atstumą įžiūrėjau, kas tai, bet kad 
būčiau visiškai įsitikinęs, jį apšvietė atvažiuojančio auto- 
mobilio žibintai. Automobilis metėsi šonan ir įsirėžė į gy- 
vatvorę, be perstojo pypiančio signalo fone girdėjau rė- 
kiantį vairuotoją. Priėjau arčiau, kad įsitikinčiau. 

Tikrai. Taip ir buvo. 

Moters galva. 

Pasilenkiau apžiūrėti. Labai tvarkingas pjūvis, gerai at- 
likta. Palei žaizdos kraštą beveik nebuvo kraujo. 

— Ačiū Dievui, — ištariau ir supratau, kad šypsausi — 
kodėl gi ne? 

Argi ne puiku? Vis dėlto nesu išprotėjęs. 

Vos po aštuntos ryto LaGerta prisiartino prie manęs, sė- 
dinčio ant automobilio bagažinės. Užkėlė pagal užsakymą 
siūtu kostiumėlių aptemptą šlaunį ant automobilio ir už- 
slydo taip, kad mūsų kojos beveik lietėsi. Laukiau, kol ji 
prabils, tačiau, regis, tokia proga jai stigo žodžių. Man taip 
pat. Taigi kelias minutes sėdėjau žvelgdamas į tiltą, jausda- 
mas jos kojos šilumą prie manosios ir svarstydamas, kur 
drovusis draugas pradingo su savo sunkvežimiu. Iš tylių 
svajų pažadino spaudimas ant šlaunies. 

Pažiūrėjau į koją. LaGerta ją minkė lyg gabalą tešlos. 
Pažvelgiau jai į veidą. Ji taip pat pakėlė akis. 

— Rado kūną, — pradėjo. — Žinai. Tą, kuriam priklausė 
galva. 

Atsistojau. 

— Kur? 

Ji pažvelgė į mane taip, kaip faras žvelgia į asmenį, ga- 
tvėje radusį bekūnę galvą. Tačiau atsakė. 

— „Office Depot“ centre!', — ištarė. 

— Kur žaidžia „Panteros“? — paklausiau, ir manimi per- 
bėgo ledinis šiurpuliukas. — Ant ledo? 

Vis dar stebėdama mane LaGerta linktelėjo. 

— Ledo ritulio komanda, — pasakė. — „Panteros“? 


'' Sporto centras Floridoje, dabartinis pavadinimas — „BankAtlan- 
tic.Center“. 

— Atrodo, taip juos vadina, — atsakiau. Vos susitvardžiau. 

Ji suspaudė lūpas. 

— Kūną rado vartuose. 

— Svečių ar namų? — paklausiau. 

Ji sumirksėjo. 

— Koks skirtumas? 

Papurčiau galvą. 

— Čia tik pokštas, detektyve. 

— Matai, aš neskiriu. Reikėtų surasti, kas išmano ledo 
ritulį, — tarė ji pagaliau nusukdama akis nuo manęs ir ap- 
žvelgdama minią — gal kas netyčia nešiojasi ritulį. - DŽiau- 
giuosi, kad gali juokauti, - pridūrė ji. —- Kas yra... — susirau- 
kė mėgindama prisiminti, — sam-boli? 

— Kas kas? 

Ji gūžtelėjo pečiais. 

— Kažkokia mašina. Ant ledo naudoja. 

— „Zamboni“? 

— Kažkas tokio. Ją vairuojantis vyras šįryt išvažiuoja ant 
ledo paruošti rytinei treniruotei. Keli žaidėjai mėgsta ateiti 
anksti. Ir jiems patinka, kai ledas šviežiai išlygintas, tai tas 
vyras... — ji kiek sudvejoja, — samboli vairuotojas? Treni- 
ruočių dienom ateina į darbą anksti. Tai va, išvažiuoja ant 
ledo... Ir pamato sukrautus paketus. Ten, vartuose. Pasilen- 
kia pasižiūrėti, — vėl gūžteli. — Dabar ten Douksas. Sakė, 
nepavyko to vyro nuraminti, kad ką daugiau papasakotų. 

— Šiek tiek išmanau ledo ritulį, - pasakiau. 

Ji vėl pažvelgė į mane kažkokiomis apsunkusiomis aki- 
mis. 

— Tiek daug apie tave nežinau, Deksteri. Žaidi ledo ritulį? 

— Ne, niekad nežaidžiau, - atsakiau kukliai. - Buvau ke- 
liose rungtynėse. 

Ji nieko neatsakė, taigi turėjau prikąsti lūpą, kad toliau 
nepostringaučiau. Tiesą sakant, Rita turėjo sezono bilietus 
į Floridos „Panterų“ varžybas, ir, didžiai savo nuostabai, 
supratau mėgstąs ledo ritulį. Mėgavausi ne tik karštligišku, 
džiugiai žudikišku sąmyšiu. Sėdėjimas didžiulėje vėsioje 
salėje atpalaiduodavo, mielai eičiau ten žiūrėti kad ir golfo. 
Iš tikrųjų būčiau bet ką pasakęs, kad tik LaGerta nusivež- 
tų į ledo aikštelę. Labai norėjau į areną. Negalėjau galvoti 
apie nieką daugiau — taip norėjau pamatyti dailiai ant ledo 
sukrautą kūną, išvynioti ryšulius ir apžiūrėti švarią sausą 
mėsą. Taip smarkiai norėjau, kad jaučiausi kaip įtempusio 
pavadį šuns karikatūra, taip norėjau ten būti, kad atrodė, 
jog tas kūnas priklauso man. 

— Gerai, — galiausiai ištarė LaGerta, kai iš įtampos man 
kone sutrūkinėjo oda. Ir nutaisė nedidelę keistą šypsenėlę — 
šiek tiek darbinę, šiek tiek... kokią? Kažkas visai kitokio, 
žmogiško, taigi, deja, man nesuprantamo. — Pasikalbėkim. 

— Labai to norėčiau, — pasakiau trykšdamas žavesiu. 

LaGerta neatsakė. Gal neišgirdo, nors tai ir nebuvo svar- 
bu. Kiek tai buvo susiję su jos savivaizdžiu, ji neturėjo 
jokio sarkazmo jausmo. Galėjai apipilti baisiausių mei- 
likavimu pasaulyje, o ji priimtų tai kaip natūralų dalyką. 
Bet nežinojau, ką daugiau besakyti. Apie ką, jos nuomone, 
galėjom kalbėtis? Atvykusi čia, kur radau galvą, jau negai- 
lestingai mane pačirškino. 

Stovėjome prie vargšo įlenkto mano automobilio ir ste- 
bėjome kylančią saulę. Ji pažvelgė kažkur už viaduko ir 
septynis kartus paklausė, ar mačiau automobilio vairuoto- 
ją, kaskart kitokia intonacija, tarp klausimų pasiraukyda- 
ma. Penkis kartus paklausė, ar tikrai mačiau sunkvežimį 

su šaldomąja puspriekabe, manau, iš jos pusės tai jau buvo 
subtilu. Apie tai ji norėjo perklausti daugiau kartų, tačiau 
susilaikė, kad nepasirodytų akiplėšiška. Kartą netgi užsi- 
miršo ir paklausė ispaniškai. Patvirtinau esąs seguro!“, tada 
ji pažvelgė į mane, palietė ranką, bet daugiau nebeklausė. 

Tris kartus ji pažvelgė į tilto šlaitą, papurtė galvą ir ty- 
liai išspjovė „Puta!“. Aišku, galvoj turėjo pareigūnę Puta, 
mano mieląją seserį Deborą. Atsiradus tikram sunkveži- 
miui, kaip pranašavo Debora, reikės kažkiek manipuliuoti 
viešąja nuomone, o iš to, kaip LaGerta kramtė apatinę lūpą, 
supratau, kad intensyviai sprendė šią problemą. Neabejo- 
jau — sugalvos ką nors nepalankaus Debei, ji tai sugebėjo, 
tačiau bent jau kuriam laikui tikėjausi, kad sesers vertė šiek 
tiek pakils. Aišku, ne LaGertos akyse, bet galbūt kiti paste- 
bės, kad mėginimas žaisti detektyvę išdegė. 

Keista, LaGerta neklausė, ką veikiau važinėdamas tokiu 
metu. Aš ne detektyvas, tačiau toks klausimas atrodo sa- 
vaime suprantamas. Gal ir negražu teigti, kad jai būdingas 
toks pražiopsojimas, bet faktai byloja patys. Ji nepaklausė. 

Vis dėlto, atrodo, mudviem buvo apie ką kalbėtis. Taigi 
nusekiau ją į jos automobilį, didelį dvejų metų senumo 
šviesiai mėlyną „Chevrolet“, kurį vairuodavo darbo metu. 
Laisvalaikiu ji važinėdavo nedideliu BMW, apie kurį 
niekas neturėjo Žinoti. 

— Lipk vidun, — paliepė. Atsisėdau ant tvarkingos 
mėlynos priekinės sėdynės. 

LaGerta važiavo greitai, nardė tarp automobilių, tad per 
kelias minutes pervažiavome viaduku į Majamio pusę, kir- 
tome Biskeino bulvarą 1r už kelių šimtų metrų pasukome į 


'š Tikras (isp.). 

I-95 kelią. Ji išvažiavo į greitkelį ir mynė į šiaurę greičiu, 
per dideliu net Majamiui. Išvažiavome į 595 kelią ir pasu- 
kome į vakarus. Akies krašteliu triskart pažvelgusi į mane 
pagaliau prašneko. 

— Gražūs marškinėliai, — ištarė. 

Pažvelgiau į juos. Užsimečiau bėgdamas iš buto ir dabar 
pirmą kartą apžiūrėjau — poliesterio marškinėliai su ryškiai 
raudonais drakonais. Dėvėjau juos visą dieną darbe, tad 
buvo mažumėlę pašvinkę, tačiau daugiau ar mažiau švarūs. 
Aišku, savotiškai gražūs, bet... 

Ar LaGerta užkalbinėjo man dantis, kad atsipalaiduočiau 
ir išsiduočiau?? Ar įtarė mane žinant daugiau, nei sakiau, ir 
manė galinti priversti prisipažinti? 

— Visada būni taip gražiai apsirengęs, Deksteri, —- pasakė 
ji. 

Pažvelgė į mane su didžiule kvailoka šypsena, nenutuo- 
kdama, kad tuoj įvažiuos į sunkvežimį su cisterna. Laiku 
pažvelgė į kelią ir vienu pirštu pasuko vairą, mes slyste 
praslydome pro sunkvežimį ir toliau važiavome į vakarus 
I-595 keliu. 

Galvojau apie tai, kad visada būnu gražiai apsirengęs. 
Tai aišku. Didžiavausi esąs geriausiai besirengiantis pabai- 
są Deido apygardoje. Taip, sukapojo jis tą mieląjį poną Du- 
artę, bet kaip gerai rengėsi! Tinkama apranga visomis pro- 
gomis... Beje, ką žmonės dėvi eidami į anksti ryte vykstantį 
nukirsdinimą? Be abejo, panešiotus marškinėlius ir laisvas 
kelnes. Buvau d /a mode. Tačiau, nepaisant skubotos ry- 
tinės aprangos, buvau labai atsargus. Viena 1š Hario pa- 
mokų: būk tvarkingas, gerai renkis ir venk dėmesio. Bet 
kodėl politiškai orientuota žmogžudysčių detektyvė turėtų 
pastebėti ir kodėl jai turėtų rūpėti? Juk ne... 

O gal? Pradėjo keroti maža bjauri mintis. Kažkas toje 
keistoje jos veide švystelėjusioje šypsenoje išdavė atsa- 
kymą. Absurdiška, bet kitaip negalėjo būti. LaGerta nesuko 
galvos, kaip mane užliūliuoti ir užduoti išsamesnius klau- 
simus apie tai, ką mačiau. Ir jai buvo nusišikti dėl to, kad 
išmanau ledo ritulį. 

LaGerta buvo draugiška. 

Patikau jai. 

Tebemėginau atsigauti nuo baisaus šoko, ištikusio, kai 
keistai, pasalūniškai, apsiseilėjęs užpuoliau Ritą, o še tau 
kad nori. Patikau LaGertai? Ar teroristai ko prileido į Ma- 
jamio vandentiekį? Gal skleidžiau kokius keistus feromo- 
nus? O gal visos Majamio moterys staiga suvokė, kokie 
beviltiški tikri vyrai, 1r tiesiog tapau joms patrauklus? Kas 
g1, po velnių, čia 1š tikrųjų dedasi? 

Aišku, galėjau klysti. Prie tos minties puoliau kaip baraku- 
da prie žvilgančio sidabrinio šaukšto. Šiaip ar taip, kaip neį- 
tikėtinai egoistiška manyti, kad įmantn, rafinuota karjeristė 
LaGerta rodytų man dėmesį. Gal labiau tikėtina, kad... kad... 

Kad kas? Kad ir kaip būtų gaila, viskas atrodė logiška. 
Dirbome tą patį darbą, tad, remdamiesi įprasta fariška l0- 
gika, galėjome suprasti ir atleisti vienas kitam. Mūsų san- 
tykiai ištvertų jos, farės, darbo valandas ir įtemptą gyve- 
nimo būdą. Ir nors neprisiimu visų nuopelnų, esu gana 
išvaizdus. Kaip vietiniai sako, pasitempęs. Ir pats jau ke- 
lerius metus ją stengiausi sužavėti. Aišku, bendravau tik 
politiniais sumetimais, bet jai buvo nebūtina to žinoti. Man 
sekėsi žavėti, tai viena iš kelių mano tuštybių. Sunkiai ir 
ilgai mokiausi, tad kai pritaikiau praktikoje, niekas nesu- 
prato, kad apsimetinėju. Tikrai šauniai barsčiau žavumo 
sėklas. Tikriausiai natūralu, kad sėklos galiausiai sudygo. 

Bet kad 1š jų išdygs tai? Kas dabar bus? Ji pasiūlys kurį 
vakarą ramiai pavakarieniauti? Ar kelias valandas prakai- 
tuotos palaimos „Cacigue“ motelyje? 

Laimei, prie arenos atvykome prieš pat man visiškai 
puolant į paniką. LaGerta kartą apsuko pastatą, ieškodama 
teisingo įėjimo. Rasti nebuvo sunku. Policijos automobi- 
liai pabirai stovėjo priešais dvigubų durų eilę. Didelį savo 
automobilį ji įvairavo tarp jų. Greitai iššokau, kol neuždėjo 
rankos ant kelio. Ji išlipo ir akimirką pažiūrėjo į mane. Jos 
burna sutrūkčiojo. 

— Pasižiūrėsiu, — pasakiau. 

Ne šiaip sau bėgte įbėgau į areną. Taip, sprukau nuo La- 
Gertos, tačiau kartu ir nekantravau patekti vidun ir pama- 
tyti, ką žaismingasis mano draugas iškrėtė, atsidurti šalia jo 
darbo, įkvėpti stebuklo, mokytis. 

Viduje aidėjo organizuotos suirutės, įprastos Žmogžu- 
dystės scenai, garsai — ir vis dėlto man atrodė, kad ore tvyro 
ypatinga įtampa, kiek prigesintas jaudulys, kurio papras- 
tai nesti žmogžudystės vietoje, jausmas, kad šįkart viskas 
kitaip, kad gali nutikti nauji ir įstabūs dalykai, nes mes 
visa ko priešakyje. Bet tikriausiai tą jutau tik aš. Saujelė 
žmonių stovėjo apsupę artimiausius vartus. Keli dėvėjo 
Brouvardo uniformas — sukryžiavę rankas stebėjo, kaip ka- 
pitonas Metjusas su kostiumuotu vyru ginčijasi dėl juris- 
dikcijos. Priartėjęs išvydau Anchelį-ne-giminę neįprasta 
poza, stovintį virš plinkančio vyro, kuris klūpėjo ant vieno 
kelio ir baksnojo atsargiai suvyniotų ryšulių krūvą. 

Stabtelėjau prie turėklų ir įsižiūrėjau per stiklą. Vos už 
kelių metrų. Atrodė tobulai tame šaltame ir tyrame naujai 
nublizgintame lede. Kiekvienas juvelyras pasakys, kad rasti 
tinkamą apsodą labai svarbu, o tai... Tai pribloškė. Visiškai 

tobula. Jaučiausi kiek apsvaigęs, netikras, ar turėklas atlai- 
kys mano svorį, lyg galėčiau nuslysti žemyn pro kietmedį 
kaip migla. 

Net stovėdamas prie turėklo viską supratau. Jis nesku- 
bėjo, viską atliko tinkamai, nepaisydamas to, kas vos prieš 
kelias minutes nutiko ant viaduko. O gal kažkaip suprato, 
kad neketinu jam kenkti? 

Jei jau pradėjau, ar iš tikrųjų neketinau jam kenkti? Ar 
tikrai norėjau sekti jį iki pat urvo ir galiausiai virpėdamas 
viską paliudyti, kad padėčiau Deboros karjerai? Aišku, ma- 
niausi taip darantis... Bet ar būčiau pajėgus viską iškęsti, 
kai darėsi vis įdomiau? Štai mes ledo ritulio aikštėje, kur 
praleidau daug malonių ir mąslių valandų. Argi tai nėra dar 
vienas įrodymas, kad šis menininkas — atsiprašau, turiu gal- 
voj, žudikas — judėjo lygiagrečia man trasa? Tik pažvelk, 
koks dailus darbas. 

O galva buvo tarsi raktas. Be abejo, ji pernelyg svarbi jo 
darbo dalis, kad galėtų taip imti ir palikti. Ar metė ją no- 
rėdamas mane išgąsdinti, sukelti siaubo, šiurpo ir baimės 
priepuolius? O gal kažkaip žinojo, kad jaučiausi taip pat 
kaip jis? Ar ir jis jaučia mus siejantį ryšį ir tenorėjo pa- 
žaisti? Gal erzino mane? Turėjo būti svarbi priežastis, kad 
tokį trofėjų paliko man: Patyriau galingus svaiginančius 
pojūčius, nejau jis nieko nejuto? 

Prisiartino LaGerta. 

— Taip skubi, — pasakė su vos juntama nuoskaudos gaide- 
le. - Bijai, kad ji paspruks? — Linktelėjo į sukrautas kūno dalis. 

Žinojau, kad kažkur viduje glūdi šmaikštus atsakymas, 
kuris priverstų ją nusišypsoti, apžavėtų, užglaistytų neran- 
gų pabėgimą iš jos nagų. Tačiau stovėdamas prie turėklų 
ir žvelgdamas į kūną vartuose — galima sakyti, didybės 

akivaizdoje — nesugraibiau jokio sąmojo. Susivaldžiau ne- 
liepęs jai užsičiaupti, tačiau nedaug trūko. 

— Turėjau pamatyti, - prisipažinau, tačiau greitai susigrie- 
biau. — Namų komandos vartuose. 

Ji žaismingai kepštelėjo man ranką. 

— Koks tu siaubingas, — ištarė. 

Laimei, prie mūsų priėjo seržantas Douksas, taigi detek- 
tyvė nespėjo koketiškai sukikenti, o to jau būčiau neištvėręs. 
Kaip visada, atrodė, kad Douksui labiausiai rūpi, kaip sma- 
giai pačiupti mane už šonkaulių ir perplėšti pusiau, be to, jis 
nutaisė tokį draugišką, šiltą ir skvarbų žvilgsnį, kad greitai 
nykau iš ten ir palikau jį su LaGerta. Jis nusekė mane to- 
kia veido išraiška, lyg sakytų, kad turiu būti dėl kažko kal- 
tas ir jam labai patiktų ištirti mano vidurius ir išsiaiškinti, 
kuo nusidėjau. Esu tikras, jam labiau patiktų dirbti ten, kur 
policininkams leidžiama sulaužyti vieną kitą šlaunikaulį ar 
blauzdikaulį. Apėjau jį ratu ir ėmiau sukti aplink ledo aikštelę 
ieškodamas artimiausio įėjimo. Kai radau, kažkas prisiartino 
prie manęs iš kitos pusės ir gana smarkiai trenkė į šonkaulius. 

Išsitiesiau ir nenatūraliai išsišiepęs pažvelgiau užpuolikui 
į akis — mėlynė tikrai bus. 

— Sveika, mieloji sese, — ištariau. — Kaip smagu matyti 
draugišką veidą. 

— Benkarte! — sušnypštė ji. 

— Tikriausiai taip, — pasakiau. — Bet ko aitrini žaizdą? 

— Nes tu, apgailėtinas kalės vaike, radai pėdsakus, bet 
man nepranešei! 

— Pėdsakus? — beveik mikčiojau. — Kodėl manai... 

— Nemalk šūdo, Deksteri, - suurzgė Debora. — Juk važi- 
nėjai ketvirtą ryto ieškodamas ne kekšių. Po velnių, žinojai, 
kur jis. 

Staiga man prašviesėjo. Buvau taip įsigilinęs į nuosa- 
vas problemas, pradedant sapnu - kuris tikrai reiškė kažką 
daugiau — ir baigiant košmariškuų susitikimu su LaGerta, 
kad nė nepagalvojau įžeidęs Deborą. Nepasidalinau. Aišku, 
ji pikta. | 

— Ne pėdsakus, Debe, — pamėginau apraminti jos jaus- 
mus. — Nieko konkretaus. Tik... nuojautą. Mintį, tik tiek. 
Tikrai nieko svarbaus... 

Ji vėl man trinktelėjo. 

— Bet tai buvo svarbu, — vėl suurzgė. — Radai jį. 

— Tiesą sakant, nesu tikras, — pasakiau. — Manau, tai jis 
mane rado. 

— Baik gudrauti, — tarė ji, o aš išskėčiau rankas rodyda- 
mas, kad tai neįmanoma. — Po velnių, juk žadėjai. 

Nepamenu žadėjęs skambinti vidury nakties ir pasakoti 
sapnus, tačiau neatrodė labai tinkama taip sakyti, tai ir ne- 
sakiau. 

— Atsiprašau, Debe, — pasakiau. — Tikrai nemaniau, kad 
viskas taip išsirutulios. Tai tebuvo... nuojauta, tikrai. — Ne- 
ketinau pradėti aiškinti susijusių parapsichologinių dalykų, 
net Debei. O gal būtent ne iai. Bet toptelėjo kita mintis. 
Sumurmėjau. — Gal gali pagelbėti? Ką turėčiau pasakyti, 
kai jie sugalvos paklausti, ką veikiau važinėdamas mieste 
ketvirtą ryto? 

— Ar LaGerta jau apklausė tave? 

— Ir išsekino, — ištariau užgniauždamas šiurpą. 

Debė nutaisė pasibjaurėjimo kupiną veidą. 

— Ir nepaklausė, — konstatavo ji. 

— Detektyvė turbūt turi daug rūpesčių, — pasakiau. Nepri- 
dūriau, kad vienas iš tų rūpesčių — aš. — Bet anksčiau ar 
vėliau kas nors tikrai paklaus. —- Pažvelgiau ten, kur vyko 

Vadovavimas Tyrimui. — Tikriausiai seržantas Douksas, — 
tikrai to bijojau. 

Ji linktelėjo. 

— Padorus faras. Jei tik atsisakytų savo požiūrio. 

— Tik požiūrį jis ir teturi, — pasakiau. —- Tačiau kažkodėl 
manęs nemėgsta. Paklaus bet ko, kad tik priverstų raity- 
tis. 

— Tai pasakyk tiesą, — šaltai ištarė Debora. — Bet pirma 
pasakyk ją man. — Ir vėl bakstelėjo į tą pačią vietą. 

— Debe, prašyčiau, — tariau. — Žinai, kaip lengvai man 
atsiranda mėlynės. 

— Nežinau, - atkirto ji. — Bet norėčiau sužinot. 

— Tai nebepasikartos, — pažadėjau. —- Debora, tai tebuvo 
eilinis įkvėpimas trečią valandą nakties. Ką būtum sakiusi, 
jei būčiau paskambinęs, bet būtų išėjęs šnipštas? 

— Bet neišėjo. Kažkas vis dėlto įvyko, — pasakė ji darsyk 
stumtelėdama. 

— Tikrai nemaniau, kad kažkas bus. Būčiau kvailai jau- 
tęsis įtraukdamas tave. 

— Įsivaizduok, kaip būčiau jautusis, jei jis tave būtų nu- 
žudęs, — tarė ji. 

Šito nesitikėjau. Nė nenutuokiau, ką ji būtų jautusi. 
Apgailestavimą? Nusivylimą? Pyktį? Deja, tokių dalykų 
nepajėgiau suprasti. Tad pakartojau: 

— Atsiprašau, Debe. — Ir kaip linksmuolė Poliana, visada 
randanti kuo pasidžiaugti, pridūriau. - Bent jau sunkvežimis 
su šaldomąja puspriekabe buvo. 

Ji sumirksėjo. 

— Sunkvežimis buvo? — paklausė ji. 

— O, Debe, - tariau. — Negi jie tau nesakė? 

Ji dar smarkiau kumštelėjo tą pačią vietą. 

— Po velnių, Deksteri, — sušnypštė. — Kas su tuo sunk- 
vežimiu? 

— Jis buvo, Debe, — pasakiau kiek susigėdęs dėl atvirai 
jausmingos jos reakcijos ir dar dėl to, kad daili moteris lupo 
man kailį. — Jis vairavo sunkvežimį su šaldomąja pusprie- 
kabe. Kai metė galvą. 

Ji pačiupo man už rankų ir pažvelgė į akis. 

— Eik tu šikt, - galiausiai ištarė. 

— Tikrai taip. 

— Jėzau! - pasakė ji žvelgdama kažkur į šalį, neabejotinai 
regėdama virš mano galvos sklandantį paaukštinimą. Tik- 
riausiai taip ir būtų likusi stovėti, bet tą akimirką aidžiame 
arenos gausme pasigirdo Anchelio-ne-giminės balsas. 

— Detektyve! — pašaukė jis žiūrėdamas į LaGertą. Keis- 
tas, nesąmoningas garsas, pusiau užgniaužtas niekada gar- 
siai nekalbančio vyro šūksnis — po jo visi staiga nutilo. 
Balse skambėjo šokas ir triumfas, tarsi sakytų: radau kai 
ką svarbaus, bet Dieve mano. Visų akys nukrypo į Anchelį, 
o jis linktelėjo į susigūžusį plinkantį vyrą, lėtai ir atsargiai 
1mantį kažką iš viršutinio ryšulio. 

Galiausiai jis ištraukė tą daiktą, suklupo ir išmetė, šis 
nuslydo ledu. Pamėgino pasiekti, slystelėjo ir nučiuožė 
paskui tą ryškiai žvilgantį daiktą 1š ryšulio, kol abu atsimušė 
į sieneles. Drebančiomis rankomis Anchelis jį pačiupo ir 
iškėlė, kad visi pamatytume. Ūmiai pastate stojusi tyla 
buvo pagarbi, gniaužianti kvapą, graži lyg triuškinantis 
aplodismentų pliūpsnis atidengus genijaus kūrinį. 

Tai buvo galinio vaizdo veidrodėlis iš sunkvežimio. 

Nuostabos kupina tyla truko vos akimirką. Tada, žmo- 
nėms stengiantis pamatyti, paaiškinti ir paspėlioti, šurmulys 
arenoje įgavo visai kitokį toną. 

Veidrodėlis. Ką, po velnių, jis reiškė? 

Geras klausimas. Nors radinys mane sujaudino, galvoje 
nekilo nė vienos versijos, ką jis galėtų reikšti. Kartais didin- 
giausias menas toks ir yra. Paveikia, tačiau neaišku kodėl. 
Ar tai gilus simbolizmas? Užkoduota žinutė? Suktas pagal- 
bos ir supratimo maldavimas? Neįmanoma pasakyti, be to, 
man tai ir nebuvo svarbiausia. Norėjau tik viską suvokti. 
Kiti lai jaudinasi, kaip jis čia pateko. Gal paprasčiausiai 
nukrito, o žudikas nusprendė išmesti artimiausiame pasi- 
taikiusiame šiukšlių maiše. 

Ne, ne, neįmanoma. Nepajėgiau nuo jo atitraukti minčių. 
Veidrodėlis čia atsidūrė dėl kažkokios labai svarbios prie- 
žasties. Jam tai nebuvo šiukšlių maišai. Kaip jau įrodė ele- 
gantiškai parinkęs ledo ritulio aikštelės aplinką, pristaty- 
mas — svarbi jo darbo dalis. Nė viena smulkmena nebus 
padaryta atmestinai. Todėl pradėjau galvoti, ką veidrodėlis 
galėtų reikšti. Kad ir kaip improvizuotai atrodė, turėjau ti- 
kėti — jį padėjo šalia kūno dalių tyčia. Kažkur iš krūtinės g1- 
lumos kilo jausmas, kad tai labai atsargi, asmeniška žinutė. 

Man? 

O jei ne man, tada kam? Visa kita bylojo pasauliui: Pa- 
matykit, kas esu. Pamatykit, kas mes visi. Pamatykit, ką 

darau. Sunkvežimio veidrodėlis nebuvo to bylojimo dalis. 
Kūno supjaustymas, kraujo nuleidimas — reikalinga ir ele- 
gantiška. Tačiau veidrodėlis — ypač jei jis iš sunkvežimio, 
kurį vaikiausi — reiškė ką kita. Taip, elegantiška, tačiau ką 
tai sakė apie dalyko esmę? Nieko. Jis pridėtas dėl kitokio 
tikslo, dėl naujo ir kitokio pareiškimo. Jaučiau, kaip minties 
elektra sruvo manimi. Jei veidrodėlis iš to sunkvežimio, jis 
skirtas tik man. 

Tačiau ką jis reiškė? 

— Po velnių, ką tai reiškia? — šalia manęs prakalbo Debė. — 
Veidrodėlis. Kodėl? 

— Nežinau, — atsakiau, vis dar jausdamas savyje pul- 
suojančią jėgą. — Bet lažinamės iš vakarienės „Joe's Stone 
Crabs“, kad jis iš sunkvežimio su šaldomąja puspriekabe. 

— Nėra ko lažintis, — tarė ji. — Tačiau bent vienas svarbus 
klausimas išspręstas. 

Nustebęs pažvelgiau į ją. Ar ji padarė kokį intuityvų 
šuolį, kurį pražiopsojau pats? 

— Koks klausimas, sese? 

Ji linktelėjo būrelio vadovaujančio lygmens farų link — 
šie vis dar kivirčijosi aikštelės pakraščiuose. 

— Jurisdikcijos. Byla mūsų. Eime. 

Iš išorės atrodė, kad naujas įkaltis detektyvei LaGertai 
įspūdžio nepadarė. Gal po kruopščiai sukonstruotu abe- 
jingumo fasadu ji slėpė gilų 1r tvirtą susirūpinimą dėl veid- 
rodėlio simbolizmo 1r visko, ką jis reiškė. Arba tiesiog buvo 
kvaila kaip bato aulas. Tebestovėjo su Douksu. Šis bent jau 
atrodė susirūpinęs, tačiau gal tiesiog jo veidas pavargo nuo 
nuolatinio žiauraus žvilgsnio ir jis ieškojo kažko naujo. 

— Morgan, - tarė LaGerta Debei. —- Nepažinau tavęs ap- 
sirengusios. 

— Tikriausiai įmanoma pražiopsoti daug akivaizdžių da- 
lykų, detektyve, —- pasakė Debė, man nespėjus jos sulaikyti. 

— Taip, — patvirtino LaGerta, — Todėl kai kurie taip ir 
netampa detektyvais. - Neginčijama ir lengva pergalė, La- 
Gerta net nepalaukė, kol smūgis pataikys į vartus. Nusisu- 
ko nuo Debės į Douksą. — Sužinok, kas turi arenos raktus. 
Kas kada panorėjęs gali patekti vidun. 

— Aha, - tarė Douksas. — Patikrint spynas, ar niekas neį- 
silaužė? 

— Ne, — pasakė LaGerta dailiai susiraukdama. — Jau 
turime sąsają su ledu. - Žvilgsnis į Deborą. - Sunkvežimis 
skirtas tik mums suklaidinti. — Vėl į Douksą. — Audinys 
pažeistas dėl ledo čia. Taigi žudikas susijęs su šia vieta. — 
Paskutinįkart pažvelgė į Deborą. — O ne su sunkvežimiu. 

— Aha, — pratarė Douksas. Neatrodė įtikintas, tačiau juk 
ne jis vadovavo. 

LaGerta pažvelgė į mane. 

— Manau, gali eiti namo, Deksteri, — pasakė. — Kai pri- 
reiks, žinau, kur gyveni. 

Bent jau nemirktelėjo. 

Debora palydėjo mane iki dvigubų arenos durų. 

— Jei taip tęsis, po metų reguliuosiu eismą sankryžoje, — 
suburbėjo ji. 

— Nesąmonė, Debe, — pasakiau. — Prireiks tik dviejų mė- 
nesių. 

— Ačiū. 

— Na jau. Juk negali taip atvirai mesti jai iššūkio. Ar 
matei, kaip tai daro seržantas Douksas? Dėl Dievo meilės, 
išmok subtilumo. 

— Subtilumo. — Ji sustojo kaip įkalta ir įsitvėrė manęs. — 
Klausyk, Deksteri, — tarė. — Čia ne žaidimas. 


/ 

— Žaidimas, Debe. Politinis žaidimas. Tik tu prastai žai- 
di. | 

— Ašnieko nežaidžiu, — urgztelėjo ji. - Žmonių gyvybėms 
gresia pavojus. Kažkur laksto skerdikas, jis taip ir lakstys, 
kol viskam vadovaus pusprotė LaGerta. 

Užgniaužiau žybtelėjusią viltį. 

— Gal ir taip... 

— Taip ir yra, - primygtinai tarė Debė. 

— „bet, Debora, nieko nepakeisi, jei tave ištrems prižiū- 
rėti eismo Kokosų giraitėje. 

— Ne, - pasakė ji. — Bet pakeisiu, jei rasiu žudiką. 

Na štai. Yra Žmonių, nesuprantančių, kaip sukasi pasau- 
lis. Šiaip jau ji labai protinga, tikrai. Tiesiog paveldėjo vi- 
są žemišką Hario tiesmukiškumą, paprastą dorojimąsi su 
dalykais, nepasikliaujant savo išmintimi. Hariui bukumas 
padėdavo prasibrauti per visą šūdą. Deborai — apsimesti, 
kad jokio šūdo nėra. 

Iki automobilio mane pavežė vienas už arenos stovėjęs 
patrulis. Namo važiavau įsivaizduodamas, jog pasili- 
kau galvą, atsargiai suvyniojau į popierių ir pasidėjau ant 
užpakalinės sėdynės, kad parsivežčiau namo. Žinau, baisu 
ir kvaila. Pirmą kartą supratau tuos liūdnus vyrus, daž- 
niausiai sektantus, glamonėjančius moteriškus batus arba 
besinešiojančius dėvėtus apatinius. Baisus jausmas, sukė- 
lęs norą nusiprausti po dušu, tačiau troškimas paglostyti tą 
galvą buvo toks pat stiprus. 

Bet aš jos neturėjau. Teko važiuoti namo. Važiavau lėtai, 
lėčiau, nei nurodyta greičio ribojimo ženkle. Majamyje tai 
tas pat, lyg ant nugaros nešiotum užrašą SPIRK MAN. Aiš- 
ku, niekas man nespyrė. Tam būtų reikėję sulėtinti. Tačiau 
man septynis kartus papypino, aštuonis kartus parodė 

vidurinį pirštą, o penki automobiliai riaumodami aplenkė 
mane arba šaligatviu, arba šokdami į priešinio eismo juostą. 

Vis dėlto šiandien užkrečiamai gera kitų vairuotojų 
nuotaika manęs nedžiugino. Buvau siaubingai pavargęs 
ir sutrikęs, norėjau pagalvoti, dingti iš aidinčio gausmo 
važiuodamas turėjau laiko pasvarstyti ir bandyti suvokti 
įvykių prasmę. Viena kvaila frazė niekaip neišėjo iš galvos, 
vis atsimušdavo į išsekusių smegenų vingius ir griovelius. 
Tarsi pradėjo gyventi atskirą gyvenimą. Kuo daugiau ji 
aidėjo mintyse, tuo prasmingesnė atrodė. O iš prasmingos 
pavirto savotiška gundančia mantra. Raktu į mintis apie 
žudiką, apie į gatvę išriedėjusią galvą, apie galinio vaizdo 
veidrodėlį, įkištą tarp nuostabiai sausų kūno dalių. 

Jei tai būčiau aš... 

„Jei tai būčiau aš, ką norėčiau pasakyti veidrodėliu?“ ir 
„Jei tai būčiau aš, ką padaryčiau su sunkvežimiu?““. 

Aišku, tai nebuvau aš, o toks pavydas kenkia sielai, 
tačiau kadangi nemaniau tokią turįs, nelabai ir rūpėjo. Jei 
tai būčiau aš, sunkvežimis gulėtų griovyje netoli arenos. 
O pats būčiau žaibiškai pasprukęs... paruoštu automobiliu? 
Ar vogtu? Nelygu situacija. Jei tai būčiau aš, ar būčiau nuo 
pat pradžių ketinęs kūną palikti arenoje, ar tai būtų tarsi 
atsakas į gaudynes ant viaduko? 

Tik kad viskas atrodė beprasmiška. Juk jis negalėjo ti- 
kėtis, kad kas nors vaikysis jį iki Nort Bėjaus, ar ne? Bet 
kodėl pasiruošė galvą išmesti? Ir kodėl visą likusį kūną nu- 
vežė į areną? Keistas pasirinkimas. Taip, ten tikrai daug 
ledo, o šaltis tik į naudą. Tačiau plati kleganti erdvė neti- 
ko mano suvokiamai intymiai akimirkai... jei tai būčiau aš. 
Ten buvo baisiai, akivaizdžiai apleista ir todėl nepalankų 

tikram kūrybiškumui. Smagu apsilankyti, bet ne tikra me- 
nininko studija. Šiukšlynas, bet ne darbo vieta. Tiesiog ne- 
buvo tinkamo jausmo. Aišku, jei tai būčiau aš. 

Taigi arena — drąsus žingsnis į neištirtą teritoriją. Polici- 
jai viskas tiktų ir tikrai ją suklaidintų. Jei jie apskritai turėtų 
teisingą kelią, bet tokia tikimybė vis mažėjo. 

Ir visa tai vainikavo veidrodėlis. Jei esu teisus dėl arenos 
pasirinkimo priežasčių, veidrodėlis viską patvirtintų. Tai bū- 
tų šviežių įvykių komentaras, susijęs su palikta galva. Pa- 
reiškimas, sujungiantis visas gijas ir susiejantis jas kaip dai- 
liai sukrautos kūno dalys, elegantiškai pabrėžiamas didžiulis 
darbas. Tačiau koks būtų pareiškimas, jei tai būčiau aš? 

Matau tave. 

Va. Aišku, taip ir yra, kad ir kaip akivaizdžiai skambėtų. 
Matau tave. Žinau, kad seki mane, stebiu tave. Tačiau gero- 
kai tave lenkiu, kontroliuoju tavo kryptį, parenku greitį 1r 
stebiu, kaip mane seki. Matau tave. Žinau, kas ir kur esi, o 
tu težinai, kad tave stebiu. Matau tave. 

Atrodo, teisinga. Tik kodėl nepasijutau geriau? 

Ir dar — kiek turėčiau papasakoti vargšei mielajai Debo- 
rai? Viskas darėsi taip asmeniška, kad stengiausi prisiminti, 
jog yra ir viešoji reikalo pusė, svarbi seseriai ir jos karjerai. 
Negalėjau jai pasakoti — niekam negalėjau — manąs, kad 
žudikas mėgino man kažką pasakyti, jei tik turėsiu proto 
išgirsti ir atsakyti. Tačiau kita... ar dar turėjau ką jai pasa- 
kyti, ar tikrai norėjau pasakyti? 

Visko per daug. Prieš pradedant aiškintis, reikėjo pamiegoti. 

Nedaug trūko, kad šliauždamas į lovą imčiau verkšlenti. 
Leidau miegui greitai mane užplūsti, panirau į tamsą. Be- 
veik dvi su puse valandos išmiegojau, kai pažadino telefo- 
no skambutis. 

— Čia aš, — prakalbo balsas kitame laido gale. 

— Aišku, kad tu, — pasakiau. — Debora, ar ne? 

Taip ir buvo. 

— Radau sunkvežimį. 

— Sveikinu, Debe. Labai gera Žinia. 

Ganėtinai ilga pauzė ragelyje. 

— Debe? - galiausiai ištariau. — Juk tai gera Žinia, tiesa? 

— Ne, - atsakė ji. 

— O. — Jutau, kad noras miegoti daužo man galvą kaip 
mušeklis maldos kilimėlį, tačiau stengiausi susikaupti. — 
Mmm... Debe... ką tu... kas nutiko? 

— Radau tą sunkvežimį, — pradėjo ji. — Įsitikinau, kad 
tikrai tas. Padariau nuotraukas, suradau dalių numerius 1r 
taip toliau. Ir kaip gera skautė pranešiau LaGertai. 

— Ir ji tavim nepatikėjo? — paklausiau skeptiškai. 

— Tikriausiai patikėjo. 

Mėginau sumirksėti, tačiau akys niekaip neprasiplėšė, 
tad nuleidau rankas. 

— Atsiprašau, Debe, kažkuris iš mūsų šneka nesąmones. 
Ar aš? 

— Mėginau jai paaiškinti, — ištarė Debora labai tyliu pa- 
vargusiu balsu, kuris skambėjo tarsi žmogaus, skęstančio 
bangose ir neturinčio plūduro. — Viską išklojau. Net man- 
dagi buvau. 

— Labai gerai, - pasakiau. — O ji ką? 

— Nieko, - atsakė Debė. 

— Visiškai nieko? 

— Visiškai nieko, — pakartojo Debė. — Tik padėkojo, kaip 
dėkojama automobilių sargui aikštelėje. Nutaisė keistą 
šypsenėlę ir nusisuko. 

— Betgi, Debe, - tariau, — nejau tikiesi, kad ji... 

— O tada sužinojau, kodėl taip nusišypsojo, — pasakė De- 
bė. - Lyg būčiau kokia murzina pusprotė, o ji būtų galiau- 
siai sugalvojusi, kur mane uždaryti. 

— O, ne, — ištariau. — Nori pasakyt, tave nušalino nuo 
bylos? 

— Visus nušalino, Deksteri, — pasakė Debė, jos balsas 
toks pats pavargęs kaip aš. —- LaGerta suėmė įtariamąjį. 

Staiga ragelyje stojo tyla, aš visiškai nepajėgiau galvoti, 
bet bent jau prasibudinau. 

— Ką? - paklausiau. 

— LaGerta kažką suėmė. Arenoje dirbantį vyruką. Jis 
areštinėje, 0 ji įsitikinusi, kad jis žudikas. 

— Neįmanoma, — pratariau, nors žinojau, kad įmanoma. 
Ta besmegenė kalė. LaGerta, ne Debė. 

— Žinau, Deksteri. Bet nebandyk pasakyti LaGertai. Ji 
įsitikinusi, kad pagavo kaltininką. 

— Kiek įsitikinusi? — paklausiau. Galva sukosi, jaučiau, 
kad galiu apsivemti. Nežinojau kodėl. 

Debė prunkštelėjo. 

— Už valandos spaudos konferencija, — paaiškino. — Va- 
dinasi, įsitikinusi šimtu procentų. 

Bilsnojimas galvoje pasidarė toks garsus, kad negirdėjau, 
ką toliau sakė Debė. LaGerta suėmė įtariamąjį? Ką? Ką 
gi ji galėjo susekti? Ar tikrai ignoravo visus įkalčius, šių 
žmogžudysčių kvapą, pojūtį ir skonį ir kažką suėmė? Nes 
niekas, padaręs — ir tebedarantis! — tai, ką daro šis žudikas, 
tikrai nesileistų pagaunamas tokios spuogės kaip LaGerta. 
Niekada. Galėčiau duoti galvą nukirsti. 

— Ne, Debora, - tariau. — Ne. Neįmanoma. Ji suėmė ne tą. 

Debora nusijuokė pavargusiu visko-man-jau-iki-čia faro 
juoku. 

— Taigi, - pasakė. - Žinau. Tu žinai. Bet ji nežino. Nori 
išgirsti dar vieną juokingą dalyką? Jis irgi nežino. 

Nieko nesupratau. 

— Ką nori pasakyt, Debe? Kas nežino? 

Ji vėl baisiai nusijuokė. 

— Suimtasis. Tikriausiai jis toks pats pasimetęs kaip La- 
Gerta, Deksai. Nes prisipažino. 

— Ką? 

— Prisipažino, Deksteri. Tas šunsnukis prisipažino. 

Jo vardas - Derilas Erlas Makheilas, tokius mėgstam va- 
dinti nuolatiniais nevykėliais. Dvylika iš pastarųjų dvide- 
šimties metų jis praleido viešėdamas valstybiniame Flori- 
dos kalėjime. Seržantas Douksas jo vardą atkapstė arenos 
personalo bylose. Kompiuteriu tikrinant darbuotojus, teis- 
tus už smurtą arba sunkų nusikaltimą, Makheilo pavardė 
pasirodė dusyk. 

Derilas Erlas - žmoną mušantis girtuoklis. Atrodo, mėg- 
davo retkarčiais apiplėšti degalines, grynai dėl pramogos. 
Galėjai tikėtis, kad minimaliai mokamą darbą jis išlaikys 
mėnesį arba du. Bet vieną gražų penktadienio vakarą imda- 
vo ir susiversdavo kelias pakuotes alaus ir įtikėdavo esantis 
Dievo Rūstybė. Paskui važinėdavo, kol rasdavo degalinę, 
kuri jį suerzindavo. Įsibraudavo mosuodamas ginklu, pa- 
siimdavo pinigus ir nuvažiuodavo tolyn. Tada neįtikėtiną 
80 arba 90 dolerių sumą išleisdavo dar kelioms pakuotėms 
alaus ir galiausiai pasijusdavo taip gerai, kad rasdavosi ūpo 
ką nors primušti. Derilas Erlas nebuvo stambus — metro 
šešiasdešimties ir liesas. Taigi, kad nenukentėtų pats, daž- 
niausiai mušdavo žmoną. 

Kelis kartus jam pavyko išsisukti. Tačiau vieną vakarą 
persistengė — Žmona mėnesį išgulėjo sugipsuota. Ji pareiškė 
kaltinimus, o kadangi Derilas Erlas jau buvo baustas, sėdo 
ilgam. 


114 Jeff Lindsay. Deksteris. Tamsūs sapnai 


Jis tebegėrė, tačiau, įbaugintas Reifordo!?, buvo kiek pa- 
sitaisęs. Gavo valytojo darbą arenoje ir jo neprarado. Kiek 
žinojome, seniai nebemušė žmonos. 

Be to, mūsų berniukas patyrė kelias šlovės akimirkas, 
kai „Panteros“ žaidė dėl Stenlio taurės. Jis turėdavo išbėg- 
ti 1 aikštelę ir surinkti daiktus, sirgalių išmestus ant ledo. 
Stenlio taurės metais šis darbas buvo labai sunkus, nes po 
kiekvieno „Panterų“ įvarčio žiūrovai į aikštelę išmesdavo 
po tris-keturis tūkstančius plastikinių žiurkių“?. Derilas 
Erlas turėdavo įslinkti ir visas surinkti — nuobodus dar- 
bas, nėra ką ir sakyti. Taigi vieną vakarą, paskatintas kelių 
gurkšnių labai pigios degtinės, jis pakėlė vieną iš plasti- 
kinių žiurkių ir sušoko „Žiurkės šokį“. Miniai patiko, ir ji 
paprašė dar. Kai tik Derilas Erlas išslysdavo ant ledo, žiū- 
rovai pradėdavo skanduoti. Visą likusį sezoną jis turėdavo 
šokti „Žiurkės šokį“. 

Dabar plastikinės žiurkės uždraustos. Nors net jei to rei- 
kalautų federalinis įstatymas, niekas jų nemėtytų. Paskutinį 
įvartį „„Panteros“ įmušė tada, kai Majamis dar turėjo sąži- 
ningą merą, vadinasi, kažkada praėjusiame amžiuje. Tačiau 
Makheilas vis dar pasirodydavo rungtynėse, tikėdamasis 
prieš kameras atlikti paskutinį šokio žingsnelį. 

Per spaudos konferenciją LaGerta puikiai tuo pasinau- 
dojo. Nupasakojo taip, lyg trumputės šlovės prisiminimas 


!? Miestas, kuriame yra valstybinis Floridos kalėjimas. 

* 1995-1996 metų NHL sezone per varžybas sirgaliai po kiekvie- 
no įvarčio mesdavo į aikštelę plastikines žiurkes, nes prieš pir- 
mąsias sezono varžybas žaidėjas Scottas Mellanby rūbinėje už- 
mušė žiurkę, o po to pelnė du įvarčius. 

pastūmėjo Derilą Erlą prie žmogžudysčių. Be abejo, dėl 
girtavimo ir smurtavimo prieš moteris jis buvo tobulas šių 
kelių absurdiškų ir brutalių žmogžudysčių įtariamasis. Ta- 
čiau Majamio kekšės jau gali ramiai gyventi toliau — Žžu- 
dymai baigėsi. Paskatintas visa apimančio intensyvaus ir 
negailestingo tyrimo spaudimo Derilas Erlas prisipažino. 
Byla baigta. Atgal prie darbo, merginos. 

Spauda viską prarijo. Manau, jų kaltinti negalima. La- 
Gerta nuostabiai pateikė užtektinai faktų, paspalvintų 
žvilgančiu geranoriškų tikėjimu — bet kas užkibtų. O kad 
taptum žurnalistu, juk nereikia išlaikyti IO testo. Vis dėlto 
visada tikiuosi bent menkos prošvaistės. Ir visada lieku nu- 
sivylęs. Gal būdamas vaikas Žiūrėjau per daug nespalvotų 
filmų? Vis dar maniau, kad ciniškas, nuo pasaulio pavargęs 
girtuoklis 1š stambaus miesto dienraščio turėtų užduoti ne- 
jaukų klausimą ir priversti tyrėjus dar kartą atidžiai per- 
žvelgti įkalčius. 

Deja, gyvenimas ne visada mėgdžioja meną. O LaGer- 
tos konferencijoje Spenserio Treisio vaidmenį atliko keli 
vyriškos ir moteriškos lyties modeliai tobulais plaukais ir 
lengvo audinio kostiumais. Skvarbūs klausimai apsiribojo 
„Koks jausmas buvo rasti galvą?“ ir „Ar galime gauti nuo- 
traukų?“. 

Vienišas žurnalistas Nikas Kažkoks iš vietinio NBC te- 
levizijos filialo paklausė LaGertos, ar ši esanti tikra, kad 
Makheilas — žudikas. Tačiau kai ji atsakė, kad tai rodo visi 
įkalčiai, o prisipažinimas padėjo tašką, jis toliau nekaman- 
tinėjo. Arba atsakymas patenkino, arba jo nesuprato. 

Tad štai. Byla baigta, teisingumas įgyvendintas. Galinga 
Majamio įstabaus kovos su nusikaltimais aparato mašine- 
rija vėl triumfavo prieš tamsiąsias mūsų Sąžiningąjį Miestą 

apgulusias jėgas. Nuostabus pasirodymas. LaGerta išdali- 
no grėsmingai atrodančio Derilo Erlo nuotraukas, prisegtas 
prie naujųjų prabangių pačios nuotraukų, padarytų 250 do- 
lerių per valandą kainuojančio mados fotografo iš Pietų 
paplūdimio. 

Nepakartojamai ironiškas derinys — pavojaus grėsmė ir 
mirtina tikrovė, tokios skirtingos. Kad ir koks šiurkštus ir 
brutalus atrodė Derilas Erlas, tikroji grėsmė visuomenei 
buvo LaGerta. Ji atšaukė šunis, užtildė riksmus 1r verks- 
mus, pasiuntė žmonės miegoti į degantį pastatą. 

Ar aš vienintelis mačiau, kad Derilas Erlas niekaip ne- 
galėjo būti žudikas? Kad žmogžudystės įvykdytos stilingai 
ir sąmojingai, o toks trenktagalvis kaip Makheilas to netgi 
nesuprastų? 

Niekada nebuvau vienišesnis nei tada, kai žavėjausi tik- 
rojo žudiko darbu. Atrodė, pačios kūno dalys man dainuoja 
bekraujo stebuklo rapsodiją, palengvinusią širdį ir pripil- 
džiusią venas svaiginančio nuostabos jausmo. Bet mano 
tikslui sugauti tikrąjį žudiką — šaltą ir žaismingą nekaltų- 
jų budelį, kurį privaloma nubausti — tai nesutrukdys. Taip, 
Deksteri? Taip? Ei? 

Sėdėjau bute trindamasis miego aptrauktas akis ir mąs- 
tydamas apie ką tik stebėtą spektaklį. Spaudos konferen- 
cija buvo beveik tobula, net nereikėjo nemokamo maisto 
ir nuogybių. LaGerta tikrai patampė visas virveles, kokias 
tik turėjo, kad konferencija būtų didžiausia ir garsiausia — 
jai pavyko. Gal pirmą kartą per savo „Gucci“ stiliaus kar- 
jerą LaGerta tikrai tikėjo suėmusi kaltininką. Turėjo tikė- 
ti. Pasakysiu jums, atrodė liūdnokai. Šįkart ji manė viską 
padariusi teisingai. Nedarė politinių ėjimų ir, jos suprati- 
mu, gavo atlygį už tvarkingą ir tinkamai nušviestą darbą. 

Ištyrė nusikaltimą, pasiekė savo, sugavo blogiuką, nutrau- 
kė žmogžudystes. Visi garsiai paplokime už puikiai atliktą 
darbą. O, kaip maloniai ji nustebs, kai pasirodys dar vienas 
kūnas. 

Nes aš nė neabejojau, kad žudikas vis dar laisvėje. Ti- 
kriausiai žiūrėjo spaudos konferenciją per 7 kanalą - jį 
renkasi mėgstantieji skerdynes. Tą akimirką turbūt juokėsi 
taip, kad nenulaikė peilio rankoje, bet tai praeis. O tada 
humoro jausmo skatinamas būtinai pakomentuos situaciją. 

Kažkodėl ši mintis nesukėlė baimės, neapykantos ir niū- 
raus ryžto sustabdyti šį beprotį, kol dar ne per vėlu. Vietoje 
to jutau tvykstelėjusį nekantrumą. Žinojau, kad tai labai 
neteisinga, tikriausiai dėl to pasijutau geriau. O, norėjau, 
kad žudiką sustabdytų, nuteistų, tikrai... bet gal dar ne tuoj? 

Dar reikėjo sudaryti nedidelį sandėrį. Jei jau ketinau pri- 
sidėti prie tikrojo žudiko sustabdymo, tuo pačiu metu turė- 
jau nuveikti ir ką nors teigiamo. Su ta mintimi suskambo 
telefonas. 

— Taip, mačiau, — pasakiau į ragelį. 

— Jėzau, — ištarė Debora kitame laido gale. — Man tuoj 
bus bloga. | 

— Na, karščiuojančios kaktos nešluostysiu, sesut. Reikia 
kai ką nuveikt. 

— Jėzau, — pakartojo. Ir pridūrė. —- Ką nuveikt? 

— Pasakyk, — paklausiau jos. — Ar aplink tave nekoks 
kvapelis, sese? 

— Aš pavargusi, Deksteri. Ir dar niekada manęs nebuvo 
taip užknisę. Kaip tai pavadinti? 

— Klausiu, ar tu, kaip sakydavo tėtis, sėdi mėšle? Ar sky- 
riuje tavo vardas apjuodintas? Ar profesinė reputacija abe- 
jotina, suteršta, sutrypta su dulkėmis? 

— Be LaGertos dūrių į nugarą ir pokšto apie Einšteiną? 
Mano profesinė reputacija lygi šūdui, — atsakė ji gaižiai, 
dar negirdėjau taip kalbančio jauno Žmogaus. 

— Gerai. Svarbu, kad neturi ko prarasti. 

Ji prunkštelėjo. 

— Džiaugiuosi padėjusi. Nes tikrai ten sėdžiu, Deksteri. Jei 
skyriuje nugrimzčiau dar žemiau, ruoščiau kavą Žmonėms, 
atsakingiems už ryšius su visuomene. Kur toliau, Deksai? 

Užsimerkiau ir atsilošiau kėdėje. 

— Toliau tu kapitonui ir visam skyriui oficialiai pareik- 
ši tikinti, kad Derilas Erlas nėra žudikas ir kad įvyks kita 
žmogžudystė. Pateiksi kelias įtikinamas priežastis, gautas 
iš tyrimo, ir kurį laiką būsi pajuokos objektas Majamio po- 
licijos nuovadoje. 

— Jau ir taip esu, — pasakė ji. — Nieko baisaus. Bet ar yra 
kokia nors priežastis? 

Papurčiau galvą. Kartais sunku patikėti, kad ji gali būti 
tokia naivi. 

— Brangiausioji sese, — ištariau, — juk netiki, kad Derilas 
Erlas kaltas, ar ne? — Ji neatsakė. Girdėjau ją kvėpuojant 1r 
supratau, kad ji taip pat pavargusi kaip ir aš, tik įsitikinimas 
teisumu nesuteikė jai energijos. - Debe? 

— Jis prisipažino, Deksteri, — galiausiai pasakė ji, o balse 
buvo girdėti visiškas išsekimas. — Aš ne... Jau klydau anks- 
čiau, net kai... tai yra, juk jis prisipažino. Argi tai, tai... Šū- 
das. Gal reikia nuleisti rankas, Deksai. 

— O, tu, mažatike, — pasakiau. — Ji sugavo ne tą, Debora. 
O tu perrašysi politiką. 

— Tai aišku. 

— Derilas Erlas Makheilas nėra žudikas, — tęsiau. — Nėra 
jokios abejonės. 

— Net jei tu ir teisus, tai kas? — paklausė ji. 

Dabar atėjo mano eilė sumirksėti ir nusistebėti. 

— Ką pasakei? 

— Na, klausyk, jei aš būčiau žudikas, tai gal suprasčiau, 
kad dabar būsiu nukabintas 'nuo kabliuko. Žinai, suėmus 
kitą, įtampa atslūgsta. Tai kodėl nesustojus? Arba neišvykus 
kitur ir nepradėjus iš pradžių? 

— Neįmanoma, - tariau. — Tu nesupranti, kaip jis galvoja. 

— Taigi, Žinau, — pasakė ji. — Bet iš kur tu supranti? 

Nutariau nekreipti dėmesio. 

— Jis liks čia ir toliau žudys. Tūri visiems parodyti, ką 
apie mus galvoja. 

— Na, ir ką jis galvoja? 

— Negerai, — pripažinau. — Kvailai pasielgėme suimdami 
akivaizdų apsimetėlį Derilą Erlą. Tai juokinga. 

— Cha cha, - ištarė Debė nelinksmai. 

— Bet mes jį ir įžeidėme. Suteikėme šitam neišprususiam 
besmegeniui kaimiečiūi visus nuopelnus už jo darbą, tai 
tas pats, kas pasakyti Džeksonui Polokui, kad ir šešiametis 
gali taip tapyti. 

— Džeksonui Polokui? Zapytojui? Deksteri, šitas — tikras 
skerdikas. 

— Debora, jis ir savotiškas menininkas. Jis taip apie save 
galvoja. 

— Dėl Dievo meilės. Tai kvailiausia... 

— Pasikliauk manimi, Debe. | 

— Aišku, kad pasikliauju. Kodėl neturėčiau? Taigi turime 
piktdžiugišką ir niekur neketinantį išvažiuoti menininką, 
taip? 

— Taip, — patvirtinau. — Jis tikrai vėl žudys, mums po pat 
nosimis, 1r turbūt tai bus kai kas stambesnio. 

— Nori pasakyt, šįkart žudys storą kekšę? 

— Stambesnio mastelio, Debora. Didesnio užmojo. Su 
daugiau teškesio. 

— Ą. Daugiau teškesio. Aišku. Kaip su smulkintuvu. 

— Akcijos pakilo, Debe. Mes pastūmėme ir įžeidėme jį, 
tad kita žmogžudystė tai atspindės. 

— Aha, - pasakė ji. — Ir kaip tai vyks? 

— Tikrai nežinau, — prisipažinau. 

— Bet esi įsitikinęs. 

— Taip, — patvirtinau. 

— Šaunumėlis, — tarė ji. - Dabar žinosiu, ko tikėtis. 

Po darbo pirmadienį įėjęs pro priekines duris supratau, 
kad kažkas ne taip. Bute kažkieno būta. 

Durys neišlaužtos, langai neišdaužti, nemačiau jokių van- 
dalizmo ženklų, tačiau žinojau. Galite tai vadinti šeštuoju 
pojūčiu ar dar kitaip. Kažkas čia buvo. Gal užuodžiau 
feromonus, įsibrovėlio paliktus tarp oro molekulių. O gal 
sutrikdyta „La-Z-Boy“ firmos krėslo aura. Nesvarbu kaip, 
bet žinojau. Kol buvau darbe, kažkas lankėsi mano bute. 

Atrodytų, nieko baisaus. Juk čia Majamis. Kasdien 
žmonės grįžta namo ir pamato, kad dingo televizoriai, 
išnešti papuošalai ir elektronikos prietaisai, kad jų erdvė 
pažeista, turtas pagrobtas, o kalė tapo nėščia. Tačiau šįkart 
viskas kitaip. Net greitai apžiūrinėdamas butą žinojau, kad 
niekas nebus dingę. 

Buvau teisus. Niekas nedingo. 

Tačiau kai kas atsirado. 

Kol radau, užtrukau kelias minutes. Tikriausiai dėl darbo 
išsivystęs refleksas privertė pirmiausia patikrinti tai, kas 
akivaizdžiausia. Kai apsilanko įsibrovėlis, daiktai dingsta 
tokia tvarka: Žaislai, vertingi daiktai, asmeninės relikvijos, 
paskutiniai sausainiai su šokolado gabalėliais. Taigi viską 
patikrinau. 

Tačiau visi daiktai buvo nepaliesti. Kompiuteris, garso 
sistema, televizorius, vaizdo grotuvas — viskas savo vie- 
tose. Net nedidelė brangių objektinių stikliukų kolekcija su 

sudžiūvusiais kraujo lašais saugiai užkišta knygų lentyno- 
je. Viskas tiksliai taip, kaip palikau išeidamas. 

Toliau dėl visa ko patikrinau asmenines vietas: miega- 
mąjį, vonią, vaistų spintelę. Ir ten viskas tvarkinga, iš pa- 
žiūros neliesta, vis dėlto ore tvyrojo slegiantis jausmas, kad 
kiekvienas daiktas buvo apžiūrėtas, paliestas ir vėl padėtas 
į vietą taip atidžiai, kad net dulkės nesujudėjo. 

Vėl grįžau į svetainę, išsidrėbiau kėdėje ir, staiga sudve- 
jojęs, apsidairiau. Tikrai buvau įsitikinęs, kad kažkieno 
čia būta, bet kodėl? Ir kodėl vaizdavausi, kad kažkas 
taip domėtųsi tokiu neįdomiu manimi, jog įeitų ir išeitų 
iš kuklių mano namų nieko nepajudinęs? Nes nieko nes- 
tigo, niekas nesudrumsta. Laikraščių krūva dėžėje, skirtoje 
perdirbti, gal kiek 1r linko kairėn, bet gal tik įsivaizdavau? 
O gal tai oro kondicionieriaus gūsis? Niekas nepakito, 
nieko netrūko — nieko. 

Apskritai, kodėl kažkas norėtų laužtis į mano butą? Jame 
nieko ypatingo, tuo pasirūpinau. Tai dalis Hario taisyklių. 
Įsiliek. Elkis normaliai, netgi nuobodžiai. Nedaryk nieko ir 
neturėk nieko, kas galėtų sukelti apkalbas. Taip ir elgiausi. 
Išskyrus grotuvą ir kompiuterį, neturėjau vertingų daiktų. 
Kaimynystėje buvo kitų gerokai patrauklesnių būstų. 

Šiaip ar taip, kodėl kažkas turėtų įsilaužti ir nieko nepa- 
siimti, nieko nepadaryti, nepalikti jokio ženklo? Atsilošiau 
ir užsimerkiau, tikriausiai viską tik įsivaizdavau. Viskas 
dėl pakrikusių nervų. Miego stygiaus ir per didelio jaudu- 
lio dėl sugadintos Deboros karjeros simptomas. Dar vienas 
požymis, kad vargšas senasis Deksteris dreifavo į Giliuo- 
sius Vandenis. Žengė paskutinį neskausmingą žingsnį, 
skiriantį sociopatą nuo psichopato. Majamyje manymas, 
kad esi apsuptas nežinomų priešų, nebūtinai yra pamišimo 

požymis, tačiau toks elgesys socialiai nepriimtinas. Galiau- 
siai turės mane uždaryti. 

Vis dėlto jausmas buvo toks stiprus. Mėginau jo atsikra- 
tyti: tai tik įnoris, nervų trūktelėjimas, trumpalaikis nevirš- 
kinimas. Atsistojau, išsitiesiau, giliai įkvėpiau 1r pamėgi- 
nau galvoti šviesiau. Nepasisekė. Papurčiau galvą, nuėjau 
virtuvėn atsigerti vandens ir pamačiau. 

Pamačiau. 

Stovėjau priešais šaldytuvą ir žiūrėjau, nežinia kiek lai- 
ko tiesiog kvailai spoksojau. 

Prie šaldytuvo durelių vienu iš nedidelių tropinio vai- 
siaus formos magnetukų prispausta už plaukų kabojo bar- 
bės galva. Neprisiminiau ją čia palikęs. Net neprisiminiau, 
kad tokią turėčiau. Manau, būčiau prisiminęs tokį dalyką. 

Ištiesiau ranką ir paliečiau plastikinę galvutę. Ji švelniai 
susiūbavo atsitrenkdama į šaldiklio dureles, pasigirdo ne- 
stiprus dunkstelėjimas. Pasukau ją ketvirtį rato, kol barbė 
budriai, susidomėjusi kaip kolis, pažvelgė į mane. Atsakiau 
į jos žvilgsnį. 

Nelabai suprasdamas, ką ir kodėl darau, atidariau šal- 
diklio dureles. Viduje, ant ledo krepšelio, buvo atsargiai su- 
guldytas barbės kūnas. Kojos ir rankos nutrauktos, o kūnas 
perskirtas ties liemeniu. Dalys dailiai sukrautos, suvynio- 
tos ir perrištos rausvu kaspinu. O vienoje mažytėje barbės 
rankoje aksesuaras — veidrodėlis. 

Po kurio laiko uždariau šaldiklio dureles. Norėjau atsigul- 
ti 1r skruostu prisispausti prie vėsaus linoleumo. Tačiau ištie- 
siau ranką ir sprigtelėjau barbės galvą. Ji sudunksėjo į du- 
reles. Vėl sprigtelėjau. Dunkst dunkst. Valio. Naujas hobis. 

Palikau lėlę kur radęs ir grįžau į kėdę, giliai panirau į pa- 
galvesiružsimerkiau. Žinojau turįs jaustis nusiminęs, piktas, 


124 Jeff Lindsay. Deksteris. Tamsūs sapnai 


išsigandęs, išniekintas, kupinas paranojiško priešiškumo ir 
teisuoliško įniršio. Taip nebuvo. Jaučiausi... kaip? Daugiau 
nei apsvaigęs. Gal neramus... o gal pralinksmėjęs? 

Nebuvo abejonės dėl to, kas lankėsi mano bute. Ne- 
bent patikėčiau mintimi, kad koks nepažįstamasis dėl ne- 
aiškių priežasčių atsitiktinai pasirinko mano butą kaip 
tinkamiausią vietą nukirsdintai barbei parodyti. 

Ne. Mane aplankė mano mėgstamiausias menininkas. Ne- 
svarbu, kaip jis mane rado. Tą naktį ant viaduko buvo pa- 
kankamai lengva užsirašyti mano automobilio numerius. Jis 
turėjo daugybę laiko stebėti mane iš už degalinės. Bet kas, 
mokantis naudotis kompiuteriu, rastų mano adresą. O radus 
gana lengva įsmukti vidun, atsargiai apsidairyti ir palikti žinutę. 

Štai ir žinutė: galva kabojo atskirai, kūno dalys sukrautos 
ant ledo padėklo ir vėl tas prakeiktas veidrodėlis. Sudėjus 
su absoliučiu nesidomėjimu visais kitais bute esančiais dai- 
ktais, išėjo tik vienas dalykas. 

Tik koks? 

Ką jis sakė? 

Galėjo palikti bet ką arba nieko. Galėjo kraujuotu mėsi- 
ninko peiliu prie linoleumo prismeigti karvės širdį. Gerai, 
kad taip nepadarė, kas per netvarka būtų... Bet kodėl barbė? 
Nepaisant akivaizdaus fakto, kad lėlė atspindėjo paskutinį 
nužudytą kūną, kodėl jis turėjo man tai pasakyti? Ir ar tai 
grėsmingiau už teplesnę žinutę... ar ne? Ar tai bylojo: „Ste- 
biu tave, tuoj pričiupsiu“? 

Ar: „Labas! Nori pažaist?“ 

Norėjau. Aišku, kad norėjau. 

O kaip dėl veidrodėlio? Šįkart jis reiškė gerokai daugiau 
nei sunkvežimį ir gaudynes ant viaduko. Dabar reikšmė 

prasmė? Kodėl turėčiau į save pasižiūrėti? Nesu toks tuš- 
čias, kad man tai patiktų... na, bent jau dėl fizinės išvaizdos. 
Kodėl apskritai turėčiau norėti žiūrėti į save, kai iš tikrųjų 
norėjau išvysti žudiką? Taigi veidrodėlis reiškė kažką kita, 
ko nesupratau. 

Vėl nebuvau tikras. Tikriausiai jokios prasmės ir nebuvo. 
Nemaniau, kad toks elegantiškas menininkas taip pasielgtų, 
tačiau tai tikėtina. O žinutė gali būti asmeninė, maniakiška 
ir grasinanti. Negalėjau suprasti. Taigi nežinojau ir ką dary- 
ti. Jei išvis turėjau ką nors daryti. 

Pasielgiau žmogiškai. Kai pagalvoji, tai juokinga — aš 
elgiuosi žmogiškai. Haris didžiuotųsi. Taigi žmogiškai nu- 
sprendžiau nieko nedaryti. Laukti ir sužinoti. Nepranešiu 
apie tai, kas nutiko. Šiaip ar taip, nebuvo apie ką pranešti. 
Niekas nedingo. Nebuvo ką oficialiai pasakyti, išskyrus: 
„A, kapitone Metjusai, maniau, norėtumėt žinot, kad kaž- 
kas įsilaužė į mano butą ir šaldytuve paliko barbę.“ 

Labai gerai skambėjo. Tikiu, skyriuje visiems patiktų. 
Galbūt seržantas Douksas imtųsi asmeniškai tirti ir gautų 
progą atskleisti paslėptą nevaržomo tardymo talentą. O gal 
mane paprasčiausiai įtrauktų į protiškai neįgaliųjų sąrašą 
kartu su vargšele Debe, nes oficialiai byla baigta, o net ir 
kol buvo tiriama, neturėjo ryšio su barbėmis. 

Ne, nebuvo ką sakyti, nesugebėčiau to paaiškinti. Tad 
netgi rizikuodamas vėl būti žiauriai apkumščiuotas, nesaky- 
siu net Deborai. Dėl priežasčių, kurių nė pats nesuvokiau, 
reikalas buvo asmeniškas. O išlaikydamas jį asmenišką pa- 
didinau tikimybę priartėti prie svečio. Be abejo, tam, kad 
nubausčiau. Savaime suprantama. 

Apsisprendus palengvėjo. Jaučiausi net apsvaigęs. Ne- 
nutuokiau, kas gali išeiti, tačiau buvau pasiruošęs bet kam. 

Jausmas nedingo visą naktį ir netgi kitą dieną darbe, kai 
paruošiau laboratorijos ataskaitą, paguodžiau Debę ir pavo- 
giau spurgą iš Vinco Masuokos. Jausmas lydėjo važiuojant 
namo per džiugiai mirtiną vakarinį eismą. Buvau dzen 
parengties būsenos, pasiruošęs bet kokiai staigmenai. 

Bent jau taip maniau. 

Vos tik grįžau namo, atsilošiau kėdėje 1r atsipalaidavau, 
suskambo telefonas. Neatsiliepiau. Norėjau kelias minutes 
pakvėpuoti ir nesugalvojau, kas čia tokio skubaus gali būti. 
Be to, už autoatsakiklį suplojau beveik 50 dolerių. Tegul 
dirba. 

Du skambtelėjimai. Užsimerkiau. Įkvėpiau. Atsipalai- 
duok, seni. Trys skambtelėjimai. Iškvėpiau. Įsijungė auto- 
atsakiklis, 1r pasigirdo neįtikėtinai mandagus mano prane- 
šimas. 

„Sveiki, šiuo metu manęs nėra, tačiau netrukus perskam- 
binsiu, jei po signalo paliksite žinutę. Dėkoju.“ 

Nuostabus balso tonas. O jau šmaikštumas! Tikrai 
puikus pranešimas. Skambėjo beveik žmogiškai. La- 
bai didžiavausi. Vėl įkvėpiau klausydamasis melodingo 
PYYYYP. 

— Labas, čia aš. 

Moters balsas. Ne Debora. Pajutau, kaip iš susierzinimo 
trūktelėjo akies vokas. Kodėl tiek daug Žmonių pradeda 
kalbėti nuo „Čia aš“? Tai aišku, kad tu. Visi tai žinom. Bet 
kas, po velnių, ESI? Mano atveju pasirinkimų skaičius ri- 
botas. Žinojau, kad tai ne Debora. Balsas nepanašus į La- 
Gertos, nors ką gali žinoti. Taigi liko... 

Rita? 

— Mmm,atleisk, aš... -1lgas atodūsis. - Klausyk, Deksteri, 
atsiprašau. Maniau, paskambinsi, o kai nepaskambinai... — 

dar vienas ilgas atodūsis. — Nesvarbu. Noriu pasikalbėti. 
Nes supratau... noriu pasakyt... o, velnias. Ar gali, mmm, 
paskambinti? Jei... Žinai. 

Nežinojau. -Nieko nesupratau. Net nebuvau tikras, kas 
skambino. Ar tikrai Rita? 

Dar vienas ilgas atodūsis 

— Atsiprašau, jei... — labai ilga pauzė. Du įkvėpimai ir 
iškvėpimai. Giliai įkvėpė, iškvėpė. Giliai įkvėpė, staigiai 
iškvėpė. — Prašau man paskambinti, Deksteri. Tiesiog... — 
Ilga pauzė. Dar vienas atodūsis. Ir ji padėjo ragelį. 

Daug kartų gyvenime jutau, lyg man kažko trūktų, kaž- 
kokios svarbios dėlionės dalies, kurią visi kiti turi net nesu- 
simąstydami apie tai. Dažniausiai nekreipiu dėmesio, nes 
tai pasirodo besanti neįtikėtinai kvaila žmogiškumo dalis, 
pavyzdžiui, nuošalės taisyklės supratimas arba nesimylėji- 
mas per pirmą pasimatymą. 

Tačiau kartais jaučiu, kad man trūksta didžiulės šiltos 1š- 
minties talpyklos, mokslo, kurio neišmanau, bet kurį žmo- 
nės išmano taip gerai, kad jiems nereikia apie tai kalbėtis ir 
jie net nemoka to nusakyti žodžiais. 

Dabar jaučiausi būtent taip. 

Žinojau turintis suprasti, kad Rita sakė kažką labai kon- 
kretaus, kad pauzės ir atodūsiai sudarė kažin kokį didingą 
dalyką, kurį vyrai intuityviai suprastų. Tačiau aš nenu- 
tuokiau nei ką tai reiškė, nei kaip išsiaiškinti. Ar reikėtų 
skaičiuoti įkvėpimus? Išmatuoti pauzių trukmę, o skaičius 
paversti Biblijos eilutėmis, kad atrasčiau slaptąjį kodą? Ką 
ji norėjo man pasakyti? Ir kodėl apskritai mėgino man ką 
nors pasakyti? 

Mano supratimu, keisto ir kvailo 1mpulso pastūmėtas 
pabučiavęs Ritą, peržengiau ribą, kurios buvome sutarę 

neperžengti. Tai padarius nebebuvo kelio atgal. Bučinys 
tapo savotiška žmogžudyste. Na, bent jau toks mąstymas 
guodė. Atsargius mudviejų santykius nužudžiau liežuviu 
perdurdamas jų širdį ir nustumdamas nuo uolos. Bumpt — 
negyvėlis. Nuo to laiko nė negalvojau apie Ritą. Ji dingo, 
pranyko iš mano gyvenimo dėl nesuvokiamos užgaidos. 

O dabar štai skambino man 1r, kad prablaškytų, įrašinėjo 
kvėpavimą. 

Kodėl? Ar norėjo mane išbarti? Iškoneveikti, pirštu pa- 
rodyti, ką pridirbau, priversti suvokti nusižengimo mastą? 

Viskas erzino mane iki negalėjimo. Žingsniavau po butą. 
Kodėl apskritai turėčiau galvoti apie Ritą? Šiuo metu buvo 
didesnių rūpesčių. Rita tebuvo barzda, kvailas vaikiškas 
kostiumas, kurį dėvėdavau savaitgaliais norėdamas paslėpti 
faktą, kad buvau asmuo, darantis tai, ką dabar darė kitas 
įdomus draugužis, o aš - ne. 

Ar tai pavydas? Aišku, kad nedariau. Juk neseniai ku- 
riam laikui baigiau. Tikrai greitai to nedarysiu. Pernelyg 
rizikinga. Nieko neparengiau. 

Ir vis dėlto... 

Įėjau į virtuvę ir sprigtelėjau barbės galvą. Dunkst. 
Dunkst dunkst. Kažką šioje vietoje jaučiau. Žaismingumą? 
Gilų įsišaknijusį susirūpinimą? Profesinį pavydą? Nesupra- 
tau, o barbė nekalbėjo. 

Visko per daug. Akivaizdžiai melagingo prisipažinimo, 
vidinės mano šventovės išniekinimo, dar Rita prisidėjo. 
Vyras negali tiek ištverti. Netgi netikras vyras kaip aš. Pa- 
sijutau neramus, apsvaigęs, sutrikęs, hiperaktyvus ir mie- 
guistas vienu metu. Priėjau prie lango ir pažvelgiau laukan. 
Jau buvo tamsu, o toli virš vandens danguje iškilo šviesa, ją 
išvydus iš gilumos išniro tylus ir piktas balsas. 

Mėnuo. 

Kuždesys į ausį. Net ne garsas, tik silpnas netoliese ta- 
riamo mano vardo pojūtis. Labai arti, gal net vis artėjantis. 
Ne žodžiai, bet sausas ne-balso šnabždesys, tonas ne į toną, 
mintis iškvepiant. Mano veidas iškaito, staiga išgirdau save 
kvėpuojantį. Balsas vėl atsklido, ant ausies pakraščio nutū- 
pė tylus garsas. Apsisukau, nors žinojau, kad nieko ten nėra 
ir kad tai ne ausis, o brangusis draugas viduje, kurio sąžinę 
pabudino nežinia kas 1r mėnuo. 

Toks riebus laimingas plepys mėnuo. O, jis turėjo ką 
papasakoti. Kad ir kaip stengiausi įtikinti jį, kad laikas 
netikęs, kad per greitai, kad reikia padaryti daug svarbių 
dalykų... mėnuo viskam rado atkirtį. Ir nors penkiolika mi- 
nučių stovėjau ir ginčijausi, iš tiesų klausimo taip ir nebu- 
vo. 

Apėmė neviltis, o nepavykus jos nugalėti visomis turi- 
momis priemonėmis, padariau tai, kas mane šokiravo iki 
pat gelmių. Paskambinau Ritai. 

— O, Deksteri, — tarė ji. — Aš tik... bijojau. Ačiū, kad pa- 
skambinai. Aš tik... 

— Žinau, — pasakiau, nors iš tikrųjų nežinojau. 

— Ar galėtume... nežinau, ką tu... Ar galime vėliau pasi- 
matyti ir... labai norėčiau su tavimi pasikalbėti. 

— Žinoma, — ištariau ir, kol tarėmės susitikti vėliau pas ją, 
svarsčiau, ką gi tokio ji turi omenyje. Smurtą? Kaltinimų 
ašaras? Rėksmingą koneveikimą? Buvau svetimoje žemė- 
je — nežinia, ant ko užlipsiu. 

Padėjus ragelį pokalbis dar beveik pusvalandį buvo nuo- 
stabiai atitraukęs mano dėmesį, kai tylus vidinis balsas vėl 
pradėjo lįsti į smegenis, švelniai reikalaudamas, kad ši nak- 
tis būtų ypatinga. 

Pasijutau vėl bestovįs prie lango, už kurio danguje kabo- 
jo didžiulis laimingas veidas — kikenantis mėnuo. Užtrau- 
kiau užuolaidą ir nusisukau, apėjau visus buto kambarius 
liesdamas daiktus ir kartodamas sau, kad darsyk tikrinu, 
ar niekas nedingo, nors žinojau, kad niekas nedingo ir ko- 
dėl taip buvo. Kaskart vaikščiodamas po butą vis artėjau 
prie nedidelio stalo svetainėje, ant kurio stovėjo kompiute- 
ris — žinojau, ką noriu daryti, tačiau kartu ir spyriojausi, kol 
galiausiai po keturiasdešimt penkių minučių nebepajėgiau 
atsispirti traukai. Galva per smarkiai svaigo, buvo sunku 
stovėti, tad nusprendžiau sudribti kėdėje, kad jau ši po ran- 
ka, o kad jau atsisėdau, įjungiau kompiuterį, o tada... 

Tačiau neparengta, pamaniau, aš nepasiruošęs. 

Be abejo, tai nebuvo svarbu. Ar aš pasiruošęs, ar ne - jo- 
kio skirtumo. Jis pasiruošęs. 

Buvau beveik įsitikinęs, kad dabar jo eilė, tačiau nevi- 
siškai — taip dar niekad nebuvo. Jaučiausi silpnas, apsvai- 
gęs, kone sergąs, o kartu susijaudinęs, netikras ir visiškai 
klystantis, bet dabar vairas atsidūrė ant galinės sėdynės sė- 
dinčio Tamsiojo Pakeleivio rankose, taigi mano savijauta 
nebebuvo svarbi, nes jis buvo stiprus, šaltas, nekantrus ir 
pasirengęs. Jutau, kaip jis viduje tino, kilo iš tamsių drie- 
žiškų Deksterio smegenų kampų, toks kilimas ir tinimas 
tegalėjo baigtis vienaip, tad neturėjau kitos išeities, kaip tik 
pasirinkti jį. 

Radau jį prieš kelis mėnesius, tačiau po trumpo stebėji- 
mo nusprendžiau, kad dėl kunigo esu tikras, 0 šitas pa- 
lauks, kol galutinai įsitikinsiu. Kaip klydau. Supratau, kad 
laukti jis negali. 

Jis gyveno nedidelėje gatvelėje Kokosų giraitėje. Už 
kelių kvartalų į vieną pusę nuo vargano jo namelio buvo 
neturtingų juodaodžių namų, grilio užkandinių ir trupan- 
čių bažnyčių rajonas. Už kelių šimtų metrų kita kryptimi 
perdėtai dideliuose šiuolaikiškuose namuose gyveno mili- 
jonieriai, statantys sienas iš koralų, kad atsitvertų nuo tokių 
kaip jis. Tačiau Džeimis Džavorskis gyveno pačiame vidu- 
ryje, kartu su milijonu tarakonų ir bjauriausiu šunimi, kokį 
kada mačiau. 

Vis dėlto net to namo jis turėjo nepajėgti išlaikyti. Dža- 
vorskis puse etato dirbo valytoju Pons de Liono?! vidurinė- 

je mokykloje, kiek žinojau, tai buvo vienintelis jo pajamų 
šaltinis. Dirbo tris dienas per savaitę, tiek turėjo užtekti 
pragyventi, tačiau ne daugiau. Aišku, manęs nedomino jo 
finansai. Mane labai sudomino faktas, kad nuo tada, kai 
mokykloje pradėjo dirbti Džavorskis, padidėjo iš Pons de 
Liono pabėgusių vaikų skaičius. Visos — dvylikos-trylikos 
metų šviesiaplaukės mergaitės. 

Šviesiaplaukės. Tai svarbu. Kažkodėl tokias detales poli- 
cija dažnai pražiūri, o man jos nuolat užkliūva. Gal neatro- 
dė politiškai korektiška, juk tamsiaplaukės ir tamsiaodės 
mergaitės turėtų turėti vienodas galimybes būti pagrobtos, 
seksualiai išnaudotos, o po to supjaustytos prieš kamerą, 
tiesa? 

Dažnai pasirodydavo, kad Džavorskis — paskutinis ma- 
tęs dingusias mergaites. Policija su juo kalbėdavo, per naktį 
laikydavo areštinėje, klausinėjo, tačiau negalėjo nieko jam 
pririšti. Be abejo, reikėjo laikytis tam tikrų nereikšmingų 
teisinių reikalavimų. Pavyzdžiui, pastaruoju metu daug kas 
nepripažįsta kankinimų. Tačiau be prievartinio įtikinimo 
Džeimis Džavorskis neketino prabilti apie savo pomėgį. 
Aš tikrai neprabilčiau. 

Vis dėlto žinojau, kad jis tai darė. Padėjo mergaitėms 
pradingti labai trumpose ir greitai pasibaigusiose kino kar- 
jerose. Buvau beveik įsitikinęs. Kūno dalių neradau ir ne- 
mačiau jo tai darant, tačiau viskas atitiko. O internete pa- 
vyko rasti kelias ypač išradingas trijų dingusių mergaičių 
nuotraukas. Jose jos neatrodė labai laimingos, nors kai ku- 
rie jų daromi dalykai, girdėjau, turėtų suteikti džiaugsmo. 


*! Juan Ponce de Leon (1474-1521) - ispanų tyrinėtojas, suteikęs 
pavadinimą Floridai. 

Negalėjau Džavorskio tiesiogiai susieti su nuotrauko- 
mis. Tačiau pašto dėžutės adresas — Pietų Majamyje, kelios 
minutės nuo mokyklos. Be to, jis gyveno ne pagal išgales. 
Bet kokiu atveju, stiprėjanti jėga iš galinės sėdynės man 
priminė, kad laiko nebeliko ir dabar tikrumas nebuvo itin 
svarbus. 

Tačiau bjaurus šuo mane baugino. Šunys visada keldavo 
problemų. Jie nemėgsta manęs ir dažnai tie dalykai, ku- 
riuos darau jų šeimininkams, jiems nepatinka, ypač todėl, 
kad nenumetu gero mėsgalio. Turėjau sugalvoti, kaip apei- 
ti Džavorskio šunį. Gal jis išeis. Jei ne, turėjau sugalvoti, 
kaip patekti vidun. 

Tris kartus pravažiavau pro Džavorskio namą, tačiau 
nieko nepastebėjau. Man reikėjo trupučio sėkmės, ir reikė- 
j0 greitai, kol Tamsusis Pakeleivis neprivertė daryti skubo- 
tų sprendimų. Kai tik brangusis draugas pradėjo šnibždėti 
neprotingus pasiūlymus, šyptelėjo ir sėkmė. Man važiuo- 
jant pro šalį Džavorskis išėjo iš namo 1r įlipo į aptrankytą 
raudoną tojotos pikapą. Pristabdžiau, o po akimirkos jis iš- 
vairavo atbulomis ir pasuko savo sunkvežimiuką Daglaso 
kelio link. Apsisukau ir nusekiau iš paskos. 

Net nenutuokiau, kaip ketinu tai padaryti. Nebuvau pasi- 
rengęs. Neturėjau nei saugaus kambario, nei švaraus kom- 
binezono, tik lipnios juostos ritinėlį ir iškaulinimo peilį po 
sėdyne. Turėjau būti nematomas, nepastebimas ir tobulas, 
tačiau nežinojau kaip. Nemėgau improvizuoti, bet pasirin- 
kimo neturėjau. 

Vėl pasisekė. Džavorskiui važiuojant į pietus Senuoju 
Katlerio keliu eismas buvo nedidelis, o maždaug už pu- 
santro kilometro jis pasuko į kairę vandens link. Dar vie- 
nos didžiulės statybos žadėjo geresnį gyvenimą, medžius 

ir gyvūnus pavertus cementu ir seniais iš Naujojo Džersio. 
Džavorskis lėtai važiavo per statybvietę, pro golfo lauką su 
susmaigstytomis vėliavėlėmis, tačiau be žolės, kol prisiar- 
tino prie vandens. Didelių pusiau baigtų kotedžų skeletas 
užstojo mėnesį. Atokiau pristabdžiau, išjungiau žibintus ir 
pradėjau lėtai artėti prie jo, norėdamas sužinoti, ką gi su- 
mąstė mano berniukas. 

Džavorskis sustojo prie būsimų kotedžų. Išlipo ir atsisto- 
j0 tarp sunkvežimėlio ir didžiulės smėlio krūvos. Akimir- 
ką tik dairės1, o aš sustojau kelkraštyje ir išjungiau variklį. 
Džavorskis pažvelgė į kotedžus, tada žemyn keliu vandens 
link. Atrodė patenkintas ir įėjo į pastatą. Buvau tikras, kad 
jis dairėsi sargo. Aš taip pat jo žvalgiausi. Tikėjausi, kad 
bus iš anksto pasiruošęs. Dažniausiai tokiose milžiniškose 
statybvietėse sargas iš vieno galo į kitą važinėja golfo veži- 
mėliu. Taupu, be to, juk čia Majamis. Tam tikra visų pro- 
jektų papildomų išlaidų dalis skirta medžiagoms, kurios, 
tikėtina, tyliai pradings. Man pasirodė, kad Džavorskis ke- 
tino padėti statybininkams pasiekti šias kvotas. 

Išlipau iš automobilio, o peilį 1r lipnią juostą įsidėjau į 
atsivežtą pigų krepšį ilgomis rankenomis. Viduje jau buvau 
įkišęs gumines sodo pirštines ir kelias nuotraukas — nieko 
ypatingo. Smulkmenėlės, kurias parsisiunčiau iš interneto. 
Užsidėjau krepšį ant peties 1r tyliai slinkau naktyje, kol pri- 
artėjau prie apšepusio sunkvežimio. Tiek salone, tiek prie- 
kaboje nieko nebuvo. Kalnai „Burger King“ puodelių ir 
popierėlių, tušti „Camel“ pakeliai ant grindų. Viskas maža 
1r purvina kaip ir pats Džavorskis. 

Pakėliau akis. Virš pusiau baigto kotedžo krašto švietė 
mėnuo. Nakties vėjas papūtė į veidą, atnešdamas visus už- 
buriančius mūsų tropinio rojaus kvapus: dyzelinio kuro, 

pūvančios augalijos ir cemento. Giliai įkvėpiau ir mintimis 
vėl grįžau prie Džavorskio. 

Jis kažkur pastate. Nežinojau, kiek turiu laiko, o vienas 
tylus balsas skatino skubėti. Pasitraukiau nuo sunkvežimio 
ir įžengiau į statinį. Žengdamas pro duris išgirdau jį. Tik- 
sliau, išgirdau keistą dūzgesį ir barškėjimą, kurį tikriausiai 
kėlė jis arba... 

Stabtelėjau. Garsas sklido 1š vienos pusės, ir aš ten nuty- 
kinau. Siena ėjo vamzdis — elektros laidų apsauga. Padėjau 
ranką ant vamzdžio ir pajutau, kaip jis vibruoja, lyg viduje 
kas judėtų. 

Galvoje nušvito. Džavorskis traukė lauk laidą. Varis labai 
brangus, o juodoji prekyba bet kokio pavidalo variu tiesiog 
klestėjo. Dar vienas būdas prisidėti prie menkos valytojo 
algos ir ištverti ilgus vargingus laikotarpius, kai nebūdavo 
bėglių. Už priekabą vario galėjo uždirbti kelis šimtus dolerių. 

Kad jau žinojau, ką jis veikia, smegenyse pradėjo rastis 
idėjos kontūrai. Iš garso nusprendžiau, kad jis kažkur virš 
manęs. Lengvai galėjau jį susekti, po to sėlinti iš paskos, 
o sulaukęs tinkamos akimirkos užpulti. Tačiau buvau čia 
beveik nuogas, pažeidžiamas ir nepasirengęs. Esu įpratęs 
tai daryti tam tikru būdu. Priverstas žengti už saugių ribų 
pasijutau siaubingai nepatogiai. 

Stuburu pakilo šiurpuliukas. Kodėl tai dariau? 

Trumpas atsakymas — tai dariau ne aš, o brangusis drau- 
gas ant tamsios galinės sėdynės. Manęs reikėjo tik todėl, 
kad turėjau vairuotojo teises. Tačiau mudu, jis ir aš, buvo- 
me susitarę. Gyvenome atsargiai, pasiekę pusiausvyrą, taip 
pavyko tik dėl Hario. O štai jis siautėjo už Hario atsar- 
giai kreida nubrėžtų dailių linijų. Kodėl? Dėl pykčio? Ar 
įsibrovimas į mano namus taip jį įsiutino, kad ėmėsi keršto? 

Man jis neatrodė piktas, visada šaltas, tylus ir links- 
mas, nekantriai laukiantis aukos. Ir aš nebuvau piktas. Bu- 
vau apgirtęs, apsvaigęs, svyruojantis ant euforijos peilio 
ašmenų, svirduliuojantis per vidinius nelygumus, keistai 
panašius į tai, kaip įsivaizduodavau jausmus. Toks svaigu- 
lys atvarė mane į pavojingą, nešvarią ir neplanuotą vietą, 
kad impulso pastūmėtas padaryčiau tai, ką iki šiol atsargiai 
planuodavau. Tačiau nors visa tai suvokiau, labai norėjau 
tai atlikti. Privalėjau. 

Ką gi, gerai. Tačiau tinkamai apsirengti reikėjo. Apsi- 
žvalgiau. Tolimajame kambario gale stūksojo didžiulė plė- 
vele apvynioto gipso kartono krūva. Kiek pasidarbavęs 
turėjau prijuostę ir keistą permatomą kaukę iš plėvelės — 
išpjoviau nosį, burną ir akis, kad galėčiau kvėpuoti, kalbėti 
ir matyti. Tvirtai apsitempiau, pajutau, kad veido bruožai 
neatpažįstamai suspausti. Galiukus pakaušyje surišau į 
kreivą plastikinį mazgą. Tobulas anonimiškumas. Gal ir 
juokinga, tačiau buvau įpratęs medžioti su kauke. O be 
neurotiškos manijos viską atlikti tinkamai, taip tiesiog rei- 
kėjo rūpintis vienu dalyku mažiau. Galėjau kiek atsipalai- 
duoti, taigi mintis gera. Iš krepšio išsiėmiau pirštines ir ap- 
simoviau. Pasiruošęs. 

Džavorskį radau trečiame aukšte. Prie jo kojų kaupėsi 
elektros laidų krūva. Stovėjau laiptinės šešėliuose ir stebė- 
jau, kaip traukia laidą. Vėl pasislėpiau laiptinėje ir pravė- 
riau krepšį. Su lipnia juosta iškabinau atsineštas nuotraukas. 
Mielos pabėgusių mergaičių nuotraukos įvairiomis žaviomis 
ir intymiomis pozomis. Priklijavau prie betoninių sienų, kad 
Džavorskis, pro duris įžengęs ant laiptų, jas pamatytų. 

Vėl pažvelgiau į Džavorskį. Jis ištraukė dar keliolika 
metrų laido. Šis kažkur užstrigo ir nejudėjo. Džavorskis du- 

kart trūktelėjo, tada iš užpakalinės kišenės išsitraukė reples 
ir nukirpo laidą. Pakėlė jį, gulintį prie kojų, ir tvirtai apsi- 
vyniojo aplink dilbį. Tada pradėjo eiti laiptų ir manęs link. 

Susigūžiau laiptinėje ir laukiau. 

Džavorskis nesistengė eiti tyliai. Nesitikėjo, kad jam kas 
sutrukdys, o manęs tikėjosi mažiausiai. Klausiausi žingsnių 
ir varinės ritės, besivelkančios jam iš paskos, tarškesio. 
Arčiau... 

Jis išlindo pro duris ir žengė pro mane nepastebėjęs. Ta- 
da išvydo nuotraukas. 

— Uf, — ištarė, lyg jam kas būtų stipriai smogęs į pilvą. 
Spoksojo išsivėpęs, negalėjo pajudėti, tada atsistojau už jo 
1r įrėmiau peilį į gerklę. 

— Nejudėk 1r tylėk, - pasakėme. 

— Ei, žėk... — pradėjo jis. 

Suktelėjau riešą ir peilio galiuką įsmeigiau į odą po smak- 
ru. Kai ištryško slogi ir bjauri kraujo čiurkšlė, jis sušnypš- 
tė. Visiškai be reikalo. Kodėl žmonės niekada neklauso? 

— Liepiau tylėt, — ištarėme mes, ir jis nutilo. 

Paskui sklido tik plėšiamos lipnios juostelės, Džavorskio 
kvėpavimo ir tylaus Tamsiojo Pakeleivio kikenimo garsai. 
Užklijavau jam burną, riešus surišau galiuku brangiojo va- 
lytojo varinio laido ir nuvilkau ant kitos plėvele apvynio- 
to gipso kartono krūvos. Po kelių akimirkų jis jau gulėjo 
pririštas ir pritvirtintas prie laikino stalo. 

— Pasikalbėkim, - ištarėme mes švelniu 1r šaltu Tamsiojo 
Pakeleivio balsu. 

Jis nežinojo, ar gali kalbėti, šiaip ar taip, lipni juosta tik- 
rai trukdytų, tad tylėjo. 

— Pasikalbėkim apie bėgles, — pasakėme nuplėšdami 
lipnią juostą jam nuo burnos. 

— Aaaaaaaaa... Ką... Ką čia šneki? — išlemeno. Neįtikino. 

— Manau, žinai, apie ką šneku, - atsakėme. 

— Ne-a, - tarė jis. 

— Jo-a, - pasakėme mes. 

Manėsi esąs gudresnis. Nebeturėjau laiko, vakaras suga- 
dintas. O jis išdrąsėjo. Pažvelgė į mano žvilgantį veidą. 

— Tu ką, faras ar kas? — paklausė. 

— Ne, — atsakėme ir nupjovėme kairę ausį. Ji buvo ar- 
čiausiai. 

Peilio būta aštraus, taigi akimirką jis nesuprato, kas vyk- 
sta, kad visam laikui nebeturės kairės ausies. Tad numečiau 
ją jam ant krūtinės ir leidau suprasti. Jo akys išsiplėtė, 
plaučiai prisipildė riksmo, tačiau prieš išsižiojant užkimšau 
jo burną polietileno gniužulu. 

— Šito nereikia, — tarėme. — Būna ir blogiau. 

Tikrai bus blogiau, bet jam dar nereikėjo to žinoti. 

— Bėglės? — paklausėme švelniai ir šaltai, akimirką ste- 
bėdami jo akis palaukėme, kad įsitikintume, ar jis nerėks, 
ir išėmėme kamšalą. 

— Jėzau, - tarė jis kimiai. —- Mano ausis... 

— Turi antrą, niekuo ne prastesnę, — pasakėme mes. — Pa- 
pasakok mums apie mergaites nuotraukose. 

— Mums? Ką reiškia mums? Jėzau, kaip skauda, — su- 
verkšleno jis. 

Kai kurie Žmonės nieko nesupranta. Vėl sugrūdau polie- 
tileną jam į burną ir ėmiausi darbo. 

Vos neužsisvajojau, tokiomis aplinkybėmis tai lengva 
padaryti. Širdis daužėsi kaip pašėlusi, turėjau smarkiai 
stengtis, kad rankos nevirpėtų. Bet vis dėlto ėmiausi darbo, 
tyrinėjau, ieškojau kažko, kas visad būna po ranka. Jaudina, 
tačiau ir baisiai erzina. Viduje kilo spaudimas, lipo iki ausų 

ir rėkė palengvėjimo, tačiau jis neatėjo. Spaudimas tik augo 
kartu su jausmu, kad tuoj pajusiu kažką nuostabaus, rasiu 
ir galėsiu panirti. Tačiau neradau, manęs nebedžiugino tai, 
ką darydavau anksčiau. Ką daryti? Sutrikęs prakiurdžiau 
veną ir ant plėvelės šalia valytojo susidarė baisi kraujo ba- 
lutė. Akimirkai sustojau ieškodamas atsakymo, bet nieko 
neradau. Pažvelgiau pro lango kiaurymę. Spoksojau net 
užmiršęs kvėpuoti. 

Virš vandens kybojo mėnuo. Dėl nesuprantamos, tačiau 
teisingos ir reikalingos priežasties akimirką tik Žžvelgiau į 
vandenį ir stebėjau, kaip tobulai jis žvilga. Siūbtelėjęs atsi- 
trenkiau į palaikį stalą ir atsigavau. Bet mėnuo... o gal van- 
duo? 

Taip arti... aš taip arti kažko, beveik užuodžiu... tačiau 
ko? Kūnu perbėgo drebulys, to taip reikėjo, kad drebuliai 
bėgo vienas po kito, kol pradėjau kalenti dantimis. Tačiau 
kodėl? Ką tai reiškė? Už iškaulinimo peilio galiuko slypėjo 
kažkas svarbaus, visa apimantis mėnesio ir vandens grynu- 
mas ir aiškumas, tačiau nesupratau, kas tai. 

Vėl pažvelgiau į valytoją. Mane jis taip siutino, tai, kaip 
jis guli, pažymėtas improvizuotomis žymėmis ir nerei- 
kalingu krauju. Tačiau sunku ilgiau pykti, kai į mane 
žvelgia gražus Floridos mėnuo, dvelkia tropinis brizas ir 
sklinda nuostabūs naktiniai linkstančios lipnios juostos ir 
paniško kvėpavimo garsai. Kone nusijuokiau. Būna Žžmo- 
nių, mirštančių dėl labai keistų dalykų, bet šitas siaubingas 
vabaliūkštis mirė dėl varinio laido. O jau veido išraiška: 
įžeistas, sutrikęs ir beviltiškas. Jei nebūčiau toks susier- 
zinęs, būtų juokinga. 

Jis tikrai nusipelnė didesnių mano pastangų, juk ne jis 
kaltas, kad buvau prastos formos. Jis netgi nepakankamai 

niekšiškas, kad atsidurtų padarytinų darbų sąrašo viršuje. 
Tai tik atstumiantis šliužiūkštis, dėl pinigų ir pramogos 
žudęs vaikus — vos keturis ar penkis, kiek žinau. Beveik 
jo gailėjau. Jis tikrai nepasirengęs patekti į aukštesnę lygą. 

Na, ką gi. Metas grįžti prie darbo. Žingtelėjau prie Dža- 
vorskio. Nebesiblaškė kaip anksčiau, tačiau įprastiniams 
mano metodams vis dar pernelyg gyvybingas. Šiąnakt netu- 
rėjau visų profesinių žaisliukų, taigi Džavorskiui tikriau- 
siai sunku. Tačiau lyg tikras karys nesiskundė. Pajutau 
švelnumo antplūdį, sulėtinau veiksmus ir kurį laiką triūsiau 
ties jo rankomis. Jis atsakė labai entuziastingai, taigi, pa- 
skendęs džiugiose paieškose, mintimis nuplaukiau tolyn. 

Galiausiai prislopinti riksmai ir pasiutęs blaškymasis 
privertė mane atsitokėti. Prisiminiau, kad dar nesu įsitikinęs 
dėl jo kaltės. Palaukiau, kol nusiramins, tada iš burnos 
traukiau polietileno gniužulą. 

— Bėglės? — paklausiau. 

— O, Jėzau. O, Dieve. O, Jėzau, — išlemeno jis silpnai. 

— Nemanau, - atsakėme mes. — Atrodo, jų čia nėra. 

— Prašau, — ištarė jis. — O, maldauju... 

— Papasakok apie bėgles, — neatstojome. 

— Gerai, — jis įkvėpė. 

— Pagrobei tas mergaites. 

— Taip... 

— Kiek? 

Akimirką jis tik kvėpavo. Užsimerkęs, jau pamaniau kiek 
per anksti jį pribaigęs. Galiausiai atsimerkė ir pažvelgė į 
mane. 

— Penkias, - galiausiai ištarė. — Penkias gražuoles. Nesigailiu. 

— Aišku, kad nesigaili, — pasakėme mes. Uždėjau delną 
ant jo rankos. Graži akimirka. — O dabar ir aš nesigailiu. 

Sugrūdau polietileną jam į burną ir vėl ėmiausi darbo. 

Tačiau vos spėjau įsijausti, kai apačioje išgirdau privažiuo- 
jantį sargą. 

Jį išdavė radijo traškesys. Kai išgirdau, buvau įsijautęs 
į tai, ko dar niekada nemėginau. Peilio galiuku darbavausi 
ties liemenuu ir jaučiau pirmus dilgčiojimus, keliaujančius 
stuburu ir kojomis — nenorėjau liautis. Tačiau radijas — 
blogiau nei vien tik atvykęs sargas. Jei jis iškvietė pastip- 
rinimą arba liepė užblokuoti kelią, tikėtina, kad sunkoka 
bus paaiškinti, kuo gi aš čia užsiimu. 

Pažvelgiau į Džavorskį. Beveik baigta, tačiau tai, kaip 
viskas vyko, man nepatiko. Per daug netvarkos, be to, 
neradau ko ieškojęs. Buvo kelios akimirkos, kai jaučiausi 
bestovįs šalia kažko nuostabaus, ties kažkokiu neįtikėtinu 
apreiškimu, susijusiu su... kuo? Už lango teškenančiu van- 
deniu? Tačiau, kad ir kas tai buvo, nieko nenutiko. Likau su 
nebaigtu, nešvariu, netvarkingu ir nuviliančiu vaikų prie- 
vartautoju ir prie mūsų prisijungti ateinančiu sargu. 

Nemėgau skubotų išvadų. Akimirka tokia svarbi, paleng- 
vėjimas mums abiem: Tamsiajam Pakeleiviui ir man. Ta- 
čiau iš ko galėčiau rinktis? Ilgą akimirką — gerokai per i!- 
gai, net gėda — maniau nužudysiąs sargą ir tęsiąs toliau. 
Būtų lengva, be to, galėčiau iš naujo pradėti tyrinėti... 

Vis dėlto ne. Be jokios abejonės, ne. Netiks. Sargas ne- 
kaltas, kiek įmanoma likti nekaltam gyvenant Majamyje. 
Tikriausiai didžiausias jo nusižengimas, kad kelis kartus 
šovė į kitus vairuotojus Palmeto kelyje. Tyras kaip sniegas. 
Ne, turėjau skubotai atsitraukti, kitokios išeities nebuvo. 


15 skyrius 143 


O kad jau teks iki galo nepatenkintam palikti nebaigtą 
valytoją — gal kitąkart labiau pasiseks. 

Žiūrėjau į nešvarų vabaliūkštį ir jutau, kaip prisipildau 
neapykantos. Tas padaras vienu metu leido snarglius ir 
kraujus, per veidą sruvo bjauri šlapia masė. Iš burnos te- 
kėjo baisi raudona srovė. Skubios nuoskaudos paskatintas 
perpjoviau Džavorskio gerklę. Ir iš karto pasigailėjau pa- 
skubėjęs. Ištryško siaubingo kraujo fontanas — dėl to vaiz- 
do supratau padaręs klaidą. Jausdamasis nešvarus ir nepa- 
tenkintas nubėgau laiptų link. Iš paskos sekė šaltas ir irzlus 
Tamsiojo Pakeleivio niurzgėjimas. 

Pasukau į antrą aukštą ir šonu nuslinkau prie neįstiklinto 
lango. Žemiau mačiau Senojo Katlerio kryptimi pasuktą 
sargo golfo vežimėlį - pabudo viltis, kad jis atvažiavo iš ki- 
tos pusės ir nematė mano automobilio. Šalia vežimėlio sto- 
vintis jaunas, storas, tamsaus gymio vyras juodais plaukais 
1r plonais juodais ūsais žvelgė aukštyn į pastatą, laimei, tą 
akimirką žiūrėjo į kitą jo galą. 

Ką jis girdėjo? Ar tik važiavo įprastu maršrutu? Reikėjo 
tikėtis, kad taip. Jei tikrai ką nors išgirdo, jei stovėjo lauke 
1r kvietėsi pagalbos, mane tikriausiai sučiups. Kad ir koks 
gudrus ir saldžialiežuvis buvau, nemaniau sugebėsiantis 
išsisukti. 

Jaunasis sargas nykščiu palietė ūsus ir paglostė lyg no- 
rėdamas, kad geriau augtų. Susiraukė, žvilgsniu permetė 
pastato priekį. Pasilenkiau. Kai po akimirkos vėl žvilg- 
telėjau, mačiau tik jo viršugalvį. Jis ėjo vidun. 

Palaukiau, kol išgirsiu žingsnius laiptinėje. Tada išlindau 
pro langą, pirštais įsikibęs į šiurkštų palangės cementą paki- 
bau tarp pirmojo ir antrojo aukštų ir nukritau. Smarkiai susi- 
trenkiau — pasitempiau kulkšnį ir nusibrozdinau krumplį. 

Tačiau kaip galėdamas sparčiau nušlubčiojau į šešėlius ir 
nuskuodžiau prie automobilio. 

Kai pagaliau įsliuogiau į vairuotojo sėdynę, daužėsi šir- 
dis. Pažvelgiau atgalios, tačiau sargo neišvydau. Užkūriau 
variklį ir išjungtomis šviesomis kaip galėdamas greičiau ir 
tyliau išvažiavau į Senąjį Katlerio kelią, Diksio greitkeliu 
Pietų Majamio link. Ausyse tebetvinkčiojo pulsas. Kaip 
kvailai surizikavau. Dar niekada nesielgiau taip 1mpulsy- 
viai, visko atsargiai nesuplanavęs. Juk toks Hario kodeksas: 
būk atsargus, saugus, pasirengęs. Tamsieji skautai. 

Tačiau pasielgiau štai taip. Juk mane galėjo sučiupti. Ga- 
lėjo pamatyti. Kvailys, kvailys, jei laiku nebūčiau išgirdęs : 
sargo, būčiau turėjęs nužudyti jį. Nužudyti nekaltą žmo- 
gų — Haris tam tikrai nepritartų. Be to, taip netvarkinga ir 
nemalonu. 

Be abejo, vis dar nebuvau saugus — jei sargas pravažiavo 
mano automobilį golfo vežimėliu, jis laisvai galėjo užsira- 
šyti automobilio numerius. Kvailai ir baisiai rizikavau, 
nesilaikiau paties sugalvotų atsargumo procedūrų, stačiau 
ant kortos visą atidžiai sukurtą gyvenimą... ir dėl ko? Jau- 
dinančio žudymo? Gėda. Iš gilaus šešėliuoto proto kampo 
ataidėjo O, taip, gėda ir pažįstamas kikenimas. 

Giliai įkvėpiau ir pažvelgiau į vairą laikančias rankas. 
Bet juk tai jaudino, tiesa? Buvo siaubingai įdomu, gyvybin- 
ga, jaudru ir labai nerimastinga. Nauja ir smalsu. Aplankė 
keistas pojūtis, kad visa tai kažkur vedė, į svarbią naują, 
tačiau pažįstamą vietą. kitą kartą reikės atidžiau patyrinėti. 

Tik, aišku, kito karto nebus. Tikrai daugiau niekada ne- 
sielgsiu taip kvailai ir impulsyviai. Niekada. Tačiau pada- 
ryti tai kartą buvo gana smagu. Tiek jau to. Važiuosiu namo 
1r labai 1lgai maudysiuos po dušu, o tada... 

Tada. Mintis toptelėjo galvon neprašyta ir nekviesta. Bu- 
vau sutaręs susitikti su Rita... pasak laikrodžio skydelyje, 
maždaug dabar. Ir kokiu neaiškiu tikslu? Negalėjau supras- 
ti, kas dėjosi moters galvoje. Kodėl apskritai galvojau apie 
tikslą tokiu metu, kai visos nervų galūnės stovėjo stačios ir 
iš nerimo raliavo? Man nerūpėjo, kodėl Rita norėjo mane 
apšaukti. Manęs neliūdintų jokios aštrios pastabos dėl cha- 
rakterio trūkumų, tačiau erzino tai, kad gaišiu laiką prie- 
varta klausydamasis, kai galvoje kirbėjo svarbesni dalykai. 
Labiausiai mane domino, ką tokio turėjau padaryti, tačiau 
nepadariau brangiajam amžinatilsį Džavorskiui. Iki pat 
žiauriai sutrukdyto ir nebaigto kulminacinio taško nutiko 
tiek naujų didžiausių proto pastangų reikalaujančių dalykų. 
Reikėjo prisiminti, apsvarstyti ir suprasti, kur tai mane 
vedė. Ir kaip tai siejosi su kitu mane sekiojančiu ir darbu 
iššūkį metančių menininkų? 

Tiek minčių zvimbė galvoje, tad kam reikėjo Ritos? 

Tačiau, Žinoma, nuvažiuosiu. Juk tai pravers ir tuo atve- 
ju, jei reikėtų alibi dėl nuotykio su valytoju. „Bet, detekty- 
ve, kaip galite pagalvoti, kad aš...? Be to, tuo metu pykausi 
su mergina. Na, tiesą sakant, buvusia mergina.“ Nė kiek 
neabejojau, kad Rita tiesiog norėjo... koks tas žodis? Išsi- 
lieti? Taip, Rita norėjo man atėjus išsilieti. Pasižymėjau ke- 
liais asmenybės trūkumais, kuriuos ji norėjo išvardyti, ir tai 
būtų lydėję emocijų protrūkiai, o tam būtinai reikėjo manęs. 

Viską apsvarstęs skyriau laiko apsivalyti. Lankstu grįžau 
iki Kokosų giraitės ir sustojau prie tolesnio tilto krašto. Po 
Juo tekėjo gilus kanalas. Pasirinkau kelis didesnius korali- 
nius akmenis iš po medžių, augančių prie vandens, sukišau 
juos į krepšį, kuriame jau buvo polietilenas, pirštinės ir pei- 
lis, 17 įmečiau jį į kanalo vidurį. 

Dar kartą stabtelėjau prie nedidelio tamsaus parkelio ne- 
toli Ritos namų ir atidžiai nusiprausiau. Turėjau būti tvar- 
kingas ir dailus. Ginčas su įsiutusia moterimi — pusiau ofi- 
ciali proga. 

Tačiau kaip nustebau, kai po kelių minučių paspaudžiau 
durų skambutį. Ji neatlapojo durų ir nepradėjo svaidytis 
baldais bei užgauliojimais. Tiesą sakant, duris pravėrė la- 
bai lėtai ir atsargiai, pusiau pasislėpusi už jų, lyg siaubingai 
bijodama to, kas laukia kitoje pusėje. Atsižvelgiant į tai, 
kad kitoje pusėje laukiau aš, ji parodė retą sveiką protą. 

— Deksteri? — tarė ji tyliai ir droviai, lyg nebūtų įsitikinusi, 
ar nori, kad atsakyčiau teigiamai, ar neigiamai. — Ne... 
Nemaniau, kad ateisi. 

— O vis dėlto atėjau, - paslaugiai pasakiau. 

Ji neatsakė taip ilgai, kad pradėjau nerimauti. Galiausiai 
kiek daugiau pravėrė duris ir ištarė: 

— Gal... užeik? Prašau? 

Jau nedrąsus, trūkčiojantis balso tonas, kokio anksčiau 1š 
jos lūpų negirdėjau, nustebino, o apranga visai pribloškė. 
Manau, tokį dalyką vadina peniuaru. O gal ir negližė, ka- 
dangi medžiagos jį siuvant beveik nenaudota. Kad ir koks 
taisyklingas jo pavadinimas, ji tikrai jį dėvėjo. Ir kad 1r 
kaip keistai atrodytų, manau, apranga buvo skirta man. 

— Prašau, — pakartojo ji. 

Visko jau per daug. Nagi, tikrai, ką turėčiau daryti? Vis 
dar nerimau dėl nepatenkinto eksperimento su valytoju, nuo 
galinės sėdynės tebesklido pikti niurnesiai. Greitai apmetęs 
visą situaciją supratau patekęs tarp mielosios Debės ir tam- 
siojo menininko, o štai dabar turėjau daryti kažkokį žmogišką 
dalyką... ką, po galais? Juk ji tikrai nenori... Taigi PYKSTA 
ant manęs! Kas gi čia dedasi? Ir kodėl dedasi su manimi? 

— Vaikus išsiunčiau pas kaimynus, — ištarė Rita. Klubu 
uždarė duris. 

Įėjau. 

Tai, kas vyko toliau, galėčiau apibūdinti galybe skirtingų 
būdų, tačiau nė vienas neatrodo tinkamas. Ji nuėjo prie so- 
fos. Nusekiau iš paskos. Ji atsisėdo. Aš taip pat. Atrodė, 
kad jai nepatogu, suspaudė kairiąją ranką dešiniąja. Lyg 
kažko lauktų, o kadangi nežinojau ko, pradėjau galvoti 
apie nebaigtą darbą su Džavorskiu. O, kad būčiau turėjęs 
daugėliau laiko! Ką būčiau nuveikęs! 

Taip begalvodamas supratau, kad Rita pradėjo tyliai 
verkti. Akimirką į ją spoksojau mėgindamas nuvyti šalin 
nulupto bekraujo valytojo vaizdus. Niekaip nesupratau, ko- 
dėl ji verkė, tačiau ilgai ir sunkiai mokiausi imituoti žmo- 
nes, todėl žinojau turintis ją paguosti. Pasilenkiau ir ranka 
apkabinau pečius. 

— Rita, — ištariau. — Nagi, nagi. 

Sugebėčiau pasakyti geriau, tačiau ši eilutė — daugelio 
ekspertų apmąstymų rezultatas. Be to, ji veikia. Rita pasi- 
lenkė priekin ir veidu įsirėmė man į krūtinę. Tvirčiau ją ap- 
kabinau ir vėl galėjau matyti savo ranką. Mažiau nei prieš 
valandą ji virš valytojo laikė iškaulinimo peilį. Nuo tos 
minties pradėjo suktis galva. 

Tikrai, nesuvokiu, kaip tai nutiko, tačiau vis dėlto nuti- 
ko. Vieną akimirką tapšnojau ją kartodamas „Nagi, nagi“ ir 
spoksodamas į virves rankoje, jausdamas, kaip pojūčių at- 
mintis pulsuoja pirštais, kaip jėga ir šviesa užplūsta peiliui 
tyrinėjant Džavorskio pilvą. O kitą akimirką... 

Manau, Rita pažvelgė į mane. Taip pat esu įsitikinęs, kad 
ir pats pažvelgiau į ją. Tačiau mačiau ne Ritą, o dailią krū- 
velę šaltų bekraujų galūnių. Ir ant diržo sagties pajutau ne 

Ritos rankas, o kylantį nepatenkintą Tamsiojo Pakeleivio 
chorą. O dar vėliau... 
Ką gi. Vis dar nesuvokiama. Va taip, tiesiai ant sofos. 
Kaip tai nutiko? 


Kai lipau į savo lovą, buvau visiškai nusivaręs nuo kojų. 
Šiaip jau labai daug miego man nereikia, tačiau jaučiausi 
taip, kad šiąnakt būtų pravertę numigti visas trisdešimt še- 
šias valandas. Vakaro sėkmės 1r nesėkmės, naujos patir- 
ties įtampa išsekino. Aišku, labiau išsekino Džavorskį, tą 
bjaurų šlapią padarą, tačiau per vieną audringą vakarą 1š- 
naudojau viso mėnesio adrenalino atsargas. Net negalėjau 
pradėti galvoti apie viso to prasmę, nuo keisto impulso taip 
pašėlusiai ir skubriai išlėkti į naktį iki pat to, kas nutiko su 
Rita. Palikau ją miegančią ir, atrodo, gerokai laimingesnę. 
Tačiau vargšas niūrusis nerimastingas Deksteris vėl nieko 
nesuprato, tad, vos galva palietė pagalvę, akimirksniu 
užmigau. | 

Lyg bekaulis paukštis mikliai sklendžiu virš miesto, o 
šaltas oras juda aplink mane, užgula ir traukia žemyn, 
kur ant vandens mirga mėnesiena, įneriu į ankštą šaltą 
žudynių kambarį, jame į mane žvelgia valytojas ir juokiasi, 
išskėstas po peiliu, bet juokiasi, o jo pastangos iškreipia 
veidą, pakeičia Jį, jis jau nebe Džavorskis, bet moteris, 
peilį laikantis vyras pakelia akis aukštyn, kur sklendžiu virš 
besisukančių raudonų vidaus organų, veidui kylant už durų 
girdžiu Harį, pasisuku prieš pat išvysdamas, kas guli ant 
stalo, bet... | 

Pabudau. Toks galvos skausmas perskeltų ir melioną. 
Jaučiausi kaip beveik nemigęs, tačiau laikrodis prie lovos 
rodė 5:14. 

Dar vienas sapnas. Dar vienas užmiestinis skambutis 
fantomine konferencine linija. Nesistebiu, kad didžiąją gy- 
venimo dalį užsispyrėliškai nesapnavau. Kaip kvaila, tokie 
beprasmiai akivaizdūs simboliai. Visiškai nevaldoma rėks- 
minga nerimo ir neapykantos nesąmonė. 

O dabar, galvodamas apie tuos vaikiškus vaizdus, nega- 
lėjau užmigti. Jei jau turiu sapnuoti, kodėl tie sapnai ne 
tokie kaip aš - įdomūs ir originalūs? 

Atsisėdau ir pasitryniau tvinkčiojančius smilkinius. Bai- 
sus, varginantis nesąmoningumas varvėjo lyg snarglys iš 
nosies — apsiblausęs ir sumišęs sėdėjau ant lovos krašto. 
Kas darėsi su manimi? Ir kodėl tai negali darytis su kuo 
nors kitu? 

Šis sapnas kitoks, tik nesupratau kuo ir ką tai reiškė. Aną 
kartą buvau visiškai tikras, kad tuoj įvyks dar viena žmog- 
žudystė, netgi žinojau kur. Bet dabar... | 

Atsidusau ir nužingsniavau į virtuvę atsigerti vandens. 
Atidarant šaldytuvą barbės galva dunkstelėjo į dureles. 
Stovėjau ir, gerdamas didelį stiklą šalto vandens, stebėjau. 
Ryškiai mėlynos akys nemirksėdamos spoksojo į mane. 

Kodėl sapnavau šį sapną? Ar tai praėjusio vakaro nuo- 
tykių įtampa atsispindėjo sugniuždytoje pasąmonėje? 
Anksčiau nesu jutęs įtampos. Tiesą sakant, būtent ją iki šiol 
ir pašalindavau. Kita vertus, dar niekada nebuvau taip arti 
nesėkmės. Bet kam tai sapnuoti? Kai kurie vaizdai skaus- 
mingai akivaizdūs: Džavorskis, Haris 1r neišvystas vyro su 
peiliu veidas. Tikrai. Kodėl man neduoda ramybės vaiz- 
diniai iš pirmakursio psichologo užrašų? 

Kodėl apskritai sapnai neduoda man ramybės? Man jų 
nereikėjo. Reikėjo poilsio, bet, užuot ilsėjęsis, virtuvėje Žai- 
džiau su barbės galva. Vėl sprigtelėjau ją - dunkst dunkst. 

Beje, ką gi ta barbė reiškė? Ir kaip spėti išsiaiškinti ir 
išgelbėti Deboros karjerą? Kaip apeiti LaGertą, kai ši ma- 
ne taip įsižiūrėjusi? Ir vardan visko, kas šventa, jei tokių 
dalykų apskritai yra, kodėl Rita turėjo TAIP su manimi 
pasielgti? 

Staiga viskas pasirodė kaip susukta muilo opera, nebega- 
lėjau tverti. Susiradau aspirino ir, atsirėmęs į virtuvės spin- 
telę, sukramčiau tris tabletes. Į skonį nekreipiau dėmesio. 
Niekada nemėgau vaistų, nebent jie naudojami eutanazijai. 

Ypač nuo to laiko, kai mirė Haris. 

Haris merdėjo ilgai 1r sunkiai. Siaubingai neskubėjo — 
pirmą ir paskutinį kartą gyvenime elgėsi savanaudiškai. 
Merdėjo pusantrų metų, trumpais etapais: galuodavosi po 
kelias savaites, o tada vėl atgaudavo jėgas, mums net galvos 
svaigo mėginant nuspėti. Ar šįkart jis išeis, o gal visiškai 
nugalėjo ligą? Nežinojome, tačiau kadangi merdėjo Haris, 
atrodė kvaila imti 1r pasiduoti. Kad ir kaip sunku, Haris visa- 
da elgsis teisingai, tačiau ką tai reiškė mirštant? Ar teisinga 
kovoti, laikytis įsikibus gyvenimo ir per tą nesibaigiančią 
mirtį versti kitus kentėti, nors pabaiga artėjo nepaisant to, 
ko ėmėsi Haris? O gal teisinga elegantiškai ir tyliai išeiti? 

Būdamas devyniolikos tikrai nežinojau atsakymo, nors 
apie mirtį nutuokiau daugiau nei dauguma spuogais apėju- 
sių minkštagalvių antrakursių Majamio universitete. 

Vieną gražią rudens popietę po chemijos paskaitos ėjau 
per universiteto miestelį studentų sąjungos link, kai šalia 
išdygo Debora. 

— Debora, - ištariau, mano nuomone, labai studentiškai, — 
eime, išgersim kolos. 

Haris liepė sukiotis sąjungoje ir gerti kolą. Sakė, tai 
padėsią man apsimesti žmogumi ir išmokti žmogiško elge- 
sio. Be abejo, jis neklydo. Nors ir gadinau dantis, daug ko 
išmokau apie šią nemalonią rūšį. 

Septyniolikmetė, jau perdėm rimta Debora papurtė galvą. 

— Tėtis, — ištarė ji. 

Netrukus jau važiavome per miestą į slaugos ligoninę, 
kur buvo nuvežtas Haris. Slaugos ligoninė — nekokia nau- 
jiena. Tai reiškė, kad, pasak daktarų, Haris pasirengęs mir- 
ti, jie siūlė jam bendradarbiauti. 

Kai nuvykome, Haris atrodė prastai. Toks žalias ir ramus 
pataluose, kad pamaniau — pavėlavome. Ištįsęs ir nuvargęs 
po ilgos kovos, lyg kažkas graužtųsi iš jo vidaus išorėn. 
Respiratorius šalia sušnypštė — Darto Veiderio balsas iš 
gyvo kapo. Tiksliau — Haris buvo gyvas. 

— Tėti, — ištarė Debora suimdama jo ranką. — Atsivežiau 
Deksterį. 

Haris atsimerkė ir jo galva pasviro į mus, tarsi nemato- 
ma ranka būtų ją pastūmusi iš kito pagalvės krašto. Tačiau 
akys nebuvo Hario. Drumzlinos mėlynos bedugnės, nykios 
ir tuščios, negyvenamos. Hario kūnas gal ir buvo gyvas, 
tačiau paties ten nebeliko. 

— Negerai, — pasakė seselė. — Tik stengiamės, kad dabar 
jam būtų patogu. - Ji paėmė nuo padėklo didelį poodinį 
švirkštą, pripildė jį ir pakėlė, kad išstumtų oro burbulą. 

— Palaukit. — Garsas buvo toks silpnas, kad iš pradžių 
pamaniau, jog tai respiratorius. Apsižvalgiau palatoje ir ga- 
liausiai apsistojau ties tuo, kas liko iš Hario. Už nykios jo 
akių tuštumos sužibo žiežirbėlė. — Palaukit, — pakartojo jis 
linktelėdamas galvą į seselę. 

Ši arba jo neišgirdo, arba nusprendė nekreipti dėmesio. 
Žingtelėjo prie jo ir švelniai pakėlė nejudrią ranką. Pradėjo 
ją tepti vatos rutuliuku. 

— Ne, - švelniai, beveik negirdimai sudejavo Haris. 

Pažvelgiau į Deborą. Ji stovėjo lyg garbės sargyboje — 
tobula formalaus netikrumo poza. Vėl pažiūrėjau į Harį. Jis 
įsmeigė akis į mane. 

— Ne... — ištarė, o akyse rodėsi kažkas panašaus į siaubą. — 
Nereikia... 

Žengiau priekin ir, prieš pat seselei suleidžiant adatą į 
Hario veną, sulaikiau ją. 

— Palaukit, — pasakiau. 

Ji pakėlė akis į mane, ir trumpą akimirką kažką jose 
išvydau. Iš netikėtumo vos nepargriuvau. Regėjau šaltą 
įsiūtį, nežmonišką, pasalūnišką „Aš to noriu“ jausmą, į5i- 
tikinimą, kad visas pasaulis — jos nuosava žaidimų aikštelė. 
Tai truko labai trumpai, bet buvau tuo įsitikinęs. Už tai, 
kad sukliudžiau, ji norėjo suvaryti adatą man į akį. Norėjo 
sugrūsti ją į krūtinę ir sukti tol, kol šonkauliai lūš, o širdis 
1iššoks jai į rankas, kad galėtų ją suspausti, išgręžti ir išplėš- 
ti man gyvybę. Mačiau pabaisą, medžiotoją, žudikę. Gro- 
buonį, sielos neturintį blogį. 

Tokį pat kaip aš. 

Tačiau labai greitai veide atsirado geraširdiška šyp- 
sena. 

— Kas yra, mielasis? — paklausė ji, tokia maloni, tokia 
ideali Paskutinė Seselė. 

Liežuvis tarsi išpampo burnoje, atrodė, kad prašnekti 
prireikė kelių minučių, vis dėlto galiausiai ištariau: 

— Jis nenori vaistų. 

Ji vėl nusišypsojo — veide nušvito visa išmanančio dievo 
palaiminimas. 

— Tavo tėtis labai serga, — pasakė. — Jam labai skauda. — 
Pakėlė adatą, ir ją užkliudė melodramatiškas šviesos tvyks- 
telėjimas pro langą. Adata sužvilgo kaip nuosavas seselės 
Šventasis Gralis. - Jam reikia vaistų, — ištarė. 

— Jis nenori, — nenusileidau. 

— Jam skauda, - pasakė ji. 

Haris kažką sulemeno, bet neišgirdau. Nenuleidau akių 
nuo seselės, o ji - nuo manęs: dvi pabaisos virš to paties 
mėsos gabalo. Nenusigręždamas pasilenkiau prie jo. 

— NORIU... skausmo... — ištarė Haris. 

Greitai pažvelgiau į jį. Už skeleto, jaukiai įsitaisiusio po 
ežiuku nukirptais plaukais, staiga pasirodžiusiais jo galvai 
per ilgais, sugrįžo Haris ir brovėsi per rūką. Jis man link- 
telėjo, labai lėtai suėmė mano ranką ir spustelėjo. 

Vėl pažvelgiau į Paskutinę Seselę. 

— Jis nori skausmo, — paaiškinau jai, ir kažkur šalia, jai 
raukantis ir irzliai purtant galvą, išgirdau laukinio žvėries, 
stebinčio urvu sprunkančią auką, riaumojimą. 

— Turėsiu pranešti gydytojui, — pasakė ji. 

— Gerai, - sutikau. —- Palauksime čia. 

Stebėjau, kaip ji išsklendė į koridorių lyg didžiulis mirti- 
nai pavojingas paukštis. Pajutau spaudimą ant rankos. Ha- 
ris stebėjo, kaip seku Paskutinę Seselę. 

— Tu matai... - pasakė Haris. 

— Seselę? — paklausiau. Jis užsimerkė ir silpnai linktelė- 
10. — Taip, - atsakiau. — Matau. 

— Kaip... tu... — tarė Haris. 

— Kas? - paklausė Debora. — Apie ką kalbate? Tėveli, tau 
viskas gerai? Ką reiškia tas „kaip tu“? 

— Klausia, kaip ji man, — paaiškinau. — Jis mano, kad 
seselė mane įsižiūrėjo, Debe, — atsakiau ir vėl atsisukau į 
Harį. 

— A, aišku, - sumurmėjo Debora, bet aš jau nebekreipiau 
į ją dėmesio. 

— Ką ji padarė? — paklausiau jo. 

Jis pamėgino papurtyti galvą, tačiau ši tik sudrebėjo. Jis 
susiraukė. Mačiau, kad skausmas grįžta, kaip jis ir norėjo. 

— Per daug, - pasakė jis. - Duoda... per daug... — jis sude- 
javo ir užsimerkė. 

Tądien tikriausiai buvau pokvailis, nes ne iš karto supra- 
tau, ką jis nori pasakyti. 

— Ko per daug? - paklausiau. 

Haris atmerkė vieną iš skausmo apsiblaususią akį. 

— Morfijaus, — sušnibždėjo. 

Atrodė, kad galvoje nušvito. 

— Perdozavimas, — ištariau. — Ji žudo suleisdama per di- 
delę dozę. O tokioje vietoje, kur tai jos darbas, niekas nesu- 
abejos... todėl... 

Haris vėl suspaudė man ranką, ir aš lioviausi veblenęs. 

— Neleisk jai, — stebėtinai tvirtai pasakė jis užkimusiu 
balsu. — Neleisk vėl... manęs apsvaiginti. 

— Ei, — beveik šiurkščiai ištarė Debora, — apie ką judu 
kalbate? 

Pažvelgiau į Harį, tačiau jis, staiga suėmus skausmui, 
užsimerkė. 

— Jis mano, mmm, - pradėjau ir nutilau. Debora nenutuo- 
kė, kas esu, o Haris gana griežtai liepė jai nieko nesakyti. 
Tad kaip galėjau paaiškinti, kai negalėjau išsiduoti? — Jis 
mano, kad seselė leidžia per daug morfijaus, — galiausiai 
ištariau. — Tyčia. 

— Nesąmonė, — pasakė Debė. - Juk ji seselė. 

Haris pažvelgė į ją, tačiau neatsiliepė. Tiesą sakant, ir aš 
nesugalvojau, ką atsakyti į neįtikėtiną Debės naivumą. 

— Ką turėčiau daryti? — paklausiau Hario. 

Jis labai ilgai į mane žiūrėjo. Iš pradžių maniau, kad dėl 
skausmo nebeprotauja, tačiau vėl pažvelgęs į jį supratau, 
kad jis sąmoningas. Jis taip stipriai sukando dantis, kad 
išsigandau, jog kaulai lūš ir išlįs per švelnią išblyškusią odą, 

o akys buvo aiškios ir įdėmios, kaip ir tada, kai pirmąkart 
pasiūlė Hario sprendimą viskam sutvarkyti. 

— Sustabdyk ją, — galiausiai ištarė. 

Manimi perbėgo jaudulys. Sustabdyti ją? Ar įmanoma? 
Ar jis norėjo pasakyti... sustabdyk ją? Iki šiol Haris padė- 
j0 suvaldyti Tamsųjį Pakeleivį, maitindamas jį priklydu- 
siais gyvūnais ir sumedžiotais elniais. Vieną ypatingą kar- 
tą ėjau su juo gaudyti laukinės beždžionės, terorizavusios 
Pietų Majamio gyventojus. Trūko nedaug, labai panašu į 
žmogų, tačiau vis dėlto ne tai. Aptarėme visus teorinius 
persekiojimo, įkalčių atsikratymo ir panašius etapus. Ha- 
ris žinojo, kad vieną dieną Tai nutiks, ir norėjo, kad Tai 
atlikčiau tinkamai. Jis visada sulaikydavo, kad To neda- 
ryčiau. Tačiau dabar... sustabdyk ją. Ar tikrai norėjo taip 
pasakyti? | 

— Eisiu pasikalbėti su gydytoju, — prakalbo Debora. - Jis 
lieps jai sureguliuoti vaistų kiekį. 

Jau Žiojausi prabilti, tačiau Haris spustelėjo man ranką ir 
vieną kartą skausmingai linktelėjo. 

— Eik, — ištarė jis, o Debora akimirką pažiūrėjo į jį 1r 
apsisukusi išėjo ieškoti gydytojo. 

Kai ji dingo, kambaryje įsivyravo tyla. Galėjau galvoti 
tik apie Hario žodžius: „„Sustabdyk ją.“ Ir nesumąsčiau, 
kaip kitaip juos interpretuoti, tik taip, kad jis pagaliau 
mane paleido, leido Tai padaryti iš tikrųjų. Tačiau nedrįsau 
klausti, bijodamas, kad jis pasakys omenyje turėjęs ką kita. 
Taigi labai 1lgai tiesiog stovėjau, pro nedidelį langą spok- 
sodamas į sodą, kur fontanus supo raudonų gėlių purslai. 

— Deksteri... — galiausiai ištarė Haris. 

Neatsakiau. Neradau žodžių. 

 — Va šitaip, — lėtai ir skausmingai pasakė Haris, nudel- 
biau akis į jį. Išvydęs, kad jį matau, įtemptai šyptelėjo. — 
Greitai manęs nebebus, — tęsė. — Negaliu sutrukdyti tau... 
būti tokiam, koks esi. 

— Tuo, kas esu, tėti, - atkartojau. 

Jis sumosavo silpna, netvirta ranka. 

— Anksčiau ar vėliau... norėsi... taip pasielgti su žmogu- 
mi, — pasakė jis, o nuo tos minties mano kraujas uždaina- 
vo. — Su tokiu, kuriam... to reikia... 

— Kaip seselė, — ištariau neklusniu liežuviu. 

— Taip, — pasakė jis ilgam užsimerkdamas, o kai vėl 
prabilo, skausmas sudrumstė balsą. — Jai to reikia, Deks- 
teri. Tai... — jis nelygiai įkvėpė. Girdėjau, kaip liežuvis 
sucaksėjo, lyg burna būtų perdėm išdžiūvusi. — Ji tyčia... 
duoda per dideles dozes pacientams... žudo juos... žudo 
juos... tyčia... Ji žudikė, Deksteri... Žudikė... 

Kostelėjau. Jaučiausi nerangokas, galva svaigo, tačiau ši 
akimirka jaunuolio gyvenime labai svarbi. 

— Ar nori... — pradėjau ir stabtelėjau, nes balsas lūžo. —- Ar 
galiu... ją sustabdyti, tėti? 

— Taip, — ištarė Haris. —- Sustabdyk ją. 

Kažkodėl norėjau iki galo įsitikinti. 

— Nori pasakyt, na, žinai. Kaip darydavau iki šiol. Žinai, 
su beždžione? 

Haris buvo užsimerkęs ir akivaizdžiai nešamas kylančios 
skausmo bangos. Jis minkštai ir netolygiai įkvėpė. 

— Sustabdyk... seselę, — pasakė. — Kaip... beždžionę... — 
j0 galva kiek atsilošė, ir jis pradėjo greitai paviršutiniškai 
kvėpuoti. 

Na. 

Štai. 

„Sustabdyk seselę kaip beždžionę.“ Skambėjo pašėlusiai. 
Tačiau beprotiškai ūžiančioms smegenims tai buvo muzi- 
ka. Haris mane paleido. Gavau leidimą. Kalbėjomės apie 
tokią dieną, tačiau jis vis mane sulaikydavo. Iki dabar. 

Dabar. 

— Kalbėjomės... apie tai, — vis dar užsimerkęs prabilo 
Haris. — Žinai, ką daryti... 

— Pasikalbėjau su gydytoju, — pasakė Debora skubiai įženg- 
dama į palatą. — Jis ateis 1r sumažins paskirtą vaistų dozę. 

— Gerai, — ištariau, jausdamas, kaip manyje kažkas kyla 
nuo stuburo apačios iki viršugalvio, o elektros iškrova 
sukrėtė mane visą ir uždengė lyg tamsus apsiaustas. — 
Pasikalbėsiu su sesele. 

Debora atrodė išsigandusi, tikriausiai dėl mano tono. 

— Deksteri... — pradėjo ji. 

Stabtelėjau mėgindamas suvaldyti laukinę viduje 
kylančią piktdžiugą. 

— Nenoriu, kad iškiltų nesusipratimų, — paaiškinau. 

Net pačiam balsas skambėjo keistai. Dar prieš Deborai 
spėjant suprasti mano išraišką prasibroviau pro ją. 

Slaugos ligoninės koridoriuje, skverbdamasis tarp švarių 
gaivių baltų audinių krūvų, pirmą kartą pajutau, kaip Tam- 
susis Pakeleivis tampa vairuotoju. Deksteris sumenko, tapo 
kone nematomas, tarsi šviesūs vikraus permatomo tigro 
dryžiai. Įsiliejau, buvau nepastebimas, tačiau persekiojau 
ir sukiojausi vėjyje norėdamas rasti savo auką. Tame didin- 
game laisvės švystelėjime ketindamas pirmą kartą padaryti 
Tai, ką anksčiau ribojo visagalis Haris, aš išnykau, ištirpau 
tamsiajame savyje, kai kita mano dalis gūžėsi ir riaumojo. 
Pagaliau padarysiu Tai, kam buvau sukurtas. 

Ir padariau. 

Ir padariau. Labai seniai, tačiau prisiminimas vis dar gy- 
vas. Be abejo, tebeturėjau pirmą sudžiūvusio kraujo lašą ant 
objektinio stikliuko. Pirmasis kraujo lašas — galėjau kada 
panorėjęs jį išsitraukti ir pažvelgęs viską prisiminti. Taip 
retkarčiais ir darydavau. Deksteriui tai buvo ypatinga die- 
na. Paskutinė Seselė buvo Pirmoji Partnerė, atvėrusi man 
daugybę durų. Tiek daug išmokau, tiek daug sužinojau. 

Bet kodėl dabar prisiminiau Paskutinę Seselę? Kodėl vi- 
si šie įvykiai verčia gręžiotis per petį? Juk negalėjau leis- 
ti laiko šiltai prisimindamas, kaip pirmąkart apsimoviau 
vyriškas kelnes. Turėjau veikti, daryti didžius sprendimus 
ir pradėti svarbius žygdarbius, o ne sentimentaliai žvalgytis 
Į praeitį 1r skendėti saldžiuose pirmojo kraujo lašo prisimi- 
nimuose. | 

Tik dabar toptelėjo, kad Džavorskio kraujo lašo nepasiė- 
miau. Tokios absurdiškai nesvarbios smulkmenėlės stiprius 
veiklius vyrus paverčia neramiais verkšlenančiais neuroti- 
kais. Man reikėjo to objektinio stikliuko. Be jo Džavorskio 
mirtis bevertė. Visas idiotiškas epizodas tapo daugiau nei 
impulsyvia kvailyste — jis liko nebaigtas. Neturėjau objek- 
tinio stikliuko. 

Papurčiau galvą, spazmiškai mėgindamas priversti dvi 
pilkąsias ląsteles vienodai mąstyti. Beveik norėjau išsiruoš- 
ti į ankstyvą pasiplaukiojimą kateriu. Gal sūrus oras išgintų 
iš kaukolės kvailumą? Arba galėčiau patraukti į pietus Ka- 

lakutų kyšulio*? link ir tikėtis, kad radiacija padės mutuo- 
ti į protaujančią būtybę. Tačiau, užuot įgyvendinęs šiuos 
sumanymus, pasidariau kavos. Tikrai, nėra objektinio stik- 
liuko. Visa patirtis tarsi nuvertėjo. Tas pats, lyg būčiau va- 
karą praleidęs namuose. Arba beveik tas pats. Būta ir kitų 
atlygių. Aš meiliai nusišypsojau, prisiminęs mėnesieną ir 
pritildytus riksmus. O, kokia patrakusi pabaisa aš buvau. 
Dar nebuvo tekę to patirti. Gera retkarčiais ištrūkti iš pilkos 
rutinos. Tiesa, dar buvo Rita, tačiau nežinojau, ką apie tai 
galvoti, tad ir negalvojau. Mąsčiau apie vėsų vėjelį, glos- 
tantį besiraitantį žmogiūkštį, kuriam patiko skriausti vaikus. 
Beveik laimingas metas. Tačiau po dešimties metų prisi- 
minimai išblės, o neturėdamas objektinio stikliuko negalė- 
sių jų susigrąžinti. Reikėjo suvenyro. Na, dar pažiūrėsim. 

Kol virė kava, patikrinau, ar yra laikraštis, daugiau veda- 
mas vilties nei lūkesčių. Tik retais kartais laikraštis pasiro- 
dydavo prieš pusę septynių, o sekmadieniais dažnai būdavo 
atnešamas po aštuntos. Dar vienas akivaizdus visuomenės 
irimo, taip jaudinusio Harį, pavyzdys. Tik pagalvok: jei jie 
negali laiku atnešti man laikraščio, kaip gali tikėtis, kad aš 
susilaikysiu nežudęs Žmonių? 

Nėra laikraščio — na ir nesvarbu. Niekada per daug ne- 
sidomėjau, kaip spauda aprašo mano nuotykius. O Haris 
yra įspėjęs, kad nedaryčiau kvailystės ir nelaikyčiau iškar- 
pų albumo. Tačiau to nereikėjo — retai teužmesdavau akį į 
savo pasirodymų apžvalgas. Tiesa, šįkart viskas buvo kiek 
kitaip, kadangi skubėjau ir truputį nerimavau, ar tinkamai 
sumėčiau pėdas. Šiek tiek smalsavau, kas rašoma apie neti- 
kėtą mano vakarėlį. Taigi maždaug keturiasdešimt penkias 


* Kalakutų kyšulyje (Turkey Point) veikia atominė elektrinė. 

minutes sėdėjau su kava, kol prie durų išgirdau šlumštelint 
laikraštį. Įsinešiau jį vidun ir atsiverčiau. 

Kad ir ką sakytum apie žurnalistus (o iš pasisakymų apie 
juos išeitų visa enciklopedija), jie labai retai turi bėdų dėl 
atminties. Tas pats laikraštis, dar neseniai trimitavęs FA- 
RAI PASODINO ŽUDIK Ą, dabar rėkė LEDINIO ŽUDI- 
KO ISTORIJA TIRPSTA! Tai buvo ilgas 1r gražus, labai 
dramatiškas straipsnis, smulkiai aprašantis, kaip atrastas 
baisiai sudarkytas kūnas statybvietėje netoli Senojo Katle- 
rio kelio. „Majamio policijos atstovė“ — taigi, be abejo, 
detektyvė LaGerta — sakė, kad dar per anksti ką nors kon- 
krečiai teigti, tačiau tai tikriausiai mėgdžiotojo darbas. Lai- 
kraštis padarė savas išvadas — dar vienas dalykas, dėl ko jie 
retai gėdijasi, — ir svarstė, ar nelaisvėje laikomas pasižymė- 
jęs džentelmenas ponas Derilas Erlas Makheilas iš tikrųjų 
yra žudikas. O gal žudikas vis dar laisvėje, kaip liudija pas- 
tarasis viešosios moralės išniekinimas? Kadangi, atsargiai 
pabrėžė laikraštis, kaip galime manyti, kad laisvėje vienu 
metu yra du tokie žudikai? Viskas taip tvarkingai logiškai 
pagrįsta, kad, pamaniau, jei jie tiek energijos ir protinių jė- 
gų skirtų žmogžudystėms tirti, viskas jau seniai būtų išaiš- 
kėję. 

Be abejo, skaitinys buvo labai įdomus. Privertė mane 
spėlioti. Dieve, ar tikrai įmanoma, kad šis pasiutęs gyvulys 
vis dar laisvėje? Ar esame saugūs? 

Suskambo telefonas. Žvilgtelėjau į laikrodį. 6:45. Skam- 
binti galėjo tik Debora. 

— Kaip tik skaitau, — pasakiau į ragelį. 

— Sakei, užmojis bus didesnis, — papriekaištavo Debo- 
ra. — Kad bus daugiau teškesi0. 

— O taip nėra? — paklausiau nekaltai. 

— Net ne kekšė, - pasakė ji. - Kažkoks puse etato dirban- 
tis valytojas iš Pons de Liono mokyklos, sukapotas Katle- 
rio kelyje esančioje statybvietėje. Kas per šūdas, Deksteri? 

— Juk žinojai, kad nesu tobulas, tiesa, Debora? 

— Net neįsipaišo į braižą — kur tavo minėtas šaltis? Kas 
nutiko su nedidele erdve? 

— Čia Majamis, Debe, žmonės vagia bet ką. 

— Čia net ne mėgdžiotojas, — tarė ji. — Nepanašu į kitas 
aukas. Net LaGerta šitą suprato. Taip ir pasakė spaudai. Po 
velnių, Deksteri. Man visiškos šakės, o čia tik šiaip kaž- 
koks skerdikas arba žmogžudystė dėl narkotikų. 

— Nesąžininga dėl visko kaltinti mane. 

— Po velnių, Deksai, — pakartojo ji ir padėjo ragelį. 

Ankstyvo ryto TV laidos netikėtai atrastam sudarkytam 
kūnui skyrė visas devyniasdešimt sekundžių. 7 kanalas 
pasitelkė geriausius būdvardžius. Tačiau nesužinojau dau- 
giau, nei parašyta laikraštyje. Reportažai spinduliavo pa- 
sipiktinimą ir niūrią nelaimės nuojautą, kuri persidavė net 
orų prognozei, tačiau esu tikras, kad taip nutiko dėl vaizdi- 
nės medžiagos stygiaus. 

Dar viena graži diena Majamyje. Išniekinti lavonai, o 
popiet — lietaus tikimybė. Apsirengiau ir išvykau į darbą. 

Pripažinsiu, traukdamas į skyrių taip anksti turėjau ne- 
didelį slaptą motyvą, kurį sustiprinau sustojęs nusipirkti 
pyragaičių. Nusipirkau dvi rantytas spurgas, tešloje keptą 
obuolį ir atsarginės padangos dydžio bandelę su cinamonu. 
Keptą obuolį ir vieną spurgą suvalgiau džiugiai braudama- 
sis per mirtiną eismą. Nesuprantu, kaip tokio kiekio spur- 
gų valgymas man nekenkia. Nestorėju, spuogai taip pat 
nedygsta, tad, nors ir atrodo nesąžininga, negaliu skųstis. 
Genų loterijoje ištraukiau laimingą bilietą: greita medžiagų 


17 skyrius 163 


apykaita, tinkamas dydis ir jėga — visa tai praverčia užsi- 
imant hobiu. Be to, girdėjau, kad nesu baisus pažiūrėti — 
manau, tai komplimentas. 

Man taip pat nereikėjo labai daug miego, o šįryt tai išėjo 
į naudą. Tikėjausi į darbą atvykti anksčiau už Vincą Ma- 
suoką, ir atrodo, kad man tai pavyko. Kai įėjau nešinas 
priedangai skirtu baltu popieriniu maišeliu, jo kabinete 
buvo tamsu, tačiau mano apsilankymas nebuvo susijęs su 
spurgomis. Greitai peržvelgiau jo darbo vietą ieškodamas 
iškalbingos įkalčių dėžutės su užrašu DŽAVORSKIS ir 
vakarykšte data. 

Radau ir skubriai išsiėmiau kelis audinių pavyzdžius. 
Galbūt užteks. Išsitraukiau lateksines pirštines ir po akimir- 
kos prispaudžiau pavyzdžius prie švaraus stikliuko. Supra- 
tau, kaip kvaila vėl rizikuoti, tačiau negalėjau nurimti be 
objektinio stikliuko. 

Kaip tik dėjau jį į užspaudžiamą maišelį, kai už savęs 1š- 
girdau žingsnius. Greitai viską padėjau į vietą ir pasisukau 
veidu į duris, ir tą akimirką Vincas įėjo ir išvydo mane. 

— Dieve, - ištariau. — Kaip tyliai vaikštai. Lankei nindzių 
kursus? 

— Turiu du vyresnius brolius, - atsakė Vincas. — Tai tas pats. 

Iškėliau baltą popierinį maišelį ir nusilenkiau. 

— Mokytojau, atnešiau dovanų. 

Jis smalsiai pažvelgė į maišelį. 

— Tegul Buda laimina tave, žioge. Kas tai? 

Mestelėjau jam maišelį. Šis atsitrenkė į krūtinę ir nusly- 
do ant grindų. 

— Anoks iš tavęs nindzė, — pasakiau. 

— Mano tobulai suderintam kūnui funkcionuoti reikia 
kavos, — paaiškino Vincas lenkdamasis pakelti maišelio. — 

Kas ten? Skaudėjo. - Raukydamasis įkišo ranką vidun. — 
Tikiuosi, ne kūno dalys. — Ištraukė milžinišką cinamoninę 
bandelę ir apžiūrėjo ją. - Ay, caramba. Šiemet mano kai- 
mas nebadaus. Esame labai dėkingi, žioge. — Jis nusilenkė 
laikydamas bandelę. — Grąžinta skola — visiems palaima, 
vaike. 

— Tokiu atveju, — tariau, — ar turi to, kurį praėjusią naktį 
rado prie Katlerio kelio, bylą? 

Vincas atsikando didelį cinamoninės bandelės kąsnį. 
Lėtai kramtant jo lūpos žvilgėjo nuo glajaus. 

— Hmt, — pasakė jis ir nurijo. — Jaučiamės išmesti už 
borto? 

— Jei daugiskaita reiškia Deborą, taip, jaučiamės, — at- 
sakiau. — Pažadėjau jai užmesti akį į bylą. 

— Mt, — tarė jis pilna burna skanėsto, — mfkart ven au 
kvauvo fofiai. 

— Atleisk, mokytojau, — pasakiau. — Nesuprantu keistos 
tavo kalbos. 

Jis sukramtė ir nurijo. 

— Sakiau, šįkart bent jau kraujo sočiai. Bet tavęs vis tiek 
nereikia. Šįkart iškvietė Bredlį. 

— Ar galiu gauti bylą? 

Jis atsikando. 

— Fis var vuvo gytfas... 

— Esu tikras, kalbi tiesą. Bet pakartok normaliai. 

Vincas nurijo kąsnį. 

— Sakiau, kad jis dar buvo gyvas, kai nupjovė koją. 

— Žmonės tokie atsparūs, tiesa? 

Vincas susigrūdo į burną visą skanėstą ir pakėlė bylą, 
vienu metu ištiesė ją man ir atsikando bandelės. Pačiupau 
aplanką. 

— Turiu eiti, — pasakiau. — Kol vėl nepradėjai kalbėti. 

Jis išsitraukė bandelę 1š burnos. 

— Per vėlu, - ištarė. 

Žvalgydamas aplanko turinį lėtai ėjau į savo kabinetė- 
lį. Kūną rado Chervasijus Sesaris Martesas. Jo liudijimas 
buvo bylos viršuje. Sargas, dirbantis „Sago saugos siste- 
mose“. Dirbo ten keturiolika mėnesių, neteistas. Martesas 
kūną rado maždaug 22:17 ir, prieš skambindamas policijai, 
iš karto apžiūrėjo vietą. Norėjo pats pagauti tai padariusį 
pendejo“, nes niekas neturėtų taip elgtis, tačiau pasielgė 
būtent tada, kai dirbo jis, Chervasijus. Lyg jam pačiam tai 
būtų padaryta, supranti? Taigi pats ir pagausiąs tą pabaisą. 
Tačiau nieko neišėjo. Nusikaltėlio nebuvo nė ženklo, taigi 
jis paskambino policijai. 

Vargšelis viską priėmė asmeniškai. Jutau jo pasipiktini- 
mą. Toks brutalumas neturėtų egzistuoti. Be abejo, buvau 
dėkingas, kad jo garbės jausmas suteikė man laiko pa- 
sprukti. O dar maniau, kad moralė — bevertis dalykas. 

Pasukau už kampo tamsiojo savo kambarėlio link ir su- 
sidūriau su detektyve LaGerta. 

— Ą, — pasakė ji. — Neprimatai. — Tačiau nesitraukė. 

— Aš ne vyturys, — atsakiau. — Iki pietų mano bioritmai 
neveikia. 

Apžvelgė mane per centimetro atstumą. 

— Man atrodo, su jais viskas gerai, — ištarė ji. 

Slinkdamas apėjau ją ir atsistojau prie stalo. 

— Ar galiu šįryt kuo prisidėti prie teisės didybės? — pa- 
klausiau. 

Ji spoksojo į mane. 


3 Kvailys (isp.). 

— Gavai pranešimą, — pasakė. — Atsakiklyje. 

Pažiūrėjau į atsakiklį. Tikrai, lemputė mirksėjo. Ta mo- 
teris — tikra detektyvė. 

— Kažkokia mergina, — tęsė LaGerta. —- Balsas apsimie- 
gojęs ir laimingas. Turi merginą, Deksteri? — jos balse nu- 
skambėjo keista užuomina į iššūkį. 

— Žinai, kaip būna, — atsakiau. — Šiais laikais moterys 
tokios tiesmukiškos, o dėl tokio gražuolio apskritai galvas 
pameta. 

Prastai parinkau žodžius — kalbėdamas niekaip neatsi- 
kračiau minties apie į mane neseniai mestą moters galvą. 

— Saugokis, — ištarė LaGerta. — Anksčiau ar vėliau viena 
taip ir prilips. 

Nesupratau, ką ji turėjo omenyje, tačiau vaizdas glumi- 
no. 

— Esu tikras, tu teisi, — pasakiau. — O iki tol — carpe 
diem““. 

— Ką? 

— Lotyniškai, — paaiškinau. — Reiškia „skųskis viešai“. 

— Ką gali pasakyti apie praėjusios nakties nutikimą? — 
staiga paklausė ji. 

Pakėliau bylą. 

— Kaip tik peržiūrinėjau, — atsakiau. 

— Ne tas pats, — pasakė ji susiraukdama. — Kad ir ką tie 
šikniai žurnalistai sakytų. Makheilas kaltas. Prisipažino. 
Čia ne to paties darbas. 

— Manau, atrodo per didelis sutapimas, — tariau. — Du 
vienu metu veikiantys Žiaurūs žudikai. 


2 Carpe diem (/ot.) iš tikrųjų reiškia naudokis proga (pažodžiui — 
čiupk dieną). 


17 skyrius 167 


LaGerta gūžtelėjo pečiais. 

— Juk čia Majamis, ko jie tikisi? Čia visi atvažiuoja atos- 
togauti. Aplinkui slankioja daugybė blogiukų. Visų nepa- 
gausi. 

Tiesą sakant, ji nė vieno nepagautų, nebent jie patys 
blokštųsi nuo pastato tiesiai į priekinę jos automobilio sė- 
dynę, tačiau šią akimirką to geriau nepriminti. LaGerta 
žingtelėjo arčiau manęs ir tamsiai raudonu nagu atvertė ap- 
lanką. 

— Noriu, kad rastum čia ženklų, Deksteri. Kad žudikas 
ne tas pats. 

Staiga viską supratau. Ją pradėjo nemaloniai spausti, tik- 
riausiai kapitonas Metjusas, tikintis tuo, ką perskaito lai- 
kraščiuose, jei tik ten teisingai parašyta jo pavardė. O jai 
reikėjo turėti kuo atsikirsti. 

— Aišku, kad ne tas pats, — pasakiau. —- Bet kodėl kreipie- 
si į Mane? 

Akimirką ji stebėjo mane primerktomis akimis — įdomus 
efektas. Manau, tokį žvilgsnį mačiau kai kuriuose filmuose, 
į kuriuos mane nusitempė Rita, tačiau kodėl detektyvė La- 
Gerta tokį nutaisė man, nesupratau. 

— Įleisiu tave į septyniasdešimt dviejų valandų pasitari- 
mą, — pažadėjo ji. —- Nors Douksas ir nori tave nudėti, leisiu 
tau pasilikti. 

— Labai dėkoju. 

— Kartais turi tokiems dalykams nuojautą. Žudikų ma- 
niakų atvejais. Taip visi ir sako. Kartais Deksteris turi nuo- 
jautą. 

— Na, nereikia, — ištariau. — Tik kartą ar du pasisekė atspėti. 

— Be to, man reikia žmogaus laboratorijoje, galinčio ką 
nors rasti. 


168 Jeff Lindsay. Deksteris. Tamsūs sapnai 


— Kodėl neprašai Vinco? 

— Jis ne toks simpatiškas, — atsakė ji. — Surask ką nors. 

Vis dar stovėjo gluminamai arti, taip arti, kad užuodžiau 
j0s šampūną. 

— Rasiu ką nors, — pažadėjau. 

Ji parodė galva į atsakiklį. 

— Perskambinsi jai? Pupytėms vaikytis nėra laiko. 

Ji vis dar nesitraukė, taigi tik po akimirkos supratau, kad 
kalbama apie pranešimą atsakiklyje. 

Nutaisiau geriausią politinę šypseną. 

— Man atrodo, ji mane vaikosi, dektektyve. 

— Ą. Teisingai supratai, — lėtai mane nužvelgė, nusisuko 
ir nuėjo. 

Nežinau kodėl, bet stebėjau ją nueinančią. Nesumojau, 
ką daugiau daryti. Prieš pat pasukdama už kampo ir ding- 
dama man iš akių ji perbraukė sijoną ties klubais ir atsisuko 
pažiūrėti į mane. O tada dingo miglotose žmogžudysčių 
politikos paslaptyse. 

O aš? Vargšas mielas apkvaitęs Deksteris? Ką galėjau 
daryti? Atsilošiau kėdėje ir paspaudžiau atsakiklio myg- 
tuką. 

„Labas, Deksteri. Čia aš.“ — Tai aišku. Kad ir kaip būtų 
keista, lėtas, kiek gergždžiantis balsas priklausė Ritai. — 
„Mm... Galvojau apie praėjusią naktį. Paskambink man, 
ponaiti.“ Kaip pastebėjo LaGerta, balsas pavargęs ir lai- 
mingas. Atrodo, dabar turėjau tikrą merginą. 

Kada baigsis šita beprotybė? 

Kelias akimirkas paprasčiausiai sėdėjau ir galvojau 
apie žiaurią gyvenimo ironiją. Po šitiekos metų vienišo 
pasitikėjimo savimi mane staiga iš visų pusių pradėjo pulti 
alkanos moterys. Debė, Rita, LaGerta — atrodo, nė viena 
negalėjo be manęs tverti. O vienintelis žmogus, su kuriuo 
norėjau įdomiai leisti laiką, drovėjosi ir mano šaldiklyje 
palikinėjo barbes. Argi tai teisinga? 

Įkišau ranką į kišenę ir užčiuopiau nedidelį objektinį 
stikliuką, saugiai tūnantį užspaudžiamame maišelyje. Aki- 
mirką pasijutau geriau. Bent jau kažką dariau. O vienintelė 
gyvenimo priedermė — būti įdomiam, šiuo metu jis toks ir 
yra. Tik žodis „įdomus“ ne visai tiko. Mainais už daugiau 
informacijos apie šį nepagaunamą vaiduoklį, kuris taip ne- 
gailestingai erzino mane elegantišku darbu, galėjau atiduo- 
ti metus gyvenimo. Nors, įsiveldamas į avantiūrą su Dža- 
vorskiu, rizikavau netekti daugiau nei metų. 

Taip, įvykiai tikrai klostėsi įdomiai. Ar iš tikrųjų visi sky- 
riuje kalbėjo, kad turiu nuojautą serijinėms žmogžudystėms? 
Tai kėlė nerimą. Rūpestinga priedanga grėsė nukristi. Per 
dažnai buvau per geras. Tai galėjo sukelti problemų. Tačiau 
ką turėjau daryti? Kurį laiką pabūti kvailas? Netgi po ilgų 
stebėjimo metų nemaniau, kad žinau, kaip tai daroma. 

Na, ką gi. Atsiverčiau to bėdžiaus Džavorskio bylą. Panag- 
rinėjęs valandą priėjau dvi išvadas. Pirma — ir svarbiau- 
sia — išsisuksiu, nepaisant neatleistino aplaidaus impulsy- 

vumo. Antra, Debė galbūt galės prisidėti. Jei įrodytų, kad 
tai pirmojo menininko darbas, kol LaGerta įsikibusi laiky- 
tųsi mėgdžiotojo teorijos, Debė galėtų iš pelniusios nepasi- 
tikėjimą tapti geriausia darbuotoja. Be abejo, tai akivaizdžiai 
kito nusikaltėlio darbas, tačiau šiuo atveju toks prieštaravi- 
mas labai jau smulkmeniškas. Be to, kadangi neabejojau, jog 
netrukus atsiras daugiau lavonų, nevertėjo nerimauti. 

Tačiau tuo pat metu įkyriajai detektyvei LaGertai turėjau 
surasti tiek virvės, kad užtektų pasikarti. Maniau, kad tai 
praverstų ir asmeniniu lygmeniu. Įsprausta į kampą ir ap- 
sikvailinusi LaGerta neabejotinai kaltę suverstų klaidingą 
išvadą jai pripiršusiam žiopleliui laboratorijos technikui — 
nykiam ir niauriam Deksteriui. Taigi mane pradėtų vertinti 
kaip vidutinybę. Nerizikuočiau netekti darbo, mat turiu 
tirti kraujo dėmes, o ne bylas. Tokia įvykių eiga atskleistų, 
kokia kvaila yra LaGerta, ir pagerintų Deboros įvaizdį. 

Smagu, kai viskas taip tvarkingai susidėlioja. Paskambi- 
nau Deborai. 

Kitą dieną pusę dviejų susitikau su Debe mažame res- 
torane netoli oro uosto. Jis įsikūręs nedideliame prekybos 
centre, įspraustas tarp automobilių dalių ir ginklų parduo- 
tuvių. Abu gerai jį žinojome: netoli nuovados, be to, ten 
gamino geriausius kubietiškus sumuštinius pasaulyje. Gal 
tai ir smulkmena, bet, patikėkit, kartais padeda tik media- 
noche“?, o tokiais atvejais jį gausi tik „Cafė Relampago“. 
Morganų šeima čia lankosi nuo 1974-ųjų. 

Jaučiausi taip, lyg proga būtų verta paminėti — ne tikra 
šventė, bet pripažinimas, kad viskas krypsta į gerąją pusę. 
Galbūt jaučiausi geriau todėl, kad su mieluoju draugu 


2 Vidurnaktis (isp.) - sumuštinio pavadinimas. 

Džavorskiu nuleidau garą, vis dėlto iš tikrųjų jaučiausi ne- 
paaiškinamai gerai. Netgi užsisakiau batido de mamė, uni- 
kaliai paskaninto kubietiško pieno kokteilio, kurio skonis — 
arbūzo, persiko ir mango derinys. 

Debės nuotaika, aišku, nebuvo tokia nepaaiškinamai ge- 
ra. Atrodė, lyg būtų tyrinėjusi didelės žuvies veido išraiš- 
kas — siaubingai griežta ir surūgusi. 

— Prašau, Debora, — maldavau jos. - Jei nesiliausi, veidas 
liks toks amžiams. Žmonės manys, kad esi ešerys. 

— Tikrai negalvos, kad esu farė, —- pasakė ji. — Nes tokia 
1r nebebūsiu. 

— Nesąmonė, - atkirtau. — Juk pažadėjau. 

— Aha. Dar pažadėjai, kad viskas pavyks. Bet nesakei, 
kokių žvilgsnių sulauksiu iš kapitono Metjuso. 

— O, Debe, - ištariau. — Jis į tave pažiūrėjo? Užjaučiu. 

— Išsikrušk, Deksteri. Tavęs ten nebuvo, be to, ne tavo 
gyvenimas eina šuniui ant uodegos. 

— Sakiau, kad kurį laiką bus sunku, Debe. 

— Bent jau dėl to neklydai. Pasak Metjuso, nedaug trūks- 
ta, kad būčiau nušalinta iš pareigų. 

— Bet jis juk leido tau laisvu laiku pasigilinti į šią bylą? 

Ji prunkštelėjo. | 

— Sakė, negaliu tavęs sustabdyti, Morgan. Tačiau esu la- 
bai nusivylęs. Kažin, ką pasakytų tavo tėvas. 

— Ar atsakei ,„Mano tėvas niekada nebūtų baigęs bylos 
pasodindamas ne tą vaikiną“? 

Ji nustebo. 

— Ne, - tarė. — Bet taip galvojau. Iš kur Žinai? 

— Bet to nepasakei, tiesa, Debora? 

— Ne, - atsakė ji. 

Pastūmiau stiklinę arčiau jos. 

— Išgerk mamė, sesute. Viskas krypsta į gerąją pusę. 

Ji pažvelgė į mane. 

— Ar tikrai manęs nekvailini? 

— Niekada taip nesielgčiau, Debe. Kaip galėčiau? 

— Labai paprastai. 

— Baik, sese. Turi manimi pasitikėti. 

Akimirką žvelgė man į akis, tada nuleido žvilgsnį. Gaila, 
taip ir nepalietė kokteilio. Jie skanūs. 

— Pasitikiu tavimi. Bet, Dievas mato, nežinau kodėl. - Ji 
vėl pažvelgė į mane, o jos veide šmėkščiojo keista išraiš- 
ka. —- Kartais manau, kad nederėtų tavimi pasitikėti, Deks- 
teri. 

Nutaisiau labiausiai padrąsinamą vyresniojo brolio šyp- 
seną. 

— Per artimiausias dvi tris dienas tikrai įvyks kažkas nau- 
jo. Pažadu. 

— Juk negali to žinoti, — pasakė ji. 

— Negaliu, Debe. Bet vis dėlto žinau. Tikrai. 

— Tai kodėl taip linksmai kalbi? 

Norėjau atsakyti, kad mane pralinksmino pati idėja. 
Kad mintis, jog pamatysiu daugiau bekraujų moterų, mane 
linksmina labiau nei kas kitas pasaulyje. Tačiau Debė tokių 
jausmų nesuprastų, todėl nutylėjau. 

— Taigi džiaugiuosi dėl tavęs. 

Ji prunkštelėjo. 

— Teisingai, pamiršau, - tarė ji. Tačiau bent jau gurkštelėjo 
kokteilio. 

— Klausyk, - pradėjau, — arba LaGerta teisi... 

— Tai reikštų, kad man galas. 

— Arba LaGerta klysta, o tu iš to išsikapstysi. Klausai 
manęs, sesut? 

— Mmm, - atsakė ji, nepaisant mano kantrybės, baisiai 
niurzgliai. 

— Jei mėgtum lažintis, ar lažintumeis, kad LaGerta teisi? 
Dėl bet kokio dalyko? 

— Gal dėl mados, - atsakė ji. — Rengiasi ji tikrai gražiai. 

Atnešė sumuštinius. Netarusi nė žodžio padavėja nume- 
tė juos stalo viduryje ir vėl grįžo už prekystalio. Tačiau su- 
muštiniai buvo geri. Nežinau, dėl ko jie pranoko visus kitus 
mieste parduodamus medianoche, bet vis dėlto pranoko: 
duonos pluta traški, o vidus minkštas, tinkamas kiaulienos 
ir raugintų agurkėlių derinys, tobulai išsilydęs sūris - gryna 
palaima. Atsikandau didelį kąsnį. Debora žaidė su koktei- 
lio šiaudeliu. 

Nurijau. 

— Debe, jei nei mirtina mano logika, nei „Relampago“ 
sumuštiniai tavęs nedžiugina, jau per vėlu. Tu jau mirusi. 

Ji pažvelgė į mane ešerio veidu ir atsikando sumuštinio. 

— Labai skanus, — pasakė bejausmiu balsu. — Matai, pra- 
linksmėjau. 

Neįtikinau vargšelės, o tai siaubingai kenkė mano ego. 
Šiaip ar taip, pamaitinau ją tradiciniu Morganų šeimos 
skanėstu. Ir pasidalinau geromis žiniomis, net jei ji taip ir 
nemanė. Jei visa tai neprivertė jos nusišypsoti — ką gi. Juk 
negaliu padaryti visko. 

Galėjau atlikti dar vieną darbelį — pamaitinti ir LaGertą, 
tiesa, ne taip skaniai kaip „Relampago“ sumuštiniu, tačiau 
savaip gardžiai. Taigi tą popietę aplankiau gerąją detektyvę 
jos kabinete, mieloje mažoje kabinėlėje didelio kambario 
su tuzinu kitų mažų kabinėlių kampe. Be abejo, jos buvo 
elegantiškiausia — ant pertvarų kabojo kelios skoningos 
nuotraukos, kuriose ji įamžinta su garsenybėmis. Atpaži- 

nau Gloriją Estefan, Madoną ir Chorchę Mas Kanosą“*. Ant 
stalo, tolimajame žalsvo rašymo patiesalo odiniais rėme- 
liais kampe, stovėjo elegantiškas žalias rašiklio laikiklis iš 
onikso su viduryje įtaisytu kvarciniu laikrodžiu. 

Kai įėjau, LaGerta kalbėjo telefonu ispaniška greitakal- 
be. Ji žvilgtelėjo į mane, tačiau nesuprato, kas įėjo, ir nu- 
suko akis į šalį. Tačiau po akimirkos vėl pažvelgė į mane. 
Šįkart apžiūrėjo atidžiau, susiraukė ir ištarė: 

— Gerai, gerai. 'Ta Iuo, — o tai kubietiškai reiškė Zasta 
luego. Padėjo ragelį ir toliau nenuleido nuo manęs akių. 

— Ką atnešei? — galiausiai paklausė. 

— Gerąją naujieną, — atsakiau. 

— Na, man praverstų geros Žinios. 

Pėda užkabinau sulankstomą kėdę ir atvilkau į jos kabi- 
ną. 

— Nėra nė abejonės, — pasakiau atsisėsdamas, — kad pa- 
sodinot nusikaltėlį. Žmogžudystė Senajame Katlerio kely- 
je — kitų rankų darbas. 

Akimirką ji tiesiog žvelgė į mane. Svarsčiau, ar daug lai- 
ko prireiks, kol apdoros informaciją ir atsakys. 

— Ar gali tai pagrįsti? — galiausiai paklausė ji. — Tikrai? 

Tai aišku, kad tikrai galėjau tai pagrįsti, tačiau neketinau 
to daryti, kad ir kaip sielai palengvėja po išpažinties. Nu- 
mečiau aplanką ant jos stalo. 

— Faktai kalba patys, —- atsakiau. — Nėra nė menkiausios 
abejonės. — Abejonės tikrai nebuvo, tik aš vienas tai Žino- 
jau. — Klausyk, — ištariau ir išsitraukiau spausdintą atidžiai 
atrinktų palyginimų lapą. — Pirma, auka — vyriškos lyties. 


2 Jorge Mas Canosa — Kubos aktyvistas, priešinęsis Fidelio Castro 
politikai, Kubos emigrantų bendruomenės JAV įkūrėjas. 

Visos ankstesnės buvo moterys. Auka rasta netoli Senojo 
Katlerio kelio. Visos Makheilo aukos aptiktos netoli Ta- 
majamio kelio. Ši auka rasta sąlyginai nesudarkyta ir dar 
žmogžudystės vietoje. Makheilo aukos visiškai sukapotos 
ir nugabentos į kitą vietą. 

Tęsiau, o ji atidžiai klausėsi. Sąrašo būta gero. Kelias 
valandas užtrukau, kol sudariau absurdiškiausių ir akivaiz- 
džiausių palyginimų sąrašą, manau, gerai pasidarbavau. 
LaGerta savo vaidmenį taip pat atliko nuostabiai. Viskuo 
patikėjo. Aišku, ji girdėjo tai, ką norėjo girdėti. 

— Taigi, - kalbėjau, — ši naujoji žmogžudystė bus iš kerš- 
to, tikriausiai susijusi su narkotikais. Ankstesnes Žmog- 
žudystes įvykdė vyras kalėjime ir jos tikrai, neabejotinai 
niekada daugiau nepasikartos. Daugiau niekada. Byla baig- 
ta. - Numečiau aplanką ant jos stalo 1r ištiesiau sąrašą. 

Ji paėmė lapą ir ilgai į jį žiūrėjo. Susiraukė. Akys kelis 
kartus perbėgo lapu aukštyn ir žemyn. Apatinės lūpos kam- 
putis trūktelėjo. Tada ji atsargiai padėjo lapą ant stalo, po 
sunkiu žalsvu segikliu. 

— Gerai, — pasakė ji ištiesindama segiklį, kad šis tobulai 
lygiuotų su patiesalo kraštu. — Gerai. Visai gerai. Turėtų 
tikti. — Ji vėl susikaupusi pažvelgė į mane, o tada staiga 
nusišypsojo. — Gerai. Dėkoju, Deksteri. 

Šypsena buvo tokia netikėta ir nuoširdi, kad jei tik turė- 
čiau sielą, būčiau pasijutęs kaltas. 

Tebesišypsodama ji atsistojo ir, man nespėjus atsitraukti, 
apkabino rankomis mano kaklą. 

— Tikrai tai vertinu, — pasakė ji. - Esu LABAI dėkinga. 

Ji taip pasitrynė kūnu į mane, kad tai buvo galima palai- 
kyti tik viliojimu. Akivaizdu, nėra abejonės... noriu pasa- 
kyti, kad ji, viešosios dorovės gynėja, štai taip viešumoje... 

netgi banko seifo nuošalumoje nenorėčiau, kad trintųsi į 
mane savo kūnu. Jau nekalbant apie tai, kad ką tik įteikiau 
jai virvę, tikėdamasis, jog ji pasikars —- nemanau, kad tokį 
dalyką žmonės švenčia taip... Tikrai, negi visas pasaulis 
išprotėjo? Kas darosi su žmonėmis? Ar jie tik apie tai ir 
tegalvoja? 

Kone panikuodamas pamėginau ištrūkti iš jos nagų. 

— Prašyčiau, detektyve... 

— Vadink mane Migdija, — tarė ji smarkiau įsikibdama ir 
trindamasi. 

Jos ranka nuslydo ties kelnių klynu, ir aš pašokau. Viena 
vertus, toks poelgis išmušė iš vėžių meiliąją detektyvę. Kita 
vertus, ji pasisuko šonu, klubu atsitrenkė į stalą, užkliuvo 
už kėdės ir išsitiesė ant grindų. 

— Aš... a... turiu grįžti prie darbo, — išlemenau. — Reikia 
padaryti svarbų... a... — Tačiau nesugalvojau svarbesnio 
darbo nei nešti sveiką kailį iš čia, taigi išėjau iš kabinos, 
palikdamas ją žiūrėti man pavymui. Žvilgsnis neatrodė la- 
bai draugiškas. 

Kai atsibudau, stovėjau prie kriauklės su bėgančiu van- 
deniu. Akimirką mane užvaldė panika, jaučiausi praradęs 
orientaciją, širdis smarkiai plakė, o traiškanoti vokai vir- 
pėjo mėgindami prasiverti. Ne ta vieta. Kriauklė kitokia. 
Nesupratau, kas esu — sapne stovėjau priešais savo kriauklę 
su bėgančiu vandeniu, tačiau ši kriauklė buvo ne tokia. 
Šveičiau rankas, smarkiai tryniau muilu, kruopščiai plo- 
viau nuo odos kiekvieną mikroskopinį bjauraus raudono 
kraujo taškelį, o vanduo buvo toks karštas, kad oda tapo 
rausva, šviežia, dezinfekuota. Karštas vanduo skaudžiai 
gėlė, nes ką tik buvau išėjęs iš vėsaus kambario — žaidimų 
kambario, žudynių kambario, sauso ir rūpestingo pjausty- 
mo kambario. 

Užsukau vandenį ir akimirką stovėjau siūbuodamas prie 
šaltos kriauklės. Viskas pernelyg tikra, visai nepanašu į 
anksčiau regėtus sapnus. Taip aiškiai prisiminiau kambarį. 
Mačiau jį užsimerkęs. 

Stoviu virš moters, stebiu, kaip ji lenkiasi ir lošiasi pri- 
laikoma lipnios juostos, matau, kaip nykiose akyse auga 
gyvas siaubas, virstantis neviltimi, ir jaučiu, kaip manyje 
kyla didelė nuostabos banga, kuri nuteka ranka iki peilio. 
Kai keliu jį pradėti... 

Tačiau tai nėra pradžia. Po stalu guli kita, sausa ir 
dailiai suvyniota. O tolimajame kampe tupi dar viena, 
laukianti savo eilės su beviltiška juoda baime, tokios dar 

nemačiau, nors ji atrodo pažįstama ir reikalinga, visiškas 
kitų galimybių atpalaidavimas — mane nuplauna švari ir 
gryna energija, labiau svaiginanti nei... 

Trys. 

Šįkart jos trys. 

Atsimerkiau. Veidrodyje mačiau save. Labas, Deksteri. 
Na, drauguži, prisisapnavo? Įdomu, ar ne? Trys, a? Bet 
tai tik sapnas. Nieko daugiau. Nusišypsojau sau, išmėgin- 
damas veido raumenis, tačiau neįtikintas. Kad ir kaip vis- 
kas atrodė žavinga, pabudau, ir man teliko pagirios ir šlapi 
delnai. 

Vietoje malonaus interliudo pasąmonėje buvo tik virpė- 
jimas ir netikrumo jausmas. Nerimavau, kad mano protas 
bus pabėgęs, o aš likau sutvarkyti sąskaitų. Pagalvojau 
apie tris kruopščiai suvyniotas žaidimų drauges — panorau 
grįžti atgal ir viską tęsti. Pagalvojau apie Harį ir supratau 
negalintis to padaryti. Blaškiausi tarp prisiminimų ir sapno 
ir nežinojau, kuris labiau traukia. 

Nebebuvo smagu. Norėjau, kad grįžtų protas. 

Nusišluosčiau rankas ir grįžau į lovą, tačiau brangiajam 
besiblaškančiam Deksteriui šiąnakt miegoti buvo nelemta. 
Gulėjau ant nugaros ir stebėjau lubomis slenkančias tam- 
sias dėmes, kol be penkiolikos šešios suskambo telefonas. 

— Buvai teisus, — ištarė Debė, kai pakėliau ragelį. 

— Nuostabus jausmas, — pasakiau stengdamasis kalbėti 
džiugiai. — Teisus dėl ko? 

— Dėl visko, — tarė Debė. — Aš nusikaltimo vietoje Tama- 
jamio kelyje. Spėk kas? 

— Buvau teisus? 

— Tai jis, Deksteri. Tikrai jis. Ir tikrai gerokai daugiau 
teškesio. 

— Kiek daugiau teškesio, Debe? — paklausiau galvo- 
damas apie tris lavonus, vildamasis, kad ji to nepasakys, ir 
susijaudinęs, nes Žinojau, kad tai ir išgirsiu. 

— Atrodo, aukos šįkart kelios, — atsakė ji. 

Mane visą nukratė, ir tas virpulys kilo tiesiai iš skrandžio, 
lyg būčiau prarijęs veikiantį elementą. Tačiau pasistengiau 
atsigauti ir ištarti ką nors įprastai gudraus. 

— Nuostabu, Debe. Kalbi lyg iš žmogžudystės skyriaus 
ataskaitos. 

— Na, taigi. Pradedu galvoti, kad vieną dieną tokią ir su- 
kurpsiu. Tik džiaugiuosi, kad ne apie šį nusikaltimą. Perne- 
lyg keistas. LaGerta nežino, ką galvoti. 

— Ir net kaip. O kuo jis keistas, Debe? 

— Man reikia eit, — pasakė ji trumpai. — Varyk čia, 
Deksteri. Turi tai pamatyti. 

Kai atvykau, minia aplink užtvarą rikiavosi trimis eilė- 
mis, dauguma smalsaujančių buvo žurnalistai. Visada sun- 
ku prasibrauti pro žurnalistų, užuodusių kraują, minią. Taip 
nepagalvotum, nes per televizorių jie atrodo kaip nevis- 
pročiai ištižėliai, turintys valgymo sutrikimų. Tačiau vos 
jiems atsistojus prie policijos užtvarų atsitinka stebuklas. 
Jie tampa stiprūs, agresyvūs, norintys ir galintys bet ką pa- 
traukti iš kelio ir sutrypti. Panašu į istorijas, kai pagyvenu- 
sios motinos pakelia sunkvežimį, jei po juo prispaustas 
jų vaikas. Jėga atsiranda iš paslaptingos vietos, o kai ant 
žemės yra sukrešėjusio kraujo, tie anoreksiški padarai gali 
prasibrauti pro bet ką. Ir net nesusivelti plaukų. 

Laimei, vienas prie užtvaros stovinčių uniformuočių 
mane atpažino. 

— Praleiskit jį, žmonės, — paliepė žurnalistams. — Praleis- 
kit jį. 

— Ačiū, Chulijau, — padėkojau farui. — Atrodo, žurnalistų 
kasmet daugėja. 

Jis prunkštelėjo. 

— Kažkas juos tikriausiai klonuoja. Man visi panašūs. 

Pražengiau po geltona juosta ir tiesdamasis pamaniau, 
kad kažkas bus prikišęs pirštus prie deguonies kiekio Ma- 
jamio atmosferoje. Stovėjau statybvietės purve. Tikriausiai 
statė trijų aukštų biurų pastatą, kuriame darbuosis trečia- 
rūšiai vadybininkai. Lėtai žengdamas tolyn paskui einan- 
čius aplink pusiau baigtą pastatą supratau, kad čia visus 
atvedė ne sutapimas. Su šiuo žudiku sutapimų nebuvo. Vis- 
kas vyko tyčia, atsargiai apgalvojus estetinį poveikį, išty- 
rus meninę reikiamybę. 

Buvome statybvietėje, nes taip reikėjo. Jis parengė pa- 
reiškimą, kaip ir sakiau Deborai. Suėmėte ne tą žudiką, 
sakė jis. Uždarėte kretiną, nes ir patys esat kretinai. Esat 
pernelyg kvaili suprasti, nebent prikiščiau prie pat nosies — 
tad štai, gavot. 

Tačiau Žinutė buvo skirta ne tik policijai ir visuomenei — 
jis kalbėjo man, juokėsi iš manęs, erzino mane cituodamas 
ištrauką iš mano paties skuboto darbo. Jis atgabeno kūnus 
į statybvietę, nes aš nusekiau Džavorski iki statybvietės. 
Žaidė su manimi gaudynių, rodė visiems, koks jis puikus, 
ir vienam — man - pasakė, kad stebi. Žinau, ką padarei, ir 
aš galiu tai padaryti. Tik geriau. 

Manau, tai turėjo priversti mane kiek sunerimti. 

Tačiau taip nebuvo. 

Jaučiausi beveik apsvaigęs, lyg mokinukė, stebinti, kaip 
futbolo komandos kapitonas kaupia drąsą pakviesti ją į pa- 
simatymą. Mane? Tokią vargšę? O dangau, tikrai? Atleis- 
kit, suplazdensiu blakstienomis. 

Giliai įkvėpiau ir pamėginau priminti sau, kad esu gera 
mergaitė ir viso to nepadariau. Tačiau Žinojau, kad jis tai 
padarė, ir labai norėjau eiti su juo į pasimatymą. Hari, 
prašau... 

Nes man reikėjo ne tik nuveikti kai ką įdomaus su nau- 
juoju draugu, bet ir surasti žudiką. Turėjau jį pamatyti, su 
juo pasikalbėti, įrodyti sau, kad jis tikras, kad... 

Kad kas? 

Kad jis — tai ne aš? 

Kad ne aš dariau šiuos baisius ir įdomius dalykus? 

Kodėl taip maniau? Tai daugiau nei kvaila — net ne- 
verta mano kadaise išdidaus proto dėmesio. Tik... minčiai 
pradėjus krebždėti viduje niekaip negalėjau priversti jos 
nurimti ir gražiai elgtis. Kas, jei tai tikrai mano darbas? 
Kas, jei kažkaip, to nežinodamas, aš tai padariau? Aišku, 
neįmanoma, visiškai neįmanoma, bet... 

Pabundu prie kriauklės, plaudamasis nuo rankų 
kraują, po „sapno“, kuriame rūpestingai ir džiaugsmingai 
išsikruvinau visas rankas darydamas tai, ką įprastai tik sap- 
nuoju. Kažkaip Žinau apie žmogžudystes, nors šiaip jau to 
neturėčiau žinoti, nebent... 

Nebent nieko. Išgerk raminamųjų, Deksteri. Pradėk iš 
naujo. Kvėpuok, kvailas padare: įkvėpk gryno oro, iškvėpk 
sudvisusį. Tai tik dar vienas silpnaprotystės požymis. 
Tiesiog anksčiau laiko pradėjau netekti proto, nes sten- 
giausi švariai gyventi. Be to, per pastarąsias kelias savaites 
patyriau vieną ar dvi žmogiško kvailumo akimirkas. Na, ir 
kas? Juk tai neįrodo, kad esu žmogus. Ar kad per miegus 
būnu kūrybingas. 

Ne, be abejo, ne. Teisingai, tai nieko panašaus nereiškė. 
Tad, hm... ką tai reiškė? 

Maniau paprasčiausiai einąs iš proto, netenkąs kelių 
saujų varžtelių. Paguodžianti mintis, tačiau jei jau buvau 
pasirengęs taip manyti, gal kartu reikėtų pripažinti, kad 
įmanoma, jog to neprisimindamas - liko tik sapnų nuotru- 
pos — atlikau kelis žavingus pokštelius? Ar beprotybę 
priimti lengviau nei nesąmoningą elgesį? Juk tai tik kita 
lunatikavimo pakopa. „Žudymas per miegus“. Tikriau- 
siai įprastas dalykas. Kodėl gi ne? Juk įpratau reguliariai 
užleisti sąmonės vairuotojo sėdynę, kai Tamsusis Pakelei- 
vis išsiruošia pasivažinėti. Galbūt taip vyksta ir dabar, tik 
kiek kitaip. Tamsusis Pakeleivis skolinasi automobilį, kol 
miegu. 

Kaip kitaip tai paaiškinti? Kad miegodamas siunčiau as- 
tralines projekcijas ir netyčia suderinau savo vibracijas su 
žudiko aura, nes ankstesniame gyvenime buvome susiję? 
Aišku, logikos yra, tačiau čia ne pietų Kalifornija. Maja- 
myje tai skamba nerimtai. Tad jei įėjęs į nebaigtą statyti 
pastatą pamatysiu tris kūnus, išdėliotus taip, kad supras- 
čiau, ką jie sako, turėsiu apsvarstyti galimybę, jog pats ir 
parašiau žinutę. Argi taip nėra logiškiau, nei tikėti, kad esu 
prisijungęs prie pasąmoninio konferencinio skambučio? 

Priartėjau prie išorinės pastato laiptinės. Akimirkai su- 
stojau ir užsimerkiau glausdamasis prie plikos betoninės 
sienos. Ji buvo kiek vėsesnė nei oras ir šiurkšti. Patryniau 
į ją skruostą, pajutau kažką tarp malonumo ir skausmo. 
Kad ir kaip norėjau užlipti ir pamatyti, kas ten yra, taip pat 
smarkiai norėjau nieko nematyti. 

Kalbėkis su manimi, sušnibždėjau Tamsiajam Pakelei- 
viui. Pasakyk, ką padarei. 

Atsakymo neišgirdau, tik įprastą tolimą kikenimą. Tai 
nepadėjo. Mane šiek tiek pykino, truputį svaigo galva, 

jaučiausi abejojantis — be to, man nepatiko tiek visko jausti. 
Triskart giliai įkvėpiau, atsitiesiau ir atsimerkiau. 

Už kelių metrų laiptinėje stovėjo seržantas Douksas, 
vieną koją uždėjęs ant pirmo laiptelio, ir spoksojo į mane, 
Jo veidas atrodė kaip tamsi išraižyta smalsaus priešiškumo 
kaukė, ir pats buvo lyg rotveileris, norintis nuplėšti rankas, 
tačiau iš anksto šiek tiek smalsaujantis, koks bus skonis. Jo 
išraiškoje mačiau tai, ko nemačiau jokiame kitame veide, 
išskyrus savo atvaizdą veidrodyje. Gili ir įsišaknijusi 
tuštuma, permačiusi Žmogaus gyvenimo komikso šaradą ir 
perskaičiusi paskutinę eilutę. 

— Su kuo kalbies? — paklausė jis rodydamas spindinčius 
alkanus dantis. — Ar su tavimi ten dar kas yra? 

Žodžiai ir tai, kaip juos ištarė, pervėrė mane kiaurai ir 
vidurius pavertė drebučiais. Kodėl taip pasakė? Ką turėjo 
omeny tardamas „su tavimi ten dar kas“? Ar jis Žinojo apie 
Tamsųjį Pakeleivį? Neįmanoma! Nebent... 

Douksas žinojo, kas aš esu. 

Kaip aš žinojau apie Paskutinę Seselę. 

Pamatęs saviškį, Vidinis Padaras šūkteli per tuštumą. 
Ar ir seržantas Douksas turėjo Tamsųjį Pakeleivį? Ar tai 
įmanoma? Žmogžudysčių skyriaus seržantas — tamsus kaip 
Deksteris grobuonis? Neįsivaizduojama. Bet kaip kitaip 
tai paaiškinti? Nesugalvojau, ką atsakyti, tad labai ilgai į jį 
spoksojau. Jis taip pat nenuleido žvilgsnio. 

Galiausiai, nenusukdamas akių, jis papurtė galvą. 

— Vieną gražią dieną, — pasakė jis. — Tu 1r aš. 

— Ne šiandien, - tariau jam kaip galėdamas džiugiau. - O 
dabar atsiprašysiu... 

Jis stovėjo užimdamas visus laiptus ir spoksojo. Tačiau 
galiausiai linktelėjo ir pasislinko į šalį. 

— Vieną gražią dieną, — pakartojo man spraudžiantis pro 
ji ant laiptų. 

Netikėtas susidūrimas akimirksniu pažadino mane iš sa- 
vanaudiško virkavimo. Nėra abejonės — nevykdžiau žmog- 
žudysčių būdamas nesąmoningas. Nekalbant apie minties 
absurdiškumą, būtų nesuvokiama ką nors padaryti ir to 
neprisiminti. Turi būti kitas paaiškinimas, paprastas ir aiš- 
kus. Juk ne aš vienintelis galiu būti toks kūrybingas. Juk 
gyvenau Majamyje, apsuptas pavojingų padarų, tokių kaip 
seržantas Douksas. 

Greitai užlipau laiptais, jausdamas, kaip po kūną plūsta 
adrenalinas, beveik atsigavęs. Lipau pasišokinėdamas, ta- 
čiau ne vien tam, kad pabėgčiau nuo gerojo seržanto. La- 
biau nei anksčiau troškau pamatyti šį šviežią išpuolį prieš 
viešąją gerovę — natūralus smalsumas, nieko daugiau. Tik- 
rai nerasiu savo pirštų atspaudų. 

Užlipau laiptais į antrą aukštą. Kai kur karkasas jau 
buvo suręstas, tačiau dar ne visos sienos iškeltos. Iš laiptų 
aikštelės žengdamas ant grindų išvydau Anchelį-ne-giminę, 
nejudriai tupintį patalpos viduryje. Spoksojo alkūnes 
padėjęs ant kelių ir rankomis uždengęs veidą. Priblokštas 
sustojau ir pažvelgiau į jį. Tai vienas nuostabiausių dalykų, 
kokį teko matyti - Majamio žmogžudysčių skyriaus tech- 
nikas ištiktas stabo dėl to, ką išvydo nusikaltimo vietoje. 

Tai, ką jis rado, buvo dar įdomiau. 

Scena iš niūrios melodramos, vampyrų vodevilio. Kaip 1r 
ten, kur pričiupau Džavorskį, čia buvo krūva plėvele apvy- 
nioto gipso kartono. Ji buvo pristumta prie sienos ir užlieta 
statybininkų ir tyrėjų komandos pastatytų lempų šviesų. 

Ant gipso kartono, iškeltas lyg altorius, stovėjo juodas 
nešiojamasis darbo stalas. Dailiai pastatytas į vidurį, kad 

būtų tinkamai apšviestas, tiksliau, kad šviesa kristų būtent 
ant to, kas padėta ant stalo. 

Be abejo, tai buvo moters galva. Burnoje įstatytas galinio 
vaizdo veidrodėlis iš automobilio arba sunkvežimio, dėl to 
veidas atrodė beveik komiškai nustebęs. 

Virš jos kairėje — antra galva. Po smakru padėtas barbės 
kūnas — milžiniška galva ir mažulytis kūnelis. 

Dešinėje — trečioji galva. Dailiai pritvirtinta prie gipso 
kartono gabalo, ausys kruopščiai prismeigtos tikriausiai su 
gipso kartono varžtais. Aplink šią parodą netelkšojo kraujo 
balos. Visos trys galvos buvo bekraujės. 

Veidrodis, barbė ir gipso kartonas. 

Trys žmogžudystės. 

Sausos kaip kaulas. 

Labas, Deksteri. 


Nebuvo jokių abejonių. Barbės kūnas — akivaizdi užuo- 
mina į paliktąjį mano šaldiklyje. Veidrodėlis - į ant viaduko 
paliktą galvą, o gipso kartonas — į Džavorskį. Arba kažkas 
taip giliai įsikasė į mano smegenis, kad galėjo galvoti kaip 
aš, arba tai iš tikrųjų mano darbas. 

Lėtai ir nelygiai įkvėpiau. Esu tikras, jautėme skirtingus 
dalykus, tačiau norėjau pritūpti greta Anchelio-ne-giminės. 
Reikėjo atsikvėpti, kad prisiminčiau, kaip galvoti, o grindys 
atrodė tinkama vieta pradėti. Tačiau supratau lėtai beeinąs 
prie altoriaus — mane traukė lyg riedėčiau gerai išteptais 
bėgiais. Negalėjau nei sustoti, nei sumažinti greičio — te- 
galėjau judėti arčiau. Pajėgiau tik stebėti ir žavėtis, o susi- 
kaupti įstengiau tik tam, kad įkvėpčiau ir iškvėpčiau. Pa- 
rmažu supratau, kad ne aš vienas negalėjau patikėti savo 
akimis. 

Dirbdamas savo darbą - jau nekalbu apie pomėgį - buvau 
šimtuose žmogžudysčių vietų, dauguma jų buvo siaubingos 
ir žiaurios, šokiruodavo net mane. Kiekvienoje vietoje Ma- 
jamio nuovados komanda darbą atlikdavo ramiai ir profe- 
'sionaliai. Kas nors gurkšnodavo kavą, kas nors pasiųsdavo 
kitą atnešti pas/eles arba spurgų, kas nors juokaudavo arba 
skleisdavo paskalas, kol valydavo kraują. Kiekvienoje 
nusikaltimo vietoje matydavau grupelę žmonių, kuriems 
skerdynės nedarydavo įspūdžio — lyg žaistų kėgliais para- 
pijos lygoje. 

Iki šiol. 

Šįkart dideliame betoniniame kambaryje buvo nenatū- 
raliai tylu. Pareigūnai ir technikai stoviniavo tyliomis dvie- 
jų trijų asmenų grupelėmis, lyg bijodami būti po vieną, ir 
žiūrėjo į tai, kas išdėstyta tolimajame kambario pakrašty. Jei 
kas netyčia išleisdavo garsą, visi pašokdavo ir sužiurdavo 
į triukšmadarį. Visa scena buvo tokia komiškai keista, kad 
tikrai būčiau garsiai nusijuokęs, jei nebūčiau spoksojęs 
kaip ir kiti liurbiai. 

Ar aš tai padariau? 

Gražu — aišku, siaubingai gražu. Tačiau kompozicija 
tobula, traukianti, nuostabiai bekraujė. Tai rodė puikų są- 
mojį ir nepakartojamą komponavimo pojūtį. Kažkas labai 
stengėsi, kad paverstų tai meno kūriniu. Kažkas, turintis 
stilių, talentą ir liguistą žaismingumo jausmą. Per visą gy- 
venimą teko pažinti tik vieną tokį asmenį. 

Ar tai galėtų būti slogių sapnų lankomas Deksteris"? 

Stovėjau kaip įmanydamas arčiau stalelio ir stebėjau. 
Pirštų atspaudai nuo mažojo altoriaus dar nepaimti — ma- 
nau, spėta tik nufotografuoti. O, kaip norėjau tų nuotraukų 
kopijas pasiimti namo. Dideles, plakatų dydžio, ryškių 
bekraujų spalvų. Jei tai padariau aš, esu geresnis menin- 
inkas, nei įtariau. Net iš taip arti galvos tarytum sklendė 
erdvėje, pakabintos virš mirtingos žemės belaikėje ir be- 
kraujėje rojaus parodijoje, tiesiogine to žodžio prasme ats- 
kirtos nuo kūnų... 

Kūnai. Apsižvalgiau. Jų nematyti, nėra iškalbingos rū- 
pestingai suvyniotų paketų krūvos. Tik galvų piramidė. 

Dar kurį laiką paspoksojau. Po kelių akimirkų lėtai pris- 
linko Vincas Masuoka — burna pravira, veidas išbalęs. 

— Deksteri, — pasakė jis ir papurtė galvą. 

— Sveikas, Vincai, — pasisveikinau. Jis dar kartą papurtė 
galvą. - Kur kūnai? 

Kurį laiką jis tik spoksojo į galvas. Tada pažvelgė į mane 
prarastos nekaltybės kupinu veidu. 

— Kažkur kitur, — atsakė. 

Ant laiptų pasigirdo šnekos, ir apžavai prapuolė. LaGer- 
tai įeinant su keliais atidžiai atrinktais žurnalistais: Niku 
Kažkokiu 1r Riku Sangre iš vietinės televizijos 1r Vikingų 
Eriku, keistu ir gerbiamu laikraščio žurnalistu — pasitrau- 
kiau nuo stalelio. Akimirką kambarys šurmuliavo. Nikas 
19 Erikas metė vieną žvilgsnį ir pasileido laiptais žemyn 

rankomis užsidengę burnas. Rikas Sangrė susiraukė, pa- 
žvelgė į lempas ir pasisuko į LaGertą. 

— Ar yra elektros lizdas? Pasikviesiu operatorių, — pasakė 
jis. 

La Guerta papurtė galvą. 

— Palauk kitų, — paliepė ji. 

— Reikia vaizdų, — neatstojo Rikas Sangrė. 

Iš už Sangrės išniro seržantas Douksas. Žurnalistas 
apsižvalgė ir jį išvydo. 

— Jokių vaizdų, — tarė Douksas. 

Sangrė pravėrė burną, akimirką pažiūrėjo į Douksą, 
tada susičiaupė. Ir vėl pravertė dorosios gerojo seržanto 
savybės. Jis budriai atsistojo greta išdėliotų kūno dalių, lyg 
tai būtų mokslo mugės projektas, o jis — sargas. 

Durų pusėje pasigirdo keistas kosėjimas — lėtai lyg senu- 
kai slinkdami laiptais sugrįžo Nikas Kažkoks ir Vikingas 
Erikas. Erikas nežiūrėjo į tolimąjį kambario galą. Nikas 
stengėsi nežiūrėti, tačiau jo galva vis atsisukdavo į baisųjį 
vaizdą, tad jis vis greitai vėl atgręždavo ją į LaGertos pusę. 

LaGerta prakalbo. Pasislinkau arčiau, kad girdėčiau. 

— Pakviečiau jus tris pamatyti šitai, kol nepadarėme ofi- 
cialaus pranešimo spaudai, — pasakė ji. 

— O neoficialiai galime pranešti? — pertraukė ją Rikas 
Sangrė. 

LaGerta nekreipė dėmesio. 

— Nenorime, kad Žiniasklaida pradėtų kaip išprotėjusi 
spekuliuoti tuo, kas čia nutiko, — tęsė ji. — Kaip matote, tai 
žiaurus ir keistas nusikaltimas... —- akimirką ji stabtelėjo, tada 
atsargiai pabaigė. — Nepanašus Į Nieką, Ką Matėme Anks- 
čiau. — Beveik galėjai girdėti, kaip ji taria didžiąsias raides. 

Nikas Kažkoks tik sumykė ir nutaisė susimąsčiusią miną. 

Vikingas Erikas iš karto suprato: 

— Ei, luktelkit, — pasakė jis. — Sakote, kad čia visiškai 
naujas žudikas? Visai kitokių žmogžudysčių serija? 

LaGerta be galo reikšmingai pažvelgė į jį. 

— Akivaizdu, kad dar per anksti daryti išvadas, — atsakė 
ji tvirtai. — Bet pažvelkime į tai logiškai, gerai? Pirma, — 
ji iškėlė pirštą, — yra vyrukas, prisipažinęs dėl ankstesnių 
nusikaltimų. Jis kalėjime, mes jo nepaleidome, kad tai pa- 
darytų. Antra, tai nepanašu į nieką kitą, tiesa? Aukos trys, 
be to, dailiai sukrautos į krūvelę, taip? — Tebūnie ji palai- 
minta, pastebėjo. 

— Kodėl negaliu pasikviesti operatoriaus? — paklausė Ri- 
kas Sangrė. 

— O ar vienoje iš ankstesnių žmogžudysčių vietų nebu- 
vo veidrodėlio? — silpnu balsu paklausė Vikingas Erikas, 
stengdamasis nežiūrėti į tą pusę. 

— Ar atpažinote... a... — pradėjo Nikas Kažkoks. Jo gal- 
va pradėjo suktis stalelio link, tačiau jis susigriebė ir vėl 
pažvelgė į LaGertą. — Ar aukos — prostitutės, detektyve? 

— Klausykit, — ištarė LaGerta. Balsas buvo susierzinęs, ir 
akimirką pasigirdo kubietiškas akcentas. — Šį tą paaiškinsiu. 
Man nerūpi, ar jos prostitutės. Nerūpi, ar turi veidrodėlį. 
Man visa tai nesvarbu. — Ji įkvėpė ir tęsė ramiau. - Žudikas 
sėdi kalėjime. Jis prisipažino. Tai visai kas kita, aišku? Tai 
svarbiausia. Patys matot — viskas kitaip. 

— Tada kodėl byla paskirta jums? — mano manymu, labai 
išmintingai paklausė Vikingas Erikas. 

LaGerta iššiepė ryklio dantis. 

— Aš ištyriau ankstesnę, — atsakė ji. 

— Bet esate įsitikinusi, kad tai naujas žudikas, detek- 
tyve? — paklausė Rikas Sangrė. 


190 Jeff Lindsay. Deksteris. Tamsūs sapnai 


— Net neabejoju. Negaliu atskleisti detalių, tačiau labora- 
torijos darbuotojai tai patvirtins. 

Esu tikras, omeny turėjo mane. Pajutau suvirpant išdidumą. 

— Bet juk panašu, ar ne? Ta pati vietovė, ta pati tech- 
nika... — pradėjo Vikingas Erikas. LaGerta jį nutraukė. 

— Visiškai skirtinga, — primygtinai pasakė ji. — Visiškai 
skirtinga. 

— Taigi esate įsitikinusi, kad Makheilas įvykdė ankstesnes 
žmogžudystes, o ši kitokia? — pasiteiravo Nikas Kažkoks. 

— Šimtu procentų, — atsakė LaGerta. — Be to, niekada 
nesakiau, kad Makheilas įvykdė ankstesnes. 

Akimirkai žurnalistai pamiršo mintis apie vaizdo me- 
džiagos stygių. 

— Ką? - galiausiai išsprūdo Nikui Kažkokiam. 

LaGerta nuraudo, tačiau laikėsi savo: 

— Niekada nesakiau, kad tai Makheilo darbas. Makheilas 
taip sakė, aišku? Ką turėjau daryti? Liepti eiti šalin, nes 
netikiu juo? 

Vikingas Erikas 17 Nikas Kažkoks reikšmingai susi- 
žvalgė. Aš būčiau padaręs tą patį, tik neturėjau su kuo. Tad 
tiesiog vogčia mečiau žvilgsnį į centrinę galvą ant altori- 
aus. Ji man nemirktelėjo, tačiau, esu tikras, buvo tiek pat 
nustebusi kaip ir aš. 

— Nesąmonė, — sumurmėjo Erikas, tačiau Rikas Sangrė 
jį pertarė. | 

— Ar leistumėte paimti interviu iš Makheilo? — pareika- 
lavo Sangrė. - Su kamera? 

Nuo LaGertos atsakymo mus išgelbėjo atvykęs kapito- 
nas Metjusas. Jis užsikabarojo laiptais 1r, išvydęs nedidelę 
meno parodą, sustingo lyg žaibo trenktas. 

— Jėzau Kristau, — ištarė jis. 

Tada jo žvilgsnis pasisuko į aplink LaGertą susispietusių 
žurnalistų grupelę. 

— Ką, po velnių, jūs čia veikiat? — paklausė jis. 

LaGerta apsidairė kambaryje, tačiau niekas neskubėjo 
atsakyti. 

— Aš juos įleidau, — galiausiai tarė ji. — Neoficialiai. Ne 
spaudai. 

— Nesakėt, kad ne spaudai, — išsprūdo Rikui Sangrei. — 
Tik kad neoficialiai. 

LaGerta metė žvilgsnį į jį. 

— Neoficialiai ir reiškia ne spaudai. 

— Lauk, — sulojo Metjusas. — Oficialiai. Lauk. 

Vikingas Erikas kostelėjo. 

— Kapitone, ar sutinkate su detektyve LaGerta, kad tai 
visiškai nauja žmogžudysčių serija, kitas žudikas? 

— Lauk, — pakartojo Metjusas. — Į visus klausimus at- 
sakysiu apačioje. 

— Man reikia filmuotos medžiagos, — pasakė Rikas 
Sangrė. —- Užtruksiu tik minutę. 

Metjusas linktelėjo išėjimo link. 

— Seržante Douksai? 

Šis materializavosi ir paėmė Riką Sangrę už alkūnės. 

— Džentelmenai, — pasakė jis tyliu ir bauginančiu balsū. 

Visi trys sužiuro į jį. Pamačiau, kaip Nikas Kažkoks nuri- 
jo seiles. Tada visi trys apsisuko ir be garso išžingsniavo iš 
kambario. Ė 

Metjusas stebėjo, kaip jie išeina. Kai nutolo tiek, kad 
nebegalėjo jo girdėti, pasisuko į LaGertą. 

— Detektyve, — tarė tokiu pagiežingu balsu, kad tikriausiai 
išmoko to iš Doukso. — Jei vėl iškrėsi ką nors panašaus, galėsi 
džiaugtis gavusi darbą saugoti ,,Wal-Mart“ stovėjimo aikštelę. 

LaGerta pirma pažaliavo, o tada paraudo. 

— Kapitone, aš tik norėjau... — tarė ji. 

Tačiau Metjusas jau buvo nusisukęs. Pasitiesino kakla- 
raištį, viena ranka perbraukė plaukus ir nusivijo laiptais 
žurnalistus. 

Vėl atsisukau į altorių. Jis nepakito, tačiau nuo jo pradėjo 
rinkti pirštų atspaudus. O tada viską išardys, kad galėtų iš- 
tirti detales. Greitai teliks tik gražus prisiminimas. 

Nudardėjau laiptais žemyn ieškoti Deboros. 

Lauke Rikas Sangrė jau filmavo reportažą. Kapitonas 
Metjusas stovėjo užlietas šviesų, ties smakru buvo prikišta 
daug mikrofonų - jis darė oficialų pareiškimą. 

— „šio departamento politika — suteikti bylą tiriančiam 
pareigūnui autonomiją iki tol, kol tampa akivaizdu, kad dėl 
kelių stambių klaidų pareigūno kompetencija darosi kves- 
tionuojama. Toks laikas dar neatėjo, tačiau aš atidžiai ste- 
biu situaciją. Kai bendruomenei gresia toks pavojus... 

Pastebėjau Deborą ir praėjau pro juos. Ji stovėjo prie gelto- 
nos juostos užtvaros, apsirengusi mėlyna patrulio uniforma. 

— Gražus kostiumas, — pasakiau jai. 

— Man patinka, — tarė ji. — Matei? | 

— Mačiau, - atsakiau. - Dar mačiau, kaip kapitonas Met- 
jusas aptaria bylą su detektyve LaGerta. 

Debora įkvėpė. 

— Ką jis sakė? 

Paplekšnojau jos ranką. 

— Atrodo, kartą girdėjau, kaip tėtis tam apibūdinti pasitel- 
kė labai spalvingą posakį. Jis „gręžė jai naują šiknaskylę“. 
Ar žinai tokį? 

Ji apstulbo, o tada nudžiugo. 

— Puiku. Dabar man tikrai reikia tavo pagalbos, Deksai. 

— Lyg iki šiol nieko nebūčiau daręs, ar ne? 

— Nežinau, ką manaisi daręs, tačiau to nepakanka. 

— Taip nesąžininga, Debe. Labai nesąžininga. Juk esi 
nusikaltimo vietoje, dėvi uniformą. O gal geriau seksualūs 
drabužėliai? 

Ji sudrebėjo. 

— Ne tai svarbu. Jau seniai kažką apie tai žinojai, bet ty- 
lėjai — noriu sužinoti ką. 

Akimirką nesumojau, ką atsakyti — labai nemalonus 
jausmas. Nenumaniau, kad ji tokia nuovoki. 

— Bet, Debora... 

— Klausyk, manai, kad nežinau, kaip veikia politika? Gal 
ir neišmanau to taip gerai kaip tu, bet Žinau, kad kurį laiką 
visi mėgins sausi išlipti iš balos. Vadinasi, niekas iš tikrųjų 
nedirbs. 

— Matai progą pati padirbėti? Bravo, Debe. 

— Taip, bet man labiau nei kada nors anksčiau reikia tavo 
pagalbos. — Ji ištiesė ranką ir suspaudė manąją. — Prašau, 
Deksiuk. 

Nežinau, kas mane labiau apstulbino - jos įžvalga, ran- 
kos suspaudimas ar tai, kad pavadino Deksiuku. Taip ji ma- 
nęs nevadino nuo tada, kai buvau dešimties. Nežinia, ar 
tyčia taip padarė, tačiau pavadinusi Deksiuku vėl grąžino 
mus į Hario Pasaulį, kur šeima svarbi, o įsipareigojimai 
realūs kaip 1r begalvės kekšės. 

Ką galėjau atsakyti? 

— Be abejo, Debora, — atsiliepiau. Deksiukas. Beveik 
pradėjau kažką jausti. 

— Gerai, — tarė ji ir vėl pavirto profesionale — neįtikėtinai 
greitas pokytis, pasigėrėjau. — Kas dabar visų svarbiau- 
sia? — paklausė linktelėdama į antrą aukštą. 

— Kūno dalys, — atsakiau. — Gal Žinai, ar kas nors jų 
ieško? 

Debora nutaisė surūgusį Patyrusios Farės žvilgsnį. 

— Kiek žinau, daugiau pareigūnų gavo nurodymus 
neįleisti TV kamerų nei rimtai dirbti. 

— Gerai, — ištariau. — Jei sugebėtume rasti kūno dalis, 
šiek tiek pasistūmėtume. 

— Aišku. O kur ieškoti? 

Teisingas klausimas, atskleidęs plano trūkumus. Net 
nenutuokiau, kur ieškoti. Ar galūnės bus likusios žudymo 
patalpoje? Ne, nemanau — pernelyg netvarkinga, be to, jei 
vėl norėtų pasinaudoti tuo kambariu, besimėtančios kūno 
dalys tik trukdytų. 

Gerai, reikia daryti prielaidą, kad likusi mėsa nugabenta 
kažkur kitur. Bet kur? 

Pamažu suvokiau, kad galbūt tikrasis klausimas turėtų 
būti: kodėl? Galvos išdėliotos ne šiaip sau. Kodėl kūnus 
reikėtų padėti kitur? Paprasčiausiai norint paslėpti? Ne, 
šitas vyras paprastumo nemėgsta, be to, ir slapukauti jam 
nepatinka. Ypač dabar, kai norėjo šiek tiek pasirodyti. 
Atsižvelgiant į tai — kur jis galėtų padėti likučius? 

— Na? — paragino Debora. — Tai kaip? Kur turėtume 
ieškoti? 

Papurčiau galvą. 

— Nežinau, — lėtai ištariau. — Kad ir kur paliko kūnus, 
tai dalis jo pareiškimo. O mes kol kas nežinome, koks tai 
pareiškimas, tiesa? 

— Po velnių, Deksteri... 

— Žinau, kad jis nori mums prikišamai parodyti. Nori pa- 
sakyti, neva pasielgėme neįtikėtinai kvailai, o net jei ir nebū- 
tume taip pasielgę, jis bet kokiu atveju yra gudresnis už mus. 

— Kol kas jis teisus, — pasakė ji nutaisydama ešerio veidą. 

— Taigi... kad ir kur paliko kūnus, tai jo pareiškimo tęsinys. 
Kad esame kvaili... Ne, klystu. Kad PASIELGĖME kvailai. 

— Teisingai. Labai svarbus skirtumas. 

— Prašyčiau, Debe, susižalosi veidą. Tai svarbu, nes jis 
komentuoja VEIKSMĄ, o ne VEIKĖJUS. 

— Aha. Gerai pasakei, Deksai. Tai reikia traukti artimiau- 
sio dieną veikiančio teatro link ir ieškoti aktoriaus iki alkū- 
nių kruvinomis rankomis, taip? 

Papurčiau galvą. 

— Nėra kraujo, Debe. Visai nėra. Tai vienas svarbiausių 
dalykų. 

— Iš kur Žinai? 

— Nes nė vienoje nusikaltimo vietoje nėra kraujo. Taip 
padaryta tyčia, ir tai svarbu tam, ką jis daro. Tad šįkart 
jis pakartoja svarbiausias dalis ir komentuoja tai, ką yra 
padaręs, nes mes tai pražiopsojome, supranti? 

— Aišku, suprantu. Visiškai logiška. Tai gal paieškokim 
„Office Depot“ centre? Tikriausiai vėl bus sukrovęs kūnus 
vartuose. 

Jau Žiojausi pasakyti ką nors neįtikėtinai gudraus. Ledo 
ritulio aikštelė netiko, visiškai ir akivaizdžiai netiko. Tai 
buvo eksperimentas, kitoks dalykas, tačiau Žinojau, kad jis 
to nekartos. Pradėjau aiškinti Debei, kad vienintelė prie- 
žastis, kodėl vėl pasinaudotų aikštele, būtų... Tada nutilau 
praverta burna. Zai aišku, pamaniau. Savaime suprantama. 

— Na, o kas dabar nutaisė žuvies išraišką, a? Kas yra, 
Deksai? 

Akimirką tylėjau. Stengiausi sugaudyti besisukančias 
mintis. Vienintelė priežastis, kodėl vėl pasinaudotų aikšte- 
le, - parodyti, kad pasodinome ne tą žmogų. 

— O, Debe, — galiausiai ištariau. — Tai aišku. Esi teisi — 
arena. Esi teisi dėl visiškai klaidingų priežasčių, bet vis 
dėlto... 

— Vadinasi, klaidingų priežasčių nėra, — pasakė ji ir pa- 
traukė prie automobilio. 

— Juk supranti, kad gali ir nepasitvirtinti? — paklausiau. — 
Tikriausiai nieko nerasime. 

— Žinau, — atsakė Debė. 

— Beto, ir ne mūsų jurisdikcija. Čia Brouvardo teritorija. 
O Brouvardo pareigūnai mūsų nemėgsta, tad... 

— Dėl Dievo meilės, Deksteri, — pratrūko ji. —- Tarški kaip 
mokinukė. 

Tikriausiai tai tiesa, nors jai taip sakyti nereikėjo. Štai 
Debora atrodė lyg plieninių tvirtai susuktų nervų ryšulys. 
Mums pasukus iš Sograso kelio ir įvažiavus į „Office De- 
pot“ centro stovėjimo aikštelę, ji tvirtai sukando dantis. 
Beveik galėjau girdėti, kaip girgžda žandikaulis. 

— Purvinoji Harietė*', — pasakiau sau, tačiau Debė, atro- 
do, slapta klausėsi. 

— Atsikrušk, — tarė ji. 

Nuo granitinio Deboros profilio mano žvilgsnis peršo- 
ko prie arenos. Vieną trumpą akimirką, apšvietus anksty- 
vo ryto saulei, pasirodė, kad pastatas apsuptas skraidančių 
lėkščių flotilės. Žinoma, tai tebuvo lauko šviestuvai, sudy- 
gę aplink areną lyg peraugę plieniniai šungrybiai. Tikriau- 
siai kas nors pasakė architektui, kad jie labai originalūs. 
Dar pridūrė, esą jie „Jaunatviški ir gyvybingi“. Esu tikras, 


1 Užuomina į filmo „Purvinasis Haris“ (Dirty Harry) herojų polici- 
ninką Harį. 

taip ir buvo, tik tinkamai apšvietus. Tikėjausi, kad greitu 
laiku tą tinkamą apšvietimą suras. 

Ieškodami gyvybės ženklų vieną kartą apvažiavome 
areną. Sukant antrą ratą prie vienų durų sustojo apdaužyta 
tojota. Keleivio durelės buvo uždarytos pasitelkus virvės 
kilpą, iškištą pro langą ir apvyniotą aplink staktą. Dar sta- 
tydama automobilį Debora atidarė vairuotojo dureles ir, 
automobiliui riedant, iš jo išlipo. 

— Atsiprašau, pone? — kreipėsi į vyrą, lipantį 1š tojotos. 
Penkiasdešimtmetis drūtas vyriškis nešvariomis žaliomis 
kelnėmis ir mėlynu nailoniniu švarku. Vos metęs žvilgsnį į 
uniformuotą Debę susinervino. 

— Kas yr? — paklausė jis. - Nieko nepadariau. 

— Ar čia dirbate, pone? 

— Nu jo. Tai aišku, o tai ko aš čia aštuntą valandą ryto? 

— Kuo jūs vardu, pone? 

Jis pradėjo krapštyti piniginę. 

— Stebanas Rodrigesas. Turiu pažymėjimą. 

Debora numojo ranka. 

— Nereikia, — pasakė ji. — Ką tokiu metu čia veikiate, 
pone? 

Jis gūžtelėjo pečiais ir susikišo piniginę į kišenę. 

— Reiktų būt anksčiau, bet komanda išvažiavus — Vanku- 
veris, Otava, Los Andželas. Tai atvažiavau vėliau. 

— Ar čia yra dar kas nors, Stebanai'? 

— Nea, tik aš. Visi ilgai miega. 

— O naktį? Ar yra sargas? 

Jis nubrėžė ranka ratą ore. 

— Naktį sargas apeina stovėjimo aikštelę, bet nedažnai. 
Aš dažniausiai būnu pirmas. 

— Norite pasakyti, pirmas įeinate į vidų? * 

— Jo, taip ir yr, o ką aš sakiau? 

Išlipau iš automobilio ir pasilenkiau per stogą. 

— Ar tu tas, kuris prieš rytinę treniruotę vairuoja ,,Zam- 
boni“? — paklausiau. 

Debė susierzinusi pažvelgė į mane. Stebanas įdėmiai 
mane nužiūrėjo, įvertindamas havajietiškus marškinius ir 
gabardino kelnes. 

— Kas tu per faras, a? 

— Faras moksliukas, — atsakiau. — Dirbu laboratorijoje. 

— Aaa, nu jo, — tarė jis linksėdamas galva, lyg būtų 
supratęs. 

— Ar vairuoji „Zamboni“, Stebanai? — pakartojau klausi- 
mą. 

— Žinok, jo. Per varžybas, žinai, neleidžia jos vairuot. 
Duodatik kostiumuotiem. Žinai, mė gsta įkišt ten kokį vaiką. 
Ar įžymybę. Važinėja, mojuoja ir panašios nesąmonės. Bet, 
žinai, prieš rytinę treniruotę leidžia. Kai komanda mieste. 
Vairuoju „Zamboni“ tik labai anksti ryte. Bet dabar jie iš- 
važiavę, tai atėjau vėliau. 

— Norėtume užeiti į areną, — pasakė Debė nekantrauda- 
ma, kad ne vietoje įsikišau. 

Stebanas vėl pasisuko į ją — viena akis gudriai žybtelėjo. 

— Jo, aišku, — tarė jis. — Ar turit orderį? 

Debora išraudo. Nors tai ir nuostabiai kontrastavo su 
mėlyna uniforma, tačiau sustiprinti autoritetui netiko. Ka- 
dangi ją pažinojau, numaniau, kad supratusi, jog nuraudo, 
susinervins. Jei jau neturėjome orderio 1r, tiesą sakant, jokių 
reikalų, kurie bent iš dalies būtų sankcionuojami, nemaniau, 
kad susinervinimas — geriausias mūsų taktinis manevras. 

— Stebanai, — tariau Debei nespėjus pasakyti to, ko vėliau 


galėtųsi. 

— Nu? 

— Ar seniai čia dirbi? 

Gūžtelėjo pečiais. 

— Nuo atidarymo. Prieš tai dvejus metus dirbau senoj 
arenoj. 

— Ar dirbai praėjusią savaitę, kai ant ledo rado lavoną? 

Stebanas nusuko žvilgsnį. Net pro įdegusią odą buvo 
matyti, kaip veidas pažaliavo. Jis nurijo seiles. 

— Niekada nenoriu nieko panašaus pamatyt, žmogau, — 
tarė jis. — Niekada. 

Linktelėjau su tikra sintetine užuojauta. 

— Suprantu tave, — pasakiau. — Todėl ir esame čią, Ste- 
banai. 

Jis susiraukė. 

— Ką čia šneki? 

Žvilgtelėjau į Debę, norėdamas įsitikinti, ar ji nesitraukia 
ginklo. Tvirtai suspaudusi lūpas dėbtelėjo į mane su nepa- 
sitenkinimu ir treptelėjo pėda, tačiau tylėjo. 

— Stebanai, — tariau artindamasis prie vyro ir nutaisy- 
damas konfidencialų balsą, — manome, kad, atvėręs šįryt 
duris, viduje gali rasti panašų dalyką. 

— Šūds! — sušuko jis. — Nieko tokio nenoriu. 

— Žinoma, kad nenori. 

— Me cago en diez ant to šūdo, - ištarė jis. 

— Būtent, — pritariau. — Tai gal pirma leisk mums 
žvilgtelėti? Kad įsitikintume? 

Akimirką pravėręs burną jis spoksojo į mane, tada pa- 
sisuko į Deborą - ji vis dar raukėsi, o uniforma pabrėžė šią 
gražią išraišką. 

— Galiu pakliūt į nemalonę, — pasakė jis. — Netekt darbo. 

Nusišypsojau rodydamas beveik tikrą supratingumą. 

— Arba gali įeiti vidun ir pats vienas rasti krūvą sukapotų 
rankų ir kojų. Šįkart jų būtų daugiau. 

— Šūds, — vėl susikeikė. — Papulsiu į bėdą, neteksiu dar- 
bo, a? Kodėl turiu tai daryt, a? 

— O kaip dėl pilietinės pareigos? 

— Baik, žmogau, - tarė jis. — Neišsikalinėk. Tau nerūpi, 
kad neteksiu darbo. 

Rankos jis neištiesė, taip parodydamas gerą išsiauk- 
lėjimą, tačiau akivaizdžiai tikėjosi nedidelės dovanėlės, 
apsaugančios nuo galimo darbo netekimo. Atsižvelgiant į 
tai, kad čia Majamis, poelgis labai protingas. Tačiau tetu- 
rėjau 5 dolerius — už juos ketinau nusipirkti rantytą spurgą 
1r kavos. Tad tiesiog vyriškai supratingai linktelėjau. 

— Tu teisus, — pasakiau. — Tikėjomės, kad tau neteks pa- 
matyti kūno dalių —ar minėjau, kad šįkart jų daug? Bet tikrai 
nenoriu, kad netektum darbo. Atleisk už sutrukdymą, Ste- 
banai. Geros dienos! — nusišypsojau Deborai. — Važiuojam, 
pareigūne. Reikia grįžti į kitą nusikaltimo vietą ir paieškoti 
pirštų. 

Debora tebesiraukė, tačiau bent jau suprato, kas vyksta, 
1r prisijungė prie manęs. Kol džiaugsmingai mojavau Ste- 
banui, atidarė automobilio dureles. 

— Palaukit! — sušuko Stebanas. Pažvelgiau į jį manda- 
giai susidomėjęs. — Prisiekiu Dievu, nenoriu daugiau rast 
to šūdo, — pasakė jis. Akimirką žvelgė į mane, vildamasis, 
kad atsileisiu ir įteiksiu saują auksinių, tačiau spurga nie- 
kaip neišėjo man iš galvos, taigi nepasidaviau. Stebanas 
apsilaižė, greitai apsisuko ir sugrūdo raktą į didelių dvi- 
gubų durų spyną. — Eikit. Aš palauksiu lauke. 

— Jei esi tikras... — nutęsiau. 

— Nagi, žmogau, ko dar nori iš manęs? Eikit! 

Atsistojau ir nusišypsojau Deborai. 

— Jis tikras, — pasakiau. 

Ji papurtė galvą - keistas mažosios sesutės susierzinimo 
ir surūgusios faro nuotaikos derinys. Apėjo automobilį ir, 
man sekant iš paskos, nužingsniavo prie durų. 

Arenoje buvo vėsu ir tamsu — tai manęs nestebino. Šiaip 
ar šaip, tai ledo ritulio aikštelė anksti rytą. Stebanas neabe- 
jotinai žinojo, kur šviesos jungiklis, tačiau nepasivargino 
pasakyti mums. Debė nuo diržo nusisegė didelį žibintuvėlį 
ir apšvietė ledą. Šviesai vieną po kito užliejus vartus su- 
laikiau kvėpavimą. Ji lėtai, vieną ar du kartus sustodama, 
apsuko perimetrą, tada pasisuko į mane. 

— Nieko, — tarė ji. - Šūdo puodas. 

— Atrodo, nusivylei. 

Ji prunkštelėjo ir patraukė išėjimo link. Likau stovėti 
aikštelės viduryje, jausdamas nuo ledo sklindančią vėsą 
ir galvodamas linksmas mintis. Tačiau tai nebuvo mano 
linksmos mintys. 

Mat kai Debė pasisuko eiti, iš už peties pasigirdo tylus 
balsas — vėsus ir sausas kikenimas, pažįstamas vos junta- 
mas ir girdimas prisilietimas. Deborai išėjus nejudėdamas 
stovėjau ant ledo ir užsimerkęs klausiau, ką pasakys se- 
nasis draugas. Kalbėjo jis nedaug, tik kone negirdimai 
šnibždėjo, tačiau klausiausi. Viena ausimi girdėjau jį kike- 
nant ir kuždant baisius dalykus, o kita ausimi išgirdau, 
kaip Debora liepė Stebanui įeiti ir įjungti šviesas. Po kelių 
akimirkų jis taip ir padarė, o tylus šnibždesys staiga išaugo 
į tarškančią džiaugsmingą nuotaiką ir geraširdišką siaubą. 

Kas yra, mandagiai paklausiau. Vietoj atsakymo su- 
laukiau tik alkano pasismaginimo antplūdžio. Nesupratau, 
ką tai reiškia. Tačiau pasigirdus riksmui nenustebau. 

Stebanui prastai sekėsi rėkti. Girdėjosi šiurkštus, pridu- 
sęs kriokimas — lyg jį būtų siaubingai pykinę. Šitam reikalui 
jis muzikinės klausos neturėjo. 

Atsimerkiau. Tokiomis aplinkybėmis susikaupti neįma- 
noma, be to, nebuvo ko klausytis. Prasidėjus riksmui šnibž- 
desys liovėsi. Šiaip ar taip, riksmai iškalbingi, ar ne? Tad 
atsimerkiau kaip tik tą akimirką, kai Stebanas šaute iššovė 
iš mažo kambarėlio tolimajame arenos pakraštyje ir įpuolė 
ant ledo. Trinksėdamas pasileido per jį, krisdamas, slys- 
damas ir šiurkščiai ispaniškai dejuodamas, kol galiausiai 
kiek 1lgas įsirėžė į lentas. Tada atsistojo ir iš siaubo niurz- 
gėdamas nurisnojo durų link. Ten, kur nukrito, ledą ištepė 
kraujas. 

Per duris su ištrauktų ginklu įbėgo Debora, o Stebanas 
pro ją prašliaužė ir išpuolė į dienos šviesą. 

— Kas nutiko? — paklausė Debora iškėlusi ginklą. 

Tebegirdėdamas paskutinio sauso kikenimo aidą, palen- 
kiau galvą ir, ausyse tebeskambant niurzgančiam siaubui, 
supratau. 

— Manau, Stebanas kažką rado, — pasakiau. 

Policijos politika, kaip mėginau įtikinti Deborą, — sli- 
dus ir daugiačiuptuvis dalykas. Susitikus dviem įstatymą 
vykdančioms organizacijoms, jos viena kitai nerūpėjo, 
bendros operacijos vykdavo labai lėtai, laikantis taisyklių, 
vilkinant laiką, teisinantis, svaidantis pridengtais įŽei- 
dimais ir grasinimais. Stebėti, žinoma, smagu, tačiau tyri- 
mas užsitęsdavo kiek ilgiau, nei reikėtų. Taigi jurisdikcijos 
pjautynės baigėsi tik praėjus kelioms valandoms po siau- 
bingo Stebano raliavimo pasirodymo, ir mūsų komanda 
galėjo tirti džiugią staigmenėlę, Stebano rastą atidarius 
kambarėlio duris. 

Iki tol Debora stovėjo nuošaly, labai stengdamasi su- 
valdyti nekantrumą, tačiau jo nuslėpti nesisekė. Atvyko 
kapitonas Metjusas, detektyvė LaGerta — jam iš paskos. 
Jie paspaudė rankas kolegoms iš Brouvardo apygardos: 
kapitonui Mūnui ir detektyvui Maklelanui. Pasipylė daug 
pabrėžtinai mandagių ginčų, kurie apibendrinus skambėjo 
taip: Metjusas pagrįstai įsitikinęs, kad šešių rankų ir šešių 
kojų atradimas Brouvarde — dalis jo skyriaus tyrimo, susi- 
jusio su trimis galvomis, stokojančiomis šių dalių. Perne- 
lyg draugiškai ir paprastai jis teigė, kad nerealu manyti, jog 
radus tris galvas be kūnų trys visiškai kiti kūnai be galvų 
atsirastų čia. 

Mūnas ir Maklelanas taip pat logiškai pabrėžė, kad Ma- 
jamyje galvos randamos nuolat, tačiau Brouvarde tai kiek 

neįprasta, tad jie į tai reagavo rimčiau, be to, be prelimina- 
raus darbo neįmanoma teigti, kad radiniai susiję, o darbą 
turėtų atlikti jie, kadangi tai — jų jurisdikcija. Rezultatus jie, 
žinoma, mielai perduotų. 

Metjusui tai, be abejo, netiko. Jis atsargiai paaiškino, 
kad Brouvardo pareigūnai nežino, ko ieškoti, 1r gali ką 
nors pražiopsoti arba sunaikinti svarbų įkaltį. Be abejo, ne 
dėl nekompetencijos ar kvailumo — Metjusas įsitikinęs, kad 
Brouvardo pareigūnai, atsižvelgiant į viską, yra visiškai 
kompetentingi. 

Mūnas dėl tokio pasakymo neapsidžiaugė — jis pažymėjo, 
kad taip norima pasakyti, jog jo poskyryje gausu antrarūšių 
silpnapročių. Kapitonas Metjusas jau buvo įniršęs tiek, 
kad pernelyg mandagiai atsakė, o, ne, tikrai ne antrarūšių. 
Esu tikras, viskas būtų išaugę į apsikumščiavimą, jei tuo 
metu teisėjauti nebūtų atvykęs džentelmenas iš Floridos 
teisėsaugos departamento. 

FTD - savotiškas vietinio lygio FTB. Jų jurisdikcija yra 
bet kur ir bet kada valstijoje ir, priešingai nei federalinius 
agentus, farai juos gerbia. Atėjęs pareigūnas buvo vidutinio 
ūgio ir sudėjimo vyras plika galva ir trumpai kirpta barzda. 
Man jis nepasirodė niekuo ypatingas, tačiau užteko jam 
žengti tarp dviejų daug stambesnių policijos kapitonų, ir šie 
akimirksniu užsičiaupė ir atsitraukė. Jis per trumpą laiką 
apramino kivirčus ir viską suorganizavo taip, kad greitai 
čia vėl pasidarė tvarkinga kelių žmogžudysčių vieta. 

Vyras iš FTD nusprendė, kad tyrimą turi vykdyti Ma- 
jamio-Deido apygarda, nebent audinių pavyzdžiai įrodys, 
kad kūno dalys čia ir galvos ten nesusijusios. Tariant 
trumpai, tai reiškė, kad kapitoną Metjusą žurnalistų minia, 
besibūriuojanti aplink, nufotografavo pirmiausia. 

Atvyko Anchelis-ne-giminė ir ėmėsi darbo. Nežinojau,ką 
apie tai galvoti —- omeny turiu ne ginčus dėl jurisdikcijos. 
Ne, man labiau rūpėjo pats įvykis, sukėlęs daugybę min- 
čių — ir ne vien savaime pikantiškas žudynių ir mėsos išskir- 
stymo faktas. Be abejo, įkišau nosį į mažąjį Stebano siaubo 
kambarėlį dar prieš atvykstant pareigūnams — juk negalima 
manęs kaltinti. Norėjau tik apžiūrėti skerdynes ir pamėginti 
suprasti, kodėl brangusis nežinomas verslo partneris 
nusprendė likučius sukrauti čia. Na, tik greitai žvilgtelėti. 

Tad iš karto po to, kai Stebanas iškurnėjo pro duris cyp- 
damas ir niurzgėdamas lyg greipfrutu springstanti kiaulė, 
nusliūkinau į kambarėlį pažiūrėti, kas jį taip sujaudino. 

Šįkart dalys nebuvo kruopščiai suvyniotos. Jos buvo 
sudėliotos ant grindų keturiomis grupėmis. Pažvelgęs ati- 
džiau supratau nepaprastą dalyką. 

Viena koja paguldyta palei kairę kambarėlio sieną. Blyš- 
ki, bekraujė, mėlynai balta, o ant kulkšnies kabojo nedidelė 
grandinėlė su širdies formos pakabuku. Labai žavu, nesug- 
adinta baisių kraujo dėmių — elegantiškas darbas. Dvi tam- 
sios rankos, taip pat gerai nupjautos, sulenktos per alkūnę 
ir padėtos šalia kojos, o alkūnės rodė į šoną. Šalia likusios 
galūnės, sulenktos per sąnarius, sudėliotos dviem dideliais 
ratais. 

Kol suvokiau, prireikė akimirkos. Sumirksėjau ir staiga 
supratau, todėl turėjau smarkiai susiraukti, kad nepradėčiau 
garsiai kikenti lyg mokinukė, kokia mane išvadino Debė. 

Iš rankų ir kojų jis sudėliojo raides, sudarančias vieną 
žodelytųį: BOO. 

Trys torsai po juo atsargiai išdėlioti į lanką, suformuojantį 
mielą mažą Helovino šypsenėlę. 

Kas per šelmis. 

Tačiau netgi žavėdamasis žaisminga šio pokšto dvasia, 
svarsčiau, kodėl jis pasirinko viską išdėstyti čia, kamba- 
rėlyje, o ne ant ledo, kur tai pamatytų didesnė auditorija. 
Kambarėlis erdvus, tačiau vis dėlto uždara patalpa, vietos 
vos užteko. Tad kodėl? 

Man besvarstant arenos lauko durys atsilapojo ir kilo 
šurmulys — atvyko pirmoji pagalbos komanda. Plačiai 
atsivėrusios durys po akimirkos iki mano nugaros per ledą 
atsiuntė vėsų skersvėjį... 

Šaltas oras perbėgo stuburu, o paskui jį atplūdo tuo 
pačiu keliu kylanti šiluma. Ji švelniai atslinko iki pat 
neapšviesto sąmonės dugno ir kažkur giliai bemėnesienėje 
smegenų naktyje kažkas pasikeitė - pajutau, kaip Tamsusis 
Pakeleivis smarkiai su kažkuo sutiko, ko nei girdėjau, nei 
supratau, tik žinojau, kad tai susiję su pirmykšte vėsaus oro 
skuba, slegiančiomis sienomis ir užklumpančiu jausmu... 

Teisingumo jausmu. Nėra abejonės. Kažkas čia teisin- 
ga ir taip pamalonino, sujaudino ir patenkino tamsųjį tran- 
zuotoją, kad nepajėgiau suprasti. O virš viso to sklandė 
suvokimas, kad visa tai pažįstama. Nieko nesupratau, bet 
taip jaučiausi. Man nespėjus pradėti atidžiau tyrinėti šių 
apreiškimų drūtas jaunuolis mėlyna uniforma paragino 
mane atsitraukti ir laikyti rankas taip, kad matytų. Neabe- 
jotinai pirmasis iš atvykstančių pareigūnų, labai įtikinamai 
nutaikęs į mane ginklą. Kadangi teturėjo vieną tamsų 
antakį, einantį skersai veido, o kaktos nebuvo matyti, 
nusprendžiau išpildyti jo pageidavimus. Atrodė esąs buko- 
kas žiaurus Žmogus, galintis nušauti nekaltą asmenį — ir 
netgi mane. Atsitraukiau nuo kambarėlio. 

Deja, atsitraukęs atidengiau mažąją dioramą viduje, ir 
jaunuoliui staiga parūpo, kur palikti pusryčius. Paliko juos 

didelėje šiukšliadėžėje maždaug už trijų metrų, o tada 
pradėjo bjauriai Žiaukčioti. Ramiai stovėjau laukdamas, 
kol jis baigs. Netikęs įprotis taip svaidytis pusiau suvirš- 
kintu maistu. Tai nehigieniška. O dargi viešosios tvarkos 
sergėtojas. 

Įžygiavo daugiau uniformuočių, tad greitai į beždžionę 
panašiam mano draugui kompaniją prie šiukšliadėžės pa- 
laikė keli kolegos. Garsas buvo siaubingai nemalonus, jau 
nekalbant apie iki manęs atsklidusį kvapą. Tačiau manda- 
giai laukiau, kol jie pabaigs, mat nors neįtikėtina, bet iš 
pistoleto iššauti gali ir tas, kas tuo metu vemia. Galiausiai 
vienas iš uniformuočių atsitiesė, nusivalė veidą į rankovę 
1r ėmėsi mano apklausos. Greitai su manim išsiaiškino ir 
pastūmė į šalį, nurodę niekur neiti ir nieko neliesti. 

Netrukus atvyko kapitonas Metjusas ir detektyvė LaGer- 
ta — jiems perėmus viską į savo rankas aš kiek atsipalai- 
davau. Tačiau kai jau galėjau kur nors eiti ir ką nors liesti, 
tiesiog sėdėjau ir mąsčiau. O tai, apie ką masčiau, kėlė bai- 
sų nerimą. 

Kodėl kompozicija kambarėlyje atrodė tokia pažįstama? 

Niekaip nesumojau, kodėl nesistebiu — nebent vėl idio- 
tiškai įtikinėčiau save, neva tai mano darbas. Aišku, kad aš 
čia niekuo dėtas. Jau gėdijausi tokios kvailos nuomonės. 
Tikrai, boo. Net neverta gaišti laiko tyčiojantis iš tokios 
minties. Absurdiška. 

Tai, hm... kodėl tai atrodė pažįstama? 

Atsidusau ir pajutau dar vieną naują jausmą - sutrikimą. 
Nesupratau, kas vyksta, tik Žinojau, kad esu to dalis. Toks 
suvokimas nepadėjo, kadangi jis visiškai atitiko visas 
ankstesnes pagrįstas analitines išvadas. Jei atmesčiau ab- 
surdišką mintį, kad nė pats nežinodamas tai padariau, — ir 

atmečiau, — tada kiekvienas paskesnis paaiškinimas tampa 
dar neįtikinamesnis. Taigi Deksterio bylos santrauka tokia: 
jis kažkaip susijęs, tačiau nežino, ką tai reiškia. Jutau, kaip 
sraigteliai mano kadaise išdidžiose smegenyse iššoka iš 
vietų ir tarškėdami krinta ant grindų. Tarkšt tarkšt. Valio. 
Deksteris nuriedėjo nuo bėgių. 

Nuo visiško sugniužimo mane išgelbėjo pasirodžiusi 
Debora. 

— Nagi, — pasakė ji šiurkščiai, — eime viršun. 

— Ar galiu paklausti kodėl? 

— Pasikalbėsime su biuro darbuotojais, — paaiškino ji. — 
Gal ką nors žinos. 

— Tikriausiai Žinos, jei jau turi biurą, — numykiau. 

Ji trumpam pažvelgė į mane, o tada nusisuko. 

— Eime, - paragino. 

Ir aš ėjau, tikriausiai dėl įsakmaus balso tono. Iš ten, kur 
sėdėjau, nuėjome į tolimąjį arenos kraštą, tada — į vestibiu- 
lį. Ten greta lifto stovėjo Brouvardo pareigūnas, o. už ilgos 
stiklinių durų eilės mačiau dar kelis, stovinčius prie užtvaros. 
Debė prižygiavo prie greta lifto stovinčio faro ir pasakė: 

— Aš Morgan. 

Jis linktelėjo ir paspaudė mygtuką. Į mane žvelgė be 
išraiškos, o tai daug sakė. 

— Aš irgi Morganas, — pasakiau jam. 

Jis tik pažiūrėjo į mane ir nusuko žvilgsnį į stiklines 
duris. 

Pasigirdo tylus skimbtelėjimas — nusileido liftas. Debora 
išdidžiai įžengė ir trinktelėjo per mygtuką taip smarkiai, 
kad faras net atsisuko, o tada užsivėrė durys. 

— Ko tokia paniurus, sese? — paklausiau jos. — Argi ne tai 
norėjai daryti? 

— Tai beprasmis darbas, ir visi tai Žino, — suurzgė ji. 

— Bet tai detektyvinis beprasmis darbas, — pabrėžiau. 

— Ta kalė LaGerta įkišo pagalį į ratus, — sušnypštė ji. — 
Kai tik baigsiu čia akmenis ridenti, turėsiu vėl patruliuoti 
apsirengusi kekše. 

— O, varge. Su tuo seksualiu kostiumėlių? 

— Su tuo seksualiu kostiumėlių, — atsakė ji, tačiau 
nespėjau suregzti stebuklingų paguodos žodžių — pakilome 
iki biuro, ir lifto durys atsidarė. 

Debė išdidžiai išėjo, o aš nusekiau iš paskos. Greitai 
radome personalo poilsio kambarį, kur biuro darbuoto- 
jai buvo suginti laukti, kol įstatymo didybė teiksis skirti 
jiems laiko. Prie poilsio kambario durų stovėjo dar vienas 
Brouvardo faras — tikriausiai tam, kad niekas iš personalo 
nemėgintų sprukti prie Kanados sienos. Debora linktelėjo 
prie durų stovinčiam farui ir įėjo į kambarį. Be didelio en- 
tuziazmo bidzenau iš paskos, leisdamas protui gvildenti 
nuosavą problemą. Po akimirkos iš susimąstymo mane 
pažadino Debora, linktelėdama galva į mano pusę ir prie 
durų vesdamasi paniurusį jaunuolį riebaluotu veidu ir il- 
gais baisiais plaukais. Aš vėl nusekiau paskui. 

Ji atskyrė jį nuo kitų apklausai — gera policijos procedūra, 
tačiau, tiesą sakant, mano širdies tai nesušildė. Nežinia 
kodėl Žinojau, kad nė vienas iš šių Žmonių nebus naudin- 
gas. Sprendžiant iš pirmo pavyzdžio, tokį apibendrinimą 
tikriausiai galima taikyti ir visam jo gyvenimui, ne tik šiai 
žmogžudystei. Tai nykus įprastas beprasmis darbas, pas- 
kirtas Debei, nes, kapitono manymu, ji nuveikė šį tą gero, 
tačiau tebebuvo įkyri. Taigi išsiuntė ją į detektyvinę kator- 
gą, kad turėtų kuo užsiimti ir nesimaišytų po kojomis. O 
mane Debė pasiėmė kartu, nes taip norėjo. Galbūt norėjo 

įsitikinti, ar fantastiškos mano nejutiminio suvokimo galios 
padės nustatyti, ką šios biuro avelės valgė pusryčiams. Vos 
metęs žvilgsnį į šio jauno džentelmeno sudėjimą, buvau 
įsitikinęs, kad jis valgė atšalusią picą, bulvių traškučius ir 
išgėrė litrą „Pepsi“. Tai sugadino jo stotą ir suteikė bepras- 
miško priešiškumo aurą. 

Vis dėlto sekiau iš paskos, kai ponas Niurzga nurodė 
Deborai posėdžių kambarį pastato gale. Jo viduryje stovėjo 
ilgas ąžuolinis stalas, aplink rikiavosi dešimt juodų kėdžių 
aukštomis atkaltėmis, o kampe buvo stalas su kompiuteriu 
1r garso bei vaizdo įranga. Debei ir spuoguotajam jos drau- 
gui prisėdus ir pradėjus keistis rūškanomis išraiškomis, 
priėjau prie stalo kampe. Šalia jo, po palange, stovėjo 
nedidelė knygų lentyna. Pažvelgiau pro langą. Beveik iš 
karto po savimi mačiau augantį žurnalistų būrį ir nuova- 
dos automobilių sangrūdą aplink duris, pro kurias įėjome 
su Stebanu. 

Pažvelgiau į lentyną, manydamas atlaisvinsiąs šiek tiek 
ploto ir ten atsiremsiąs, kad būčiau kiek atokiau nuo pokal- 
bio. Ant popierinių aplankų krūvelės pūpsojo mažas pilkas 
daiktas. Beveik kvadratinis, atrodo, pagamintas 1š plastiko. 
Nuo jo į kitą kompiuterio pusę ėjo juodas laidas. Pakėliau 
norėdamas patraukti į šoną. 

— Ei! — pasakė paniuręs moksliukas. — Nekišk nagų prie 
internetinės vaizdo kameros! 

Pažvelgiau į Debę. Ji atsisuko į mane - prisiekiu, mačiau, 
kaip jos šnervės suvirpėjo lyg lenktyninio žirgo prie starto 
vartų. 

— Prie ko? — paklausė ji tyliai. 

— Buvau sufokusavęs ties įėjimu, — pasakė jis. — O dabar 
iš naujo reikės fokusuoti. Kodėl turi lįsti prie mano daiktų? 

— Jis pasakė internetinė vaizdo kamera, — tariau Debei. 

— Kamera, - pakartojo ji man. 

— Taip. 

Ji pasisuko į jaunąjį Žavingąjį Princą. 

— Ar įjungta? 

Jis prasižiojęs žvelgė į ją, stengdamasis išlaikyti teisuo- 
lišką piktą žvilgsnį. 

— Ką? 

— Kamera, - paaiškino Debė. — Ar ji veikia? 

Jis prunkštelėjo 1r pirštu nusivalė nosį. 

— Kaip, jūsų manymu, būčiau ją parengęs, jei neveiktų? 
Du šimtai žalių. Aišku, kad veikia. 

Jam ir toliau šiurkščiai monotoniškai burbant pažvelgiau 
pro langą, kur buvo nukreipta kamera. 

— Turiu ir tinklalapį. Kathouse.com. Žmonės gali žiūrėti, 
kada komanda atvyksta ir kada išvyksta. 

Debora prisiartino ir, žvelgdama pro langą, atsistojo 
greta manęs. 

— Ji buvo nukreipta į duris, - pasakiau. 

— Tai ne, — tarė linksmasis mūsų draugužis. — Kaip kitaip 
mano tinklalapyje apsilankę žmonės matys komandą? 

Debora pasisuko ir pažvelgė į jį. Maždaug po penkių 
sekundžių jis išraudo ir nuleido akis į stalą. 

— Ar praėjusią naktį kamera buvo įjungta? — paklausė ji. 

Jis nepakėlė akių, tik sumurmėjo: 

— Aišku. Tai yra, manau, taip. 

Debora pasisuko į mane. Jos kompiuterio išmanymas 
apsiribojo tuo, kad ji sugebėdavo užpildyti standartizuotus 
eismo raportus. Žinojo, kad aš labiau patyręs. 

— Kokie nustatymai? — paklausiau jaunuolio viršugal- 
vio. — Ar vaizdai automatiškai archyvuojami'? 

Šįkart jis pakėlė galvą. Iš žodžio „archyvas“ padariau 
veiksmažodį, tad tikriausiai esu patikimas. 

— Aha, - atsakė jis. —- Atsinaujina kas penkiolika sekun- 
džių, o tada įmeta į kietąjį diską. Ryte dažniausiai ištrinų. 

Debora taip suspaudė man ranką, kad galėjo odą per- 
drėksti. 

— Ar šįryt ištrynei?7 — paklausė ji. 

Jis vėl nusuko žvilgsnį. 

— Ne, - atsakė. — Jūs čia įžygiavot rėkdami. Net nespėjau 
elektroninio pašto pasitikrinti. 

Debora pažvelgė į mane. 

— Bingo, — ištariau. 

— Eikš čia, — pasakė ji nelaimingajam stovyklautojui. 

— A? - klustelėjo jis. 

— Eikš čia, — pakartojo ji, ir jis žioptelėjęs lėtai atsistojo 
ir pasitrynė krumplius. 

— Ką? - paklausė jis. 

— Pone, ar galėtumėte prieiti arčiau? — paliepė Debora 
panaudodama veterano faro techniką, tad jis užsikirsdamas 
pajudėjo ir prisiartino. — Ar galėtume pamatyti praėjusios 
nakties įrašus? 

Išsižiojęs paspoksojo į kompiuterį, tada į ją. 

— Kodėl? - paklausė jis. 

Ak, žmogaus proto paslaptys. 

— Nes, — pasakė Debora labai lėtai ir atidžiai, — manau, 
būsite užfiksavęs žudiką. 

Jis padėbsojo į ją, sumirksėjo ir išraudo. 

— Negali būti, — ištarė. 

— Gali, —- pasakiau jam. 

Jis pažvelgė į mane, tada į Deborą, o žandikaulis vis dar 
vėpsojo praviras. 

— Geras, — įkvėpė jis. —- Nemalkit šūdo. Tai yra... Rimtai? 
Noriu pasakyt... — jis dar labiau išraudo. 

— Ar galime pažiūrėti vaizdus? — paklausė Debė. 

Sekundę jis ramiai pastovėjo, tada įšoko į kėdę prie stalo 
ir palietė pelę. Ekranas akimirksniu atgijo, ir jis pradėjo 
karštligiškai tarškėti klaviatūra ir spaudinėti pelę. 

— Nuo kurios valandos pradėti? 

— Kada visi išėjo? — paklausė Debora. 

Jis gūžtelėjo pečiais. 

— Vakar buvo tuščia. Visi išėjo iki... maždaug aštuntos. 

— Pradėk nuo vidurnakčio, — paliepiau, o jis linktelėjo. 

— Okei, — pasakė. Kurį laiką darbavosi tylėdamas, tada 
sumurmėjo: — Nagi. Juk tik kokie šeši šimtai megahercų, — 
pasakė. — Neatsinaujina. Sako, kad gerai, bet taaaip Žiauriai 
lėtai, kad ne... Gerai, — jis staiga nutilo. 

Ekrane pasirodė tamsus vaizdas — tuščia po mumis esan- 
ti stovėjimo aikštelė. 

— Vidurnaktis, — pasakė jis ir įsispoksojo į ekraną. 

Po penkiolikos sekundžių ekranas atsinaujino ir vėl pa- 
sirodė tas pats vaizdas. 

— Arreikės visas penkias valandas taip žiūrėti? — paklaušė 
Debora. 

— Prasuk, — ištariau. — Paieškok automobilio žibintų ar 
ko nors judančio. 

— Aaaišku, — pasakė jis. Skubriai paspaudinėjo, ir vaiz- 
dai pradėjo keistis kas sekundę. Iš pradžių keitėsi nedaug — 
ta pati tamsi stovėjimo aikštelė, ryški šviesa pakraštyje. 
Peržiūrėjus maždaug penkiasdešimt vaizdų, atsirado kaž- 
koks objektas. 

— Sunkvežimis! — pasakė Debora. 

Mūsų mielasis moksliukas papurtė galvą. 

— Apsauga, — paaiškino jis, o kitame vaizde pasirodė ir 
apsaugos automobilis. 

Jis ir toliau suko, vaizdai keitėsi, tačiau liko tokie patys. 
Kas trisdešimt ar keturiasdešimt vaizdų pravažiuodavo 
apsaugos automobilis, o daugiau nieko. Praėjus kelioms 
minutėms toks ritmas nutrūko. 

— Nekas, — ištarė riebaluotasis draugas. 

Debora piktai jį nužvelgė. 

— Kamera sugedo? 

Jis pažvelgė į ją, vėl nuraudo ir nusuko akis. 

— Apsauginiai, — paaiškino jis. — Niekam tikę. Kasnakt 
maždaug trečią sustoja kitoje pusėje ir eina miegoti. — Jis 
galva parodė į nekintančius vaizdus. — Matot. Ei! Apsau- 
gini! Sunkiai dirbi? — iš jo nosies atsklido kažkoks keis- 
tas drėgnas garsas, tikriausiai juokas. — Nelabai! — jis vėl 
prunkštelėjo ir pradėjo sukti vaizdus. Staiga... 

— Sustok! — sušukau. 

Ekrane išvydome ties durimis atsiradusį sunkvežimį. 
Pasikeitė dar vienas vaizdas, ir šalia sunkvežimio atsirado 
vyras. 

— Ar gali priartinti? — paklausė Debora. 

— Pritrauk, — ištariau, kol jis nepradėjo raukytis. 

Jis pajudino žymeklį, pažymėjo tamsią figūrą ekrane ir 
spustelėjo pelę. Vaizdas padidėjo. 

— Geresnės raiškos negausit, — pasakė jis. — Pikseliai... 

— Užsičiaupk, — pertraukė Debora. Ji taip spoksojo į 
ekraną, kad galėjo jį išlydyti, ir supratau kodėl. Buvo tam- 
su, 0 vyras per toli, tačiau iš kelių smulkmenų jis atrodė 
keistai pažįstamas: tai, kaip sustingęs stovėjo kompiuterio 
ekrane, įsirėmęs abiem kojomis, bendras profilio vaizdas. 
Kažkaip miglotai susidėjo paveikslas. Iš galinės mano pro- 

to sėdynės pasigirdus šnypščiančiam kikenimui, trankiai, 
lyg nukritus fortepijonui, supratau, kad jis labai panašus į... 

— Deksteri?.. — pratarė Debora tyliai kranktelėdama, lyg 
dustų. 

Tikrai taip. 

Labai panašus į Deksterį. 

Manau, Debora parvedė poną Kaltūną atgal į poilsio 
kambarį, nes kai vėl pakėliau galvą, ji viena stovėjo priešais 
mane. Nepaisant mėlynos uniformos neatrodė panaši į 
farę. Buvo susirūpinusi, lyg nežinotų, rėkti ar verkti, kaip 
mamytė, kurios sūnelis ją smarkiai nuvylė. 

— Tai kaip? — reikliai paklausė ji, 1r aš pamaniau turįs 
mandagiai atsakyti. 

— Nelabai kaip, - tariau. — O tu? 

Ji paspyrė kėdę. Ši nuvirto. 

— Po velnių, Deksteri, nevaidink gudručio! Pasakyk ką 
nors. Pasakyk, kad ten ne tu! — Tylėjau. — Tada pasakyk, 
kad tu! Bent KĄ NORS pasakyk! Bet ką! 

Papurčiau galvą. 

— Aš... — neturėjau ką sakyti, tad vėl papurčiau galvą. - Ma- 
nau, ten ne aš, — pasakiau. — Noriu pasakyt, nemanau, kad aš. 

Net pačiam pasirodė, kad būsiu abiem kojom tvirtai 
įaugęs į nevykusių atsakymų žemę. 

— Ką reiškia „manau“? — paklausė Debė. — Ar tai reiškia, 
kad nesi įsitikinęs? Kad įraše gali būti tu? 

— Na, — turint omeny situaciją, smūgį atrėmiau nuosta- 
biai. — Gal. Nežinau. 

— O „nežinau“ reiškia, kad nežinai, ar man pasakyti, ar 
tikrai nežinai, ar įraše tu? 

— Manau, ten ne aš, Debora, — pakartojau. — Tačiau nesu 
įsitikinęs. Panašus į mane, tiesa? 

— Šūdas, - tarė ji ir paspyrė gulinčią kėdę. Ši atsitrenkė į 
stalą. — Kaip, po velnių, gali nežinoti?! 

— Sunkoka paaiškinti. 

— Pamėgink! 

Pravėriau burną, tačiau pirmą kartą gyvenime neištariau 
nė žodžio. Prie visų bėdų dar trūko, kad sukvailėčiau. 

— Aš... man sapnavosi tokie... sapnai, bet... Debe, tikrai 
nežinau, — ištariau, tiksliau, išlemenau. 

— Šūdas šūdas ŠŪDAS! — suriko Debora. Spyris spyris 
spyris. 

Labai sunku nesutikti su jos atlikta situacijos analize. 

Grįžo ryškūs ir pašiepiantys, kvaili 17 kankinantys svars- 
tymai. Aišku, kad ten ne aš... taip negali būti. Juk žinočiau, 
jei ten būčiau aš. Tikriausiai ne, mielasis. Atrodo, nieko iš 
tikrųjų nežinojai. Gilios, tamsios ir apsiblaususios smege- 
nys kuria istorijas tarp tikrovės ir prasimanymo, tačiau 
vaizdai nemeluoja. 

Debė paleido dar vieną žiaurių išpuolių prieš kėdę pa- 
pliūpą, tada atsitiesė. Veidas raudonas, o akys visai kaip 
Hario. 

— Gerai, - tarė ji. — Štai kaip yra, — ji sumirksėjo ir akimir- 
kai nutilo, nes abu suvokėme, kad kalbėjo kaip Haris. 

Tą minutę kambaryje tarp mudviejų su Debora stovėjo 
Haris — tarp dviejų skirtingų savo vaikų, dviejų keistų 
neįprasto palikimo kumščių. 

Iš Debės nugaros pradingo sąstingis, ir ji ėmė atrodyti 
labai žmogiška, to jau seniai nebuvau matęs. Ilgai spoksojo 
į mane, tada nusisuko. 

— Tu mano brolis, Deksai, — tarė ji. Manau, iš pradžių 
norėjo pasakyti ne tai. 

— Niekas tavęs nekaltins, — pareiškiau. 

— Po velnių, tu gi mano brolis! - suurzgė ji - nesitikėjau 
tokio nuožmumo. — Nežinau, kokie buvo tavo santykiai su 
tėvu. Ir kokių paslapčių turėjote. Tačiau žinau, kaip jis būtų 
pasielgęs. 

— Įdavęs mane, — tariau, o Debora linktelėjo. 

Jos akies kamputyje kažkas sužvilgo. 

— Iš visos šeimos man likai vien tu, Deksai. 

— Nepasisekė, tiesa? 

Ji pasisuko į mane — dabar jau abiejose akyse regėjau 
ašaras. Kurį laiką taip ir žiūrėjo. Stebėjau, kaip ašara 1š kai- 
riosios akies nuriedėjo skruostu. Ji nusibraukė ją, išsitiesė, 
giliai įkvėpė ir vėl nusisuko į langą. 

— Taip, — tarė. — Būtų tave įdavęs. Aš pasielgsiu taip pat. — 
Ji neatsisuko į mane, tik pro langą žvelgė kažkur į hori- 
zontą. 

— Turiu baigti apklausti žmones, — tęsė ji. — Palieku tave 
atsakingą, kad nuspręstum, ar šis įkaltis svarbus. Parsinešk 
įrašą namo ir išsiaiškink, ką galima išsiaiškinti. Baigusi 
dirbti čia, prieš grįždama patruliuoti atvažiuosiu išklausyti 
tavęs. — Ji žvilgtelėjo į laikrodį. — Aštuntą valandą. Ir jei tada 
reikės tave suimti, taip ir padarysiu. — Ilgas žvilgsnis į ma- 
ne. — Po velnių, Deksteri, - švelniai tarė ir išėjo iš kambario. 

Priėjau prie lango ir pažvelgiau į lauką. Apačioje, kaip 
ir prieš tai, šurmuliavo farų, žurnalistų ir vėpsančių žioplių 
cirkas. Tolumoje, už stovėjimo aikštelės, mačiau kelią, kuri- 
uo automobiliai 17 sunkvežimiai zujo šimto devyniasdešimt 
penkių kilometrų per valandą greičiu, kaip įprasta Maja- 
myje. O už kelio plytėjo Majamio kontūrai. 

Ir priešais visa tai stovėjo silpnas siūbuojantis Deksteris, 
spoksodamas pro langą į miestą, kuris nekalbėjo, o netgi jei 
būtų kalbėjęs, nebūtų turėjęs ką pasakyti. 

Po velnių, Deksteri. 

Nežinau, kiek laiko spoksojau pro langą, tačiau galiau- 
siai suvokiau, kad čia atsakymų nerasiu. O štai Kapitono 
Spuogiaus kompiuteryje jų gali būti. Pasisukau į stalą. 
Kompiuteris turėjo kompaktinių diskų įrašymo įrenginį. 
Viršutiniame stalčiuje radau kompaktų dėžutę. Vieną 
įkišau į kompiuterį, nusikopijavau visą vaizdų rinkmeną ir 
išėmiau kompaktą. Pakėlęs žvilgtelėjau į jį — nebylus, o 
tylų tamsaus balso nuo galinės sėdynės kikenimą tikriau- 
siai įsivaizdavau. Tačiau dėl visa ko ištryniau rinkmeną iš 
kietojo disko. 

Man išeinant budintys Brouvardo farai manęs nestabdė 
1r nekalbino, tačiau pasirodė, kad žvelgia į mane su rimtu 
ir įtariu abejingumu. 

Svarsčiau, ar toks jausmas apima turint sąžinę. Tikriau- 
siai niekada ir nesužinosiu, skirtingai nei vargšė Debora, 
draskoma ištikimybių, negalinčių sugyventi tose pačiose 
smegenyse. Žavėjausi jos sprendimu leisti man nutarti, ar 
įkaltis svarbus. Labai sumanu. Hariškas sprendimas, lyg 
palikti užtaisytą ginklą priešais prasikaltusį draugą ir nueiti 
žinant, kad kaltė paspaus gaiduką ir sutaupys miestui teis- 
mo išlaidų. Hario pasaulyje Žmogaus sąžinė negalėtų gy- 
venti su tokia gėda. 

Tačiau, kaip Haris gerai žinojo, jo pasaulis jau seniai mi- 
ręs, O aš neturėjau nei sąžinės, nei gėdos, nei kaltės jausmo. 
Tik kompaktinį diską su keliais vaizdais. O jie beprasmiš- 
kesni nei sąžinė. 

Turėjo būti paaiškinimas, į kurį nebūtų įpainiotas Deks- 
teris, per miegus važinėjantis sunkvežimiu po Majamį. Ži- 
noma, daugeliui vairuotojų tai pavykdavo, tačiau bent jau 
sėsdami į automobilį jie būdavo prabudę, ar ne? O štai aš, 

plačiomis akimis, džiugiai budrus — visai ne toks, kuris 
klaidžiotų po miestą ir nesąmoningai žudytų; ne, aš norėjau 
likti sąmoningas kiekvieną akimirką. Be to, juk buvo naktis 
ant viaduko. Fiziškai neįmanoma pačiam į savo automobilį 
mesti galvą, tiesa? 

Nebent būčiau save įtikinęs, kad vienu metu galiu būti 
dviejose vietose, o tai atrodė logiška, atsižvelgiant į tai, kad 
kita alternatyva, kurią sugalvojau, buvo ta, kad tik maniau- 
si sėdintis savo automobilyje ir matantis, kaip kažkas kitas 
meta galvą, kai iš tiesų pats mečiau galvą į savo automobilį, 
o tada... 

Ne. Nesąmonė. Negalėjau leisti, kad paskutinės smegenų 
dalelės patikėtų tokia pasaka. Turi egzistuoti paprastas ir 
logiškas paaiškinimas, aš jį rasiu, ir nors galėjo pasirodyti, 
kad esu Žmogus, mėginantis įtikinti save, jog po lova nieko 
nėra, pasakiau tai garsiai. 

— Yra paprastas, logiškas paaiškinimas, — tariau sau. Bet 
niekada nežinai, ar kas nesiklauso, tad pridūriau: — O po 
lova nieko nėra. 

Tačiau ir vėl iš Tamsiojo Pakeleivio sulaukiau tik reikš- 
mingos tylos. 

Net kiti kraujo ištroškę vairuotojai nepadėjo pakeliui 
namo rasti atsakymų. Tiksliau, prasmingų atsakymų. Kvai- 
lų buvo galybė. Visi sukosi apie tą pačią prielaidą, kad 
mėgstamiausiai mūsų pabaisai negerai su galva — man bu- 
vo sunku tai pripažinti. Galbūt dėl to, kad nesijaučiau la- 
biau beprotis nei anksčiau. Nepastebėjau pilkųjų ląstelių 
stygiaus, nemąsčiau lėčiau ar keisčiau ir, kiek Žinau, nekal- 
bėjau su nematomais draugais. 

Na, nebent sapnuose, bet argi tai tas pats? Argi sapnuo- 
dami nesame kiek pamišę? Miegas — ne kas kita kaip pro- 


222 Jeff Lindsay. Deksteris. Tamsūs sapnai 


cešas, kurio metu beprotybę numetame giliai į pasąmonės 
tarpeklį ir išeiname anapus pasiruošę valgyti dribsnius, 0 
ne kaimynų vaikus. 

Nepaisant sapnų, visa kita atrodė suprantama: kažkas 
kitas metė į mane galvą ant viaduko, paliko barbę mano 
bute ir įdomiai išdėliojo kūnus. Kažkas kitas, ne aš. Kažkas 
kitas, o ne brangusis baugusis Deksteris. Ir tas kažkas ki- 
tas užfiksuotas čia, kompakte esančiuose vaizduose. O aš 
pažiūrėsiu į juos ir visiems laikams įrodysiu, kad... 

Kad žudikas labai panašus į mane? 

Gerai, Deksteri. Labai gerai. Juk sakiau, kad yra logiškas 
paaiškinimas. Kažkas kitas, o iš tikrųjų — aš. Be abejo. Vi- 
siškai suprantama, tiesa? 

Grįžau namo ir atsargiai įėjau į butą. Atrodo, niekas ma- 
nęs nelaukė. Žinoma, ir neturėjo laukti. Tačiau turint ome- 
ny, kad šis metropolį terorizuojantis nevidonas žino, kur 
gyvenu, darėsi neramu. Jis įrodė esąs bet ką padaryti galinti 
pabaisa — netgi bet kada užsukęs palikti daugiau lėlių kūno 
dalių. Ypač jei tas nevidonas — aš. 

Nors, žinoma, taip nebuvo. Tikrai ne. Vaizdai atskleis 
nedidelę detalę, įrodančią, kad panašumas — tik sutapimas, 
o tai, kad taip gerai išmaniau žmogžudystes, taip pat neabe- 
jotinas sutapimas. Taip, tai tobulai logiškų siaubūniškų su- 
tapimų serija. Gal reikėtų paskambinti žmonėms iš Gineso 
rekordų knygos. Įdomu, koks pasaulio rekordas nežinant, 
kad įvykdei kelias žmogžudystes? 

Uždėjau groti Filipo Glaso** kompaktą ir atsisėdau ant 
kėdės. Muzika sujudino tuštumą viduje, ir po kelių minu- 
"čių sugrįžo įprasta rami ledinė logika. Nuėjau prie kompiu- 


2 Philip Glass (g. 1937) - amerikiečių kompozitorius. 

terio 1r Jį įjungiau. Įdėjau kompaktą ir peržiūrėjau vaizdus. 
Artinau 1r tolinau — dariau viską, ką sugebėjau, kad vaizdai 
taptų aiškesni. Išmėginau tai, apie ką buvau tik girdėjęs, ir 
tai, ką pats sugalvojau, tačiau nepavyko. Taip ir nepajudė- 
jau iš mirties taško. Neįmanoma išgauti tokios raiškos, kad 
nuotraukoje esančio vyro veidas išryškėtų. Tačiau vis tiek 
spoksojau į vaizdus. Keičiau jų kampą. Išsispausdinau ir 
žiūrėjau prieš šviesą. Dariau tai, ką darytų bet kuris, ir nors 
likau patenkintas tuo, kaip viską imitavau, tegalėjau patvir- 
tinti, kad vyras nuotraukoje panašus į mane. 

Negalėjau nieko aiškiai įžiūrėti, net drabužių. Vilkė- 
jo galbūt baltus, rusvus, geltonus ar net šviesiai mėlynus 
marškinius. Jį apšvietusi stovėjimo aikštelės lempa — viena 
iš ryškiųjų argono lempų nusikaltimų prevencijai — švietė 
rausvai oranžine šviesa. Tiek ir tegalėjai pasakyti — koks 
apšvietimas ir raiškos stygius. Kelnės ilgos, laisvo kirpi- 
mo, šviesios spalvos. Šiaip jau įprasta apranga — taip galėjo 
vilkėti bet kas, net aš. Tokių drabužių turėjau ne vieną, už- 
tektų ištisam būriui Deksterio antrininkų aprengti. 

Pavyko priartinti sunkvežimio šoną, kad įskaityčiau rai- 
dę A, apačioje - B, po jos R ir arba C, arba O. Tačiau sunk- 
vežimis stovėjo nukreiptas nuo kameros — daugiau įskaityti 
nepavyko. 

Nė viena kita nuotrauka nepamėtėjo užuominų. Dar kar- 
tą peržiūrėjau visas: vyras dingo, vėl atsirado, o tada sunk- 
vežimis išnyko. Nei tinkamų kampų, nei sėkmingai nety- 
čiom užfiksuotų numerių — niekaip nepavyktų patvirtinti, 
kad tai yra arba nėra smagiai sapnuojantis Deksteris. 

Kai galiausiai pakėliau akis nuo kompiuterio, lauke jau 
buvo tamsu. Tad pasielgiau taip, kaip prieš kelias valan- 
das būtų pasielgęs normalus Žmogus — mečiau šitą reikalą. 

Galėjau tik laukti Deboros. Turėsiu leistis besikankinančios 
sesers įmetamas į kalėjimą. Šiaip ar taip, buvau kaltas. Tik- 
rai turėčiau sėdėti kalėjime. Gal net patekčiau į tą pačią 
kamerą su Makheilu. Jis galėtų išmokyti mane žiurkės 
šokio. 

Taip mintydamas padariau nuostabų dalyką. 

Užmigau. 

Nieko nesapnavau, nesijutau keliaująs už kūno ribų, 
neregėjau vaiduoklių ar begalvių 1r bekraujų kūnų parado. 
Galvoje nešoko fėjų vizijos. Nebuvo nieko, net manęs, tik 
tamsus ir belaikis miegas. Tačiau kai pažadino telefono 
skambutis, žinojau, kad skambina dėl Deboros 1r kad ji 
neatvažiuos. Griebiant ragelį mano delnai jau prakaitavo. 

— Taip, — ištariau. 

— Čia kapitonas Metjusas, - pasigirdo balsas. —- Norėčiau 
pasikalbėti su detektyve Morgan. 

— Jos čia nėra, — atsakiau, o maža mano dalelė nutirpo 
mėgindama suvokti, ką tai reiškia. 

— Hmmm. A, na, tai ne... Kada ji išvažiavo? 

Instinktyviai žvilgtelėjau į laikrodį — be penkiolikos 
devynios. Prakaitas išmušė dar labiau. 

— Ji nebuvo čia užsukusi, — pasakiau kapitonui. 

— Bet ji pasisakė, kad vyksta pas tave. Ji budi... turėtų 
ten būti. 

— Bet ji neatvažiavo. 

— Po velnių, - tarė jis. — Sakė, kad tu turi reikalingų įkalčių. 

— Taip, — atsakiau. Ir padėjau ragelį. 

Tikrai turėjau įkalčių, buvau tuo įsitikinęs. Tik nebuvau 
tikras, kas tai. Turėjau išsiaiškinti, o laiko — ne marios. Tik- 
sliau, nemaniau, kad Debė turi marias laiko. 

Nesupratau, iš kur tai žinojau. Sąmoningai nepasakiau 
sau: „Jis pagrobė Deborą.“ Smegenyse nešvystelėjo baugi- 

nantys jos laukiančio likimo vaizdiniai. Be to, nepatyriau 
ir akinančių įžvalgų, nepagalvojau: „Vaje, Debė jau turėjo 
atvažiuoti, ji taip nesielgia.“ Tiesiog Žinojau, kaip ir tą 
akimirką, kai pabudau, kad Debė važiavo pas mane, tačiau 
tikslo nepasiekė. Supratau, ką tai reiškė. 

Jis ją pagrobė. 

Nutuokiau, kad taip pasielgė tik dėl manęs. Jis suko ratus 
vis arčiau manęs: lankėsi bute, prie aukų palikdavo žinutes, 
erzino užuominomis ir nuorodomis į tai, ką darė. O dabar 
buvo taip arti, kaip tik įmanoma nesant tame pačiame kam- 
baryje. Pasiėmė Debę ir kartu su ja laukė. Laukė manęs. 

Bet kur? Ir kiek laiko jis nusiteikęs laukti, kol praras 
kantrybę ir pradės žaisti be manęs? 

Jei manęs nebus, jo žaidimų drauge taps Debora. Ji pa- 
sirodė prie mano namų pasiruošusi dirbti, apsirengusi kaip 
kekšė — tikra dovanėlė. Jis tikriausiai pamanė, kad atėjo 
Kalėdos. Pagrobė ją, kad šįvakar pabūtų ypatingaja drauge. 
Nenorėjau galvoti apie ją tokią, pririštą, ištemptą ir stebinčią, 
kaip lėtai visam laikui netenka kūno dalių. Tačiau viskas 
taip 1r vyks. Esant kitokioms aplinkybėms, būtų nuostabi 
vakaro pramoga, tačiau ne su Debora. Buvau įsitikinęs, kad 
to nenoriu, nenoriu, kad šįvakar jis darytų ką nors nuosta- 
baus ir amžino. Galbūt vėliau ir kam nors kitam. Kai geriau 
vienas kitą pažintume. Tačiau ne dabar. Ne Deborai. 

Taip galvojant viskas atrodė geriau. Apsisprendus pa- 
lengvėjo. Verčiau sesuo telieka gyva, o ne supjaustyta be- 
kraujais gabalais. Elgiausi mielai, beveik žmogiškai. O kad 
jau taip nusprendžiau, kas toliau? Galėčiau paskambinti 
Ritai, nusivesti į kiną ar pasivaikščioti parke. Arba, pagal- 
vokim... nežinau, gal... išgelbėti Deborą? Taip, skamba ne- 
blogai. Bet... 

Kaip? 

Žinoma, kelias užuominas turėjau. Žinojau, kaip jis gal- 
voja — juk pats taip pat galvojau. Norėjo, kad rasčiau jį. 
Aiškiai tai parodė. Jei galėčiau iš galvos išmesti visas blaš- 
kančias kvailystes: sapnus, Naujojo amžiaus idėjas ir visa 
kita, — tikriausiai padaryčiau logiškas ir teisingas išvadas. 
Nebūtų pagrobęs Debės, jei prieš tai nebūtų suteikęs man, 
gudriai pabaisai, pakankamai informacijos, kur jį rasti. 

Gerai, gudrusis Deksteri — surask jį. Surask Debės gro- 
biką. Tegul nenumaldoma logika suuodžia pėdsakus lyg 
ledinė vilkų gauja. Tegul milžiniškos smegenys dirba visu 
pajėgumu. Tegul vėjas siaučia per viršun šaunančias galingo 
proto sinapses ir atveda prie gražios, tačiau neišvengiamos 
išvados. Pirmyn, Deksteri, pirmyn! 

Deksteri? 

Ei! Ar čia yra kas nors? 

Tikriausiai ne. Negirdėjau per viršun šaunančias sinapses 
siaučiančio vėjo. Dar niekada nebuvau toks tuščias. Be abe- 
jo, slopinančios emocijos nesūkuriavo, mat nebuvo kam 
sūkuriuoti. Tačiau rezultatas baugino. Buvau toks sustingęs 
ir išsekęs, lyg tikrai turėčiau jausmus. Debora dingusi. Jai 
grėsė pavojus pavirsti neįtikėtinu performanso kūriniu. 
O vienintelė viltis egzistuoti ne tik keliose nuotraukose, 
pritvirtintose prie policijos laboratorijos lentos, — bejėgis 
begalvis brolis. Vargšas kvailas kaip šunėkas Deksteris, 
sėdintis su besisukančiomis smegenimis, gaudantis savo 
paties uodegą ir staugiantis priešais mėnulį. 

Giliai įkvėpiau. Dabar kaip niekad reikėjo būti savimi. 
Smarkiai susikaupiau ir nusiraminau, 0 į smegenų tuštumą 
sugrįžus mažai dalelei Deksterio suvokiau, koks žmo- 
giškas ir kvailas tapau. Nebuvo jokios paslapties. Tiesą sa- 

kant, visiškai akivaizdu. Mano draugas padarė viską, kas 
panėšėtų į formalų kvietimą: „Maloniai prašome suteikti 
mums garbę ir apsilankyti Jūsų sesers vivisekcijoje. Juoda 
širdis nebūtina.“ Tačiau net ir šį mažą logikos trupinėlį iš 
kaukolės išstūmė nauja įsigraužusi mintis, pradėjusi skleis- 
ti supuvusią logiką. 

Kai Debė dingo, aš miegojau. 

Ar tai reiškia, kad ir vėl nežinodamas tai padariau aš? 
Kas, jei jau būsiu padalinęs Debę į dalis ir sukrovęs ko- 
kiame mažame šaltame sandėliuke ir... 

Sandėliuke? Iš kur ši mintis? 

Ribotos erdvės pojūtis... kambarėlio ledo ritulio aikšte- 
lėje teisingumas... šaltas stuburu vilnijantis oras... Kodėl 
tai svarbu? Kodėl vis prie to grįžtu? Kad ir kas nutinka, vis 
grįžtu prie tų pačių nelogiškų jutiminių prisiminimų, tačiau 
tam priežasties nematau. Ką tai reiškia? Ir kodėl man taip 
rūpi, ką tai reiškia? Nesvarbu, ar tai reiškė ką nors, ar ne, 
tik tuo galėjau remtis. Turėjau rasti vietą, atitinkančią šį 
vėsaus ir slogaus teisingumo jausmą. Nebuvo kitos išeities, 
tik rasti dėžę. O ten rasiu ir Debę, ir save arba ne save. Pa- 
prasta, tiesa? 

Ne. Visai nepaprasta, tik paprastai sugalvota. Nebuvo 
jokios prasmės kreipti dėmesį į slaptas vaiduokliškas Žžinu- 
tes, pasireiškiančias sapnuose. Sapnai tikrovėje neegzista- 
vo, nemiegančiame pasaulyje nepaliko Fredžio Kriugerio 
nagų žymių. Negalėjau iššokti iš namo ir, apimtas panikos, 
be tikslo važinėti po miestą. Aš šalta 1r logiškai mąstanti 
būtybė. Taigi šaltai ir logiškai užrakinau buto duris ir nu- 
žingsniavau prie automobilio. Vis dar nenutuokiau, kur va- 
žiuosiu, tačiau poreikis kuo greičiau ten nusigauti užvaldė 
mane ir nuvedė į stovėjimo aikštelę, kur laikiau automobilį. 

Tačiau iki patikimosios transporto priemonės likus šešiems 
metrams sustojau lyg atsitrenkęs į nematomą sieną. 

Automobilio salone degė lemputė. 

Tikrai nepalikau jos įjungtos — kai stačiau automobilį, 
dar buvo šviesu, be to, mačiau, kad durelės uždarytos. Eili- 
nis vagis būtų palikęs jas praviras, kad nesukeltų triukšmo 
užtrenkdamas. 

Lėtai priartėjau, nežinodamas, ko tikėtis ir ar apskritai 
norėčiau tai pamatyti. Būdamas už poros metrų kažką pa- 
mačiau keleivio sėdynėje. Atsargiai apėjau automobilį ratu 
ir nervams dilgčiojant pasilenkiau ir žvilgtelėjau vidun. 
Tada ir išvydau. 

Vėl barbė. Tuoj turėsiu visą kolekciją. 

Ši vilkėjo jūreivišką kepuraitę, marškinėlius su didele iš- 
kirpte ir ankštus rožinius šortukus. Rankoje laikė nedidelį 
lagaminą su užrašu CUNARD*". 

Atidariau dureles ir paėmiau lėlę. Iš barbės rankos iš- 
traukiau lagaminėlį 1r jį atidariau. Nedidelis daiktas iškrito 
Ar nuriedėjo ant grindų. Pakėliau. Atrodė panašus į studijų 
žiedą. Viduje išgraviruota D. M. - Deboros inicialai. 

Prakaituotose rankose spausdamas barbę susmukau ant 
sėdynės. Apverčiau lėlę. Sulenkiau kojas. Pamojavau jos 
rankomis. Ką darei praėjusią naktį, Deksteri? Ai, žaidžiau 
su lėlėmis, kol draugas į dalis kapojo seserį. 

Nešvaisčiau laiko galvodamas, kaip į automobilį pateko 
barbė — kruizinių linijų kekšė. Akivaizdu, kad tai žinutė... 
o gal užuomina? Tačiau užuominos turėtų kažką pranešti, o 
ši, atrodo, vedė klaidinga kryptimi. Be abejo, Debė su juo, 
tačiau „Cunard“? Kaip tai susiję su ankšta ir vėsia žudymo 


2 „Cunard“ — bendra amerikiečių ir anglų laivybos kompanija. 

patalpa? Nemačiau jokio ryšio. Vis dėlto Majamyje buvo 
viena vieta, kuriai tai tiko. 

Važiavau Daglaso keliu ir pasukau dešinėn per Kokosų 
giraitę. Teko sulėtinti, kad prasibraučiau pro laimingų im- 
becilų, šokančių tarp parduotuvių ir kavinių, paradą. Jie tu- 
rėjo per daug laiko ir pinigų, tačiau nieko daugiau. Ilgai už- 
trukau, kol pro juos prasibroviau, bet pykti negalėjau — juk 
nežinojau, kur važiuoju. Kažkur pirmyn. Beifronto keliu, 
per Briklą, tada į miesto centrą. Nemačiau milžiniškų neo- 
ninių ženklų su žybsinčiomis rodyklėmis ir nurodymais: „Į 
supjaustymą!“ Tačiau važiavau tolyn „American Atrlines“ 
arenos ir Makarturo viaduko link. Metęs greitą žvilgsnį į 
artimiausią arenos dalį, mačiau kruizinio laivo viršų Vyriau- 
sybės kanale — aišku, ne „Cunard Lines“ laivą, tačiau nera- 
miai žvalgiausi kokio nors ženklo. Atrodė suprantama, kad 
ieškau ne kruizinio laivo: juose per daug Žmonių ir šniukš- 
tinėjančių pareigūnų. Tačiau kažkur netoli, kažkuo susiję — 
ką tai galėtų reikšti? Nenutuokiau. Žiūrėjau taip įdėmiai, 
kad būčiau galėjęs pradeginti laivagalio denį, tačiau Debora 
neištrūko iš nelaisvės ir nenusileido trapu šokio žingsneliu. 

Pasižvalgiau daugiau. Šalia laivo į naktinį dangų lyg pa- 
liktas „Žvaigždžių karų“ rekvizitas kilo krovininės gervės. 
Kiek toliau, žemiau jų, vos buvo matyti netvarkingai -su- 
krautų krovininių dėžių krūvos, išbarstytos aplink, tarsi 
milžiniškas nuobodžiaujantis vaikas būtų išmėtęs kaladėlių 
dėžę. Kai kurios dėžės šaldomosios. O už dėžių... 

Ei, berneli, grįžk atgalios. 

Kas tai šnibždėjo, tyliai murmėjo žodžius vienišam van- 
giai vairuojančiam Deksteriui? Kas sėdėjo už manęs, kieno 
sausas kikenimas pripildė galinę sėdynę? Ir kodėl? Kokia 
žinutė skambėjo besmegenėje aidinčioje galvoje? 

Saugojimo dėžės. 

Kai kurios šaldomosios. 

Kodėl saugojimo dėžės? Kodėl turėčiau domėtis krūva 
šaltų uždarų erdvių? 

O, taip. Na. Kad jau taip pasakyta. 

Ar tai būsimasis Deksterio gimtinės muziejus? Su au- 
tentiškais į gyvus panašiais eksponatais ir gyvu vienintelės 
Deksterio sesers pasirodymu? 

Smarkiai pasukau vairą užkirsdamas kelią garsiai supypi- 
nusiam BMW. Bent kartą vairuodamas kaip Majamio gyven- 
tojas ištiesiau vidurinį pirštą ir padidinau greitį ant viaduko. 

Kruizinis laivas kairėje. Visos dėžės dešinėje, apsuptos 
grandinine tvora ir spygliuota viela. Vieną kartą apvažia- 
vau, grumdamasis su kylančia tikrumo banga ir tvinstančiu 
koledžo muštynių skanduočių choru, sklindančiu iš Tam- 
siojo Pakeleivio. Kelias baigėsi aklaviete prie sargo būdelės 
toli nuo konteinerių. Prie vartų vaikštinėjo keli uniformuoti 
džentelmenai, tikrai nepavyktų patekti vidun neatsakius į 
kelis ganėtinai gluminančius klausimus. Taip, pareigūne, 
norėčiau užeiti vidun ir apsidairyti. Matote, manau, kad šią 
vietą draugas pasirinko mano seseriai supjaustyti. 

Pravažiavau pro oranžinių kūgių eilę kelio viduryje, 
maždaug devyni metrai nuo vartų, ir apsisukau, kad grįž- 
čiau iš kur atvažiavęs. Kruizinis laivas atsidūrė dešinėje. 
Prieš pat tiltą į žemyną pasukau kairėn ir įvažiavau į didelę 
teritoriją, kurios viename gale buvo terminalas, o kitame — 
vielinė tvora. Ji buvo nuotaikingai papuošta ženklais, gra- 
sinančiais Žiauriomis bausmėmis bet kam, kas užklystų į 
šią teritoriją, ir pasirašytais JAV muitinės. 

Tvora ėjo iki pat pagrindinio kelio palei didelę, šiuo nak- 
ties metu tuščią stovėjimo aikštelę. Lėtai apvažiavau jos 

perimetru, spoksodamas į tolimajame gale esančius kontei- 
nerius. Šie tikriausiai iš užsienio uostų, turintys pereiti mui- 
tinę, O priėjimas prie jų griežtai kontroliuojamas. Patekti 
į teritoriją 1r išeiti iš jos pernelyg sunku, ypač jei asmuo 
nešasi abejotinus kūno dalių krovinius. Arba turėsiu rasti 
kitą vietą, arba pripažinti, kad švaisčiau laiką vaikydamasis 
silpnus jausmus, gimusius iš kelių persekiojančių sapnų ir 
skurdžiai aprengtos lėlės. Kuo anksčiau tai pripažinsiu, tuo 
daugiau vilties surasti Debę. Jos čia nėra. Ir neturėtų būti. 

Pagaliau - logiška mintis. Iš karto pasijutau geriau, tikrai 
būčiau buvęs patenkintas savimi, jei prie pat tvoros nebū- 
čiau išvydęs pažįstamo apmušto sunkvežimio, pastatyto 
taip, kad matytųsi raidės ant šono — ALLONZO BROT- 
HERS. Per garsias asmeninio smegenų rūsyje įsitaisiusio 
choro dainas neišgirdau, kaip pats vyptelėjau, tad sustab- 
džiau automobilį. Gudrusis berniukas manyje daužėsi į 
priekines smegenų duris ir ragino: „Greičiau! Greičiau! 
Eik, eik, eik!“ Tačiau prie lango prislinko driežas ir įspėda- 
mas kyštelėjo liežuvį, taigi prieš išlipdamas iš automobilio 
ilgai sėdėjau nejudėdamas. 

Priėjau prie tvoros ir atsistojau lyg antraeilis aktorius fil- 
me apie Antrojo pasaulinio karo stovyklas, pirštus sukišęs 
į tvorą, alkanu žvilgsniu žvelgdamas į tai, kas vos už kelių 
metrų. Buvau tikras, kad tokiam neįtikėtinai protingam pa- 
darui kaip aš ten patekti nesudėtinga, tačiau tokios būsenos 
negalėjau suregzti dviejų 1š eilės einančių minčių. Turėjau 
patekti vidun, bet negalėjau. Taigi stovėjau įsikibęs tvoros, 
žvelgdamas vidun, suvokdamas, kad visa, kas svarbiausia, 
yra ten, vos už kelių metrų, tačiau nepajėgiau liepti milži- 
niškoms smegenims spręsti problemos ir surasti sprendi- 
mo. Protas visai nelaiku išeina pasivaikščioti, tiesa? 

Ant galinės sėdynės suskambo žadintuvas. Turėjau dabar 
pat pasitraukti. Įtartinai stoviniavau gerai saugomoje teri- 
torijoje naktį — bet kurią akimirką vienas iš sargų būtinai 
susidomės išvaizdžių jaunuoliu, protingu žvilgsniu įsispi- 
trijusiu per tvorą. Turiu judintis ir rasti įėjimą važiuodamas 
automobiliu. Paskutinį kartą meiliai nužvelgęs atsitraukiau 
nuo tvoros. Ten, kur pėdomis prie jos prisiliečiau, Žiojėjo 
vos matomas plyšys. Tvora prakirpta tiek, kad vidun galėtų 
patekti vienas žmogus arba gera jo kopija — aš. Plyšys pri- 
spaustas pastatyto sunkvežimio, kad neatsivertų ir neišsi- 
duotų. Tai tikriausiai padaryta neseniai, šįvakar, po to, kai 
atvažiavo sunkvežimis. 

Paskutinis kvietimas. 

Lėtai atsitraukiau, jausdamas, kaip veide atsiranda nerū- 
pestinga pasisveikinimo šypsena. Sveiki, pareigūne, tik išė- 
jau pasivaikščioti. Gražus vakaras skerdynėms, tiesa? Džiu- 
giai nudrožiau prie automobilio, tematydamas mėnesį virš 
vandens ir švilpaudamas linksmą melodiją, tada įlipau vidun 
ir nuvažiavau. Atrodo, niekas nekreipė dėmesio, išskyrus 
aleliuja giedantį chorą galvoje. Automobilį palikau stovėji- 
mo aikštelėje netoli kruizinių laivų biuro, maždaug devynias- 
dešimt metrų nuo savadarbių vartų į Rojų. Netoliese stovėjo 
keli automobiliai. Niekas į mane nekreips dėmesio. 

Tačiau statant automobilį greta manęs sustojo kitas — 
šviesiai mėlynas „Chevrolet“, vairuojamas moters. Akimir- 
ką sėdėjau ramiai. Ji taip pat. Atidariau dureles ir išlipau. 

Tą patį padarė ir detektyvė LaGerta. 

Visada mokėdavau išsisukti iš nepatogių padėčių, tačiau 
šįkart likau be žodžių. Nežinojau ką sakyti, taigi akimirką 
spoksojau į LaGertą, o ši taip pat nemirksėdama žiūrėjo 
į mane, rodydama iltis lyg plėšri katė, sprendžianti, ar su 
manimi pažaisti, ar suėsti. Nesumikčiojęs nebūčiau nieko 
pasakęs, 0 ji, atrodo, susidomėjusi mane stebėjo. Taigi kurį 
laiką abu paprasčiausiai stovėjome. Galiausiai su lengva 
pašaipa ji pralaužė ledus. 

— Kas ten? — paklausė linktelėdama į tvoros, esančios už 
maždaug šimto metrų, pusę. 

— O, detektyve! - pratrūkau, tikriausiai vildamasis, kad ji 
nepastebės prakalbusi pirma. — Ką čia veiki? 

— Sekiau tave. Kas ten? 

— Ten? — perklausiau. Žinau, skambėjo kvailai, tačiau 
gudriau nebesugalvojau, ypač tokiomis aplinkybėmis. 

Ji palenkė galvą į vieną šoną, iškišo liežuvį ir pavedžiojo 
Jį apatine lūpa — iš pradžių lėtai kairėn, dešinėn, kairėn ir 
grąžino atgal į burną. Tada linktelėjo. 

— Manai, aš kvaila, — tarė ji. Žinoma, tokia mintis vieną 
ar du kartus šmėkštelėjo galvoje, tačiau neatrodė mandagu 
tai. sakyti. — Bet atsimink, — tęsė, — aš — tikra detektyvė, o 
čia Majamis. Kaip, tavo manymu, to pasiekiau, a? 

— Išvaizda? — paklausiau nušvisdamas pritrenkiančia 
šypsena. Pagirti moterį — visada gera mintis. 

šviečiančių lempų šviesoje. 

— Gerai, — tarė ji ir nutaisė keistą pusiau šypseną, nuo 
kurios subliūško skruostai, o ji atrodė senesnė. — Ant tokio 
šūdo 1r pasimaudavau, kai maniau, kad patinku tau. 

— Bet tu man patinki, detektyve, — pasakiau kiek per ener- 
gingai. Atrodo, ji manęs neišgirdo. 

— Bet kai nustūmei mane ant grindų kaip kokią kiaulę, pra- 
dėjau galvoti, kuo tau neįtinku. Smirda iš burnos? O tada su- 
pratau. Aš čia niekuo dėta. Tai tavo kaltė. Tu kažkoks ne toks. 

Be abejo, ji teisi, tačiau žodžiai vis tiek žeidė. 

— Nesuprantu... Ką nori pasakyti? 

Ji vėl papurtė galvą. 

— Seržantas Douksas nori tave nudėti ir nė pats nežino 
kodėl. Reikėjo jo paklausyti. Tu kažkoks ne toks. Ir dar 
kažkaip susijęs su šitu kekšių žudymu. 

— Susijęs... Ką turi omeny? 

Šįkart jos šypsenoje buvo justi laukinis džiugesys, o 
balse pasigirdo nedidelis akcentas. 

— Mielą vaidybą gali pasilaikyti advokatui. O gal ir 
teisėjui. Man atrodo, pričiupau tave. 

Ilgai ir intensyviai Žiūrėjo į mane, o jos tamsios akys 
sužvilgo. Atrodė tokia pat nežmogiška kaip ir aš —- mano 
sprandu nubėgo šiurpuliukas. Ar tikrai jos neįvertinau? Ar 
tikrai ji taip gerai dirba? | 

— Tai sekei mane? 

Parodė daugiau dantų. 

— Aha, teisingai, — atsakė ji. - Ko žvalgaisi aplink tvorą? 
Kas ten? 

Esu tikras, kad esant įprastoms aplinkybėms būčiau 
anksčiau apie tai pagalvojęs, tačiau galiu pasiteisinti tuo, 

kad patyriau prievartą. Iki pat tos akimirkos nepagalvojau. 
Tačiau suvokus viduje tarsi skausmingai nušvito. 
— Kada prisikabinai? Prie namų? Kuriuo metu? 
-— Kodėl vis keiti temą? Ten kažkas yra, taip? 

— Detektyve, prašyčiau — tai gali būti labai svarbu. Kada 
ir kur pradėjai mane sekti? 

Akimirką tyrinėjo mane, o aš ėmiau suvokti, kad iš tiesų 
jos neįvertinau. Ši moteris turėjo ne vien tik politinį ins- 
tinktą. Kai ką daugiau. Vis dar nebuvau įsitikinęs, ar tai 
protas, tačiau kantrybės ji turėjo, o kartais tokiame darbe 
tai net svarbiau nei sumanumas. Buvo pasiryžusi laukti ir 
mane stebėti, vis kartodama tą patį klausimą, kol išgaus 
atsakymą. O paskui tikriausiai dar kelis kartus pakartotų 
tą patį klausimą, dar kiek palūkėtų ir stebėtų, ką daryčiau. 
Šiaip jau gudrumu ją aplenkčiau, tačiau tiek kantrybės kiek 
ji, ypač šiąnakt, neturėjau. Taigi nutaisiau nuolankiausią 
veidą ir pakartojau: 

— Detektyve, prašyčiau... 

Ji vėl iškišo liežuvį, bet galiausiai paslėpė jį. 

— Gerai, — tarė ji. — Kai tavo sesuo buvo nežinia kur ir 
neatsirado kelias valandas, ėmiau galvoti, gal ji ką nors 
sumąstė. O viena ji nieko nesugeba, tad pas ką eis? — ji 
išlenkė antakį ir triumfuodama tęsė: — Pas tave! Kad pasi- 
kalbėtų su tavimi! — patenkinta dedukcine savo logika link- 
telėjo galvą. — Taigi jau kurį laiką galvoju apie tave. Kaip 
net tada, kai nereikia, pasirodai ir žvalgaisi. Kaip kartais 
išaiškini žudikus maniakus, išskyrus šį. Ir kaip išduri mane 
su tuo kvailu sąrašu, priverti apsikvailinti, nustumi ant tų 
sukruštų grindų... — jos veidas įsitempė, akimirką vėl at- 
rodė senesnis. Tada ji nusišypsojo ir kalbėjo toliau. — Kabi- 
nete pasakiau kažką garsiai, o seržantas Douksas tarė: „Juk 

šnekėjau taip apie jį, bet neklausei.“ Ir staiga, kur tik pa- 
sisuku, regiu dailų tavo veidelį, o taip neturėtų būti. — Ji 
gūžtelėjo pečiais. — Taigi ir aš nuvažiavau pas tave. 

— Kada? Ar atkreipei dėmesį, kuriuo metu? 

— Nea, atsakė ji. - Bet laukiau gal tik dvidešimt minučių, 
o tada išėjai, pažaidei su pyderiška barbe ir išvažiavai čia. 

— Dvidešimt minučių... — taigi nebuvo ten ir nematė, kas 
pagrobė Deborą. Tikriausiai sakė tiesą ir atsekė mane, kad 
pamatytų... ką pamatytų? 

— Bet kodėl apskritai mane sekei? 

Gūžtelėjo pečiais. 

— Tu susijęs su šia byla. Gal ir nepadarei to, nežinau. 
Bet išsiaiškinsiu. O tai, ką išsiaiškinsiu, nuo tavęs neatkibs. 
Kas ten, tose dėžėse? Ar pasakysi, ar taip ir stovėsim čia 
kiaurą naktį? 

Savaip ji pataikė tiesiai į dešimtuką. Negalėjome stovėti 
čia kiaurą naktį. Buvau tikras — negalėjome išvis stovėti 
ilgiau, antraip Deborai nutiks baisūs dalykai. Jei dar nenu- 
tiko. Turėjome dabar pat eiti, surasti ir sustabdyti jį. Tačiau 
kaip tai padaryti, kai prisikabino LaGerta? Jaučiausi lyg 
kometa, turinti nepageidaujamą uodegą. 

Giliai įkvėpiau. Kartą Rita nusivedė mane į Naujojo am- 
žiaus sąmoningos sveikatos seminarą, kuriame buvo pa- 
brėžiama gilių valomųjų įkvėpimų svarba. Taip ir pasielgiau. 
Įkvėpęs nesijaučiau švaresnis, tačiau bent jau smegenys 
pradėjo veikti ir suvokiau turėsiantis pasielgti taip, kaip nie- 
kada iki šiol — pasakyti tiesą. Laukdama atsakymo LaGerta 
tebespoksojo į mane. 

— Manau, ten žudikas, — pasakiau LaGertai. — Be to, 
manau, kad jis turi pareigūnę Morgan. 

Akimirką nejudėdama stebėjo mane. 

— Aišku, — galiausiai ištarė. — Taigi atėjai prie tvoros 
pasižvalgyti? Nes taip myli seserį, kad nori stebėti? 

— Nes norėjau patekti vidun. Ieškojau, kaip prasibrauti 
pro tvorą. 

— Nes pamiršai, kad dirbi policijoje? 

Žinoma, sulaukiau ir šito. Niekieno nepadedama ji priar- 
tėjo prie tikrosios problemos. Nežinojau, ką atsakyti. Tie- 
sos sakymą neišvengiamai lydi nejaukus nemalonumas. 

— Aš tik... prieš sukeldamas paniką, norėjau įsitikinti. 

Ji linktelėjo. 

— Aha. Gerai, — tarė. — Bet pasakysiu, ką manau. Arba 
padarei kažką blogo, arba Žinai apie tai. Taigi arba tai slepi, 
arba nori rasti pats. 

— Pats? Kodėl turėčiau to norėti? 

Ji papurtė galvą, norėdama parodyti, koks aš kvailas. 

— Kad tau tektų visa garbė. Tau ir tai tavo seseriai. Ma- 
nai, nesupratau to? Juk sakiau, kad nesu kvaila. 

— Ne aš skerdikas, detektyve, — pasakiau kliaudamasis 
jos malone ir dabar jau įsitikinęs, kad ji Žino mažiau nei 
aš. — Tačiau manau, kad jis ten, vienoje iš sandėliavimo 
dėžių. 

Ji apsilaižė lūpas. 

— Kodėl taip manai? 

Delsiau atsakyti, tačiau ji nenuleido nemirksinčio drie- 
žiško žvilgsnio. Kad ir kaip buvo nejauku, turėjau atskleisti 
dar šiek tiek tiesos. Galva parodžiau prie tvoros pastatytą 
„Allonzo Brothers“ sunkvežimį. 

— Tai jo sunkvežimis. 

— Cha, - tarė ji ir pagaliau sumirksėjo. 

Akimirką jos mintis užvaldė kažkas kita. Plaukai? 
Makiažas? Karjera? Nežinojau. Tačiau šioje vietoje geras 

detektyvas užduotų daug nepatogių klausimų. Iš kur Žinau, 
kad tai jo sunkvežimis? Kaip jį čia radau? Kodėl esu 
toks tikras, kad nebus tiesiog palikęs sunkvežimio čia ir 
išvažiavęs kitur? Vis dėlto LaGerta nebuvo gera detektyvė. 
Ji linktelėjo, vėl apsilaižė ir tarė: 

— Kaip jį ten rasime? 

Akivaizdžiai jos neįvertinau. Visai nepastebimai perėjo 
nuo „tu“ prie „mes“. 

— Ar nenori kviesti pastiprinimo? — paklausiau. — Šis 
vyras labai pavojingas. — Prisipažinsiu, paprasčiausiai ją 
erzinau. Tačiau ji priėmė tai už gryną pinigą. 

— Jei pati jo nepagausiu, po dviejų savaičių matuosiu ke- 
liuose greitį, — pasakė ji. —- Turiu ginklą. Niekas nuo manęs 
nepabėgs. Pastiprinimą iškviesiu, kai jį suimsiu. — Nemirk- 
sėdama nužvelgė mane. — O jei jo čia nėra, įduosiu tave. 

Mintis pasirodė verta dėmesio. 

— Ar gali pravesti mus pro vartus? 

Ji nusijuokė. 

— Aišku, galiu. Turiu ženklelį — su juo bet kur pateksim. 
O kas paskui? 

Čia jau buvo sunkiau. Jei ji pasirašys, viskas eis kaip 
svičstu patepta. 

— Tada išsiskirsim ir ieškosim, kol jį rasim. 

Ji nužvelgė mane. Vėl veide išvydau tai, ką pamačiau, 
kai išlipo iš automobilio — išraišką grobuonies, vertinančio 
auką, svarstančio, kada ir kur pulti, kiek nagų suleisti. Siau- 
bas — pasijutau pradedantis jausti šiai moteriai simpatiją. 

— Gerai, — galiausiai ištarė ji ir galva parodė į savo auto- 
mobilį. - Lipk vidun. 

Įsėdau. Ji nuvairavo atgal į gatvę ir iki vartų. Netgi tokiu 
metu važinėjo automobiliai. Daugumoje sėdėjo kruizinio 

laivo ieškantys Žmonės iš Ohajo, keli jų atsidūrė prie vartų, 
kur sargai pasiuntė juos iš kur atkeliavę. Detektyvė LaGer- 
ta aplenkė visus, dideliu „Chevrolet“ braudamasi į eilės 
priekį. Kitų Žmonių vidurio vakarų vairavimo įgūdžiai ne- 
prilygo kubietei moteriai iš Majamio, turinčiai gerą svei- 
katos draudimą ir automobilį, kuris jai nerūpėjo. Pasigirdo 
pyptelėjimai ir prislopinti šūksniai, o mes atsidūrėme prie 
sargų būdelės. 

Išlindo lieknas raumeningas juodaodis. 

— Ponia, negalit... 

Ji parodė ženklelį. 

— Policija. Atidarykit vartus. — Ji tai ištarė taip įsakmiai, 
kad beveik pats užsimaniau šokti iš automobilio ir atidaryti 
vartus. 

Tačiau sargas sustingo, įkvėpė pro burną ir nervingai 
pažvelgė į būdelės vidų. 

— Ko norit... 

— Atidaryk sukruštus vartus, Rentali, - pasakė ji mosuo- 
dama ženkleliu, ir galiausiai jis sujudėjo. 

— Parodykit ženklelį, — tarė jis. LaGerta nenoriai jį iškėlė, 
kad, norėdamas pažiūrėti, sargas turėtų paėjėti arčiau. Jis 
susiraukė — nerado nieko, kam galėtų paprieštarauti. — 
Aha, - pasakė. — Gal pasakysit, ko ten ieškot? 

— Pasakysiu tiek, kad jei per dvi sekundes neatidarysi 
vartų, įsimesiu tave į automobilio bagažinę ir nusivešiu 
į miesto centrą, į kamerą, pilną gėjų baikerių, o tada 
pamiršiu, kur tave palikau. 

Sargas atsistojo. 

— Tik norėjau padėti, — pasakė jis ir per petį sušuko. — 
Tavijau, atidaryk vartus! 

Vartai prasivėrė, ir LaGerta šaute pro juos prašovė. 

— Tas kalės vaikas ten kažką turi, bet nenori, kad sužino- 
čiau, — tarė ji. Jos balse didėjo susijaudinimas. — Bet šįva- 
kar kontrabanda man nerūpi. — Ji pažvelgė į mane. - Kur 
važiuojam? 

— Nežinau, — atsakiau. — Manau, turėtume pradėti nuo 
ten, kur jis paliko sunkvežimį. 

Mums važiuojant tarp dėžių ji linktelėjo ir padidino greitį. 

— Jei nešėsi kūną, tikriausiai pastatė sunkvežimį netoli 
tikslo. — Priartėjus prie tvoros ji sumažino greitį ir tyliai pa- 
statė automobilį per penkiolika metrų nuo sunkvežimio. — 
Užmeskim akį į tvorą, — pasiūlė ji perjungdama laisvą pa- 
varą ir išslysdama iš automobilio jam stojant. 

Nusekiau iš paskos. LaGerta įmynė į kažką bjauraus ir 

— Po velnių, — susikeikė. 

Jausdamas, kaip garsiai ir greitai muša širdis, praėjau pro 
ją sunkvežimio link. Apėjau jį mėgindamas atidaryti dure- 
les. Visos užrakintos, o du nedideli langai gale uždažyti 
iš vidaus. Vis dėlto atsistojau ant bamperio mėgindamas 
pažvelgti vidun, tačiau langai buvo uždažyti aklinai. Nieko 
daugiau nebūčiau čia pamatęs, tačiau vis tiek pritūpiau ir 
apieškojau žemę. Greičiau pajutau nei išgirdau pritykinant 
LaGertą. 

— Ką radai? — paklausė ji, o aš atsistojau. 

— Nieko, — atsakiau. — Galiniai langai uždažyti iš vidaus. 

— O iš priekio nieko nematyti? 

Apėjau sunkvežimį iš priekio. Ir čia jokio ženklo. Priekinį 
stiklą dengė uždangalai nuo saulės, tokie populiarūs Flori- 
doje — neįmanoma pažvelgti į saloną. Užlipau ant prieki- 
nio bamperio ir kapoto, pašliaužiojau juo iš dešinės į kairę, 
tačiau uždangale plyšių nebuvo. 

— Nieko, — pasakiau ir nulipau žemyn. 

— Aišku, — tarė LaGerta žvelgdama į mane pro primerk- 
tus vokus ir iškišusi liežuvio galiuką. —- Kur nori eiti? 

Čia, kažkas sušnibždėjo giliai smegenyse. Čia. Žvilgte- 
lėjau į dešinę, kur rodė mintyse kikenantys pirštai, ir at- 
sisukau į LaGertą — ši tebespoksojo į mane alkano tigro 
žvilgsniu. 

— Eisiu kairėn ir apsuksiu ratą, — pasakiau. — Susitiksim 
pusiaukelėj. 

— Gerai, — tarė LaGerta nusišypsodama laukine šypse- 
na. — Bet kairėn eisiu aš. 

Pamėginau apsimesti nustebusiu ir nelaimingu, ir tikriau- 
siai neblogai pavyko, nes ji pažvelgė į mane ir linktelėjo. 

— Gerai, — pakartojo ir pasuko pirma prikrautų laivų kon- 
teinerių eile. 

Likau vienas su droviuoju vidiniu draugu. Kas dabar? 
Ką daryti, kad jau apgavau LaGertą ir ši paliko man dešinį 
kelią? Juk nežinojau, kodėl jis geresnis nei kairysis ir aps- 
kritai kodėl eiti geriau nei stovėti prie tvoros ir žongliruoti 
kokosais. Kelią rodė tik šnabždantis vidinis balsas — ar to 
pakako? Kai esi toks ledinis proto bokštas, koks buvau aš, 
veiksmams nukreipti natūraliai ieškai logiškų užuominų. 
Lygiai taip pat natūraliai atmeti neobjektyvius ir neraciona- 
lius, triukšmingus, šaižius, dainingus iš smegenų gilumos 
sklindančius balsus, raginančius sukti ratu, kad ir kaip jie 
suaktyvėtų raibuliuojančioje mėnesienoje. 

O kalbant apie tai, kur link turėčiau dabar eiti —- nužvel- 
giau ilgas netaisyklingas konteinerių eiles. Toje pusėje, į 
kurią nukaukšėjo LaGerta, rikiavosi kelios ryškiaspalvių 
sunkvežimių priekabų eilės. O priešais mane, dešinėje, 
stūksojo laivų konteineriai. 

Staiga suabejojau. Šis jausmas man nepatiko. Užsimer- 
kiau. Kaip tik tą akimirką šnabždesys pavirto garso debe- 
simi, ir, nesuprasdamas kodėl, pasijutau beeinąs prie laivų 
konteinerių, sustatytų netoli vandens. Sąmoningai nesuvo- 
kiau, kodėl būtent šie konteineriai išsiskyrė ar buvo geresni 
ir kodėl ši kryptis tikslesnė ir naudingesnė. Pėdos papras- 
čiausiai pradėjo judėti, o aš nusekiau iš paskos. Lyg jos eitų 
tik pirštų matomu keliu arba paklustų vidinio šnabždesių 
choro dainuojamai melodijai, kurį pėdos pavertė sau su- 
prantama kalba ir nusitempė mane kartu. 

Joms judant garsas manyje augo, virto nebyliu triukšmin- 
gu griausmu, stumiančiu mane į priekį greičiau, nei spėjo 
pėdos, galingais nematomais trūktelėjimais verčiančiu ne- 
rangiai klupinėti kreivu taku tarp dėžių. Tuo pačiu metu 
naujas tylus ir protingas balsas stūmė mane atgalios, sakė, 
kad tikrai nenoriu čia būti, liepė man bėgti, eiti namo, ding- 
ti iš čia, tačiau kaip ir kiti balsai jis atrodė nesuprantamas. 
Mane kartu 1r stūmė pirmyn, ir traukė atgal taip galingai, 
kad nesugebėjau suvaldyti kojų, suklupau ir kritau veidu į 
kietą žemę. Atsiklaupiau — burna išdžiūvusi, širdis muša — 
ir stabtelėjau, kad prakiščiau pirštą pro skylę gražiuosiuose 
dakrono marškinėliuose. Prakišau piršto galiuką ir pamo- 
javau sau. Labas, Deksteri, kur eini? Labas, pone Piršte. 
Nežinau, bet beveik atėjau. Girdžiu, kaip kviečia draugai. 

Taigi atsistojau ant netvirtų kojų ir įsiklausiau. Dabar net 
atsimerkęs aiškiai girdėjau ir jutau taip stipriai, kad nepa- 
Jėgiau eiti. Akimirką, remdamasis į vieną iš konteinerių, 
pastovėjau. Prablaivanti mintis, lyg tokios ir reikėtų. Šioje 
vietoje gimė bevardis dalykas, gyvenantis tamsiausioje ir 
slapčiausioje Deksterio vietoje — pirmą kartą gyvenime iš- 
sigandau. Nenorėjau būti čia, kur tyko siaubingi dalykai. 

Tačiau turėjau būti čia, kad rasčiau Deborą. Mane perpus 
draskė nematoma kova. Jaučiausi lyg pavyzdinis Zigmun- 
do Froido egzempliorius, o tenorėjau namo ir į lovą. 

Virš manęs tamsiame danguje šėlo mėnuo, vanduo palei 
Vyriausybės kanalą stūgavo, o švelnus nakties brizas kly- 
kavo lyg raganų sąskrydis, versdami mano pėdas eiti pir- 
myn. Dainavimas manyje tvinko tarsi milžiniškas mecha- 
ninis choras, raginantis, primenantis, kaip judinti pėdas, 
stumiantis surakintais keliais tarp dėžių eilių. Mano širdis 
daužėsi ir dejavo, tikrai per garsiai gaudžiau kvapą ir pirmą 
kartą gyvenime pasijutau silpnas, apkvaitęs ir kvailas — vi- 
sai kaip Žmogus, mažas ir bejėgis žmogus. 

Svirduliavau keistai pažįstamu taku nesavomis kojo- 
mis, kol vėl nebepajėgiau eiti ir ištiesiau ranką atsiremti į 
dėžę su pritaisytu oro kondicionavimo kompresoriumi, bil- 
dančiu ir besimaišančiu su nakties klyksmu, ir viskas taip 
garsiai dunksėjo, kad vos galėjau matyti. Kai atsirėmiau į 
dėžę, atsidarė durys. 

Dėžės viduje degė pora akumuliatoriumi pakraunamų 
lempų. Prie galinės sienos — iš medinių dėžių sukonstruotas 
laikinas operacinis stalas. 

O ant stalo pririšta gulėjo mano mieloji sesuo Debora. 

Kelias sekundes atrodė, kad kvėpavimas — nereikalin- 
gas užsiėmimas. Paprasčiausiai žiūrėjau. Ilgos ir slidžios 
lipnios juostos gijos apsivijusios mano sesers rankas ir 
kojas. Ji dėvėjo aukso spalvos šortukus ir ankštą šilkinę 
palaidinę, surištą virš bambos. Plaukai glotniai sušukuoti 
atgal, akys nenatūraliai išsiplėtusios, ji tankiai kvėpavo pro 
nosį, nes burną dengė lipni juosta, užklijuota ant lūpų ir ant 
stalo, kad galva nejudėtų. 

Mėginau surasti ką pasakyti, tačiau burna buvo pernelyg 
išdžiūvusi, kad kalbėčiau, taigi tik žiūrėjau. Debora taip pat 
žvelgė į mane. Jos akyse maišėsi daug dalykų, tačiau aki- 
vaizdžiausiai švietė baimė, kūri ir sulaikė mane tarpduryje. 
Dar niekada nemačiau tokio jos žvilgsnio ir nežinojau, ką 
manyti. Žingtelėjau arčiau Deboros, o ji krūptelėjo po li- 
pnia juosta. Bijojo? Taip, bet ar bijojo manęs? Tikėtina, kad 
atėjau jos išgelbėti. Kodėl turėtų manęs bijoti? Nebent... 

Ar tai mano darbas? 

Kas, jei Debora atvažiavo, kaip sutarta, man snaudžiant 
ir rado prie Dekstermobilio vairo sėdintį Tamsųjį Pakelei- 
vį? Pats nežinodamas atgabenau ją čia ir taip kankinamai 
pririšau prie stalo sąmoningai to nesuvokdamas — tačiau, 
žinoma, tai skambėjo absurdiškai. Ar parskubėjau namo 
ir pats palikau barbę, tada užlipau laiptais, išsidrėbiau ant 
lovos ir pabudau jau kaip „aš“, lyg būčiau bėgęs žudikišką 
estafetę? Neįmanoma, tačiau... 

Kaip kitaip žinojau, kad turiu čia ateiti? 

Papurčiau galvą — šią šaltą dėžę iš visų, esančių Maja- 
myje, galėjau išsirinkti tik žinodamas, kur ji yra. Ir žinojau. 
Taip galėjo būti tik jei anksčiau esu čia lankęsis. O jei ne 
šiąnakt su Debe, tai kada ir su kuo? 

— Buvau beveik įsitikinęs, kad ši vieta tinkama, — pasi- 
girdo balsas, toks panašus į manąjį, kad akimirką pagal- 
vojau pats tai ištaręs ir svarsčiau, ką tuo norėjau pasakyti. 

Ant sprando pasišiaušė plaukai, žingtelėjau dar arčiau 
Deboros, o jis išniro iš šešėlio. Jį apšvietė blausi žibintų 
šviesa, ir mūsų akys susitiko — akimirką kambarys susiū- 
bavo, nežinojau, kur esu. Mano žvilgsnis klaidžiojo tarp 
savęs prie durų ir jo prie laikinojo stalo, regėjau, kaip jį ma- 
tau aš ir kaip jis mato mane. Akinanamai tvykstelėjus švie- 
sai išvydau save nejudriai sėdintį ant grindų ir nesupratau, 
ką ši vizija reiškia. Tai kėlė nerimą, tačiau, nors nežinojau, 
ką tai reiškia, vėl virtau savimi. 

— Beveik įsitikinęs, — pakartojo jis švelniu ir linksmu 
balsu lyg vaikas iš pono Rodžerso laidos“?. — Bet štai tu 
atėjai, tad vieta tikrai tinkama. Kaip manai? 

Nėra kaip gražiai apsakyti, tačiau tiesa ta, kad spoksojau 
į Jį išsižiojęs. Kone seilėjausi. Paprasčiausiai spoksojau. 
Tai jis. Jokios abejonės. Vyras iš internetinės kameros vaiz- 
dų, vyras, kuris tiek Debei, tiek man pasirodė labai panašus 
į mane. 

Iš taip arti mačiau, kad jis — ne aš, o tai suvokus palengvė- 
jo. Valio, tai kitas žmogus. Aš dar nevisiškai išėjau iš proto. 
Tiesa, tebesu smarkiai asocialus ir šiek tiek sporadiškai žudi- 


*? „Mr. Rogers“ Neighbourhood“ — 1968-1970 m. JAV sukurta lai- 
da vaikams, teberodoma ir šiandien. 

kiškas, tačiau tai nieko blogo. Bent jau neišprotėjęs. Tai buvo 
kitas žmogus, ne aš. Triskart valio Deksterio smegenims. 

Tačiau jis labai panašus į mane. Gal keliais centimetrais 
aukštesnis, platesnių pečių ir krūtinės, lyg būtų kilnojęs 
daug svarmenų. Šis faktas, kaip ir blyškus veidas, sukė- 
lė mintį, kad galbūt jis neseniai buvo kalėjime. Nepaisant 
blyškumo, jo veidas labai panašus į manąjį: tokia pati nosis 
ir skruostikauliai, ta pati išraiška akyse, sakanti, kad švie- 
sos dega, tačiau namuose nieko nėra. Net jo plaukai taip 
pat truputį bangavo. Neatrodė kaip aš, bet labai panašus. 

— Taip, -— tarė jis. — Pirmą kartą šiek tiek šokiruoja, ar ne? 

— Šiek tiek, — atsakiau. — Kas tu? Ir kodėl viskas taip... — 
nebaigiau sakinio, nes nežinojau, kaip viskas turi būti. 

Jis nutaisė nusivylusio Deksterio veidą. 

— Vaje. Maniau, jau būsi išsiaiškinęs. 

Papurčiau galvą. 

— Net nežinau, kaip čia atsidūriau, — tariau. 

Jis švelniai nusišypsojo. 

— Šįvakar vairuoja kitas? — plaukams ant mano sprando 
pasišiaušus jis trumpai sukikeno — mechaniškas garsas, ne- 
vertas dėmesio, tačiau driežiškas balsas mano smegenų gi- 
lumoje skambėjo lygiai taip pat. —- Juk net ne pilnatis, taip? 

— Bet ir ne jaunatis, — tariau. 

Nepasakyčiau, kad sąmojis buvo vykęs, tačiau bent jau 
pamėginau, o atsižvelgiant į aplinkybes, tai buvo svarbu. 
Supratau, kad suvokimas, jog pagaliau atsirado Žmogus, 
kuris žino, mane apsvaigino. Jis nesimėtė eilinėmis pasta- 
bomis, netyčia pataikančiomis tiesiai į dešimtuką. Jis 
žinojo. Pirmą kartą galėjau žvelgti per milžinišką bedugnę 
tarp savo ir kito asmens akių ir nesijaudindamas sakyti: Jis 
toks kaip ir aš. 

Kad ir kas buvau aš, jis taip pat toks. 

— Rimtai, — pasakiau. — Kas tu? 

Jo veidą ištempė Deksterio-Češyro Katino šypsena, bet 
kadangi ji buvo tokia panaši į manąją, mačiau, kad už jos 
nesislėpė džiaugsmas. 

— Ką atsimeni iš anksčiau? — paklausė jis. 

Šio klausimo aidas atsimušė į konteinerio sienas ir kone 
ištaškė man smegenis. 


27 SKYRIUS 


Ką atsimeni iš anksčiau? Klausė manęs Haris. 

Nieko, tėti. 

Išskyrus... 

Smegenų gelmėse paslėpti vaizdai. Protiniai vaizdiniai — 
sapnai, 0 gal prisiminimai — labai aiškios vizijos, kad ir ką 
jos reikštų. Viskas vyko čia... šiame kambaryje? Ne, ne- 
įmanoma. Ši dėžė čia stovi neilgai, ir aš joje tikrai anksčiau 
nesu buvęs. Tačiau erdvės ankštumas, iš pulsuojančio 
kompresoriaus sklindantis vėsus oras, blanki šviesa — vis- 
kas susijungė į grįžimo namo simfoniją. Žinoma, dėžė ne ta 
pati, tačiau vaizdai tokie aiškūs, atpažįstami, beveik teisin- 
gi, išskyrus... 

Sumirksėjau. Už akių suvirpėjo vaizdas. Užsimerkiau. 

Prieš akis iškilo kitos dėžės vidus. Joje nebuvo kartoninių 
dėžučių. Joje buvo... daiktų ten, šalia... Šalia... mamytės? 
Regėjau jos veidą, ji tarsi slėpėsi ir vogčia žvilgčiojo į... 
daiktus... buvo matyti tik jos veidas, nemirkčiojantis, ne- 
virpantis, nejudantis veidas. Iš pradžių norėjau juoktis, 
kad mamytė taip gerai pasislėpė. Mačiau tik jos veidą, o 
kūno ne. Tikriausiai pasidarė grindyse skylę. Tikriausiai 
slepiasi joje ir žiūri per viršų... bet kodėl, man ją išvydus, 
neatsiliepė? Kodėl nemirktelėjo? Ir net kai labai garsiai 
ją pašaukiau, neatsiliepė, nesujudėjo, nedarė nieko — tik 
žiūrėjo į mane. Be mamytės, daugiau nieko nebuvo. 

Bet ne... buvo dar kažkas. Pasukau galvą, o su ja pasisu- 
ko ir prisiminimas. Buvau ne vienas. Su manimi buvo dar 
kažkas. Iš pradžių labai sutrikau, nes tai buvau aš... tačiau 
ir kažkas kitas... tik atrodė kaip aš... bet abu atrodėme kaip 
aš... 
Ką veikėme šioje dėžėje? Ir kodėl mamytė nejudėjo? Ji 
turėtų mums padėti. Sėdėjome čia, gilioje baloje... mamytė 
turėtų sujudėti, išvesti mus iš čia, iš šio... 

— Kraujo?.. — sušnibždėjau. 

— Prisiminei, — pasakė jis už manęs. — Kaip džiaugiuosi. 

Atsimerkiau. Galvoje pasibaisėtinai dunksėjo. Šiame 
kambaryje beveik mačiau aną kambarį. Jame mažytis 
Deksteris sėdėjo būtent čia. Galėjau tiksliai parodyti vietą. 
O šalia sėdėjo kitas aš, tik jis, žinoma, nebuvau aš. Tai bu- 
vo kitas asmuo, kurį pažinojau taip pat gerai kaip save, as- 
muo vardu... 

— Bainis? — ištariau nedrąsiai. Garsas toks pats, tik var- 
das atrodė neteisingas. 

Jis linksmai linktelėjo. 

— Taip mane vadindavai. Tuo metu tau buvo sunku ištar- 
ti Brajanas. Todėl vadinai mane Bainiu. — Jis paplekšnojo 
man ranką. — Viskas gerai. Smagu turėti pravardę. — Jis stab- 
telėjo, veidas šypsojosi, o akys žvelgė į mane. - Broliuk. 

Atsisėdau. Jis prisėdo greta. 

— Ką... — tesugebėjau pasakyt. 

— Broli, — pakartojo jis. — Pametinukai. Gimei praėjus 
metams po mano gimimo. Šiuo atžvilgiu mūsų motina bu- 
vo kiek nerūpestinga, — jo veidą iškreipė baisi, tačiau labai 
laiminga šypsena. — Tiksliau, 1r kitais atžvilgiais, — tarė jis. 

Pamėginau nuryti seiles. Nepavyko. Jis - Brajanas, ma- 
no brolis — tęsė. 

— Kai kas tik spėlionės, — kalbėjo jis. — Tačiau turėjau 
šiek tiek laiko, o kai mane paragino išmokti naudingo ama- 
to, taip 1r padariau. Išmokau ieškoti įvairių dalykų inter- 
nete. Radau senas policijos bylas. Brangiausioji mamytė 
buvo susidėjusi su labai išdykusiais žmonėmis. Jie kaip 1r 
aš buvo importuotojai. Tik jų produkcija kiek delikatesnė 
nei manoji. — Jis ištiesė ranką prie dėžės už nugaros ir iš- 
traukė saują kepurių su šuolyje sustingusiomis pantero- 
mis. — Manoji pagaminta Taivane. Jų — atgabenta iš Kolum- 
bijos. Spėju, kad mamukė ir jos draugai pamėgino įsukti 
nepriklausomą projektą su produktais, kurie, griežtai ta- 
riant, jai nepriklausė, o verslo partneriams nepatiko jos ne- 
priklausomybės jausmas, taigi jie nusprendė ją atgrasyti. 

Jis atsargiai sudėjo kepures atgal į dėžę — pajutau jo 
žvilgsnį, tačiau nepajėgiau pasukti galvos. Po akimirkos jis 
nusigręžė. 

— Mus rado čia, - pasakė jis. —- Būtent čia. - Ranka palie- 
tė kaip tik tą vietą, kur mažasis ne aš sėdėjo toje anų laikų 
dėžėje. — Po dviejų su puse dienų. Prilipusius prie grindų 
sukrešėjusiame poros centimetrų kraujo sluoksnyje. — Jo 
balsas buvo džeržgiantis, šiurpus; baisųjį žodį kraujas 
jis ištarė taip, kaip būčiau ištaręs ir aš, su panieka ir visa 
apimančia neapykanta. — Pasak policijos raportų, čia rado 
ir kelis vyrus. Tikriausiai tris arba keturis. Vienas ar keli iš 
jų galėjo būti mūsų tėvas. Tik dėl grandininio pjūklo buvo 
sunku atpažinti. Tačiau jie įsitikinę, kad tebuvo viena mote- 
ris. Mūsų mieloji mama. Tau buvo treji. Man - ketveri. 

— Bet, — pasakiau. Daugiau nesurezgiau nieko. 

— Tiesa, — tarė Brajanas. — Tave surasti buvo labai sunku. 
Šioje valstijoje tiek triukšmo kelia dėl įvaikinimo įrašų. Ta- 
čiau radau tave, broliuk. Radau, tiesa? 

Jis dar kartą paplekšnojo man per ranką - nebuvau matęs, 
kad kas taip darytų. Žinoma, iki šiol nebuvau regėjęs tikro 
brolio. Gal plekšnoti per ranką turėčiau mokytis su broliu 
arba Debora. Virptelėjus susirūpinimui staiga suvokiau, 
kad visiškai pamiršau Deborą. 

Pažvelgiau į ją, dailiai pririštą už poros metrų. 

— Jai viskas gerai, — pasakė brolis. — Nenorėjau pradėti 
be tavęs. 

Gal ir keistas buvo mano pirmasis rišlus klausimas, ta- 
čiau uždaviau jį: 

— Iš kur žinojai, kad norėsiu? — greičiausiai nuskambėjo 
taip, lyg iš tikrųjų norėčiau, nors visai nenorėjau tyrinėti 
Deboros. Tikrai ne. Tačiau greta sėdėjo pažaisti norintis di- 
dysis brolis — itin reta proga. Mus siejo gerokai daugiau nei 
tie patys tėvai — faktas, kad jis panašus į mane. — Juk nega- 
lėjai Žinoti, - mano balse nuskambėjo didesnė abejonė, nei 
kada įsivaizdavau. 

— Ir nežinojau, — atsakė jis. — Tačiau pamaniau, kad tiki- 
mybė didelė. Abu patyrėme tą patį. — Jo šypsena paplatėjo 
ir jis iškėlė į viršų smilių. - Trauminis įvykis, ar žinai šį 
terminą? Ar skaitei apie tokias pabaisas kaip mes? 

— Taip, - atsakiau. — Skaitė ir Haris, mano patėvis, tačiau 
jis niekada nepasakojo, kas nutiko. 

Brajanas pamojavo ranka rodydamas šią nedidelę dėžę. 

— Štai kas nutiko, broliuk. Grandininis pjūklas, skraidan- 
čios kūno dalys, kraujas... — vėl baimingai pabrėžė tą Žo- 
dį. — Dvi su puse dienos sėdėjome jame. Stebuklas, kad 
apskritai likome gyvi, tiesa? Toks stebuklas, kad beveik 
gali įtikėti Dievą, — jo akys suspindo, o Debora kažkodėl 
suspurdėjo ir pamėgino kažką pasakyti. Jis nekreipė į ją dė- 
mesio. — Jie manė, kad tu pakankamai mažas ir atsigausi. O 

aš kiek viršijau amžiaus ribą. Tačiau abu patyrėme klasikinį 
trauminį įvykį. Visose knygose taip rašoma. Dėl to tapau 
tuo, kas esu, ir pamaniau, kad taip nutiko ir tau. 

— Nutiko, - pripažinau, — lygiai taip pat. 

— Argi ne miela, — pasakė jis. —- Šeimos ryšiai. 

Pažvelgiau į jį. Mano brolis. Koks svetimas žodis. Jei 
pamėginčiau ištarti jį garsiai, tikriausiai sumikčiočiau. Ne- 
įmanoma patikėti, tačiau dar absurdiškiau neigti. Jis pana- 
šus į mane. Abu mėgome tą patį. Net ir humoro jausmas 
toks pat keistas. 

— Aš tik... — papurčiau galvą. 

— Taip, — tarė jis. — Reikia minutės kitos apsiprasti su 
mintimi, kad mūsų du, ar ne? 

— Gal kiek ilgėliau, — pasakiau. — Nežinau, ar aš... 

— Vaje, ar daromės jautrūs? Po to, kas nutiko? Dvi su 
puse dienos prasėdėjome čia, brolau. Du maži berniukai, 
dvi su puse dienos sėdintys kraujyje, — tarė jis, 1r mane su- 
pykino, kvaito galva, širdis daužėsi, o galvoje tarsi kūju 
trankė. 

— Ne, - nutilau ir ant peties pajutau jo ranką. 

— Nesvarbu, — pasakė jis. — Svarbiausia tai, kas bus da- 
bar. 

— Kas... bus, — pakartojau. 

— Taip. Kas bus. Dabar. - Jis išleido tylų, keistą, šniurkš- 
čiojantį ir gurguliuojantį garsą, tai turėjo būti juokas, tačiau 
jis tikriausiai neišmoko taip gerai mėgdžioti kaip aš. — 
Manau, dabar tinkama proga pasakyti ką nors tokio: Visą 
gyvenimą to laukiau! — Jis vėl sušniurkščiojo. —- Žinoma, 
nė vienas, tai sakydamas, nejaustume tikrų jausmų. Juk 
negalime nieko jausti, tiesa? Abu gyvendami vaidinome. 
Ėjome per pasaulį kartodami eilutes ir apsimesdami 

priklausą žmonėms sukurtam pasauliui, tačiau patys nebu- 
vome žmonės. Ir visada, amžinai siekėme ką nors pajusti! 
Siekėme būtent tokios akimirkos! Tikro, nuoširdaus, neap- 
simestinio jausmo! Užgniaužia kvapą, tiesa? 

Tikrai gniaužė kvapą. Galva sukosi, nedrįsau vėl užsi- 
merkti, bijodamas ką nors išvysti. O blogiausia — greta 
manęs sėdėjo mano brolis, stebėjo mane, reikalavo būti sa- 
vimi, būti juo. O tam, kad būčiau savimi, kad būčiau jo 
broliu, tuo, kas esu, turėjau... turėjau... ką? Akys pačios pa- 
sisuko į Deborą. 

— Taip, — pasakė jis balse skambant šaltam ir laimingam 
Tamsiojo Pakeleivio įsiūčiui. - Žinojau, kad suprasi. Šįkart 
padarysime tai kartu, — baigė jis. 

Nelabai įtikinamai papurčiau galvą. 

— Negaliu, - ištariau. 

— Privalai, — pasakė jis, ir abu buvome teisūs. 

Ant peties vėl pajutau švelnų prisilietimą, beveik 
prilygstanųų Hario postūmiui, kurio niekada nesuprato, 
tačiau jis buvo toks pat galingas kaip brolio ranka, kelianti 
ir stumianti mane pirmyn: vienas žingsnis, du... Debora 
nemirksėdama nenuleido nuo manęs akių, tačiau dėl to, 
kuris stovėjo už manęs, negalėjau jai pasakyti, kad tikrai 
neketinu... 

— Kartu, - tarė jis. —- Dar sykį. Išmesk senus dalykus. Pri- 
imk naujus. Pirmyn, aukštyn, gilyn!.. — Dar vienas Žings- 
nelis; Deboros akys klykė man, tačiau... 

Jis stovėjo greta, stovėjo su manimi, jo rankoje sužvilgo 
daiktas, tiksliau, du daiktai. 

— Vienas už visus, abu už vieną... Ar kada skaitei „Tris 
muškietininkus“? — jis mestelėjo vieną peilį į orą. Šis švys- 
telėjo ir nusileido kairėje jo rankoje — ištiesė jį man. Silpna 

blanki šviesa suspindo plokščiuose ašmenyse, kuriuos jis 
iškėlė, 1r įsidegė manyje — tokį pat spindesį mačiau Brajano 
akyse. — Nagi, Deksteri. Broliuk. Paimk peilį. —- Jo dantys 
sušvito kaip ašmenys. — Metas pasirodymui. 

Debora susimuistė po ankštai apvyniota lipnia juosta. 
Pažvelgiau į ją. Jos akyse mačiau karštligišką nekantrumą 
ir augančią beprotybę. Nagi, Deksteri! Ar tikrai ketinau 
taip su ja pasielgti? Išlaisvink ją ir važiuokit namo. Gerai, 
Deksteri? Deksteri? Ei, Deksteri? Juk čia tu, tiesa? 

O aš nežinojau. 

— Deksteri, — kalbėjo Brajanas. — Aš, be abejo, nenoriu 
daryti įtakos tavo sprendimui. Tačiau nuo tada, kai suži- 
nojau, kad turiu į save panašų brolį, galvojau tik apie tai. O 
tu jautiesi taip pat, matau tai iš tavo veido. 

— Taip, — pasakiau nenuleisdamas akių nuo sunerimusio 
Debės veido. — Bet ar turime taip pasielgti su ja? 

— Kodėl ne? Kas ji tau? 

Tikrai, kas? Mano akys gręžė Deboros akis. Ji nebuvo tik- 
ra sesuo ir net visai ne giminė. Žinoma, labai ją mėgau, bet... 

Bet kas? Kodėl delsiau? Aišku, kad tai neįmanoma. Tai 
nesuvokiama, nors ir mąsčiau apie tai. Ne vien dėl to, kad 
čia Debė, nors tai taip pat turėjo įtakos. Tačiau į vargšę 
liūdną ir nuvargusią galvą užklydo mintis, kurios negalėjau 
nuvyti: Ką pasakytų Haris? 

Taip ir stovėjau abejodamas, nes kad ir kaip norėjau 
pradėti, žinojau, ką pasakytų Haris. Jis tai jau pasakė. 
Nepakeičiama Hario tiesa: Kapok blogiukus, Deksteri. 
Nekapok sesers. Tačiau Haris nenumatė tokių įvykių, jis 
to ir negalėjo. Kurdamas Hario kodeksą jis neįsivaizdavo, 
kad man teks taip rinktis: likti su Debora, netikra seserimi, 
ar prisijungti prie 100 procentų tikro gyvo brolio ir pa- 

žaisti žaidimą, kurį labai norėjau pažaisti. Nurodydamas 
man kelią Haris negalėjo apie tai pagalvoti. Haris niekada 
nežinojo, kad turiu brolį, kuris... 

Minutėlę. Prašyčiau palaukti. Haris žinojo — Haris buvo 
ten, kur tai nutiko, ar ne? Ir tylėjo, niekada nesakė man, kad 
turiu brolį. Visus tuos vienišus tuščius metus, kai galvojau, 
kad esu toks vienas, o jis žinojo, kad tai netiesa, žinojo ir 
nieko man nesakė. Tai pats svarbiausias faktas apie mane — 
kad nesu vienas - irjis tai nuslėpė. Ar po tokios fantastiškos 
išdavystės dar buvau ką nors skolingas Hariui? 

O dar svarbiau — ar buvau ką nors skolingas šiam besi- 
rangančiam gyvuliškos mėsos gabalui, spurdančiam po 
manimi, šiam padarui, apsimetančiam, kad yra mano se- 
suo? Ką galėčiau būti jai skolingas, palyginti su ryšiu, kuris 
mane sieja su Brajanu, savo kūnu, savo broliu, gyva tokios 
pačios brangios DNR replikacija? 

Deboros kakta nuriedėjo prakaito lašas ir įkrito jai į 
akį. Ji ėmė karštligiškai mirksėti nutaisydama bjaurias 
skersakiuojančias minas, vienu metu stengdamasi stebėti 
mane ir pašalinti iš akies prakaito lašą. Atrodė tikrai ap- 
gailėtinai, bejėgiškai pririšta ir besimuistanti lyg kvailas 
gyvulys — kvailas žmogiškas gyvulys. Visai nepanaši nei 
į mane, nei į mano brolį, visai nepanaši į gudrų, švarų, 
tvarkingą, bekraujį, aštrų kaip skustuvas Šokėją Mėnesie- 
noje, kikenantį Deksterį ir tikrą jo brolį. 

— Na? — ištarė jis, balse išgirdau nekantrumą, nuosprendį 
ir beatsirandantį nusivylimą. 

Užsimerkiau. Kambarys aplink mane sujudėjo, aptemo, 
o aš nepajėgiau pajudėti. Mane nemirksėdama stebėjo ma- 
mytė. Atsimerkiau. Brolis stovėjo taip arti, kad sprandu 
jutau, kaip jis kvėpuoja. Sesuo pažvelgė į mane tokiomis 

pat plačiomis ir nemirksinčiomis akimis kaip mamytė. Tas 
žvilgsnis laikė mane lyg mamytės ranka. Užsimerkiau — 
mamytė, atsimerkiau —- Debora. 

Paėmiau peilį. 

Pasigirdo negarsus triukšmas, ir į vėsią dėžę pateko šilto 
vėjo gūsis. Atsisukau. 

Tarpduryje stovėjo LaGerta, rankoje laikydama bjaurų 
mažą automatinį pistoletą. 

— Žinojau, kad mėginsi taip padaryti, - pasakė ji. — Tu- 
rėčiau abu nušauti. O gal ir visus tris, — tarė žvilgtelėdama 
į Deborą, paskui į mane. — Cha, - tęsė žiūrėdama į ašmenis 
mano rankoje. — Seržantas Douksas būtų norėjęs tai pama- 
tyti. Neklydo dėl tavęs. — Trumpai akimirkai nukreipė 
ginklą į mane. 

Tiek užteko. Brajanas judėjo greitai, greičiau nei maniau, 
kad galėtų. Vis dėlto LaGertai pavyko kartą iššauti ir, kiš- 
damas ašmenis į jos diafragmą, jis kiek kluptelėjo. Akimirką 
abu taip pastovėjo, o tada atsidūrė ant grindų ir nebejudėjo. 

Per jas pradėjo plisti nedidelis kraujo klanas — susimaišęs 
Brajano ir LaGertos kraujas. Jo nebuvo daug ir plito jis lė- 
tai, tačiau apimtas panikos vis tiek susigūžiau nuo to bai- 
saus dalyko. Žengiau vos du žingsnius atgal ir atsitrenkiau 
į kažką, kas, prisiderindamas prie mano panikos, skleidė 
slopius garsus. 

Debora. Nuplėšiau lipnią juostą nuo jos burnos. 

— Jėzau Kristau, kaip skaudėjo, — pasakė ji. — Dėl Dievo 
meilės, išleisk mane iš čia ir baik elgtis kaip koks sukruštas 
lunatikas. 

Pažvelgiau į Deborą. Lipni juosta ant jos lūpų paliko krau- 
j0 pėdsaką, baisų raudoną kraują, kuris privertė užsimerkti 
ir grįžti į anų laikų dėžę su mamyte. Štai ji gulėjo, visai 

kaip mamytė. Kaip ir anąkart, kai vėsus oras šiaušė man 
plaukus ant sprando, o aplink tarškėjo tamsūs šešėliai. Vi- 
sai kaip anąkart — tai, kaip ji gulėjo pririšta, spoksanti ir 
laukianti lyg kokia... 

— Po velnių, — pasakė ji. — Nagi, Deksai. Atsipeikėk. 

Tačiau šįkart turėjau peilį, 0 ji vis dar buvo bejėgė, 
galėjau viską pakeisti, galėjau... 

— Deksteri? — tarė mamytė. 

Tai yra Debora. Tą ir norėjau pasakyti. Visai ne mamytė, 
palikusi mus čia, tokioje pat vietoje kaip ši, palikusi ten, 
kur viskas prasidėjo ir dabar galėjo pasibaigti — degantis 
absoliutus būtinumas jau sėdėjo ant didelio tamsaus Žirgo 
ir šuoliavo palei nuostabųjį mėnesį, o tūkstantis intymių 
balsų šnibždėjo: Padaryk tai... Padaryk dabar... Padaryk, 
ir viskas pasikeis... bus taip, kaip turi būti, vėl su... 

— Mamyte? - ištarė kažkas. 

— Nagi, Deksteri, - pasakė mamytė. Tai yra Debora. Ta- 
čiau peilis tebejudėjo. — Deksteri, dėl Dievo meilės, baik 
šitą šūdą! Čia aš! Debė! 

Papurčiau galvą, nors tai akivaizdžiai buvo Debora, bet 
negalėjau sustabdyti peilio. 

— Žinau, Debe. Man labai gaila. 

Peilis kilo aukštyn. Galėjau tik stebėti jį, niekaip nepa- 
Jėgiau sustabdyti. Mažas vos juntamas Hario prisilietimas 
vis dar buvo kaip bizūnas, reikalaujantis neprarasti dėmesio 
ir viską sutvarkyti, tačiau jis buvo toks menkas ir silpnas, 
o poreikis toks didelis ir stiprus, stipresnis nei kada nors 
anksčiau, nes tai buvo viskas — pradžia ir pabaiga — ir kėlė 
mane aukštyn, leido kristi žemyn tuneliu tarp berniuko krau- 
jyje 1r paskutinės progos viską ištaisyti. Tai viską pakeis, 
atkeršys mamytei, parodys, ką ji padarė. Nes mamytė turėjo 

mus išgelbėti, ir šįkart viskas baigsis kitaip. Net Debė tu- 
rėjo tai suprasti. 

— Nuleisk peilį, Deksteri. — Jos balsas tapo ramesnis, 
tačiau kiti balsai buvo tokie garsūs, kad vos ją girdėjau. 
Mėginau nuleisti peilį, tikrai mėginau, tačiau pavyko tik 
kelis centimetrus. 

— Atleisk, Debe, negaliu, — pasakiau, o kalbėti sekėsi 
sunkiai, nes aplink mane kilo dvidešimt penkerius me- 
tus augusios audros stūgsmas, ir dabar, kai brolis ir aš vėl 
susitikome kaip žaibai tamsią mėnesėtą naktį... 

— Deksteri! — pasakė nedoroji mamytė, norėjusi palikti 
mus vienus čia, baisiame šaltame kraujyje, o viduje brolio 
balsas sušnypštė kartu su manuoju: 

— Kale! — ir peilis vėl pakilo... 

Nuo grindų atsklido triukšmas. LaGerta? Nesupratau, 
bet tai nebuvo svarbu. Turėjau pabaigti, turėjau tai padary- 
ti, turėjau leisti, kad tai nutiktų dabar. 

— Deksteri, — tarė Debė. — Aš tavo sesuo. Nenori su ma- 
nimi taip pasielgti. Ką pasakytų tėtis? — buvo skaudu tai 
girdėti, pripažinsiu, bet... — Nuleisk peilį, Deksteri. 

Vėl garsas už nugaros, tylus gurguliavimas. Peilis ranko- 
je pakilo. | 

— Deksteri, saugokis! — sušuko Debora, ir aš apsisukau. 

Detektyvė LaGerta klūpėjo ant vieno kelio, gaudydama 
orą 1r mėgindama iškelti staiga sunkiu tapusį ginklą. Labai 
lėtai kilo vamzdis — iš pradžių taikė į pėdą, į kelią... 

Tačiau ar tai svarbu? Tai nutiks dabar, kad ir kas dėtųsi, ir 
nors mačiau, kaip ant gaiduko gniaužasi LaGertos pirštas, 
peilis mano rankoje nė nestabtelėjo. 

— Ji tave nušaus, Deksteri! — karštligiškai sušuko Debė. 
Ginklas dabar taikėsi man į bambą, o LaGertos veidas 


260 Jeff Lindsay. Deksteris. Tamsūs sapnai 


raukėsi į milžiniško susikaupimo grimasą — ji tikrai ketino 
mane nušauti. Pusiau pasisukau į LaGertą, tačiau peilis vis 
dar mėgino nusileisti į... 

— Deksteri! — pasakė ant stalo gulinti mamytė/Debora, 
bet Tamsusis Pakeleivis šaukė garsiau ir judėjo pirmyn, 
čiupdamas ranką ir stumdamas peilį žemyn... 

— Deksai!.. 

— Tu geras vaikis, Deksai, — už nugaros švelniu vaiduok- 
lišku balsu sušnibždėjo Haris, 1r tiek pakako, kad peilis vėl 
kiek pakiltų. 

— Nieko negaliu padaryti, — 1r aš jam sušnibždėjau, jaus- 
damas, kaip suaugu su virpančių ašmenų kriaunomis. 

— Rinkis, ką... žudyti, - kalbėjo jis tomis įdėmiomis ir 
beribėmis mėlynomis akimis, kuriomis dabar žvelgė Debo- 
ra, taip įdėmiai, kad puse centimetro atitraukiau peilį. - Yra 
galybė to nusipelnančių žmonių, — švelnus Hario balsas 
skambėjo virš pikto viduje kylančios gaujos skundo. 

Peilio galiukas sudvejojo ir sustingo vietoje. Tamsusis 
Pakeleivis nepajėgė nuleisti jo žemyn. Haris negalėjo jo 
atitraukti. Taip ir likau stovėti. 

Už nugaros išgirdau gergždžiantį garsą, sunkų dunkste- 
lėjimą ir tokią tuštumos kupiną dejonę, kad ji atslinko ma- 
no pečiais lyg voro kojas turintis šilkinis šalikėlis. Aps1- 
gręžiau. 

LaGerta gulėjo ištiesusi ginklą laikančią ranką, kurią 
prie grindų prismeigė Brajano peilis, sukandusi apatinę lū- 
pą, akys pritvinkusios skausmo. Šalia gūžėsi Brajanas ir 
stebėjo, kaip jos veidu slenka baimė. Jis sunkiai kvėpavo 
pro tamsią šypseną. | 

— Gal susitvarkom, broli? — paklausė jis. 

— Aš... negaliu, — atsakiau. 

Brolis svyruodamas pakilo ant kojų ir, šiek tiek siūbuo- 
damas į šonus, atsistojo priešais mane. 

— Negali? — tarė jis. — Nemanau, kad tokį žodį supran- 
tu. — Jis išplėšė peilį iš mano pirštų — negalėjau nei jo su- 
stabdyti, nei jam padėti. Dabar jis žvelgė į Deborą, tačiau 
balsas plakė mane ir traukė nuo peties nematomus Hario 
pirštus. — Privalai, broliuk. Tiesiog privalai. Nėra kito ke- 
lio. — Jis aiktelėjo ir akimirkai susilenkė, pamažu atsitiesė 
ir lėtai iškėlė peilį. — Ar turiu priminti šeimos svarbą? 

— Ne, - atsakiau, o aplink mane būrėsi abi mano šeimos, 
gyvoji ir mirusioji, triukšmingai reikalaudamos daryti ir ne- 
daryti. Su paskutiniu mėlynų Hario akių šnibždesiu mano 
galva pati pradėjo purtytis ir aš pakartojau: — Ne, — šįkart 
rimtai, — ne. Negaliu. Tik ne Deborą. 

Brolis pažvelgė į mane. 

— Gaila, — tarė jis. — Aš nusivyliau. 

Ir peilis smigo žemyn. 


EPILOGAS 


Žinau, tai kone žmogiška silpnybė ir tikriausiai papras- 
čiausias sentimentalumas, tačiau visada mėgau laidotuves. 
Jos tokios švarios, tvarkingos, visiškai priklausomos nuo 
apgalvotų ceremonijų. O šios buvo tikrai geros. Jose rikia- 
vosi eilės mėlynų uniformuotų policininkų — vyrų ir mote- 
rų, atrodančių išdidžiai, tvarkingai ir... na, ceremoningai. 
Buvo ir apeiginis ginklų saliutas, rūpestingai sulankstoma 
vėliava, viskas, ko reikia — tinkamas ir nuostabus spektak- 
lis mirusiajam. Juk ji, šiaip ar taip, buvo viena iš mūsų, 
moteris, tarnavusi su išskirtiniais, su išdidžiaisiais. Ar čia 
apie jūrų pėstininkus*!? Kad ir kaip būtų, ji buvo Majamio 
farė, o Majamio farai moka saviškiams surengti laidotuves. 
Juk turėjo daug praktikos. 

— O, Debora, — atsidusau tylutėliai, ir nors Žinojau, kad 
ji neišgirs manęs, tačiau maniau, kad taip pasielgti dera, ir 
norėjau viską atlikti tinkamai. 

Beveik norėjau išspausti vieną ar dvi ašarėles, kad turė- 
čiau ką nusišluostyti. Mudu buvome tokie artimi. O mirtis 
buvo tokia bjauri ir nemaloni, visai nepritinkanti farei — 
mirtinai užbadyta žudiko maniako. Pagalba atvyko per vė- 
lai — ji jau seniai buvo mirusi. Ir vis dėlto šiuo nesavanau- 
diškos drąsos pavyzdžiu ji parodė, kaip turėtų gyventi ir 


31 JAV jūrų pėstininkų šūkis „Išskirtiniai, išdidieji, jūrų pėstinin- 
kai“. 

mirti policininkas. Žinoma, tai citata, bet čia ir visa esmė. 
Labai geri žodžiai, jaudinantys, jei tik žmogaus viduje yra 
ką sujaudinti. O manyje to nėra, tačiau suprantu išgirdęs 
gerus žodžius. Be to, labai derėjo prie tylios švariomis un1- 
formomis vilkinčių pareigūnų narsos ir civilių virkavimų, 
tad negalėjau nieko padaryti. Sunkiai atsidusau: 

— O, Debora, - šįkart garsiau, beveik jausdamas. - Bran- 
gioji, brangioji Debora. 

— Tylėk, pusgalvi! —- sušnibždėjo ji ir smarkiai bakstelėjo 
man alkūne. 

Gražiai atrodė su nauja uniforma — pagaliau seržantė, 
mažiausia, ko nusipelnė po tokio sunkaus darbo, kurį nu- 
veikė surasdama ir beveik sugaudama Tamajamio Skerdi- 
ką. Išplatinus skelbimą apie ieškomą nusikaltėlį, mano 
vargšą brolį tikrai anksčiau ar vėliau ras, aišku, jei jis neras 
jų pirma. Kadangi man taip brutaliai priminė, kad šeima 
svarbi, tikėjausi, kad jis liks laisvėje. O Debora atsigaus, 
ypač dabar, kai ją paaukštino. Ji tikrai norėjo man atleisti, 
be to, beveik visiškai tikėjo Hario išmintimi. Juk ir mes 
šeima, galiausiai tai atsiskleidė, tiesa? Juk ne taip ir sunku 
priimti mane tokį, koks esu, ar ne? Yra kaip yra. Tiksliau, 
kaip ir iki šiol buvo. 

Vėl atsidusau. 

— Liaukis! — sušnypštė ji ir linktelėjo į tolimąjį sustingu- 
sių Majamio farų eilės galą. Žvilgtelėjau ten — mane nužiū- 
rinėjo seržantas Douksas. Net trumpam neatplėšė nuo ma- 
nęs akių, net kai metė žemių saują ant detektyvės LaGertos 
karsto. Jis įsitikinęs, kad viskas nebuvo taip, kaip atrodė 1š 
pirmo žvilgsnio. Žinojau, kad dabar mano eilė, kad suseks 
mane kaip šuo, užuos mano pėdsakus, sumedžios ir užpju- 
dys už tai, ką padariau 1r, be abejo, padaryčiau dar kartą. 

Suspaudžiau sesers ranką, o kita ranka kišenėje pirštais 
apčiuopiau vėsų kietą objektinį stikliuką, mažą sudžiūvu- 
sio kraujo lašą, kuris nenukeliaus su LaGerta į kapą, tačiau 
amžinai gyvuos mano lentynoje. Tai mane nuramino ir aš 
nebekreipiau dėmesio į seržantą Douksą ar tai, ką jis manė 
ar darė. Kodėl turėčiau kreipti? Jis, taip pat kaip kiti, nega- 
lėjo kontroliuoti to, kas buvo ir ką darė. Jis persekios mane. 
O ką kita galėtų daryti? 

Ką mes visi galime daryti? Bejėgiai, nuosavų tylių bal- 
selių nelaisvėje — ką galime daryti? 

Tikrai norėjau išspausti ašarą. Viskas taip gražu. Taip pat 
gražu, kaip per kitą pilnatį, kai susirasiu seržantą Douksą. 
Ir viskas tęsis kaip anksčiau — po gražiu ryškiu mėnesiu. 

Nuostabiu, pilnu, muzikaliu raudonu mėnesiu. 

Ir vėl tas riebus mėnulis, pakibęs Žemai, atogrąžų nak- 
tyje, pro sukrešėjusį dangų šaukiantis tiesiai į įtemptas 
mielojo, šešėlyje tūnančio balso ausis, kviečiantis Tamsųjį 
Pakeleivį, patogiai susirangiusį ant galinės dodžo sėdynės 
tariamoje Deksterio sieloje. 

Tas nedoras mėnulis, klastingasis, neužsičiaupiantis Liu- 
ciferis, tuščioje naktinio dangaus platybėje budinantis joje 
susislėpusių naktinių pabaisų širdis, kvietė išlįsti paišdy- 
kauti. O dabar jis kviečia pabaisą, pasislėpusią čia pat, už 
oleandro, it tigro dryžiais pasipuošusią pro lapus krintančia 
mėnesiena, įtempusią visas jusles, laukiančią tinkamos aki- 
mirkos iššokti iš šešėlio. Tamsoje tyko Deksteris, klausosi 
jam kuždamų šiurpių patarimų, be perstojo srūvančių į ma- 
no tamsiąją slėptuvę. 

Mano brangioji, tamsioji pusė skatina mane pulti da- 
bar ir suleisti mėnesienos apšviestas iltis į to vargšo be- 
Jėgio kūną anapus gyvatvorės. Tačiau dar neišmušė ta 
valanda, tad laukiu, atidžiai stebiu pro šalį praeinančią 
savo nieko neįtariančią auką — akylą, nujaučiančią, kad 
yra stebima, tačiau nežinančią, kad esu čia pat, vos už 
trijų mirtinų pėdų gyvatvorės tankmėje. Man būtų itin 
lengva išslysti kaip peilio ašmenims 1r atlikti savo magiš- 
ką numerį, tačiau laukiu, nors ir nujaučiamas, bet vis dar 
nematomas. 

Vieną ilgą tykojimo akimirką, tipendama ant pirštų galų, 
keičia kita, o aš vis dar laukiu tinkamo meto; šuolis, ištiesta 
ranka, mano šaltakraujiška piktdžiuga išvydus aukos veidą 
nuspalvinantį siaubą... 

Bet ne. Kažkas negerai. 

Atėjo eilė pačiam Deksteriui pajusti nesmagų į nugarą 
įsmeigto žvilgsnio diegimą, baimės tvinkčiojimą, kai pa- 
mažu suvokiama pačiam esant medžiojamam. Kažkoks ki- 
tas naktinis medžiotojas intensyviai mintyse varvina seilę, 
stebėdamas mane kažkur iš pašalės, o manęs ši mintis visai 
nedžiugina. 

Kaip tylus griaustinio pokštelėjimas iš kažin kur bepro- 
tiškai „greit mane stukteli įsismaginusi ranka, ir akies kraš- 
teliu pastebiu švytinčius devynmečio dantis. 

— Sugavau! Viens, du, trys — dabar Deksterio eilė! 

Visa pasiutiškai greitų mažųjų laukinių gauja kaip pa- 
mišusi juokiasi ir rėkia ant manęs, stovinčio krūmuose, 
pažeminto iki begalybės. Viskas baigta. Į mane nusivylęs 
spokso šešiametis Kodis taip, tarsi Nakties Dievaitis Deks- 
teris būtų išdavęs savo kulto bažnyčios patriarchą. Estora, 
jo devynmetė sesuo, prisijungia prie vaikų staugimo ir visi 
vėl išsibarsto po tamsą, į naujas, dar gūdesnes slėptuves, 
palikę mane visiškai vieną su savo gėda. 

Deksteris nespėjo nuspirti skardinės!. Todėl dabar — 
Deksterio eilė. Ir vėl. 

Gal svarstot, kaip tai galėjo atsitikti? Kaip naktinė Deks- 
terio medžioklė galėjo baigtis taip niekingai? Iki šiol visada 
asmeninio šiurpiojo pamišėlio Deksterio dėmesio sulauk- 
davo šiurpus pamišęs plėšrūnas, o štai kaip buvo šįkart: 


! Toks vaikiškas žaidimas, slėpinių variacija. 

medžioju tuščią „„Virėjo Bojardžio“ virtinių skardinę, kuri 
nusikalto nebent savo padažo prėskumu. Štai kuo tapau — 
švaistau neįkainojamą laiką, nes pralaimėjau žaidimą, ne- 
žaistą nuo dešimties metų. Iš tikro viskas dar blogiau, nes 
dabar mano eilė. 

Sušunku: „viens, du, trys...“, nes kaip visada esu sąžinin- 
gas ir doras žaidėjas. 

Kodėl viskas taip susiklostė? Kodėl Demonas Deksteris, 
išgirdęs mėnulio kvietimą, dar nesiskverbia į vidaus orga- 
nus, dar nepjausto aštrių Deksterio nuosprendžio ašmenų 
prašančiųjų gyvasties? Kaip galėjo atsitikti, kad tokią naktį 
Šaltakraujiškasis Keršytojas neišvedė pavedžioti Tamsiojo 
Pakeleivio? 

„Keturi. Penki. Šeši.“ 

Išmintingasis įtėvis Haris mane išmokė siekti pusiaus- 
vyros tarp Potraukio ir Peilio. Jis įsūnijo berniuką, kuriame 
įžvelgė nenugalimą potraukį žudyti, o Haris nekeisdamas 
to potraukio pavertė jį vyru, žudančiu žudikus, išrankiuoju 
Deksteriu, besislepiančiu už žmogiško veido, persekiojan- 
čio ypač padykusius serijinius žudikus, žudančius ne pagal 
taisykles. Jei neišmanyčiau Hario Plano, būčiau toks kaip 
jie. „„Deksteri, to nusipelnė daugybė žmonių“, — sakydavo 
mano įtėvis policininkas. 

„Septyni, aštuoni, devyni.“ 

Jis mane išmokė susirasti ypatingųjų draugų, įsitikinti, 
kad aš 17 mano Tamsusis Pakeleivis įvykdysime jiems vi- 
suomenės nuosprendį. Be to, buvau įgudęs išlipti sausas iš 
balos, o to galėjo išmokyti tik policininkas. Jis man padėjo 
susikurti įtikinamą gyvenimo fasadą ir įkalė į galvą, kad 
privalau pritapti, nuolat, visais gyvenimo atvejais, būti neį- 
tartinai normalus. 

Tad išmokau dailiai rengtis, šypsotis ir valyti dantis. Ta- 
pau tobulu netikru žmogumi, mokančiu kvailai ir beprasmiš- 
kai pliurpti, kaip Žmonės pliurpia dienų dienomis. Niekas 
nė neįtarė, kas slypi už mano tobulos butaforinės šypsenos. 
Be abejo, išskyrus mano įseserę Deborą, bet ji po truputį 
rengėsi mane priimti tokį, koks esu. Šiaip ar taip, man 
galėjo baigtis kur kas blogiau. Galėjau virsti Žiauriu, 
nesivaldančiu, be paliovos žudančiu siaubūnu, po savęs 
paliekančiu pūvančių lavonų pradalges. Bet stojau į tiesos, 
teisingumo ir amerikiečių pusę. Be abejo, dėl to netapau 
menkesniu siaubūnu, tačiau po darbo švariai nusipraus- 
davau ir buvau SAVAS siaubūnas, vilkintis raudoną-baltą- 
mėlyną, nuaustą iš 100 procentų dirbtinių vertybių, pluoštą. 
Naktimis, kai mėnulis būna įkyriausias, einu pasitikti tų, 
kurie medžioja nekaltuosius ir žaidžia ne pagal taisykles, ir 
atsikratau jų, supakuotų į nedidelius ryšulėlius. 

Taip elegantiškai darbavausi keletą Žiauriai laimingų 
metelių. Tarp pasimatymų vaidinau gyvenąs pilką gyveni- 
mą niekuo ypatingai neišsiskiriančiame bute. Niekada ne- 
vėlavau į darbą, tinkamai juokaudavau su bendradarbiais, 
buvau neįkyrus, parankus visiems gyvenimo atvejams, 
kaip buvau mokomas Hario. Mano dirbtinis gyvenimas 
buvo tvarkingas, darnus, atperkantis visuomenei padarytas 
nuodėmes. 

Bent iki šiol. Man nesuvokiamu būdu tinkamą naktį įsi- 
vėliau į vaikų žaidimą, nors turėjau žaisti žudikų skerdynes 
su savo kruopščiai pasirinktais bičiuliais. Netrukus, bai- 
gęs žaidimą, turėjau susitikti su Kodžiu ir Estora ir drauge 
keliauti pas jų mamą Ritą, kuri turėjo man atnešti skar- 
dinę alaus, paguldyti vaikus ir susirangyti ant sofos šalia 
manęs. 

Kaip viskas galėjo taip susiklostyti? Nejau Tamsusis Pa- 
keleivis jau rengėsi išeiti į pensiją? Nejau Deksteris susky- 
do? Gal eidamas tamsiuoju koridoriumi pasukau ne į tą 
kambarį ir tapau Dėde Deksteriu? Ar man dar teks kaip 
anksčiau ant stiklo plokštelės užlašinti lašelį kraujo — savo 
medžioklės trofėjų? 

„Dešimt! Einu Ieškot!“ 

Taip ir padariau. Išėjau ieškot. 

Bet ko gi? 


Be abejo, viskas prasidėjo nuo Seržanto Doukso. Nė vie- 
nas superherojus neapsieina be arkpriešo, o būtent Douk- 
sas buvo manasis. Nebuvau jam niekaip nusikaltęs, bet vis 
vien jis nusprendė mane persekioti, maišyti man visas kor- 
tas. Man ir mano palydovui. Ironiška, kad aš, uolusis krau- 
jo nutiškimų ekspertas, dirbau tai pačiai policijos nuova- 
dai kaip ir jis — buvome iš tos pačios komandos. Argi iš jo 
pusės buvo gražu mane persekioti tik dėl to, kad retsykiais 
neatsispirdavau mėnesienai? 

Seržantą Douksą pažinojau kur kas geriau nei pats to 
norėjau, ne vien iš profesinės pusės. Buvau priverstas juo 
pasidomėti dėl vienos paprastos priežasties: jis manęs nie- 
kada nemėgo, kad ir kaip didžiavausi savo pasaulinio lygio 
žavesiu ir linksmumu. Rodos, Douksas užuodė mano ap- 
simetimą; mano rankų darbo nuoširdumas tiško į jį kaip 
vabzdžiai į priekinį automobilio stiklą. 

Savaime suprantama, tai pažadino mano smalsumą. Juk 
negali būti, kad manęs kas nemėgtų. Tad, šiek tiek pašniukš- 
tinėjęs, išsiaiškinau: Džiugiojo Deksterio pamilti nemokan- 
tis Žmogus buvo keturiasdešimt aštuonerių, afroamerikie- 
tis, kuriam priklausė nuovados štangos stūmimo rekordas. 

Atsitiktinai nugirdau, kad jis buvo išėjęs į atsargą karo ve- 
teranas, nuo tarnybos policijoje pradžios įsivėlęs į keletą 
mirtinų susišaudymų, kuriuos vidaus auditas pripažino tei- 
sėtais. 

Tačiau svarbiausia išsiaiškinau, kad už jo akyse nuolat 
rusenančios neapykantos buvo girdėti mano Tamsiojo Pa- 
keleivio krizenimo aidas. Nors jis buvo tarsi vos girdimas 
mažyčio varpelio skimbtelėjimas, abejonei vietos nebuvo. 
Kaip ir aš, Douksas keliavo ne vienas. Ne su tuo pačiu, 
bet labai panašiu pakeleiviu: aš — su tigru, jis — su pantera. 
Douksas buvo ne tik policininkas, bet ir šaltakraujis žudi- 
kas. Negalėjau to įrodyti, bet, net savo akimis nematęs jo 
perkandant chuligano gerklę, buvau tuo visiškai tikras. 

Protinga būtybė galėjo pamanyti, kad mes turėjome šį 
tą bendra, kad galėjome susėsti prie puodelio kavos ir pa- 
sidalyti įspūdžiais apie mudviejų Pakeleivius, aptarti savo 
amato ypatumus, paplepėti apie mėsinėjimo technikas. 
Deja, ne, Douksas troško mane nugalabyti, tad man buvo 
nelengva su juo sutarti. Douksas dirbo su detektyve La- 
Gerta jos įtartinos žūties metu, ir nuo to laiko jo man skir- 
ta nuolatinė neapykanta peraugo į kiek stipresnį jausmą. 
Douksas manė, kad buvau prisidėjęs prie LaGertos žūties. 
Laikyti tai tiesa buvo labai nesąžininga. Aš tik stebėjau, 
nejau tai irgi nusikaltimas? Na, taip, nesukliudžiau žudikui 
pasprukti, bet ko dar iš manęs buvo galima tikėtis? Kad 
įduočiau savo brolį? Ypač tokį nagingą. 

Nuolat kartoju: gyvenk ir leisk gyventi. Na, gal ne nuo- 
lat, bet gana dažnai. Tegul seržantas Douksas mano, ką 
tinkamas, man nesvarbu. Įstatymų, ribojančių manymą, 
vis dar nedaug, nors Vašingtone tikriausiai šiai problemai 
skiriama daug dėmesio. Kad 1r kuo seržantas Douksas 

mane įtarė, tai buvo jo valia. Tačiau jam nusprendus veik- 
ti vedamam savo netyrų minčių, mano gyvenimas suby- 
rėjo į šipulius. Patrakęs Deksteris pamažu virto Pakriku- 
siu Deksteriu. 

Bet kodėl? Kaip užvirė šita šlykšti košė? Tenorėjau būti 
savimi. 

